
£osteaquam  e  vivis  decessit  vir  ille 
graecis  atque  latinis  litteris  summe 
praeditus  Raymundus  Cunichius, 
nihil  antiquius  fuit  praestantissimo 
illius  Collegae  Josepho  Marotto 
quam  ut  Cunichiana  ingenii  monu- 
menta,  quae  nondum  in  manus  ho- 
minum  venerant ,  ab  interitu  vin- 
dicaret .  Atque  ipse  quid.em  in  eo 
erat  ut  probatiores  quasdam  amici 
sui  lucubrationes  emitteret ,    quum 


Pius  VI  Pontifex  Maximus  eum  si- 
bi  aerumnosi  ac  miseri  per  Italiam 
Qalliamque  itineris ,  in  quo  mi- 
ra  animi  magnitudine  ad  Superos 
transiit  y  socium  adjutoremque  ar~ 
cessivit;  eumdem  postea  Pius  VII \ 
statim  ut  ad  supremam  rei  Chri- 
stianae  gubernationem  divinitus  est 
evectus,  gravissimo  atque  amplissi- 
mo  munere  Scriptoris  sui  latinarum 
epistolarum  9  deinde  vero  libellorum 
ad  Principes  decoravit.  Quum  igi- 
tur  Marottus  Parmam  venisset,  at- 
que  hic  aliquot  dies  cum  aegrotante 
Pontijice  constitisset ,  perhumaniter 
mecum  egit>  ut  Cunichii  Epigram- 
mata  ac  Theocriti  Idyllia  ab  ipso- 
met  latinis  expressa  versibus,  quae 
meae  jidei  commendavit,  Parmen- 


sis  hujus  Typographii  formis  eden- 
da  curarem .  Theocriti  editione  non 
sine  suffragio  doctorum  hominum 
jam  vulgata,  nunc  Epigrammata 
prodeujit .  De  quorum  bonitate  ac 
praestantia  nihil  attinet  dicere  , 
quum  plane  compertum  testatum- 
que  sit,  Cunichium ,  dum  viveret, 
Roma  judice,  principatum  in  hoc 
poeseos  genere  ohtinuisse. 

LIBER    PRIMUS. 

EPIGRAMMATA 

MORALIA. 


I. 

Ad  Postumum^ 
•  ut  facile  ferat  scrvitium  uxoris. 

U  t  semel  injecit  fraenum,  te,  Postume,  conjux 
Qua  lubet,  arbitrio  versat  agitque  suo. 

Fer  bene  servitium  saltem;  facilisque  volensque 
Id  patere,  invitus  quod  patiere  tamen. 

II. 

De  fatua  Leonillae  pulchritudine . 

Ingenium  vultu  prodat  milii  si  qua  placere 
Vult:  fatuo  vultu  non  placet  ipsa  Venns. 

III. 

Monitum  ad  stncs . 

Qui  senuit,  nulli  jueundus  postulet  csse: 
Hoc  satis  est,  nulli  si  queat  csse  gravis. 


CUNICHII 


IV. 


Ad  Aulum  nimium  sibi_,  nihil  amicis  consulentem. 

JNe  tibi  quid  noceas ,  dum  consulis,  Aule,  sodali 
Prospicis.  hoc  prudens  diceris  egregie. 

Malim  ego  sed  prudens  dici  minus;  atque  sodali 
Ipse  mei  oblitus  consuluisse  meo. 

Qui  nimium  cavet  usque  sibi  consultus,  amico 
Improbus  interdum  non  cavet  ille  satis. 


V. 

Ad  Aulum  y  ut  alios  juvetj  quin  tamen  noceat  sibi. 

Qui  sibi  obest  sapiens,  frustra  sapit.  Aule,  juvato 
Sic  alios,  noceas  ne  tamen  ipse  tibi. 

VI. 

De  Aegle  per  aetatem  deformata. 

M.u!tas  post  hyemes  longinquo  ex  orbe  revertens 

Aeglem  ut  conspexit  Lolius,  attonito 
Olim  quam  similis  miroque  ardebat  amore, 

Atque  suam  suerat  saepe  vocare  deam; 
Tabentesque  genas  vidit,  rarumque  capillum  , 

Incurvum  senio  corpus  et  indecori; 
Ilaesit,  vimque  aevi  contemplans,  atque  furores 

Mente  suos  versans  in  memori,  erubuit; 
Avertitque  alio  vultus,  primamque  salutem 

Vix  potuit  moesto  dicere  cum  gemitu. 


MORALIA.  3 

VII. 

Qua  statura  vir ,  qua  mulicr  sibi  prohetur . 

JNec  mihi  vir  parvus,  mulier  nec  magna  probatur. 
Eobore  nam  parvus,  magna  lepore  caret, 

VIII. 

Ad  Gelliam  publico  carentem 
ob  mutatam   in  deterius  fortunam. 

r  ortunam  ploras  mutatam,  Gellia;  lucem 

Et  fugis  in  vidua  sola  puella  clomo. 
Quicl?  sperni  metuis  curru  modo  vecta  superbo, 

Ire  vias  urbis  si  videare  pedes? 
Parce  metu:  non  te  spernet,  te,  Gellia,  visa, 

Fortunam  si  quis  dixerit  esse  levem. 
Atqui  nil  aliud  sapiens  pote  dicere.  stultus, 

Gellia,  quid  dicat  quaerere  stultitia  est. 

IX. 

De  Phyllidis  ingenio  in  amatoribus  aucupandis 
atque  exagitandis. 

Blanda  tibi  est  Phyllis,  quod  se  non  credit  amari; 

Credet  ubi,  fiet  jam  tibi  blanda  minus. 
Inde  ubi  firmato  jam  sat  confidet  amori, 

Saeva  erit,  et  duris  sentibus  hirta  magis. 
Hoc  habet  ingenium:  quos  cepit  blanda,  severis 

Implicitos  vinclis  torquet  acerba  viros. 

X. 

Ad  matrem  nimium  in  custodienda  prole  sollicitam. 

JN  arcissum  quondam  sevit  formosa  Lycoris , 

Eduxit  curis  sedula  et  omnigenis. 
Dein  verita  est  multo  surgentem  germine  florem 

Ne  sol,  ne  pluviae  laederet  imber  aquae; 
Abstrusitque  abdens  tecta  in  penetraha.  longum 

Nec  tempus,  laetus  langiiit  llle  vigor, 
Amissae  frondes  terram  stravere;  Lycoris 

Florem,  dum  servat,  perdidit  ipsa  suum. 
Hanc  tibi  narrari  fabellam  credito,  mater, 

Prolem  quae  nimia  sedulitate  necas. 

XI. 

Qua  trutina  pensanda  laus  hominum  sit. 

JN  e  tibi  nobilitas  imponat,  ne  tibi  census; 

Metire  ingenuis  moribus,  Aule,  viros. 
Credemihi,  hac  trutina  si  penses,  saepe  erit,  Aule, 

Fossorem  ut  magnis  regibus  anteferas. 

XII. 

Cujusnam  formae  uxor  sit  a  Quinto  deligenda. 

JN  ec  pulchram  haud  pulcher ,  nec  foedam  ducito ,  Quinte , 

Uxorem;  forma  si  qua  sit  at  media. 
Foedam  non  poteris  tu  longo  tempore,  teque 

Longo  non  poterit  tempore  pulchra  pati. 

XIII. 

Quicl  sibi  propositum  habeat 
in  satyra  scribenda. 

Haud  hominum  insecter  quenquam .  peccare  videntur 
Quae  mi  homines  tantum  scribere,  Lyda,  juvat. 

Probra  loquor,  tacito  sed  nomine;  turpior  unde 
Sit  per  me  nemo,  verum  aliquis  melior. 

Scilicet  agnorit  qui  se,  maledictaque  vitans 
Mores  ad  laudem  verterit  ipse  suos. 

XIV. 

In  idern  argumentum . 

Lyda,  meo  agnoscet  qui  sese  in  carmine,  laesum 

Audebit  nemo  se  tamen  esse  queri. 
Nam  laesum  incipiet  si  quis  se  dicere,  probrum 

Vesana  incipiet  prodere  voce  suum ; 
Quodque  ibat  vacua  telum  sine  vulnere  in  aura, 

Obvius  ipse  ultro  scilicet  excipiet. 

XV. 

Ad   lusorem   se    nec   in   victoria 
nec  in  jactura  temperantcm . 

G-audia  qui  victor  prodit,  victusque  dolorem, 
Aule,  suum,  ludo,  si  sapit,  abstineat; 

Quo  res  cunque  cadat ,  victor  victusque  feratur 
Ne  levis ,  et  famam  prodigat  ipse  suam , 

XVL 

Ad  Lydarrty  ut  sihi  minime  sua  videnti 
loco  speculi  sit, 

Cuncta  videt,  sese  ipse  oeulus  non  eernit.  imago 

Vera  est  humani  scilicet  haec  animi. 
Nempe  videt,  meaLyda,  alios,  se  non  videt  ipsum^ 

Sit  tamen  etsi  acri  praeditus  iile  acie. 
Hoc  ego  me  ostendi  cupio  mihi;  teque  rogare 

Haud  cesso  ut  speculi  sis  mihi  saepe  loco; 
Dicere  nec  parcas  quae  pecco;  quae  tibi  visa, 

Ipse,  mihi  nimium  proximus,  haud  video. 

XVII. 

Cur  Ponticus  in  jnagno  censu  pauper  sitj 
Poeta   in  parvo  dives  . 

Dives  ego  parvo  in  censu,  tu,  Pontice,  magno 
In  censu  es  pauper  scilicet  egregie. 

Multa  tibi  desunt,  contra  mihi  multa  supersunt; 
Tu  tibi  multa  cupis,  mi  cupio  ipse  nihil. 

XVIIL 

De  inani  Opimii  laetitia  in  divitiarum  affluentia. 

JJivitias  nactus  fatue  laetaris ,  Opimi . 

Divitiae  at  multis  multa  tulere  mala. 
Utque  ferant  aliud  nihil ,  istarn  num  leve  censes 

Esse  malum,  tulerunt  quam  tibi  laetitiam? 

IX. 

Ad  Postiunum  in  improvisis  Gfibus  insolescentem . 

Plorabas  pauper:  subito  nunc  dives  inani 

Exultas  foede,  Postume ,  laetitia. 
Usque  levi  pluma  levior,  sursum  atque  deorsum 

Fortunae  volitas  ludibrium  instabili . 
Fac  virtus  animum  firmet:  variantia  rerum 

Jam  poterit  mentem  nulla  movere  loco . 

XX. 

Ad  Qelliam  singula  male  consilio  gerentem. 

\)uidquid  agis,  quamvis  perparvum  perque  pusillum, 

Expendis  longo ,  Gellia,  consilio. 
Ut  quaeque  est ,  omnem  rem  cura :  multa  geruntur 

Pol  melius  nullo,  Gellia,  consilio. 

XXI. 

Ad  Ponticum  stulte  plurima  concupiscentem  . 

Stulte  optas  dives  tibi  rerum  plurima,  nec  scis 
Quam  toti  praestet,  Pontice,  dimidium. 

XXIT. 

Longus  amor  in  pretio  habendus\ 

JNil  meruisse,  Albi,  veterem  de  te  inquis  amicum. 
Quid?  longus  meriti  non  habet  instar  amor? 

XXIII. 

De  Rullo  amicitias  vitante . 

Rullus  amicitiam  vitat,  cogatur  amici 

Ne  qua  olim  in  rebus  taedia  ferre  malis: 

Nec  scit  amicitiae  cultores  dulcis  amici 
In  rebus  capiant"  gaudia  quanta  bonis. 

XXIV. 

Ad  Eunum  s  ut  non  pulchra  tantum^ 
sed  utilia  etiam  carmina  scribat. 

bcribe  aliquid  prosit  quod  moribus,  Eune:  libellos 

Odi,  ubi  nil  pulchro  in  carmine  frugis  inest; 
Dux  ubi  virtutis,  vitaeque  magistra  poesis , 

Lena  velut,  dictis  pectora  blandiloquis 
Pertentat ,  nervosque  animi  succidit :  ut  ille 

Sirenum  Siculis  cantus  in  aequoribus, 
Quem  sapiens  Laertiades ,  multo  vafer  astu , 

Vix  potuit  salvis  puppibus  effugere. 

XXV. 

In  eos  qui  suorum  tantum  commoclorum 
studio  ducuntur. 

Si  sua  quisque  sibi  curat  modo  commoda;  si  nii 
Largitur,  praesens  ni  referat  pretium; 

Si  tantum  proprio  semper  ductatur  amore; 
Scin'  quid  jam  fiat  vita?  latrocinium. 

XXVI. 

De  viri  senis  amicitia . 

Turpe  seni  lascivus  amor ,  vesana  libido 

Ridendum  flammis  cum  ciet  indomitis. 
At  siquem,  pulchro  conspecta  in  corpore,  yirtus 

Ducit  ad  ingenuae  foedus  amicitiae, 
Pacatumque  animi,  servantem  et  jura  decori, 

Et  nusquam  sancti  non  memorem  officii; 
Hunc  siquis  ridet  juvenum,  scit  corporis  unas, 

Ignorat  mentis,  perditus,  illecebras. 

XXVIL 

Amicitiae  laus, 

Antra  colat  solus,  montesque,  ac  lustra  ferarum, 

Qui  pulchrae  foedus  nescit  amicitiae. 
Nos  decet  alterni  sanctum  certamen  amoris, 

Quo  nihil  est  usquam  dulcius  aut  melius; 
Quo  sine  regna  mihi  nolim,  nec  me  juvet  ipsa 

Posse  deum  in  coetu  vescier  ambrosia. 
Sic  surn:  jucundo  fructus  et  commoda  amico 

Nulla  ego  praetulerim,  nulla  ego  contulerim. 

XXVIII. 

Felicitas  ex  animo . 

X1  elix  quisque  animo  est.  animus  quem  deserit,  ampla 
Sit  licet,  haud  illum  res  juvat  ulla  tamen. 

XXIX. 

De  artis  atque  ingenii  ad  doctrinahi  necessitate. 

Ingenio  tantum  qui  fidit,  negligit  artem; 

Unum  se  praefert  millibus  innumeris ; 
Pro  certis  incerta  probat,  notumque  relinquit, 

Ignotum,  nulla  est  qua  via,  tentat  iter. 

XXX. 

Ad  Qelliam^ 
ut  formidinem  inanem  ex  animo  excutiat. 

IVlente  viros  aequas :  animis  ingentibus  aequa . 

Gellia,  ne  laudis  pars  labet  ulla  tuae. 
Vulgares  timeant  umbrasque  aurasque  puellae: 

Tu  tibi,  quod  ratio  jusserit  una,  time. 
Haec,  mente  ut  tenebras  expellit,  sic  et  inanes 

E  toto  pellat  fac  tibi  corde  metus: 
Ne,  si  mente  marem  videam ,  non  corde,  vocare 

Te  merito  incipiam,  Gellia,  semimarem. 

XXXL 

In  illud  Terent.  And.  IL  i.  Quoniam  id  fieri  quocl  vis 
non  potest ,  velis  id  quod  possit . 

\)uae  tibi  vis  quando  non  fiunt,  quod  potes  unum, 
Tu  fac  quae  fiunt  ut  tibi,  Lyda,  velis. 

Seu  tibi  res  ,  rebus  seu  te  submiseris  ipsa , 
Usque  tibi  prona  vita  feretur  aqua. 

XXXII. 

De  se  laeto  animo  vivjere  cupiente. 

Lyda,  velim  nunquam  non  laetus  vivere;  at  illa , 
Quam  faciat  verax  laetitiam  ratio. 

Ipsa  etiam,  abscissum  gnati  dum  portat  Agave 
Saeva  caput,  laetis  vocibus  exululat. 

XXXIII. 

Qua  ratione  dignosci  hominis  natura  possit. 

Difficilem  dicit  Varum  Corvinus;  eundem 
At  contra  jurat  Glaucia  perfacilem. 

Quid  credam?  credo  falli  ambos;  dicere  utrumque 
Talem  illum,  qualem  senserit  ipse  sibi. 

Vulgus  ego  quaero  qualem  se  praestet  in  omne, 
Cujus  scire  volo  quale  sit  ingenium  . 

XXXIV. 

Jn  senem  verbis  lascivientem. 

Cana  aetas  quoties  verbis  lascivit,  inersque 

Ipsa,  rapit  calidos  in  vitium  juvenes; 
Bile  mihi  tumidum  fervet  jecur,  iraque  menti 

Continuo  flammam  subjicit  indomitam. 
Lentus  enim  quisnam  possit  perferre  patique, 

Quoruin  aliena  solet  vita  regi  monitis, 
Flagitii  monstrare  vias  ,  ultroque  ruenti 

Latum  iter  in  praeceps  pandere  nequitiae? 

XXXV. 
A d  Meniscum  imrneritis  omnia  donanttm . 

Jrerdere  te  credis,  quae  donas,  cuncta,  Menisce; 

Et  perdis.donas  cuncta  etenim  immeritis. 
Quod  si  promeritis  donares,  nulla  profecto 

Tempus  in  omne  foret  res  tibi  salva  magis. 

XXVI. 

Ad  Crassum  connubio  vili  domum  dedecorantem. 

yuo  ruis?  ignota  vilem  de  gente  puellam, 

Nec  ditem,  properas  ducere,  Crasse,  tibi? 
Nec  celerem  ingenio,  nec  pulchram  corpore,  nec  quae 

Esse  aliquo  possit  grata  lepore  viro? 
Hanc  tibi  connubio  festinas  jungere?  teque 

Atque  tuam  stultus  dedecorare  domum? 
Quo  ruis,  infelix?  parce  o  demittere  tete 

In  praeceps,  nequeas  unde  referre  pedem. 
Heu  loquor  incassum!  Ratio  quae  praecipit,  heu  heu 

Despuit,  ac  vecors  omnia  dimat  Amor ! 

\ 

XXXVII. 

Laudat  invidiam  ex  virtute  coortam. 

Invidiae  metuo  flammam,  cumque,  Aule,  coorta  est, 
Demittoque  aures,  et  misere  excrucior. 

Invidiam  sed  enim,  virtus  quam  gignit,  opimam 
Esse  reor  laudem,  non  reor  invidiam. 

XXXVIII. 

Ad  Qaurum  a  Phyllide  deceptum. 

Imposuit  mire  Phyllis  tibi,  Gaure;  fefellit 
Mire  vafra  suis  te,  malecaute,  dolis. 

Disce,  miser,  nimium  argutis  non  credere  ocellis, 
Nec  vultu ,  et  verbis  fidere  blandiloquis . 

Nosce  prius  quid  ames:  praecedat  lenta,  viamque 
Exploret  ratio,  pone  sequatur  amor. 

XXXIX. 

Ex  Qraeco  JEsopn. 

Assa  super  prunis,  igni  gliscente,  sonorum 
Stridorem  expirans  forte  dabat  cochlea. 

Quam  puer  adspiciens,  ac  mirans,  pessima,  dixit, 
Cantas,  igne  tibi  dum  perit  usta  domus? 

Intempestive  quod  fit,  nil  posse  probari, 

(Phylli,  tibi  hoc  dico  )  fabula  parva  docet. 

XL. 

De  se  senescente . 

INunc  ubi  mi  placidi  mores?  ubi  mite,  nec  ulli 
Non  ultro  arridens  comiter  ingenium? 

Fallor?  an  aetatis  vitio  jam  pectus  acescit? 
Mens  et  habet  senio  perdita  dulce  nihil? 

Hoc  est  nemo  mihi  quod  jam  placet;  omnibus  ipse 
Hoc  est  mutatus  quod  male  displiceo. 

XLL 

Ad  Postumum  benefacta  in  se  minime  agnoscentem. 

Non  ego  par  cupio  reddi  mihi,  Postume;  gratum 
Esse  tibi  cupio  quod  bene  promerui. 

Non  mercor  si  quid  feci  bene;  pro  benefactis 
Agnosci  tantum  sed  benefacta  volo. 

XLII. 

In  Marcum  ingratum. 

Quod  bene,  Marce,  tibi  feci,  sentire  putabam. 

Tam  sentis,  sentit  quam  lapis,  aut  frutices. 
Sed  bene  quod  feci  non  poenitet.  una  voluptas, 

Quam  cepi  feci  cum  bene,  Marce,  sat  est. 

XLIII. 

Ad  Aulum  3  ut  a  foemina  pellaci  caveat. 

Aule,  istam  alloqueris,  multos  quae  vafra  fefellit? 

Nil  metuis,  multi  queis  periere,  dolos? 
An  nescis  blandi  quidnam  pellacia  vultus, 

Verba  quid  hyblaeo  dulcia  melle  magis, 
Quid  ducta  ex  alto  suspiria  pectore  possint, 

Uda  quid  haud  veris  lumina  lacrimulis? 
Has  habet  illa  artes;  his  te,  malecaute  (capessas 

Ni  celer,  Aule,  fugam)  vinciet  illecebris. 
Carpe  fugam,  moneo;  primo  at  fortasse  paratis 

Congressu  haesisti  captus  in  insidiis. 

XLIV. 

Praesagia  infausti  conjugii, 

Quam  misere  optasti,  nubit  tibi  clenique,  Tulle, 
Gellia.  tu  clivis  tete  ais  esse  parem. 

Gaude  sorte  tua  nunc  dum  licet:  ocyus  umbra, 
Ocyus  et  vento  sors  fugit  ista  levi; 

Nec  quidquam  superest  parvo  post  tempore ,  praeter 
Deflendum  longo  tempore  servitium. 

XLV. 

De  tribus  curis  in  amatoribus. 

Haec  sit  cura  prior,  ne  quo  capiaris  amore; 

Posterior  captum  nesciat  ut  mulier. 
Quod  si  captus  eris ,  captum  si  sciverit,  haec  sit 

Tertia  cura,  feras  ut  miser  omne  malum. 

XLVI. 

De  Qellia  senescente . 

Cultum  animi  spernens  olim,  fulgore  juventae 

Purpureo  et  roseis  Gellia  freta  genis, 
Formosa  in  facie  venientis  prima  senectae 

Vidit  ubi  haud  dubiis  turpia  signa  notis; 
Me  miseram,  dixit,  quo  flos  fugit  ille?  remota 

Quid  mi,  ne  spernar,  linquitur  heu  specie? 
Dcjecitque  oculos  moerens,  vultumque  rigavit 

Nequidquam  seris  anxia  lacrimulis. 

XLVII. 

Amor  amoris  nomine  indignus. 

Quid  miseram  incestus  captas  vexasque  Lycorin? 

Cara  est  una ,  unam,  Cinname,  clicis  amo. 
Iste  amor  est?  isto  saevus  venator  amore 

Quam  sequitur  dici  possit  amare  feram ; 
Quaai  sibi  vult  ipsi,  cujus  sua  commoda  quaerit 

Extrema  infestus,  Cinname,  pernicie. 

XLVIII. 

Acl  Tallam  se  probam  non  lidberi  querentcm. 

Xulla,  doles,de  te  multi  quod  multa  loquuntur, 

Qualis  et  es,  nemo  te  putat  esse  probam. 
Parce  queri:tua  tu  debes  tibi  p¥obra,  quod  ipsam 

Rem  tantum  curas,  negligis  at  speciem; 
Et  proba  quandoquidem  es,credisteposse  probari, 
Nd  operae  impendens  ut  videare  quod  es. 

XLIX. 

TJnde  in  amicitia  voluptas . 

JLructus  amicitiae  quinam  sit,  Postume,  nescit, 
Metitur  fructu  quisquis  amicitiam. 

Commoda  non  tangunt  mea  me  tam,  fidus  amici 
Quam,  mea  qui  curat  commoda,  tangit  amor. 

Hinc  oritur ,  completque  animum  jucunda  voluptas , 
Unam  ego  quam  cunctis  fructibus  antefero . 

L. 

Ad  Gallam  de  conjuge  ohsequiis  pclliciendo. 

Quod  conjux  te,  Galla,  tuus  fugit,  anxia  moeres , 

Atque  tuam  defles  sola  relieta  vicem; 
Dein  reducem  culpas,   questu  nec  parcis  arnaro, 

Questu  at  (  crede  mihi  )  nemo  coactus  amat. 
Quin  tu  illum  vultu,  dulci  quin  blanda  loquela, 

Omni  quin  tu  illum  pellicis  obsequio? 
Conjugio  soli  cur  fidens  negbgis  artem , 

Illum  rivalis  qua  tenet  arte  tua? 

LL    ' 

De  Sapientis  judicio  in  hominum 
fortunis    comparandis . 

Ivlulti  regna  tenent  digni  servire:  tenere» 

Dignum  hunc  regna  premit  fors  mala  servitio. 

Intus  11 1  est  hominem  sapiens  videt:  inspicit  in  se 
Qui  sit,  non  quali  quisque  loco  sedeat; 

Et  dominis  famulos  praefert ,  magnumque  dynastam 
Saepe  inopi  ridens  posthabet  agricolae. 

LIL 

Cur  Cinna  non  vocandus  fortis 
quod  sibi  vim  intulerit. 

J.  ulle,  vocas  fortem ,  qui  sese  Cinna  peremit. 
Fortis  dura  (  reor  )  non  fugit,  at  patitur. 

Lin. 

Ad  Phylllda  nimium  formae  suae  fidentem, 

liiflat,  Pliylli,  tuae  nunc  te  fiducia  formae, 
Multus  et  iu  roseo  qui  viget  ore  lepos . 

Nec  cernis  Pholoen,  morbo  quae  lurida  pallet, 
Nec  Meram,  incana  quae  tremit  alba  coma? 

Quarum  olim  formae  primam  tulit  utraque  laudem, 
Nunc  monet  exemplo  ,  quam  breve  forma  bonum. 

LIV. 
De  formae  mutabilitate . 

I  orma  bonum  nihili  est:  vento  fugit  ocyus  omni. 

Iila  etiam  magno  Tyndaris  orta  Jove, 
Illa  deum  atque  hominum  bello  memoranda  bilustri, 

Heroum  et  tantis  incluta  funeribus, 
Foeda  situ  veteres  frustra  quaesivit  amicos, 

Flevit  et  in  vacua  sola  relicta  domo. 

LV. 
Quaenam  bona  sint  vere  judicanda. 

V^/uae  tu  summa  vocas,  Varro,  bona,  nec  bona  dico, 
Sed  leve  Fortunae  ludibrium  instabilis. 

Nil  census  et  opes,  nil  tecta  ingentia  miror. 
Quaero  aliquid  fiat  quo  melior  dominus; 

Quaero  aliquid,  possim  quo  viso  dicere  tandem: 
Hoc  Varro  haud  alii  debet,  at  ipse  sibi. 


j 

LVI. 

De  juventutis  ac  senectutis  flagitiis. 

Ignosco  juveni:  miror  frigente  senecta 
Qnisquam  si  quidquam  flagitii  faciat. 

Alter  enim  prope  vi  traliitur:  contra  ruit  alter 
Sponte  sua  foeclum  perditus  in  facinus. 

LVII. 
Zascivus  amor  cur  non  vocandus  amor. 

\  elle  bonum  lascivus  amor  si  nescit,  amori 
Lascivo  cur  sit,  Cinname,  nomen  A.mor? 

LVIIL 

Ad   Tullam  in  officio  peccare  nimium  dubitantem. 

1  ulla,  rogas  quidnam  pecces:  peccare  videris 
Hoc  unum  interdum,  quod  nimium  dubitas 

Anxia  ne  pecces;  quod  cuncta  expendis  ubique 
Momenta  exigui  quamlibet  ofTicii , 

Nusquam  et  non  trepidas,  multos  et  consalis.  ulla 
Ees  ubi  non  poscit  parvula  corisilium. 

LIX. 

Lascivus  amor  nihil  differt  ctb  odio. 

Odisti,  ante  alias  omnes  quam  dicis  amare; 
Cui  te  non  nescis,  Cinname,  velle  malum. 

LX. 

De  Quinto  sibi  uni  se  vivere  falso  profitcnti. 

Non  aliis,  sibi  se  tantum  inquit  vivere  Quintus*. 

Cui  Lyda:  id  nequeo  credere,  Quinte,  tibi. 
Nam  qui  nunc  nulli  es  non  carus  scilicet ,  esses 

Invisus  tali  cuilibet  ex  rnerito. 

LXI. 

De  animi  aequitate  retinenda  in  varia  ludi  fortuna. 

JNon  turpe  est  vinci,  nec  pulchrum  vincere  ludo, 

(Utraque  res  aeque  futilis  ac  nihili  est); 
Turpe  sed  extolli  quum  ludo  viceris,  angi 

Atque  animo  quoties,  Postume,  victus  abis. 
Veram  nec  ludus  fert  laudem,  semper  at  aequa 

Mens,  eadem  ludo  quae  manet  in  vario. 

LXII. 

De  falsa  simplicitate . 

xlaec  tibi  simplicitas  quando  est,  nil  posse  tacere, 
Insano  fieri  quid  pote  simplicius? 

LXIII. 

Quid  deceat . 

(^uid  decet?  hoc,  nemo  quod  si  laudaverit,  ipsum 
Intus  perpetuae  sat  sibi  laudis  habet. 

LXIV. 

Quicl  prosit. 

Quicl  prodest?quidquid  rerum  decet,  Aule.  decoro 
Seniper  non  fallax  it  comes  utiiitas . 

LXV. 
Quid  juvet. 

Quid  juvat?ad  parvum  pol  tempus  plurima  rerum: 
Virtus,  Marce,  una  atque  unica,  perpetuo. 

LXVI. 
De  mentis  instabilitate . 

Usque  labas,  firmus  nec  re  consistis  in  ulla, 
Fluctuat  ut  medio  parva  carina  mari. 

Vis,  non  vis;  sequeris,  vitas;  damnasque,  probasque*, 
Alternasque  omnes  nocte  dieque  vices. 

Turpe  viro,  instabili  nunquam  consistere  mente. 
Cerne,  cape,  arreptum  perge  tenere  decus. 

LXVII. 

Contemptus  divitiarum , 

JNon  mihi  divitias  opto:  sat  mi  reor  esse 
Mentem,  qua  possim  spernere  divitias, 

Atque  mea,  quam  sum,  contentus  vivere  sorte. 
Haec  dum  continget  mens  mihi,  Croesus  ero . 

L  XVIII. 

Ad  Eanum  mortem  et  dedecus  forti  minitantcm. 

JNec  mortem  forti,  nec  dedecus,  Eune,  minare. 
Mortem  contemnit,  dedecus  haud  recipit. 

LXIX. 

Sc  non  tam  a  commodo  quam  ab  amore 
in  officio  tangi  ostendit. 

Sic  ego  sum;  quovis  dilecti,  Quinte ,  sodalis 

Quantumvis  parvo  tangor  ab  officio; 
Nec  quid  contulerit,  nec  quanta  juverit  in  re , 

Qaaero:  sed  fuerit  quam  memor  ille  mei . 
Hoc  satis  est :  alius  penset  sua  commoda;  longae 

Fructus  amicitiae  sit  mihi  solus  amor  . 
Cujus,  ne  possit  spes  me  irrita  fallere,  certum 

Saepe  habeo  tenui  pignus  in  inclicio. 

LXX. 
Falsum  de  Phyllide  amatoris  judicium . 

Diva  fuit  quondam,  quo  primum  tempore  Phyllis 
Visa  tibi  penitos  ussit  amore  sinus. 

Nunc  flagrante  ira,  dirarum  est  una  Sororum, 
Pestis  missa  oras  foeda  sub  aetherias. 

Quae,  te  ni  gemino  mens  falleret  icta  furore, 
Foemina  multarum  scilicet  una  foret. 

LXXI. 

JDe  adolescente  obscoenam  tabulam  contemplante , 

Tres  videt  Idaeo  pictas  in  vertice  divas  , 
Miratur  doctum  Quintus  et  artificem; 

Ille  quidem  prima  calidus  fervensque  juventa, 
Pulsatusque  feris  corda  cupidinibus. 

Quid  dicam?  optabo,  quod  possum  scilicet  unum  , 
Miretur  solum  semper  ut  artificem . 

LXXII. 

Rosa  de  se. 

Jl1  los  rosa  sum  pulcbrae  Veneri  sacef,  illius  olim, 
Ut  perhibent,  fuso  e  sanguine  progenitus. 

Ora  deae  grato  refero  jucunda  colore; 
Quas  infert  curas  sentibus  horridulis  . 

LXXIII. 

Ad  Lentulum.  De  filio  munditias  negligente. 

Quod  male  composuit  vestem,  compsitque  capillum , 

Ingens  id  reris  ,  Lentule,  flagitium; 
Et  dulci  haud  dubitas  convicia  dicere  nato , 

Dedecus  ut  vestrae  si  foret  ille  domus . 
Ne  saevi:  cultus  nunc  istos  negligit,  unum 

Cura  omni  solers  quod  colit  usque  animum. 
Haec  si  cura  olim  (  superi  prohibete  )  residet, 

Externas  quaeret  pol  sibi  munditias. 

LXXIV. 
Fortuna  non  laedit  virum. 

JNil  Fortuna  virum  laedit:  quocunque  cadat  res, 
Immotus  firmo  stat  tamen  ille  gradu. 

Fors  varie  circum  ludit:  dat,  detrahit,  extra 

Quae  sunt ;  prorsum  intus ,  quod  fuit  ,ipse  manet ; 

Seque  sua  involvens  penitus  virtute,  ruat  si 
Orbis,  in  extremo  non  pavet  exitio. 

LXXV. 
Amator  sapiens . 

Ciara  mihi  estPhyllis  prae  cunctis;nec  foret,essem 
Prae  cunctis  illi  si  quoque  carus  ego . 

Aequa  est  quod  multos  praefert  mihi-.praeferat  illis 
Me  si,  qui  meritis  vincor,  iniqua  foret. 

Nec,  virtus  quem  fecit,  amor  consistere  possit, 
Ni  teneat,  virtus  quem  jubet,  ipsa  modum. 

LXXVI. 

Haud  raro  displicet  id  quod  subito  placuit . 

(^uitibitamplacuit,placeat  mihi,Polla,necesseest. 

Hoc  doleo  tantum,  quod  placuit  subito; 
Ac  tacitus  vereor,  longo  ne  cognitus  usu, 

Atque  tibi  atque  rnihi  denique  displiceat. 
Posse  id  non  reris  fieri.  fit,  Polla,  profecto 

Multum  ubi  quis  placuit,  sed  placuit  subito. 

LXXVII. 

Mens  culta  in  corpore  culto . 

Ut  gemma  in  pulchro  quae  pulehre  inclusa  metallo  est 
Sic  mens  in  culto  corpore  culta  placet. 

LXXYIII. 

Cinnami  amantis  tumulus. 

Ginnamus  heic  situs  est.  mentem  prius  abstulit  illi, 
Mox  etiarn  vitae  stamina  rupit  Amor. 

Infelix  bustum  fatuos  hortatur  amantes 
Ducere  vesanis  fraena  cupiclinibus . 

LXXIX. 

Ad  Postumum  muneribus  populum  corrumpentem. 

JLaudo,  non  uni  dives  tibi,  ponere  gaucles 

Toti  etiam  partem,  Postume,  quocl  populo . 

Non  laudo  (ut  puero  si  quis  det  grata  venena) 
Istis  quod  perdis  muneribus  populum.     . 

Pone  aliquid,  possit  quo  sumpto  vita  juvari, 
Urbs  fieri  nec  jam  laetior,  at  melior. 

LXXX. 

Victus  frugalis  . 

lntermisce  epulis  jejunia,  ne  gravet  esca 

Foede  animum,  corpus  ne  male  destituat. 


2  6  C  U  N  I G  H  1 1 

LXXXI. 

Ad  Quintum  omnia  amicorum  dicta 
ad  trutinam  expendentc. 

Hoc  mibi  cur  factum,  cur  dictuiii  hoc,  Quinte  ,requiris , 
Nil  non  exactam  pendis  et  ad  trutinam. 

Quaere  alium,  vexes  isto  quem  more,  sodalem, 
Isto  quem  semper  sollicites  odio. 

Me  juvet  is,  quicum  liceat  sic  vivere,  possim 
Ut  simplex  rerum  plurima  negligere. 

LXXXII. 

Paucis  contentus . 

(^uod  mi  opus  est  habeo:  quod  nonopus,  optet  habere 
Ille ,  supervacuum  qui  sibi  quaerit  opus. 

LXXXIII. 

Ad  Pollam  qua  arte  possit  tenere  virum. 

Arte  viruin,  quaeris,  qua  possis,  Polla,  tenere. 

Polla,  tuum  si  non  duxeris  esse  virum; 
Nec  fidas  nimium  vinclo  secura  jugali, 

Nec  solam  credas  omnia  posse  fidem. 
Sed  velut  externum  quae  vafra  illexit  amantem , 

Illigat  usque  novis,  quam  potis,  illecebris; 
Sic  tu  aliquid  semper  facias  dicasve ,  tuus  vir 

Ut  magis  atque  magis  gestiat  esse  tuus» 

LXXXIV. 

Juvenem   inter  senes   verecundum  , 
non  disertum  esse  oportcrc . 

Quinte,  verecundi  frugem  praeferre  pudoris 

Suevi  ego  verbosi  flaribus  eloquii; 
Praesertim  cum  te  nullas  non  culta  per  artes 

Circumstat  juvenem  turba  verenda  senum. 
Vel  Priamo  coram  quis  Troilon  esse  disertum, 

Nestore  vel  coram  quis  ferat  Antilochum? 

LXXXV. 

Facies  mendax. 

lstam  odi  faciem,  qua  vulgus  fallitur,  Aule. 

Quae  spondet  quiddam  scilicet  eximium : 
Sed  tantum  spondet,  nec  praestaf,  nata  docere, 

Externa  quam  res  discrepet  a  specie. 

LXXXVT. 

JDe  Tulla  ac  Phyllide 
altcra  irae  >  altera  amori  parentibus . 

1  ulla  irae,  Phyllis  vesano  paret  amori : 

Harum  quae  peccet  plus  tamen,  Aule,  rogas. 

Ambae,  credo.  aeque.  furit  utraque  concita  ut  oestro, 
Et  nescit  captae  mentis  habere  modum. 

Spreta  jacet  ratio,  et  pedibus  calcatur  utrique, 
Tiaec  pecudi  similem  se  facit,  illa  ferae. 

LXXXVII. 

Ad  Fabullum  quidquid  velit  se  assequi  praedicantem . 

Q  uae  volo  cuncta,  inquis  ,prorsuni  assequor.  Ergo,Fabulle , 
Si  bona  sunt,  quae  vis ,  gratulor  ex  animo: 

Sin  mala  sunt,  doleo  tum  quod  vis  ista,  Fabulle, 
Numine  tum  laevo  quod,  miser,  assequeris. 

LXXXVIIL 

JDe  Phyllidis  amoribus . 

I  hyllis  amat;  rigido  Phyllis  memoranda  pudore, 

Phyllis  foeminei  gloria  magna  chori. 
Phyllis  amat  sic,  ut  nec  sit  memor  illa  pudoris , 

Gloria  foeminei  nec  velit  esse  chori. 
Siccine  Amor  vertis  mentes  ?  sic  desinit  esse 

Quod  fuerat,  quisquis  sub  tua  jura  venit! 

LXXXIX. 

Amici  sinceri  officium. 

Quod  te  laudavi  toties,  me  dicis  amicum; 

Et  certe  dici,  Lydia,  promerui. 
Sed  mage  promerui,  quod  te  reprendere,  si  quid 

In  vita  peccas,  Lydia,  sustineo. 
Illud  mi  facere  est  semper  jucunda  voluptas: 

Multa  hoc  mi  pectus  complet  amaritie. 
Illud  largiri  derisor  pol  quoque  possit; 

Hoc  tribuit  verae  cultor  amicitiae. 

xc. 

Cur  qui  sapiens  cxterrds  non  sibi  sapiens  sit. 

Ab  sese  abscedens  posset  si  cernere  sese, 
Ut  sapit  externis,  quisque  sibi  saperet. 

Sed  quando  potis  est  se  nemo  abscedere  ab  ipso, 
Qui  sapit  externis,  non  sapit  ipse  sibi. 

XCI. 

In  Flaccum  honore  indignis  posthabitum. 

\)uo  tu  dignus  eras,  retulit  non  dignus  honorem: 
Non  tamen  idcirco  est  laus  tua,  Flacce,  minor. 

Nec  gemmae  pretium  decedit  scilicet,  illi 
Mente  carens  vitrum  si  puer  antetulit. 

XCII. 

Veri  ac  falsi  amoris  indicia. 

Inde  seni,  hinc  juveni  blanditur  Polla:  sed  illae 
Frigent,  hae  jactant  fulgura  blanditiae. 

Hanc  videat  jubeo,  si  quis  vult  noscere,  quantum 
A  vero  falsus  denique  distat  amor. 

XCIII. 

De  recti  norma. 

JNorma  placet:  recti  sed  normam  transilit,  ipsam 
Qui  recti  normam  consulit  immodice. 

XCIV. 
De  amore  cum  sapientia  conjiuigendo. 

V  uidquid  amas ,  sapienter  ama ,  si ,  G alla ,  perennis , 
Quo  gaudes,  maneat  vis  tibi  semper  amor. 

Ni  facis  id;  parvo  post  tempore,  vel  tibi  amicus, 
Illi  erit  aut  contra  tu  minus  ut  placeas; 

Inque  locum  stulti  succedat  denique  amoris 
Aut  odium,  aut  pravi  conscius  ille  pudor. 

xcv. 

De  suis  scriptis  ad  Lydani. 

Quae  populo  placuere,  tibi  si,  Lyda,  placebunt, 

"  Incipient  demum  scripta  placere  mihi. 
His  mage  sin  videam  te  ofFendi,  non  mea  scripta, 

Non  erit  ut  facilis  mi  placeat  populus. 
Nec  numerare  etenim  soleo,  sed  (vera  quod  hercle 

Praescribit  ratio)  pendere  judicia. 

1   XCVI. 
Amlcitiae  stabiles  quas  jungit  virtus. 

JNectit  amicitias  virtus.  quod  sanxerit  illa 

Foedus,  ad  extremos  permanet  usque  rogos. 

Sic  nisi  jungaris,  parvo  post  tempore  amicus 
Vel  tibi,  vel  tu  illi,  Postume,  vilis  eris ; 

Venit  et  ut  vanus  causa  sine,  sic  sine  causa 
In  ventum  et  nubem  vanus  abibit  amor. 

XCVII. 

Rebus  non  verbis  fidendum. 

Verbis  deceptus  toties,  nil  fidere  verbis, 
Securus  quod  quis  dixerit,  edidici. 

Rcm  video;  verbis  cum  res  non  consonat,  ipsa  - 
Si  quid  Suada  jubet  crederc,  nil  moveor. 

XCVIII. 

Dc  viro  et  uxore  sani  aut  insani  capitis. 

Vir  caput  uxoris  fertur.  Quid  si  caput  uxor 
Sanum  habeat,  sano  vir  careat  capite? 

Recte  si  fiat,  mutatis  partibus,  aequum  est 
Uxor  ut  incipiat  jam  caput  esse  viri. 

XCIX. 

De  virtutis  dotibus. 

Cultum  odi  mollem,  cor  molle,  ac  mollia  verba: 
Rus  odi  atque  hirtam,  Pontice,  barbariem. 

Nec  careat  nervis,  nec  sit  nervosior  aequo 
Virtus.  digna  viro  sit  volo,  digna  homine. 

C. 

De  amcribus  Afrae  et  Qalli. 

Afra  palam  exercet  crebros  et  Gallus  amores, 
Non  vetulae    foedos;  ridiculos  vetulo. 

CI. 

Ad  Postumum  nimis  diligentem 
in  uxore  custodienda. 

TJxorem  assidue  custodis,  Postume.  fida  est 
Quae  nunc,  infidam  vis,  reor,  emcere. 

CII. 

Recta  filiorum  educatio . 

JNon  laxe  nimium,  genitor,  non  arctius  aequo 
Gnatum  habeas.  fiet,Cinname,  uterque  malus 

Exleges  ibunt:  fraeno  hic  quod  nempe  carebit; 
Hic  fraenum  tandem  quod  ferus  excutiet. 

CIII. 

Prodendum  pectoris  ulcus  lit  sanari  possit . 

Gur  tacitus  moesto  defigis  lumina  vultu, 

Elinguem  vincis  mutus  et  Harpocratem? 
Quidquid  id  est ,  intus  quod  saevit,  prode  sodali. 

Crede  mihi,  fiet  jam  tibi  cura  minor. 
Corde  gerit  tacito  qui  curam,  saucius  optat 

Fixa  suo  condi  spicula  dira  sinu. 
Queis  quanam  possit  Podalirius  arte  mederi, 

Dum  latet  ac  medicam  respuit  aeger  opem? 


LIBER    SECUNDUS. 

EPIGRAMMATA 

ENCOMIASTICA. 


I. 

De  Quinti  constantia  in  fortuna  mutata. 

llon  ego  nunc  inopem  facio  te,  Quinte,  minoris, 
Quin  pluris,  quam  quo  tempore  dives  era9. 

Quod  se  mutarit  Fortunae  est  culpa  superbae: 
Laus  tua  mutatam  quod  bene,  Quinte,  feras. 

II. 

Ad  Com.  Alferium. 

De  ejus  Antigona  primo  acta  paucis  spcctatoribus 

adhibitis . 

Salve  itali  columen  .  salve  o  spes  una  theatri. 

Stat  tua,  perpetuo  stabit  et  Antigone . 
Acta  placet  mire  paucis  spectantibus;  at  quos 

Nemo  non  multis  millibus  anteferat. 
Quos  potis  est  numero  quantovis  vincere  vulgus, 

Non  potis  est  vero  vincere  judicio. 

III. 

JDe  Benedicto  Stay  Poeta  et  Philosopho 
praestantissimo . 

JNewtoni  Sophiam,  numeros  aequare  Lucreti 
Stayadae  faciles  annuerunt  Superi. 

Unus  habet  duplicem  lauroque  oleaque  coronam , 
Phoebo,  Cecropiae  carus  et  ille  Deae. 

IV. 

Ad  Balthasarem  Odescalchium . 
De  Antigona  Alferii  in  lucem  producta . 

Jiiximius  Vates  recitas  quod  carmina  Vatis 
Eximii,  scenae  traclis  et  Antigonam 

Conjugis  auxilio  doctae,  doctaeque  sororis; 
Laeta  tibi  plaudit,  Balthasar,  Italia. 

Coepto  insta:  lucem  in  mediam  protrude,  pudore 
Ille  malo  quidquid  nunc  premit  in  tenebris. 


Ad  Antigonam. 

le  Bato,  novus,  Antigona,  si  pingat  Apelles, 
Cedet,  quam  priscus  pinxerat  ille,  Venus  . 

Atque  utinam  ut  vultus,  oculi,  frons ,  sic  quoque  pingi 
Posset,  quidquid  agis,  quidquid  et  eloqueris! 

Pulchri  omnis  posset  mirans,  omnisque  decori 
Exemplum  in  sola  cernere  postentas . 


ENCOMIASTICA.  35 

VI. 

Ad  Grimaldum  Catholici  Regis  Oratorem. 

JNos,  Grimalde,  tibi  multum  debere  fatemur, 

Qneis  laeti  currunt,  te  tnbuente,  dies. 
Quique  solet  tacita  moerere  Autumnus  in  Urbe 

Albanas  gaudet  vincere  laetitias. 
Per  te  spectaclis  gaudemus:  tu  tamen  isto 

Isto  hilari  vultu  gaudia  priraa  facis. 
Dulcius  hoc  multo  spectaclis  omnibus  unum: 

Te  laetum  nostra  cernere  laetitia. 

VII. 
De  Argia. 

Si  talis  patria  conjux  venisset  ab  Argo, 

Oedipode,  qualem  ,  dia  Puella,  refers: 
Si  tam  blanda  foret  jucundis  gratia  verbis, 

Tam  pulchrae  ex  oculis  si  fluerent  lacrymae; 
Ut  lapides ,  ferrumque  Creon ,  adamantaque  durum 

Vinceret,  inciperet  mollior  esse  tamen; 
Nec  dictis  miseram  vellet  proscindere  acerbis, 

Pacato  et  saevas  poneret  ore  minas. 

VI IL 

In  imaginem  Honorati  Can.  Vaticani. 

Cernis  Honorati  vultum.  vis  cernere  mentem 
Ipsam  etiam?  vatis  carmina  pauca  lege. 

IX. 

Ad  Comitem  Alferium 
Creontis   partes    agentem , 

lstum  odisse  velim,  nec  possum  odisse  tyrannum , 
Cujus  agis  partes,  magne  vir,  egregie. 

Ipse  etenim  tanto  comples  mihi  peetus  amore 
Totum,  odio  ut  quicquam  non  djueat  esse  loci» 

Grandiloquum  admiror  carmen ,  percellor  acuto 
Ingenio,  quid  sis,  non  quid  agas,  memini. 

X. 

De  eximia  Spinelli  Praefecti  Urbis  auctoritatc 
in  ea  regenda. 

Quam  tibi  morigeri  se  dent,  Spinelle,  Quirites, 
Quae  nutu  fraenas,  plena  theatra  docent. 

Nemo  malos  audet  cantores  laedere,  nemo 

Plaudere,  te  plausum  non  praeeunte,  bonis. 

Nilturbaeestusquam;  nec  solumcuncta  canuntur, 
Cimcta  sedetfiunt  ad  numerum  atque  modum. 

XI. 

De  Lyda  fabellas  narrante . 

Jl  er  ludum  atque  jocum  fabellas  narrat  aniles 
Sic,  queat  ut  doctos  Lyda  tenere  viros  . 

Sic,  fieri  quae  non  possunt,  tamen  omnia    pingit , 
Nil  ut  non  credas,  dum  loquitur,  fieri. 

XII. 

Ad  Pium  VL  P.  M.  de  Febronii  palinodia  > 

Sexte,  Petri  augusta  narras  dum  laetus  in  aede 

Quae  tibi  Febroni  est  littera  scripta  manu , 
Excepit  sacer  admirans  tua  verba  Senatus; 

Atque  aliquis  secum  talia  dicta  dedit: 
Clamasti  errantem  revocans,  victorque  reversam 

Laetaris  merito  nunc,  bone  pastor,  ovem: 
Illius  o  utinam  quae  per  vestigia  pessum 

Ibant,  aeque  alias  vox  tua  servet  oves; 
Nullaque  sit  quae  non  docilis  tibi  pareat  ultro, 

Te  duce  monstratas  et  velit  ire  vias! 

XIIL 

De  laudibus  Lydae  senescentis . 

JNondum,  Lyda,  tibi  venit  rugosa  senectus, 

Nec  formae  rarus  fugit  ab  ore  lepos. 
Ut  tamen  id  fiat,  quis  te  contemnere  possit? 

Quisnam  te  idcirco  possit  amare  minus? 
Quem  tua  non  teneat  facundia?  quem,  tibi  mentem 

Qui  ciet,  ingenii  vividus  iste  vigor? 
Omnigenaeque  ingens  doctrinae  aggesta  supellex 

Visque  alti ,  rerum  provida,  consilii; 
Totque  aliae  dotes,  queis  nil  praestantius  esse, 

Queis  nil  esse  homini  possit  amabilius? 
His  tu  semper  eris  nulli  non  cara,  vel  ipsam 

Annorum  ut  vincas  Deiphoben  numero. 

XIV. 

De  Quiiiti  praestantia  in  coetu  proceram  disputantis . 

J:  urpureos  inter  proceres  te,  Quinte,  loquentem 

Audivi;  sprevi  continuo  et  proceres 
Quotquot  erant,  unum  te  admirans,  verbaque  melle 

Grata  magis  patulis  auribus  excipiens. 
Et  dixi:  magni  parvo  concedite;  quoquo  est 

Sanguine  prae  cunctis  dignior  ille  coli  est. 

XV. 

De  virtute  numquam  in  Delia  cum  aetate  senescente . 

JMultas  post  messes  vidi  te,  Delia,  longo 

Fessam  aevo,  at  caram ,  cara  ut  eras  juvenis. 

Nil  etenim  rarae,  solam  quam  semper  amavi, 
Virtuti  potuit  demere  longa  dies; 

Quae  magis  atque  magis  duratque  et  crescit  ab  annis, 
Tristia  damna  senis  nec  timet  omnivori. 

XVI. 

De  lauclibus  Lydae. 

h  oemineo  generi  quidquid  natura  decori 

Indidit,  omne  id  adest,  o  mea  Lyda,  tibi. 

Foemineo  generi  quidquid  mos  pravus  inepti 
Addidit,  omne  id  abest,  o  mea  Lyda,  tibi. 

Ergo  cuncta  placent,  ulli  nii  displicet  in  te; 
Nulla  est  grata  magis ,  nulla  molesta  minus . 


ENCQMIASTICA.  39 

XVII. 

Ad  Salicetum  Archiatrum 
de    recuperata    valetudine . 

Ereptum  quae  te  servat,  Salicete,  periclo, 
Tecum  hominum  servat  millia  multa  salus. 

Ergo  jure  omnes,  corcli  queis  publica  res  est, 
Munificae  haud  cessant  solvere  vota  deae; 

Nec  te  unum  tantum,  verum  sese  prope  cunctos 
In  te  uno  pariter  convaluisse  putant. 

XVIII. 

Laus  Saliceti  a  solicitudine  civium 
in  ejus  periculoso  morbo. 

Tam  carum  Romae  qui  te,  Salicete,  probavit, 
Si  fas  est,  morbum  gratulor  hercle  tibi. 

XIX. 

Balthasari  Odescalchio  natum  filium 
gratulatur. 

Jtrimus  formoso  qui  te  vocet  ore  parentem, 
Prognatum  toto  gratulor  ex  animo. 

Cui  quidnam  verax  praesago  pectore  vates, 
Non  sine  Phoebeo  numine,  vaticiner? 

Cuncta  simul:  matura  virum  cum  fecerit  aetas, 
Aequabit  laudes,  Balthasax,  ille  tuas. 

XX. 

De  Spinelli  Urbis  Praefectij  et  Preti  Praef.  Viar. 
in  fungendo  munere  diligentia . 

Xutus  eo  mundusque  Urbis  per  compita:  servas 
Tu,  Spinelle,  caput,  tu  mihi,  Prete,  pedes. 

XXI. 

JDe  docili  Romanorum  ingenioj  ad  Spinellum 
Praefectum  Urbis. 

X  ortis  equi  Roma  est  similis:  non  apta  domari  est 
Cuilibet,  at  doctam  sentit  amatque  manum. 

Hinc,  Spinelle,  tibi  docilem  se  praebet,  agique 
Se  nutu  gaudet,  magne  vir,  illa  tuo. 

XXII. 

De  Lydae  laudibiis  . 

\)uo  se  cunque  tulit,  quoquo  vestigia  flexit 

Lyda,  simul  fausto  Pax  venit  alma  pede, 
Et  placido  mitis  vultu  Concordia,  quique 

Fida  virum  jungit  pectora  sanctus  Amor, 
Atque  bonae  mentis  cultrix  jucunda  voluptas, 

Et  juncta  ingenuis  Gaudia  laeta  Jocis. 
Jure  igitur  talem  sequimur;  debemus  et  uni 

Quod  vitam  heic  hilares  degimus,  o  socii, 
Nosque  inter  varii  natura  et  moribus,  usque 

Fraternae  colimus  foedus  amicitiae. 

XXIII. 

De  Lydae  in  summis  laudibus 
modestia . 

JLyda  potest  omnes ,  quotquot  sunt,  ore  puellas, 
Lyda  potest  omnes  vincere  mente  viros. 

Sponte  sua  gaudet  sed  cedere  Lyda  puellis, 
Sponte  sua  gaudet  cedere  Lyda  viris. 

Ergo  illam,  quoties  vicit,  victaeque  puellae, 
Et  victi  certant  semper  amare  viri. 

XXIV. 

De  Lydae  lepore  in  narrando. 

\)uid  vis  eloquii  possit,  quid  Suada,  quid  ille 
Ambrosius  blando  qui  fluit  ore  lepos; 

Mulceat  ut  sensus  mira  dulcedine,  captam 
Ut  mentem  arbitrio  verset  agatque  suo; 

Si  quis  adhuc  nescit,  pulchre  sciet ,  o  mea  Lyda, 
Narrantem  si  te  quidlibet  audierit. 

XXV. 

In  idem  argumentum . 

oegnius  irritant  animos  demissa  per  aurem, 
Flaccus  ait,  quam  quae  subdita  sunt  oculis. 

Id  fateor  quoties  alii,  mea  Lyda,  loquuntur; 
Sed  cum  tu  loqueris,  tum  prope  difEteor. 

XXVI. 

De  Lydae  in  virtutc  constantia . 

Qualis  Lyda  die  primo  est  mihi  cognita,  multas 
Talem  post  messes  atque  hyemes  video. 

Foemina  ,  quod  rebar  fien  vix  posse ,  virorum 
Nullum  constanti  non  animo  aequiparat. 

Ingenio  et  stabili  mire  omnes  una  refutat 
Queis  leve  foemineum  dicitur  esse  genus. 

XXVII. 

Ad  Balthasarem   Odescalchium. 

Maeonidae  interpres  magnum  mirabar  Homerum, 

Nullis  non  illum  vatibus  anteferens. 
Nunc  magis  at  miror,  diae  cum  fulgura  lucis 

Clara  illi  affundis,  Balthasar  eximie; 
Atque  suis  olim  scripsit  quae  Popius  Anglis, 

Vis  nota  esse  tuis  non  minus  Ausonidis. 
Urge  opus  incoeptum;  lingua  et  mirandus  utraque 

His  patrios  fines  affice  muneribus, 
Atque  doce,  veri  quae  sit  forma  illa  poetae, 

Ignotam  nostris  quam  doleo  Arcadibus. 

XXVIII. 

Subscriptum  imagini  Card.  Somaliae. 

tioc  ore,  hoc  vultu  est  Somalia:  cetera  pinget 
Olim,  orbis  late  qua  patet,  historia. 

XXIX. 

De  Lyda . 

Vesper  adest:  jam  tempus  oves  decedere  pastu, 
Et  saturas  prima  nocte  redire  domum. 

Iprae,  Daphni;  sequar.  Lydam  cantabimus  una 
Interea:  longam  leniet  illa  viam. 

Lyda  nulla  magis  laudari  est  digna  puella: 
Lyda  nulla  minus  laude  puella  tumet. 

XXX. 

De  Lydae  laudlbus. 

l^/ui  te,  Lyda,  videt,  caelo  istam  laudibus^  efFert, 
Quae  possit  magnas  forma  decere  deas . 

Qui  te,  Lyda,  audit  rerum  tot  mira  loquentem, 
Ingens  prae  forma  suspicit  ingenium. 

Qui  sensus  at,  Lyda,  tuos  pernoverit,  hercle 
Ingenio  mores  praeferet  eximios. 

XXXI. 

De  laudibus  Lydae  prae  Pholoe  ac  Phyllide* 

Cur  Pholoen  raro,  raro  cur  Phyllida  visam , 
Assidue  at  Lydam,  Postume,  saepe  rogas. 

Quod  miror  Pholoen,  miror  quod  Phyllida,  verum 
Sic,  aliquid  laudis  cogar  ut  excipere: 

At  contra  miror  sic  Lydam  ex  omnibus  unam , 
Haud  quidquam  laudis  cogar  ut  excipere . 

XXXII. 

De  Lyda 
laudes  suas  minime  agnoscente. 

Illi  quas  tribuo  laudes  agnoscere  nunquam 
Lyda  solet.  jungo  hanc  laudibus  ergo  aliis; 

Et  saeclis  testor  venientibus:  optima  Lyda 

Nil  non  laudis  habet,  nec  scit  habere  tamen. 

XXXIII. 
JDe  Lyda  rus  petente . 

Agros  Lyda  petit :  faciles  occurrite,  nymphae. 

Una  venit  vestro  digna  puella  choro. 
Quae  dum  rura  colet,  quantumvis  sordida  rura 

Non  erit  ut  cultis  urbibus  invideant. 

XXXIV. 

De  amicorum  moerore  Lyda  aegrotante . 

Liyda,  ubi  te  morbus  paullum  tentavit,  amicis 

Continuo  verso  pallor  in  ore  sedet, 
Moeror  habet  cunctos;  torpent  formidine  mentes, 

Incipiunt  trepido  corda  micare  sinu. 
Hoc  mores  meruere  tui,  Lyda  aurea,  vitam 

Jure  tuam  ut  vitae  quisque  suae  anteferat ; 
Quidquid  et  est  parvi  quarnvis  tenuisque  pericli, 

Parvum  id  tam  caro  non  putet  in  capite. 

XXXV. 

De  se  rusticante  ad  Lydam, 

Ruracolensquid  agam  quaeris,meaLyda.revolvor 

Ad  te  absens  memori  pectore ,  quidquid  agam . 
Me  liquidi  fontes ,  me  florea  prata,  virentes 

Me  campos  hilarans  admonet  aura  tui. 
Ut  modo,  procero  nutantem  vertice  quercum 

Admirans,  mecum  talia  dicta  dabam: 
Quantum  humiles  supra  dumos  tu  celsa ,  puellas 

Tantum  alias  tollit  se  mea  Lyda  super. 

XXXVI. 

Votum  pro  Violantae  salute. 

Aegra  caput  fessum  posuit  Violanta;  sub  imo 

Torret  languidulam  febris  acerba  sinu. 
Ferte  at  opem  faciiesNymphae,  vestroque  valescat 

Munere  jam  vestro  digna  puella  choro. 
Si  facitis,  divae,  laudis  praeconia  vestrae 

Scribam  laetifico  carmine  gratus  ego. 
Scribam  carmen  ego:  solemnes  carmen  ad  aras 

Structum  fraternis  concinet  illa  modis,  ^ 
Utque  solet,  mira  vocis  dulcedine  captis 

Nempe  meram  affundet  sensibus  ambrosiam. 


(i)  Modo8  enim  faciet  Petrus  Aloysius  Violantae 
frater  ,  cujus  singularem  in  eo  genere  scientiam  nemo 
ignorat,  nemo  non  admiratur  . 

XXXVII. 

De  Violanta  Lydae  filia  domum  reversa. 

Gara  domo  existi  patria,  Violanta:  reversa 

Es  tamen  in  patriam  nunc  mage  cara  domum; 
Nee  quisquam  est  nostrum ,  coetu  qui  nempe  solebat 

Assiduo  vestros  concelebrare  lares, 
Cui,  quamquam  jucunda  olim ,  jucundior  esse 

Reddita  nunc  multo  non  videare  tamen. 
Nam  procul  hinc  degis  dum  sacris  abdita  septis 

Inter  virgineos,  dia  puella,  choros, 
Omnigena  absentis  crebro  de  laude  loquentum 

E  desiderio  valdius  arsit  amor; 
Sanctus  amor  (nomen  dubium  ne  horresce),  bonorum 

Candida  quo  virtus  corda  ciere  solet. 

XXXVIII. 

De  Phyllidis  dotibus. 

Ulim  quae  miro  juvenes  incendit  amore, 
Nunc  miro  incendit  Phyllis  amore  senes. 

Corporis  egregii  florebat  dotibus  olim : 
Nunc  animi  floret  dotibus  illa  magis. 

XXXIX. 
Subscriptum  imagini  Benedicti  Stay. 

btayadae  os  cernis  vera  hic  in  imagine:  mentem 
In  libris  cernunt  nostri  etiam  antipodes. 

XL. 

Ad  Lydam  senescentem. 

Lyda,  tibi  raetuas  tardae  ne  damna  senectae, 
Prospexit  donis  nempe  Minerva  suis. 

XLI. 

Catullum  vel  peccantem  amat. 

Quaeris  eur  blandi  culpetur  musa  Catulli. 

Non  me,  verum  alios  id,  mea  Lyda,  roga. 
Nam  me  sic  blandi  cepit  sibi  musa  Catulli, 

Ut  quae  vel  peccat  cogar  amare  tamen. 

XLII. 

Simulacro  Ciceronis  subscriptum . 

Salve,  urbis  decus  aeternae,  salve,  optime  Tulli; 

Salve,  o  magnorum  maxime  Romulidum, 
Eloquii  princeps;  quo  sub  duce  Roma  Pelasgos 

Vicit,  quos  armis  vicerat,  ingenio. 

XLIII. 

Imagini  subscriptum . 

Optima  quae  mater,  quae  conjux,quae  sit  amica, 
Quae  domina,  exemplis  haec  docet  una  suis. 

Foemineum  et  quaecunque  genus,  quaecunque  virile 
Commendant,  mire  vindicat  una  sibi. 

XLIV. 

JDe  Afrac  constantia  in  paupertate  perferenda. 

Ampla  excussa  domo,  parva  latet  Afra  sub  aede, 

Fertque  gravem  forti  peetore  pauperiem; 
Et  censu  in  tenui  tamen  omni  sedula  cura 

logenium,  mores  et  colit  ingenuos; 
Nec  dejecta  animi,  dites  volat  ante  puellas, 

Qua  verax  pulchrum  gloria  pandit  iter. 
Afra,  tuam  laudo  fortunam.  saeva  premendo, 

Materiem  laudi  praebuit  illa  tuae. 

XLV. 

De  Cornelia  Knight  Angla 
doctrina  et  scriptis  clarissima. 

Quales  prisca  aetas  olim  tulit  heroinas, 

Gorpore  praestantes,  ingenio  eximias; 
Talem  Romuleas  ad  sedes,  dia  puella, 

Te  patrio  advectam  cernimus  a  Tamesi; 
Et  Grajo,  et  Latio,  Tusco  et  sermone  loquentem, 

Promentemque  alto  pectoris  ex  adyto 
Doctrinae  oracla  attoniti  miramur;  et  aevo 

In  viridi  tantam  suspicimus  Sophiam, 
Quantam  posse  sibi  vix  longa  aetate  videmus 

Palladia  insignes  arte  parare  viros. 
Gaude  istis  memoranda  orsis,  teque  ipsa,  tuosque 

Orna,  et  foemineum,  gloria  rara,  genus. 

XLVI. 

Violantam  canentem  laudat. 

Terrigenum  coetu  placuit  Violanta;  placere 

Insis  nunc  possit  vo^  tua  caelicolis, 
Caelicolum  regem  vesca  sub  fruge  latentem 

Dum  canit,  et  dulci  dulcior  arnbrosia 
Sacro  Templum  hilarat  cantu ,  mulcetque  piorum 

Corda,  pias  oculis  elicit  et  lacrimas . 
Felix  Lyda  parens  haec  si  audiat,  audiat  et  se 

Matres  felicem  dicier  ante  alias! 

XLVIT. 

Post  Violantae  ad  S.  Moniales  discessum. 

Unde  abes,  o  Violanta,  domus  te  moesta  requirit, 
Et  quae  turba  tuam  visit  amica  domum; 

Nec  desiderio  quisquam  non  fixus  acerbo, 
Digressu  moeret,  dia  puella,  tuo. 

Haec  contra,  sacras  inter  quae  septa  puellas 
Incolis,  ut  rident  laeta  magis  solito! 

XLVIII. 

Theugenidis  laus. 

J\j  agna,  venusta  eadem ,  vita  et  veneranda  pudica , 
Omne  opus  et  mire  sedula  acl  ingenuum 

Theugenis  est.  talem  qui  non  observat  amatque, 
Possit  vel  divam  spernere  Cecropiam. 


5o  CUNICHII 

XLIX. 

De  Stayo  aegrotante. 

Stayus  aegrotat:  sanctae  properate  Camoenae, 
Ferte  et  opeiu,  qui  vos  auxit  honore,  viro. 

Quetn  juvet,  hunc  vester  ni  vatem  servet  Apollo, 
Vatum  omni  mire  qui  sapit  in  numero; 

Cujus  ob  ingenium,  passim  quae  spreta  jacebant, 
Carmina  opus  dici  futile  desierunt? 

L. 

De  Violanta  canente. 

Ante  quidem  sueras  carmen  cantare  profanum: 
Carmen  io!  sacrum  nunc,  Violanta,  canis. 

Ipsam  se  vincit  tua  vox,  quae  vicerat  omnes, 
Atque  pio  prodit  dulcis  ab  ore  magis; 

Ante  domo  patria,  templo  nunc  digna,  placere 
Ante  homini,  nunc  jam  digna  placere  Deo. 

LJ. 

De  laudibus  Lydae  ad  Postumum. 

Quae  sit  Lyda,  tibi  dici  vis ,  Postume;  dictu 
Non  facile  est;  dicam  sed  tamen,  ut  potero. 

Foemineum  quaecunque  genus,  quaecunque  virile 
Condecorant  laudes,  Postume,  junge  simul. 

Junxeris  ut  pulchre  simu!  omnia,  dicito:  Lydam 
Haec,  mihi  quam  finxit  mens  mea,  forma  refert. 

LII. 

De  Quartilla  loqui  verecundante . 

Admiror  tacitam;  malo  Quartilla  pudorem 

Quod  praefert,  quam  si  praeferat  ingenium. 

Nec  tamen  ingenium  non  praefert  dia  puella, 
Quae  sentit  praestet  quam  pudor  ingenio. 

LIII. 

Lydam  laudat . 

J_jyda,  places  vel  sola:  aliis  at  juncta  puellis 
Difficile  est  clictu  quam  mage,  Lyda  places. 

Tanto  etenim  praestas,  quanto  praestare  videtur 
Fulgida  pallidulis  Cynthia  sideribus . 

LIV. 
In  idem  argumcntum. 

Consilio  mire  praestas,  mea  Lyda.  quod  aetas 
Fert  aliis,  ingens  scilicet  ingenium , 

Doctrinaeque  omnis  tibi  vis,  vitaeque  magistra 
Ante  diem  soli  contulit  historia. 

LV. 

De  Lydae  constantia  in  virtutc. 

rluxa,  levis  mulier;  non  tu.  Virtus  tulit  alte 
Supra  foemineum  te,  mea  Lyda,  genus. 

LVI. 

De  Lydae  judicio  in  probandis  carminibus. 

Lydium  ut  acl  lapidem  spectato  fidimus  auro, 
Fido  ego  carminibus  quae  tibi,  Lyda,  placent. 

Quid  deceat,  quid  non,  mire  nam  cernis;  acutum, 
Quidquid  inest  vitii,  nec  latet  ingenium; 

Ut  quaecunque  probas  queat  ipsa  probasse  videri 
Yerax  Phoebeo  Pythia  de  tripode . 

LVII. 

Ad  Janum  carmina  carminibus  remunerantem . 

Aerea  Tydides  Glauco  dedit,  aurea  Glaucus 
Rettulit  Argivo  prodigus  arma  duci. 

Sic  tibi  ego  misi  carmen  pol  futde*  reddis 
Tu  contra  carmen,  Jane,  mihi  eximium. 

Hoc  pudet:  at  pretio  dispar  sit  carmen  utrumque, 
Opto  par  fidae  pignus  amicitiae. 


LIBER     TERTIUS. 

EPIGRAMMATA 

SATYRICA. 


I. 

Quid  propositum  habeat  in  satyra  scribenda . 

XJ-umanas  narro,  vidi  quascunque,  libellis 
Ipse  meis ,  verso  nomine,  stultitias. 

Sic  famae  parcens  alienae,  promere  suevi 
Quae  nequeo  tacito  clausa  tenere  sinu. 

Sic  rnihi  ego  prosum ,  saeclis  prodesse  futuris 
Sic  forsan  possum,  certe  equidem  studeo. 

II. 

In  rudem  Musarum  comtemptorem . 

Ignotum  patior  tibi  quidvis,  Cinname;  nec  te 
Musarum  insector  cultus  in  arte  rudem. 

Hoc  dolet,  hoc  tacitus  non  possum  ferre,pudore 
Qaod  posito,  Musas  tam  rudis  exagitas; 

Nec  sola  es  venia,  quam  do,  contentus,  inerti 
Improbus  at  laudem  quaeris  ab  ingenio. 

III. 

JDe  Phyllide  a  pluribus  se  amari  jactitante . 

Quinte,  rogas  habeat  quosnam  sibiPhyllis  amicos. 

Quinte,  magis  qaosnam  dicat  habere  roga . 
Dicit  eniminnumeros:  verum  at  siquaerimus,ullum 

Non  habet,  una  uni  Phyllis  amica  sibi. 

IV. 

In  Criticum  imperitum. 

Affectas,  credo,  qui  linguae  regna  Latinae, 

Haec  tibi  jam  quisnam  deferat  immerito, 
Cum  dicis  servare  pedes  minus  esse  latinum, 

Quam  servare  caputj  remve,  domumve,  alind 
Vel  quidvis,  pesti  ereptum  quod  nempe  solebant 

Prisci  servatum  dicere  Romulidae? 
Horum  scripta  vigil  si  evolves  rite,  placebunt 

Qui  tibi  servati  displicuere  pcdcs. 

V. 

De  simulato  Gelliae  luctu  in  obitu  viri. 

-Loedum,  difficilem,  male  parcum  Gellia  dixit 
Usque  suum,  jurgans  nocte  dieque,  virum. 

Illius  extincti  plorat  nunc  tristia  multo 

Cum  gemitu  et  muitis  funera  cum  lacrimis. 

Plorat:  sed,  rerum  fallunt  ni  me  omnia,  plorat 
Extra  aliis,  intus  ridet  at  ipsa  sibi. 

VI. 

Ad  Quintum  omnes  fastidientem. 

Nemo  placet  tibi,  Quinte;  viceni  sic  reddis,  opinor , 
Quinte,  parem  cunctis,  queis  nihil  ipse  places. 

VIL 

In  Quintum  a  nemine  se  carpi  patieniem. 

Aures  obtundi  clamat  sibi  Quintus ,  amice, 
Quod.  merito  dictis  carpitur  ille  tuis. 

At  si  laudari  sese  audiat,  auribus  aequis, 
Crede  mihi,  longas  audiat  Iliadas  . 

VIII. 
Vale  dicit  importuno  interpellatori . 

jNfon  satis  est,  praesens  quod  me  vexare ,  Nearche, 

Usque  soles  ,  omnique  excruciare  modo, 
Usque  mihimandans  aliquid,  mittensque,  vocansaue 

Atque  jubens  fieri  quae  tibi  semper  opus? 
Non  satis  haec;  absens  absentem  ni  male  plectas 

Compellans  multo  creber  epistolio, 
Atque  alia  atque  alia  obtrudens  mandata  molestus? 

Quae  posthac  mens  est  omnia  negligere, 
Atque  odium  vitare  istud;  nec  velle  tuis  jam 

Rebus,  sed  capiti  consuluisse  meo, 
Quem  miserum  misere  quondam  tua  dicta  necabant, 

Et  miserum  misere  nunc  tua  scripta  necant. 

IX. 

Ad  Glauciam 
nihil  ineptiarum  in  amicis  ferentem . 

(/uod  nil  ferre  potes,  quidquid  peccamus  inepti, 
Hoc  te  jam  nemo,  Glaucia,  ferre  potest. 

X. 

In  idem  argumentum. 

JN  ullum  ferre  potes:  ferri  vis ,  Quinte.  Quid  isto 
Fingi  more  potest  intolerabilius? 

XI. 

De  fatua  Leonillae  pulchritudine . 

rormosam  dicunt,  formoso  in  corpore  praefert 

Ingenii  nullam  sed  Leonilla  notam. 
Hoc  miranda  aliis;  mihi  sperni  digna;  placere 

Cui  fatuus  pulchro  vultus  in  ore  nequit. 

XII. 

In  Quintum 
animo  semper  amoris  causa  suspenso. 

l^/umtus  abest  longe,  nec  possum  dicere  quonam 
Fugerit:  hoc  possum  dicere;  Quintus  abest. 

Membra  quidem  heic  video:  qua  mens  in  parte  vagetur 
Scit  saevus,  miserum  qui  male  versat,  Amor. 


SATYRIGA.  67 

XIII. 

In  aemulatorem  ineptum. 

Quod  lusi  carmen  spernebam:  spernere  sed  jam 
Ne  possirn  fecit  carmen,  amice,  tuum; 

Omnia  qui  melius  conatus  dicere,  nil  non 
Dixisti,  Roma  judice,  deterius. 

XIV. 

In  ineptum  carminis  emendatorem . 

lilepidus  lepidum  carmen  tibi,  Roma,  poeta 
Perdidit,  unde  caput  sustulit  atque  pecles. 

XV. 
In  idem  argumcntum. 

Aedilem  appellas  nulli  qui  praesidet  aedi, 
Sed  curat  solas  Pretus  in  Urbe  vias? 

Verborum  vim  disce  prius,  dein  corrige  carmen, 
Quod  probat,  et  lepidum  Roma  diserta  putat. 

XVI. 

In  Qlauciam  invidum. 

-Laudari  sese  vult  Glaucia,  laudis  avarus 
Ullam  vix  aliis  vult  dare  particulam. 

Invidus  ergo  audit  passim,  laudemque,  videtur 
Qua  fraudare  alios,  detrahit  ipse  sibi. 

XVII. 

In  stultum  sibi  invideri  judicantem . 

Invidisse  tibi  me  dicisr  quid  tibi  praeter 
Vecordem  invideam,  Pontice,  stultitiam; 

Quam  propter,  nulli  non  spretus,  tu  tamen  esse 
Te  tibi  persuades  omnibus  invidiae? 

XVIII. 

In  contemptorem  styli  cultioris . 

\)ui  puro  scriptor  cultu  nitet ,  Aule,  popello 
Vilia  cum  vili  verba  nec  eloquitur, 

Obscurum  veluti  damnas,  ac  dicis  ineptum, 
Aequa  nec  possit  qui  tibi  mente  legi. 

Quippe,  reor,  multo  laedit  te  lumine;  multo 
Ut  sol  nocturnas  lumine  laedit  aves. 

XIX. 

In  eundem . 

Obscurum  dicis  quod  non  intelligis,  Aule. 
Sic  caecos  media  nox  premit  alta  die. 

XX. 

Damna  conjugii. 

Uxorem  ducis,  dotem  et  superadjicis,  Aule. 
Ingens  aere  tuo  quaeris,  amice,  malum. 

XXI. 

Acl  Orphitum  in  amanda  Lycoride 
errore  deceptum, 

Ipse  sibi  finxit ,  quam  deperit  Orphitus ,  Aeglem , 
Nec  rem,  crede  mihi,  sed  sua  visa  cupit. 

Dii  faciant,  sibi  nupta  domum  cum  venerit  illa, 
Errorem  agnoscens  ne  subito  evigilet. 

XXII. 

Ad  Qelliam 
viris  nobilibus  quibusque  delicias  facientem  . 

iVlagna  domus  si  quem  commendat,  dignus  habetur, 

Omnes  cui  facias,  Gellia,  delicias, 
Sit  licet  abnormis,  nec  sensu  praeditus  ullo, 

Ullis  nec  cultus  pectora  litterulis. 
Quid  dicam?  ignosco  tibi,  Gellia;  quod  facit  omne 

Vulgus,  cum  vulgo  stulta  puella  facis. 

XXIII. 

De  futili  Vari  judicio 
in  recentibus  cum  vcteribus  Poetis  comparandis . 

Vare,  novos  vates  priscis  quod  vatibus  aequas, 
Prodis  nempe  tuum  futile  judicium; 

Nec  quos  collaudas  fatuis  scriptoribus  addis, 
Sed  tibi  laudator  detrahis  omne  decus. 

XXIV. 

De   Quinti  natura. 

JYlagnus,  Quinte,  foris,  perparvus  perque  pusillus 
Nullius  et  pretii  cliceris  esse  clomi. 

Icl  quanam  dicam  causa  contingere  ?  num  quocl 
Persona  eripitur,  res  manet  ipsa  domi? 

XXV. 

In  Qlauciam 
se  unum  in  agendo  consulentem . 

Unum,  quidquid  agit,  se  consulit:  omnia  rerum 
Inde  facit  nullo  Glaucia  consilio. 

XXVI. 

In  Antigenem  nimium  hyemis  atque  aestatis 
remedia  defugientem. 

Aestu  auras,  ignem  qui  frigore  defugit,  omnes 
Ni  male  desipiunt,  desipit  Antigenes. 

XXVII. 

De  Lyci  consilio  in  Phyllide  colenda . 

Crloriolam  de  te  quaerit  Lycus,  optima  Phylli; 

Teque  cupit  dici,  non  cupit  esse  suam. 
Crede  hoc:  quidquid  agit  blanclus,  vel  dicit,  amator 

Non  est,  Phylli,  tuus,  sed  magis  ipse  suus. 

XXVIII. 

Cur  non  ftendus  ab  Acca  uxore  vir  mortuus. 

Morte  viri  ne  ne,  miserum  nec  dicito.  non  est, 
Crecle  mihi,  qui  te  fugerit,  Acca,  miser. 

XXIX. 

Si  uxor  domlnaj  ergo  mancipium  vir. 

INempe  tuam  uxorem  dominam  tu,Postume,  dicis. 
Quid  ni  uxor  dicat  te  tua  mancipium? 

XXX. 

Ad  Qlauciam  importunum  sero  se  venisse 
excusantem . 

\)uod  sero  venias  purgas  te,  Glaucia:  purga, 
Crede  mihi,  potius,  Glaucia,  quod  venias. 

XXXI. 

In  malum  Poetam  sua  carmina  jactitantem . 

Ocripta  mihi  semper  jactas  tua,  Cinname ;  jacta 
Laudandum  quod  sit,  si  quid  habes,  melius. 

Scripta  quidem  sperno,  sint  quamvis  multa;  disertos 
Inter  postremo  te  reor  esse  loco; 

Ipsum  hoc  et  videor  nimium  tribuisse  benigne, 
Nullum  postremo  quod  reor  esse  loco. 

XXXII. 

Jn  Glauciam  interpellatorem . 

Cum  Lyda  veteriun  nactus  me  scripta  legentem, 

Non  sentis  quam  sis,  Glaucia,  utrique  gravis? 
Esse  gravem  sentis  vel  si  te,  Glaucia,  utrique, 

Hic  potes  ingratas  ducere,  lente,  moras? 
Et  longum  torquere  ambos?  tua  plumbea  dicta 

Pro  veterum  et  dictis  oggerere  aureolis? 
Cede,  malum!  procul  hinc,  cede  ocyus.  hosne  silere, 

Hosne  viros  patiar,  Glaucia,  teque  loqui? 

XXXIII. 

ln  idem  argamentum. 

JDuni  mecum  mea  Lyda  legit  scriptaaurea  vatum, 
Huc  importunus  Glaucia  ne  veniat,  / 

Si  lectove  domi  affixum  sellaeve  tenebis, 

Implicitum  et  vinclis,  lenta  podagra,  tuis; 

Canninibus  celebrata  meis ,  illataque  caelo 
Inter  munificas  prima  ferere  deas. 

XXXIV. 

In  Corvinum  mortalium  omnium  contemptorem . 

Quod  spernis  cunctos,  aliis,  Corvine,  superbus, 

Irae  mi  potius  diceris  impatiens. 
Spretus  enim  nullnm  contra  non  spernis,  inultus 

Ut  ne  sit,  qui  te  conficit,  iste  dolor. 


SATYRICA.  63 

XXXV. 

In  Cinncmum  simulatam  Tullae  amicitiam 
pretio  aucupantem. 

Ignoscam  facile,  vafrae  si,  Cinname,  Tullae 

Quamvis  multa  dares  ut  sit  amica  tibi. 
Hoc  quis  at  ignoscat ,  quocl  das  large  omnia  ,  amicam 
(  Quod  solum  potis  est  )  se  tibi  ut  assimulet? 

XXXVI. 

Ineptus  in  senibus  amor. 

Tulla  seni  blanditur  anus  tibi,  Postume ;  contra 
Tute  illi  haud  cessas  dicere  delicias. 

Quisquis  adest,  ridetque  ambos  ,  et  frigidus  iste 
Extemplo  discit  quam  sit  ineptus  amor. 

XXXVII. 

Lucem  a  Phoebo  petjt  acl  obscura  Tuccae 
carmina  intelligenda . 

_Lueis  Phoebe  pater,  si  lucida  carmina  panget, 

Scire  queam  ut  tandem  quid  sibi  Tucca  velit, 
Nec  male  verborum,  male  rerum  nescius  usque 

Errem,  nilque  altis  dispiciam  in  tenebris; 
Gratus  ego  non  thura  feram  ,  non  dulcia  liba, 

Multave  purpureo  cymbia  plena  mero: 
Sed ,  quae  scripsit  adhuc,  ipsa  magis  omnia  nocte 

Coeca,  tuis  uram  carmina,  Phoebc,  focis. 

XXXVIII. 

In  Gallam  nimis  in  Varum  officiosam. 

Cogeris  officio  venienti  occurrere  Varo, 
Arreptum  et  dextra  comiter  excipere . 

Cogeris  officio  laeta  illi  assidere,  Galla; 
Illi  multa  loqui  cogeris  officio. 

At  vultu  interea  succendi  namtnea  toto, 
Dic  quonam  tandem  cogeris  officio  ? 

XXXIX. 
In  superbum  Tullae  fastidium . 

jJum  tibi  quisque  gra  vis ,  Tulla ,  est ,  hoc  denique  nacta  es 
Ut  nulli  non  sis  tu  quoqne,  Tulla,  gravis. 

Et  merito:  tam  tristis  enim,  tam  turgida  fastu, 
Gredo  equidem,  ferri  vix  queat  ipsa  Venus. 

XL. 

JDe  durissimis  Quinti  carminibus . 

Aerato  scribis  calamo  tua  carmina,  Quinte; 
Carmina  sed  calamo  sunt  mage  dura  tuo. 

XLI. 

In  idem  argumentum  ad  Corvinum. 

XLl  duro  tractas  calamum,  Corvine,  metallo, 
Scriptor  et  es  calamo  durior  hercle  tuo. 

XLI. 

In  Glauciam  secreto  assidue  in  Tullae  aurem 
garrientem. 

Quod  Tullae  assicluo  secretam  garrit  in  aurem, 

Audiri  et  nulli  Glaucia  vult  arii, 
Laudo.  praestat  enim  tantum  uni  scilicet,  omni 

Quam  coetu  nugis  displicuisse  suis. 

XLII. 

Ad  Postumum  rarius  et  serius  se  vcnisse 
excusantcm. 

Quod  rarus  venias,  venias  quod  serus,  id  aequa 
Phyllis  ut  ignoscat,  Postume,  saepe  rogas. 

Illa  quidem  ignoscit,  sed  multo  ignoscat ,  opinor, 
Aequa  magis ,  nullus,  Postume,  si  venias. 

XLIII. 

In  idem  argumentum. 

le  serum  venisse  inqnis.  mi  Postume,  serum, 
Quandocumque  venit,  nil  reor  esse  mali. 

XLIV. 

De  conviciatoris  fatui  contemptu* 

.Laesisti  Crassunv.  nil  rettulit  ille.  veretur 
Num  te?  quin  fatui  verba  facit  nihili. 

5 

XLV. 
In  arrogantls  ingenii  jactatorem. 

\)uae  tu  mira  vides,  alios  haud  posse  viclere, 
Celse,  putas  acri  quamlibet  mgenio. 

Est  tamen,  est,  aliis  quocl  visum,  tu  tamen  unus 
Nescio  qui  nunquam,  Gelse,  videre  potes. 

Istucl  nempe  ipsum :  qnam  stultus  ,quara  sit  ineptus, 
Qui  se  acri  praefert  omnibus  ingenio. 

XLVI. 

Calamum    aeneum 

carminihus  scribendis  accommodatum 

Menippo  mittit. 

In  versu  nil  molle  tuo  est  auclire,  Menippe, 
Murmur  ego  serrae,  non  tua  dicta  velim. 

Quae  calamo  ut  scribas  quali  decet,  hunc  tibi  mitto 
Aeratum,  quo  nil  durius  est,  calamura. 

XLVII. 

De  Pliyllidis  et  Opimii  lcvitate. 

Quod  levis  est  Phyllis,  doleo ,  nec  miror,  Opimi; 

Te  magis  et  cloleo,  miror  et  esse  levem. 
Naturae  vitio  levis  est  mea  Phyllis;  amice, 

Tu  levis  es  vitio  (  nec  puclet  ?  )  ipse  tuo. 
Illa  mihi  est,  qualem  non  dedecet  esse  puellara: 

Tu  talis  qualera  dedecet  esse  virura. 

XLVIII. 

De  mutabili  I hyllidis  ingcnio. 

Quinte,  doles  quod  te  spernit  quae  nuper  amabat 
Phyllis.   Quid?  mulier  quod  sit,  amice,  doles? 

Cui  mage  natura,  quam  plumae,  ac  nubibus,aurae 
Ventorum  et  tenui ,  contigit  esse  levem. 

XLIX. 

De  impunitate  Quinti  inepti  conviciatoris . 

(v)uinte,  impune  potes  cui  vis  male  dicere.  verbis 
Ullum  nemo  putat  pondus  inesse  tuis. 

Sic,  pulset  si  quem  pusus  nutricis  ab  ulna, 
Ridetur  nulli  noxia  simplicitas. 

L. 

Cur  ncc  Cinnam  nec  Furium  sibi  comites  velit. 

JNec  mihi  Cinna  comes  placeat,  nec  Furius.  acer 
Hic  nimis  est,  contra  dulcis  at  ille  nimis. 

Ut  stomachum  cibus  ,et  mentem  sic  laedit.utramvis 
In  partem  immodice  quod  sapit,  ingenium. 

LI. 

///  Cinnamum  Ciccronis  scripta  minus  probantem. 

Cjinname,  nil  Tulli  sapiunt  tibi  scripta .  requiro 
Nil  ultra.  novi  quam  tibi  cor  sapiat. 

LIL 

In  nocentium  Patronum . 

Innocuos  spernis,  tutaris,  Cinna,  nocentes, 
Tutanclo  et  nimium,  fis  puto  et  ipse  nocens. 

Nec  multum  refert,  alienas  an  tibi  vere 
Publica  res  noxas  imputet,  anne  tuas. 

LIIL 

De  Cinnamo  mutuum  dare  rccusante. 

JMutua  Corvinus  sextertia  pauca  rogavit: 

Tu  tibi  ais  quod  des,   Cinname,  at  esse  nihil. 

Dii  faciant  quod  nunc  foede  mentiris,  id  olim 
Incipias  vere  dicere,  et  ex  animo. 

LIV. 

De  Phyllide  amatores  nullos  respuente. 

Ut  laeva  est,nullum  non  spernit  Fhyllis  amantem 
Dignus  et  est  sperni  Phyllida  quisqnis  amat. 

LV. 
In  Licinium  nimium  scientiae  suae  tribuentem. 

Omnia  qui  rerum  respondes,  hoc  mihi,  quaeso, 
Responde:  fidens,  quem  geris,  iste  animus 

Unde  tibi  est?  rerum  quod  scis  mire  omnia?  mire 
An  rerum  ignoras  omnia  quod,  Licini? 

LVI. 

In  scriptorum  G-raecorum  ac  Latinorum 
contemptorem . 

\)ui  Grajos  spernis  scriptores  atque  Latinos, 
Quid  rerum  scribas  quaerere,  Cinna,  piget. 

Scire  sat  est,  quaequae  scribas,  gravitate  Latina 
Scilicet,  ac  Grajo  cuncta  carere  sale. 

LYII. 

Renuit  credere  Postumo 
sive  affirmanti  sive  neganti. 

De  raultis  toties  quae  facta  infectaque  narras , 
Calliclus  et  multa  pingere  ab  arte  soles, 

Scitaris  quidnam  renuam  tibi  credere :  tantum 
Ista  duo ,  et  quod  ais  ,  Postume ,  quodque  negas . 

LVIII. 

Ad  Cinnam  honoribus  immerito  sibi  delatis 
intumescentem . 

Cinna,  tumes  aliis  magno  praelatus  honore. 

Quem  paucis,  abeat  quo  tumor,  hoc  doceo. 
Nondumetiam  inveni  quemquam  in  tot  millibusunum  9 

Cui  credi  tanto  dignus  honore  queas: 
Ipsi  qui  lucem,  quondam  qua  fulsit,  honori 

Non  demptam  credat  sordibus  esse  tuis. 


70  CUNICHII 

LIX. 

In  Cinnam  magnificum  quidenij 
non  autem  magnanimum. 

Quamvis  magnificum  te  possum  dicere,  Cinna: 
Haud  possum,quod  vis,  dicere  magnanimum. 

Magna  facit  non  magno  animo ,  verum  hercle  pusillo , 
Qui,  famae  attonitus  murmure,  magna  facit . 

LX. 

In  Qnintillam  nunquam  ultro  officiis  provocantem. 

Oiiiciis  Quintilla  rneis  respondet :  at  ullis 
Me  prior  haud  unquam  provocat  omciis. 

Sic  scopuli  et  cautes  interdum  blanda  loquuntur  . 
Dicis  amo:  rupes  aspera  dicit  amo . 

LXI. 

Ad  Gellium  in  amicitia  solum  vinci  gaudentem. 

bese  ut  amat,  nuila  vinci  vult  Geilius  in  re. 
In  sola  vinci  gaudet  amicitia. 

LXII. 

In  malum  Scriptorem  _, 
qui  mirabatur  a  Poeta  decies  Flaccum  lectum  fuisse . 

IVliraris  decies  Flacci  quod  seripta  relegi? 
Miror  ego  iegi  quod  tua  scripta  semel . 

LXIII. 

De  Pontici  carminibus  immerito  lauclatis. 

Qui  tua  laudarint,  mihi  narras,  carmina;  magnis, 
Credo,  ut  percellar,  Pontice  ,  nominibus. 

Verum  ego,  sponte  sua  placeant  ni  cognita,  spernam 
Una  cum  magnis  carmina  nominibus. 

LXIV. 

In  Varronem  publica  munera  sibi  deposcentem. 

xublica  deposcis,  Varro,  tibi  munera  ,  magnis 

Cui  parvo  nasci  contigit  e  proavis ; 
Romanam  ut,  proavi  quam  servavere  tui,  rem 

Incipias  stulta  perdere  mente  nepos. 

LXV. 

Cononem  merum  Cecropidem  contemnit. 

Sperno  clarum  ab  avis  atavisque  Conona,  merumque 
Cecropidem;  sed  enim  nil  nisi  Cecropidem. 

LXVL 

In  jactatorem. 

JMultus  saepe  suos  Varro  mihi  narrat  honores, 

Et  regum  claras  jactat  amicitias; 
Omnia  nec  forsan  mentitur:  verum  ego  de  se 

Narrantum  ampullis  credcre  nil  soleo. 

LXVII. 

In  contemptorem   suorum  carminum. 

Qnae  facio  raptim,  spernis  niea  carmina:  vernm 
Tu  tua,  Cinna ,  facis  lentius,  haud  melius. 

Frustra  operam  ingentem  jactas  mihi.  fac  opera  ingens 
Majus  majori  tempore  ponat  opus  . 

Nam  si  ponit  idem  ,  parvum  aeque,  ac  futile,  stulte 
Narras ,  plus  operae  quam  male  perdideris. 

LXVIII. 

In  praedicantem  omnia  se  mirc  facturum  j,  si  velit. 

JNil  se  non  mire  facturum  jactitat  Aulus, 

Si  faceret:  verum  nil  facit  interea. 
Quid  possit  nescit;  credit  posse  omnia;  quorum, 

Expertus,  credo,  crederet  ille  nihil. 

LXIX. 
In  stultum  Pliyllidis  amatorem. 

]Ne  quem  Phyllis  amet,  stulte  facis  omnia.  tete 
Ipsum  ut  amet,  num  quid,  vir  malesane,  facis? 

LXX. 

Contcmptorem  contemnit. 

Cinna  tibi  patior  sperni  mea  carmina,  sperni 
Duin  mihi  judicium  tu  patiare  tuuin. 

LXXL 

Dc  Quinto 
nihil  amicitiae  >  omnia  utilitati  tribuente. 

JNil  dat  amicitiae  Quintus.  quem  praebeat  usum 
Quisque,  rogat.  patrem  nolit  amare  suum 

Autmatrem,  si  nil  prosint.  Se  negligit  ipsum, 
Ne,  se  si  curet,  sit  minor  utilitas. 

LXXIL 

De  Glaucia  sene  amari  se  a  puellis  judicante. 

Ultra  dena  aevo  progressus  Glaucia  lustra, 

Pulchrum  et  noridulum  se  putat  esse  tamen  ; 
Illius  et  captas  forma  languere  puellas, 

Certatimque  illi  dicere  delicias; 
Et  si  qua  ingemuit  forte  illi  proxima ,  retur 

Fixam  angi  telo  corda  cupidineo. 
Qu id  ?  caret  ergo  oculis  ?  speculum  non  consulit  unquam  , 

Non  rugas?  canum  non  videt  ergo  caput? 

LXXIIL 

In  Postumum  senem  multorum  flagitia 
sinc  indimatione  narrantem. 

Annosusque  gravis  cano  et  jam  vertice,  multa 

Multorum  narras,  Postume,  flagitia. 
Quae  cum  depingis,  nec  damnas,  tu  (mihi  crede) 

Ipse  facis  magnum,  Postume,  (lagitium. 

LXXIV. 

Ad  Plancum  terrifica  Lydae  narrantem. 

Jrlorrendos  terrae  motus,  vastaque  ruina 

Hausta  simul  miseris  oppicla  cum  populis, 
Fulguraque  et  tonitrus  narrasti,  et  perdita  leto 

Multa  virum,  multa  et  corpora  quadrupedum. 
Quae  dum  persequeris ,  nimio  terrore  molestum 

Lyda  tamen  placido  pectore,  Plance,  tulit ; 
Ausa  nec  est  moesto  sermoni  ponere  finem. 

Laeta  etenim  fantem  te  magis  illa  timet; 
Atque  tuos  horret  lusus,  fatuosque  lepores, 

Atque  senis  blando  verba  proterva  joco  . 

LXXV. 

In  Fortunam, 
quod  Cinnam  immeritum  extulerit. 

X1  ortunae  irascor,  quae  te,  Cinna  improbe,  jussit 
Postremum  primo  caeca  sedere  loco. 

LXXVI. 

De  suo  in  Arcadibus  Romanis  probandis 
judicio. 

Garmina  quum  magno  recitari  non  sine  fastu 
Romana  audivi  sessor  in  Arcadia ; 

Si  qua  placent,  dico  timide,  mihi  recta  videri: 
Recta  levem  patior  dicere  Gargilium. 

LXXVIL 

In  amicum 

jurgiis  sibi  Lydam  vindicarc  curantem. 

v^/uod  se  Lyda  tibi  non  tota  impertit,  amice, 

Arguto  haud  eessas  multa  dolore  queri . 
Est  qui  posse  queri  credit  se  justius,  uni 

Impertit  sese  quod  nimis  illa  tibi. 
Nam,  tua  dum  metuit  sibi  jurgia,  te  prope  solum 

Observat,  curat,  sevocat ,  alloquitur. 
Felix!  cui  saevis  licet  ista  parare  querelis, 

Ille  sibi  nullis  quae  parat  obsequiis. 

LXXVIII. 

In  Medicum  obtrectatorem  Medicorum. 

Jliximii  peccant,  te  judice,  Vare,  medentes; 

Ipse  docens  peccat  multa  etiam  Hippocrates. 
Te  quoque  credo  equidem  tanto  peccare  minorem; 

Cumque  sciant  illi  paucula,  scire  nihil. 

LXXIX. 

Dc  Aulo  cogitabundo  et  nihil  cogitante . 

Quicl  tacitus  volvit  secum,  quid  cogitat  Aulus? 

Quaeris?  crede  mihi,  cogitat  ille  nihil. 
Zenonem  vultu  vincit,  magnumque  Platona: 

Mente  animi  est  bruta  non  melior  pecude. 

LXXX. 

Iu  Gaurum  Poetarum  contemptorem. 

C<ontenmit  vates  Gaurus.  miremur  an  ullis 
Non  tangi  brutam  carminibus  pecudem? 

LXXXI. 
Ad  Cinnam  nimis  suo  ingenio  fidentem . 

Ingenii,  mihi  crede,  tui  fac,  Cinna ,  periclum. 
Ingenio  incipies  fidere,  Cinna,  minus. 

LXXXII. 

In  magna  minantem>  nihil  extricantem . 

Jrlurima  facturum  se  dicit  Glaucia:  mallem 
At  fecisse  aliquid  diceret,  aut  facere. 

LXXXIII. 

In  scriptorum  omnium  contemptorem . 

ucriptores  spernit  cunctos:  at  scribere  si  quid 
Incipiet,  spernet  se  magis  ipse  Conon. 

LXXXIV. 

Cur  Crassi  mens  nequeat  ulla  ratione  pejvinci. 

JNulla  potest  ratio  Crassi  pervincere  mentem: 
Crassi  etenim  mentem  nulla  subit  ratio. 

LXXXV. 

Ad  Lesbiam  amoris  causa  pcrperam 
dt  Varo  judicante. 

-L  eccat  ubi  Varus,  nil  cernis,  Lesbia:  rectg 
Si  quicl  agit,  veris  Lesbia  plura  vides . 

Deceptam  assidue  ludit,  nimiumque  videntem , 
Et  nimiura  caecam,  Lesbia ,  ridet  Amor. 

LXXXVI. 

In  idem  argumentum. 

in  flavo  nullas  non  dotes  cernis  Amynta . 

Sed  quae  sunt  nusquam,  Lesbia,  cernit  Amor. 

LXXXVIT. 

In  laudatorem  amicitiae 
primam  amicitiae  lcgcm  non  servantem. 

Laudat  amicitiam,  primam  sed  dicere  legem 
Horret  amicitiae  Glaucia:  Jtavrcc  (jn.lov. 

LXXXVIII. 

In  Glauciam  subducto  vultu  incedcntcm . 

bubducto  incedis  vultu  gravis,  atque  beatum 
Esse  putas  ,  si  quem  comior  alloqueris. 

Hoc  ego  te  aversor  male  spretum,  Glaucia;  tantac 
Si  quid  forte  queam  demcre  stultitiae. 

LXXXIX. 

Cui  nomen  Poetae  tribuendum  sit. 

Deribealiquid  proprium;  dic  quod  non  dixerit  alter, 
Fac  jam  quod  possim  dicere,  Quinte,  tuum . 

Q ui  facit,  hunc  tantum  Graji  dixere  poetam, 
Non  qui  facta  aliis  verbaque  resque  refert. 

xc. 

In  idem  argurnentum. 

vel  nova,  si  potis  es,  jubeo  te  scribere,  vel,  si 
Non  potis  es,  saltem  scribere,  Quinte,  nove. 
Horum  qui  neutrurn  vates  facit , Jiaud  facit  hercle; 
Nil  est  cur  dici  jure  poeta  velit. 

XGI. 

In  commendatorem  minime  commendatum. 

Commendas  alios  Lydae;  commendet  at  ipsum 
Qui  te,  nancisci  quem,  rogo,  Tulle,  queas? 

Quis  faciet,  dictoque  omni  factoque  molestuin 
Te  tamen  ut  mitis  longius  illa  ferat? 

XCIL 

Ad  Ponticum  laudando  laudatores  aucupantcm. 

i  ontice,  me  laudas,  contra  ut  lauderis:  at  ipse 
Mentiri,  ingratus  ne  puter,  haud  soleo. 

XCIII. 

In  importunum  petitorem. 

JNon  serael,  at  decies  quae  dixti,  Pamphile,  per  te 

Ipse  mihi,  dici  cur  mihi  vis  eadem; 
Meque  alia  atque  alia  nequidquam  voce  moneri, 

Quae  memini,  quae  sum  jam  tibi  pollicitus? 
Non  satis  est  miserum  quod  vexas  tute?  gravis  quo 

Sis  magis,  adsciscis  nempe  tibi  socios; 
Ipsam  et  mi  Lydam,  quamvis  ex  omnibus  una 

Mi  gravis  esse  nequit ,  vis  tamen  esse  gravem ! 

XCIV. 

In  senem  ttirpia   loquentem. 

Jt1  oede  senex,  quis  te  possit  perferre  patique, 
Quae  dicis,  coetu  dicere  in  ingenuo? 

Cui  caput  incanum  est,  cui  languent  scilicet  artus; 
Lingua  sed  effoeto  in  corpore  prurit  adhuc  . 

xcv. 

Malis  carminibus  ulcisci  malum  poetam  vult. 

Nescio  quid  fatui  scripsi  modo  carminis,  Aule; 

Nec  volui  flammis  tradere,  uti  soleo: 
Intactum  at  potius  servo  tibi;  plena  veneni 

Ut  mihi  cum  misero  tu  tua  scripta  leges, 
Sit  quo  te  ulcisci  possim,  contraque  referre 

Supplicio  ingcnti  non  lcve  supplicium. 

XCVL 

Li  Qlauciam 

opinionis  suae  in  omnibus 

tenacissimum . 

Propugnas  nugis,  quidquam  concedere  cuiquam 
Dicenti  verum,  Glaucia,  turpe  putas. 

Turpeest,crede,magis,nunquamnon  vincere,nunquam 
Non  primum  quavis  velle  tenere  locum; 

De  lana  et  stulte  rixari  saepe  caprina, 

Atque  brevem  in  gerris  quaerere  iaureolam. 

XCVII. 

De     Quinti    stultitia 
in  amanda  Tulla . 

lullam  Quintus  amat:  sese  quo  sentit  amari 
Illa  magis,  Quintum  spernit  acerba  magis. 

Dignus  et  est  sperni,  vel  quod  fert,  stultus  acerbum 
Vel  nondum  Tullae  quod  videt  ingenium. 

XCVIII. 

In  Varum  omnia  se  scire 
profitentem . 

Omnia  scit  Varus;  nulla  versatus  in  arte, 
Nullum  doctrina  non  praeit  artificem. 

Ut  modo  quod  factum.  medicus  febrim  autumat  aegro 
Haud  esse:  ille  refert,  esse,  latere  tamen. 

XCJX. 

Dc  carminibus  mali  poetac  concinne  descriptis . 

Regali  cleseripta  manu,  miroque  lepore 
Ducta  viclens  pulchris  carmina  literulis, 

Dixi.  utinam  possint  sic  menti  lecta  placere, 
Conspecta  illectis  ut  placuere  oculis. 

At   menti  placuere  minus;  parvamque  poetae, 
Scriptori  lauclem  largior  exiniiam. 

C. 

In  malum  Torquati  interpretem. 

1  orquati  interpres,  quid  de  te  sit  mihi  visum, 
Dicam  equidem,  mos  est  ut  rneus,  ingenue. 

Multum  operae  positum  video  tibi  carmine  in  isto; 
Nullum  operae  factum  sed  video  pretium . 

CI. 

In  eundcm. 

yuam  jaceat  versis  eadem  sententia  verbis, 
Torquati  vertens  verba,  Menippe,  doces. 

CTL 

In  eundem . 

Nec  te,  Torquatum  nec  nosti,  crede,  Mcnippe, 
Tantillus  tantum  reddere  posse  putans. 

CIII. 

In  Aulum  minime  quam  multa  peccet  perspicientem 

Odi  te ,  peccas  quocl  plurima:  sed  magis  odi, 
Quod  peccare  putas  te  tamen,  Aule,  nihil. 

GIV. 

De  Lesbia  non  virtutibus;  secl  ornatibus  clara. 

rlaminiam  aurato  curru  terit,  aurea  tota, 
Tota  nitens  gemmis  Lesbia  fulpjdulis. 

Laudatur  currus,  vestis ,  carique  lapilli: 
Ipsa  nihil  propriae  Lesbia  laudis  habet . 

CV. 
De  Aulo  omnia  ad  numerum  faciente . 

JNil  non  ad  numerum  facit  Aulus,  nil  sine  lege. 

Ad  normam  incedit,  stat,  sedet,  eloquitur. 
Non  sentit  se,  quod  vult  omni  ex  parte  decere, 

Idcirco  haud  quidquam  sic  facere,  ut  deceat. 

CVI. 

De  Leonilla  rubescente . 

jYLulta  timet,  quae  nil,  credo,  Leonilla  timeret, 
Ni  se  formosam  crederet  esst^  nimis. 

Quo  juvenes  inter  toties  pudibtinda  rubescit, 
Virgineus  fastu  non  caret  ille  pudor. 

CVII. 

Ad  Poetam  versibus  focda  tractantem. 

Dulcis  amice,  istaec  odi  tua  carmina;  foedam 

Queis  tractas  ventris  proluviem  et  crepitus. 
Non  pudet  in  turpi  mcntem  versare  latrina? 

In  inerdis  famam  quaerere  et  ingenii? 
Crede  mihi,  tandem  scurrari  desine,  tandem 

Quae  deceant  vatem  verbaque  resque  vide. 
Ne  tantum  vili  placeant  tua  scripta  popello, 

Coetibus  ingenuis  at  male  displiceant. 

C.VIII. 

In  Aulum  Atheum  . 

Nullum  nosse  Deum  dixit  te  Cinnamus,  Aule; 

Id  nigram  dictum  dicis  ob  invidiam. 
Dicis:  sed  cuivis  possit  quis  fidere  dicto 

Tllius,  haud  ullum  qui  putet  esse  Deum? 
Vita  face  id  clamet  simul  omnis,  detque  videndam 

Quidquid  ages  vulgo  se  tua  relligio. 

CIX. 

In  Antigcncm  malum  poctam. 

JNcscio  quod  pulchrum  narras  te  scribere  carmen. 

Ivl  re  si  vera  scripseris,  Antigene, 
Mirnbor,  fieri  quod  scis  vix  posse,  parente 

Formosam  e  foedo  snrgtve  progeniem. 

cx. 

De  Tulla  rubescente. 

Arrisit  si  quis  Tullae  ,  dixitve  salutem 

Blandius,  aut  oculos  fixit  in  ore  diu , 
Continuo  incensum  lascivo  credit  amore, 

Vesanis  uri  corda  cupidinibus ; 
Dejectoque  rubet  vultu,  pudibundaque,  culpae 

Ac  probri  metuens  ,  lumina  figit  humi. 
Laudo:  laudarim  multo  at  mage,  conscia  lapsae 

Jam  formae,  ac  vero  credula  si  speculo, 
Nullum  se  norit  jam  posse  incendere,  inani 

Desinat  et  frustra  falsa  timere  metu . 

CXI. 
In  Aeglcm  nimis  scdulam  et  officiosam. 

JN  ullum  non  curat,  nulli  non  consulit  Aegle, 
Sedula  nullum  omni  non  juvat  omcio  . 

Ergo  placet  cuntis?  cunctis  quin  displicet.  ornnes 
Urget  enim  nimia  sedulitate  gravis. 

CXII. 

De  Marco  minus  urbano. 

Abs  te  nescio  quid  nuper  mihi,  Marce,  poposci , 
Nec  magnum  ,  ut  rebar,  nec  tibi  difficile. 

Id  milii  tam  laeve  tribuisti,  Marce,  negatum 
Ut  posset  credo  displicuisse  minus. 

GXIIL 

Ad  eurndem  nil  grate  facientem . 

1  lurima  grata  facis,  grate  nil,  Marce;  refertur 
Hoc  tibi  pro  meritis  gratia  nulla  tuis. 

CXIV. 

Ad  Nearchum  bencficia  sua  commemorantem. 

Cum  tua  tot  memoras  toties  benefacta,  referri 
Nec  tibi  pro  meritis  aequa ,  Nearche ,  doles ; 

Crede  mihi,  perdis  quidquid  bene  feceris,  et  jarn 
Debetur  meritis  gratia  nulla  tuis. 

CXV. 

Cur  Orphitus  j,  qui  Tullae  placet , 
sibi  displiceat . 

Qui  tibi  mirifice  placet  Orphitus,  o  mea  Tulla, 
Quacris  mirifice  cur  mihi  displiceat. 

Ille  solet  mecum  nil  unquam  fingere,  tecuin 
Usque  tuum  sese  fingit  ad  ingenium. 

CXVI. 

In  Porcinam  focda  dicentcm. 

Pace  mea  dicis  te  dicere  foeda:  pudere 
Me,  Porcina,  tui  dicam  ego  puce  tua. 


86  CUNIGHII 

cxvir. 

Cur  certi  honores  Lollium  maneant. 

x  alchellus,  dives,  claro  de  sanguine  cretus, 
Quinte,  rogas  quo  sit  Lollius  ingenio. 

Nil  opus  id  quaeri.  culmen  pertinget  honorum 
Ille  tamen  quoquo  praeditus  ingenio. 

CXVIII. 

In  Postumum  officiosum  ^  non  autem  amicum. 

OfEcii  plenum  video  te,  Postume;  inanem 
Sed  verae  novi  prorsus  amicitiae. 

Multa  facis  possis  ne  me  sprevisse  videri: 
Nil  facis  at  carus  noscar  ut  esse  tibi. 

CXIX. 

Cujusmodi  carmine  delectetur . 

Dulce  mihi  carmen  contingat,  Vare,  leporis 

Et  plenum,  et  multo  lumine  fulgidulum; 
Nea  careat  nervis,  mentem  at  percellat,  et  imos 

Lectori  sensus  incitet  attonito, 
Et  rerum  omnigenas  varia  sub  imagine  formas 

Ipsis  admoveat  subjiciatque  oculis. 
Hoc  ego  mi  carmen  cupio:  nova  carmina  condat 

Mirator  Musae  Glaucia  barbaricae, 
Et  moestas  Jungi  tacita  sub  nocte  querelas 

Divinae  anteferat,  si  volet,  Iliadi. 


SATYRICA.  87 

cxx. 

Ad  Albium  immerito  ab  Acgle  laudatum. 

Unum  te  in  cunctis  mire  tua  quod  probat  Aegle, 
Gaude,  Albi,  quidquam  si  probat  illa  boni. 

Sin  contra  nil  non  pravi;  tete  ipse  probandum 
Hoc  minus  esse  puta,  quo  magis  illa  probat. 

CXXI. 

Ad  Ursum  foeda  versibus  canentem . 

Crrandia  qui  magni  vates  cecinere,  solemus  • 
Nimirum  vates  dicere  grandiloquos. 

Dulcia  qui  modici  vates  cecinere,  solemus 
Nimirum  vates  dicere  dalciloquos. 

Quid  si  quis  merdas  humilis  canit,  ut  facis,  Urse  ? 
Nonne  decet  vatem  dicere  merdiloquum? 

CXXIT. 

Ad  Varronem 
cuncta  in  auriculas  secreto  insusurrantcm . 

Guncta  mihi,  Varro,  secretam  dicis  in  aurem. 

Hora  quota  est?  quinam  nubila  ventus  agit? 
Et  genus  hocnugas.  quae  malim  arcana  recondas, 

Et  serves  tacito  in  pectore  cuncta  tibi; 
Atque  meas  posthac  nolis  deponere  quidquid 

Occurrit  menti  futile  in  auriculas. 

CXXIII. 

In  hominem 
immerito  ceteris  honore  praelatum. 

\)uod  se  praelatum  longe  videt  omn-ibus  Aulus, 
Praeferri  dignum  scilicet  esse  putat, 

Nec  meminit,  quo  sit  praelatus  judice,  vincat 
Omnes  quam  sola  Glaucia  stultitia. 

CXXIV. 

In    Avitum    Ciceronis    scripta 
minime  admirantem . 

jMagnum  te  credis,  quod  non  miraris,  Avite, 
Romani  scripsit  quae  pater  eloquii. 

Ast  ego  te  contra  perparvum  perque  pusillum 
Vel  solum  (mitto  caetera)  ob  hoc  habeo, 

Vecordi,  sensu  casso  quod  nil  sapit  illud, 
Nulli  non  mirum,  qui  sapit ,  ingenium. 

cxxv. 

De  TuVLae  simulantis  natura. 

Qui  Tullam  alloquitur  nemo  non  credit  amari: 
Tam  blanda  est  verbis  dulcibus,  ore,  oculo. 

Verum  usu  Tullam  si  quis  perspexit,  amoris 
Signa  illaec  prorsus  vana  fuisse  dolet; 

Cogkur  erroris  discussa  et  nocte  fateri 
Quantum  res  prima  discrepet  a  facie. 

CXXVI. 

De  inccrtis  Gelliac  blanditiis . 

Jliximie  carum  ante  alios  te  Gellia  dicit, 

Dignum  et  prae  cunctis  quem  colat  eximie  . 

Dicit:  verum  istud  tam  blande  quod  tibi  dicit , 
Multis  saepe  aliis,  Postume,  dicit  idem. 

CXXVIL 

JDc  Phyllide  cum  juvenibus  comsuescente . 

Aevo  maturos  odit,  juvenumque  catervam 
Se  circa  semper,  Postume  ,  Phyllis  habet. 

Si  quaerit  moechos,  video;  sin  quaerit  amicos, 
Cur  matura  aetas  sordeat  haud  video. 

CXXVIII. 
In  Rufilli  insipientis  arrogantiam. 

JNobilis  ac  dives  coetu  Eufillus  in  omni 

Audiri  dignum  se  putat  ante  alios. 
Ergo  meras  loquitur  nugas,  narratque  molestus 

Saepe  eadem ,  et  fatuos  ingerit  usque  sales ; 
Nil  et  habet  pensi  quam  stulte,  quam  sine  sensu, 

Primas  dum  partes  actitet  assidue. 
Quas  pol  agit  mire;  nec  quemquam  ex  omnibus  illi 

Esse  parem  possis  dicere  vel  similem, 
Hoc  si  certamus:  coetu  quis  possit  in  omni 

Omnes  multiloqua  vincere  stultitia. 

CXXIX. 

De  Antigene  nimium  caeli  incommoda 
metuentem . 

Nunc  austros  culpat,  boream  nunc;  laeclitur  aestu 

Nunc  nimio ,  nimiis  nunc  male  frigoribus ; 
Nec  placido  tam  grata  fluit  lux  ulla  tenore, 

Quam  non  incuset  scilicet  Antigenes. 
Haec  solvit  nervos,  haec  eontrahit;  haec  caput  urget 

Languidulum,  infirmis  haec  gravis  est  genibus; 
Haec  somnos  adimit,  fert  haec  fastidia  ventri; 

Haec  angit  tristi  pectora  moestitia. 
Quid  credam?  variis  tot  gigni  incommoda  ventis? 

Illius  an  solo  nascier  e  cerebro? 
Gui  pulchrum  quiddam,  reor,  ingenuumque  videtur 

Languor  et  enervi  in  corpore  mollities. 

cxxx. 

In  Postumum  futilia  sua  iterum  atque  iterum 
auribus  inculcantem. 

Sperno  dicta  semel,  quae  dicis,  Postume;  nulla  est 

Queis  venus,  ingenui  mica  nec  ulla  salis. 
Quid  cum  eadem  toties  memoras,  lassisque  molestus 

Auribus  inculcas  atque  iterum  atque  iterum ; 
Dein  iterum  atque  iterum  rursus:  nec  pausa,nec  ullus 

Est  finis  dictis  re  sine  futilibus? 
0  Lydam  cerebri  felicern,  quae  tamen  usque 

Istam  fert  tantam  tam  bona  stultitiam! 

CXXXI. 

In  Eunum  ingratum . 

J  am  bene  promeritum  cle  se  fugitEunus,ob  ipsum 

Id,  credo,  quod  sum  tam  bene  promeritus. 
Nempe  pudet,  cunctos  gestit  qui  vincere,  tantis 

Se  toties  victum  quod  videt  ofnciis. 
Atqui,  turpe  putat  si  vinci,  turpe  minorem 

Esse,  vir  eximiis  conspicuus  titulis, 
Vincere  victorem  cur  non  studet ,  ac  facit  unde 

Major  ego  incipiam  scilicet  esse  minor? 

CXXXIL 

Dc  Varo  ct  Gcllia  acque  fatuis. 

JVlire  cum  Varo  tibi,  Gellia,  convenit.  aeque 

Ambo  estis  bardi  scilicet  ac  fatui; 
Aeque  ambo  sueti  multas  garrire  per  horas  y 

Dicere  nec  quidquam  pol  melius  nihilo; 
Aeque  ambo  risu  solvi,  salsumque  putare 

Illepidum  quidvis,  nulla  ubi  mica  salis. 
Felices!  longurn  consuescite:  tam  bene  junctam, 

Tamque  parem  nemo  solvat  amicitiam. 

CXXXIII. 

In  Glauclam  illcpidum. 

Jlisse  aliqucm  cui  non  placeas,  o  Glaucia,  crede : 
Nun  erit  ut  toties  tam  male  displiceas. 

CXXIV. 

Ad  Postumum  de  Qellia  eum  vitante. 

Quod  sapis,  hac  una,  si  nescis,  Postume,  causa 
Gellia  te  vitat ,  nec  sibi  vult  comitem . 

Nempe  amat  hos ,  quos  ipsa  queat  male  spernere :  contra 
Odit,  queis  sperni  se  male  posse  videt. 

Quid  tu?  credo  iila  mavis,  quam  mente,  carere. 
Nil  tanti  est ,  cupias  ut  fieri  fatuus. 

cxxxv. 

De  Antigene  nihil  agente. 

Quidnam  agit  Antigenes  rerum?  nihil.  aut  nihil ,  ipso 

Aut  aliquid  certe  non  melius  nihilo . 
Sic  alius  ac  deinde  alius  frustra  effluit  annus; 

Sic  omnis  misero  vita  pudenda  perit. 
Vita?  quid?  an  vitam  fas  dicere,  nil  ubi  inerti 

Quod  leto  possis  praeposuisse  vides? 

CXXXVI. 

ln  Turpilium  foedum  poetam . 

Odi  Castalidas,  Phoebum  odi,  odique  poetas 

Lassatus  fatui  carmine  Turpilii. 
Quo  lecto,  mihi  mens,  hausto  ceu  plena  veneno, 

Torpet;  pierios  nec  meminit  numeros; 
Nec  tibi,  quod  solita  est,  persolvere,  Lyda,  diurnum 

Qualiscunque  potest  carminis  officium. 

CXXXVII. 

Ad  Varum  venicntem  ■, 
atque  omiiia  se  videre  dicentem. 

Adveniens  video,  dixti,  Vare,  omnia.  quid?  qnam 
Non  gratus  venias,  id  quoque,  Vare,  vides? 

CXXXVIII. 

In  senem  lasciva  loquentem. 

Jam  tua  canities  decet  ipsum  Nestora.  Sermo 
Cur  tuus,  Aule,  ipsum  dedecet  Archemorum  ? 

Effoetae  vires  frigent  in  corpore,  curnam 
Sola  calet  foedis  lingua  cupidinibus? 

Qni  tua  desuevit  jamdudum  facta  timere , 
Foemineus  metuit  cur  tua  dicta  pudor7 

CXXXIX. 

De  Glycone  sccrcto   Tullam  alloquentc . 

JVlulta,  Glyco,  Tullae  secretam  dicis  in  aurein , 
Cui  non  es,  carus  quo  videare  tamen. 

CXL. 

Tn  Callam  et  Quintum  aeque  vecordes, 

kjuv  vecors  Gallae  Quintus  placet?  anne  quod  illi, 
Quo  magis  est  vecors,  hoc  magis  est  similis? 

CXLI. 

Cur  non  possit  Gauri  carmina  probare. 

Jjicta  probo  Lydae  semper:  tua  dicta  probare, 
Ut  cupiam,  ut  coner,  Gaure,  tamen  nequeo. 

Obstat  enim,  quam  Lyda  colit,  quam  tu  male  spernis, 
Cui  parere  uni  cogor  ego,  Ratio. 

CXLIL 

Ad  Postumum  beneficium  quod  tribuit 
praedicantem  . 

Quocl  tribuo,  dicis,magnum  est:  mihi,Postume,  sed  rit 
Continuo  parvum,  quod  mihi  sic  tribuis. 

CXLIII. 

De  Lyda  Antigenem  ac  Postumum  alium 
alio  modo  excipiente. 

Goeptum  opus,  Antigenes  cum  venit,  Lyda  relinquit: 

Yenisti  cum  tu,  valdius  urget  opus. 
Non  mirumhoc:  operi  praestat  sermo  illius;  istis 

Effatis  quae  tu,  Postume,  praestat  opus. 

CXLIV. 

In  Cinnamum  fastu  gravem . 

Jlisse  gravem  sese  vult  Cinnamus;  et  reor,  illo 
Qui  vultu  et  fastu  est,  omnibus  esse  gravem. 

CXLV. 
De  Lydae  constantia  in  Tucca  non  audiendo. 

iVIultum  Lyda  sapit,  quod  te  tam  saepe  vocantem 
Non  audit,  coeptum  fortis  et  urget  opus. 

Nil  sapiat,  cessans  aequam  si  praebeat  aurem 
Sueto  multa  loqui,  dicere,  Tucca,  nihil. 

CXLVL 

Ad  Postumum  promissis  non  stantcm. 

Quae  dixi  cuicunque  semel,  stant  firma;  labascit 

Nec  mihi  captumunquam  ,Postume,consilium. 
Te  quoque  firmum  animi  constanti  mente  putabam 

Propositum  atque  datam  posse  tenere  fidem  . 
Non  potes,  ut  video;  dicta  et  promissa  retractas, 

Heu  stipula,  heu  siccis  mobilior  foliis! 
I,  quem  vis  alium  posthac  tibi  quaere  sodalem. 

Odi  ego,  qui  probrum  non  putat  esse  levem. 

CXLVII. 

Ad  puellam  in  coctu  virorum  nimis  loquaccm. 

O  virgo  in  coetu  nimium  verbosa  virorum, 
Verborum  parcus  quo  pudor  ille  abiit? 

II le,  verecundis  qui  praepedit  ora  puellis? 
Ille,  probat  sese  quo  bona  vireo,  pudor? 

Credc  mihi,  hunc  colito,  foede  sine  garriat  illa, 
Si  qua  tibi  cst,  Ac^le,  moribus  absimilis. 

CXLVIIL 

Acl  Aalurn . 
Dc  Gellia  eum  sibi  semper  comitem  quaerente . 

Oiimes  stultitia  qui  vincis  scilicet ,  unura 
Vult  sibi  te  comitem  Gellia  perpetuuur, 

Unum  impune  potest  quocl  quamvult  spernere,etunum 
Testem  stultitiae  non  timet,  Aule,  suae. 

CXLIX. 

Animi  dotes  j  secl  tantummodo  juvenuirtj 
Phyllis  amat . 

JDoctrinam,ingenium,  cultumque  ac  verba  diserta 
Atque  bonos  mores  denique  Phyllis  amat. 

Hoc  mihi  sed  dici  cupio  tamen:  omnia  Phyliis 
Haec  tantum  pulchro  cur  amat  in  juvene? 

CL. 

In  Glauciam  minime  aptum 
omnia    sibi    munera    deposcentcm. 

JNulli  aptus  nullum  non  poscis,  Glaucia,  munus , 
Non  rem,  non  vires  consulis  ipse  tuas, 

Succedisque  oneri  laetus,  quod  te  gravet  hercle, 
Cogat  et  inflexo  succubuisse  genu . 

Parvum  parva  decent.probrum  sibi  comparat  ipse, 
Qui  magnum  exiguis  viribus  audet  opus. 

CLI. 

In  Cinnamum  Sibyllarum  furcntium  more 
sua  carmina  recitantem. 

le  vidi  ut  meclio  in  coetu  jacuisse  supinnm; 

Distorquere  oculos;  triste  supercilio 
Nescio  quid  torvo  minitari;  adducere  frontem, 

Et  mentum  apposita  saepe  fricare  manu; 
Nil  fari;  vultu  defixo  ardere:  furore 

Esse  malo  captum,  Ginname,  credideram. 
Nunc  coepi  ut  nugas  recitantem  audire ,  furentem 

Haud  ego  te  credo ,  Cinname,  sed  fatuum. 

CLII.  s 

In  Aulum  res  alienas  tantummodo  curantcm, 

JLivia  quid  quondam,  quid  Julia  fecerit,  Aule, 
Scis;  nescis  conjux  quid  tua  nunc  faciat. 

Antiquam  nosti  pulchre  curasque,  recentem 

Atque  tuam  foede  negligis  historiam.  « 

CLIII. 

Iii  Caecilianum 
frustra  amicitias  parare  conantcm . 

j  ungis  amicitias  frustra.  tam  stultus  amari, 
Tamque  malus  cuinam,  Caecilianc,  potes? 

Jungit  amicitiam  virtus,  snpientia  jungit: 
Addita  stultitiae  discutit  improbitas. 

7 

CLIV. 

In  inconsultum  Fabullum. 

yuae  magni  reges,  regum  et  gessere  ministri, 
Consilio  narras  plurima  gesta  tuo. 

Cujus  consilio  fiunt  tam  multa,  Fabulle , 
Fac  aliquid  jam  aliquo  tu  tibi  consilio. 

CLV. 

Postumi  senis  amores  irridet, 

Phyllis  anus  vetulo  tibi ,  Postume,  coepit  ineptas 
Blanda  nec  invito ,  dicere  delicias. 

Risit  parvus  Amor,  gaudens  canasque  pruinas 
Atque  sua  glaciem  posse  calere  face. 

CLVI. 

De  Ovidii  Nasonis  versibus  judicium. 

Ingenium  admiror ,  sed  enim ,  si  dicere  fas  est , 
Naso,  tuo  interdum  laedor  ab  ingenio; 

Nec  video  arguto  in  versu  priscum  esse  leporem, 
Nec,  sine  quo  virtus  displicet  ipsa,  modum . 

CLVII. 

In  Glauciam  inamabilem. 

le  quod  amas,  nulli  non,  Glaucia,  credis  amari; 
Nulli  et  non  odio  es,  Glaucia,  te  quod  amas. 

CLVIII. 

Ad  Virgunculam  minus  pudibundam , 

Ingenium  placet  hercle  tuum,  virguncula:  mores 
Ut  placeant  etiam  fac  pudibunda  tui. 

Yirgineus  quiclnam  poscat  pudor,  ista  docere 
Muta  viros  inter,  te  Violanta  potest. 

Ingenio  esse  parem  tibi  quam  cogere  fateri, 
Foemineo  in  coetu  cum  volet  illa  loqui. 

CLIX. 

In  stultiloquum  Vari  sapientis  contemptorem , 

Multiloquum  dicis  Varum,  rerum  optima  sacro 
Cum  promit  docti  pectoris  ex  adyto. 

Quid  cum  tu  effutis  rerum  tot  inania?  cum  nil 
Profers  quod  prosit  cuilibet,  aut  placeat? 

Multiloquum  dici  te  vis?  an,  verius  hercle, 
Multave  si  dicas,  paucave,  stultiloquum? 

CLX. 

Ad  Rulliim 
sibi  uni  placcrc  vcUc  dicentcm. 

Uni,  Rnlle,  tibi  dicis  te  velle  placere. 

Istud  mirabor  si  tibi  contigerit. 
Mirabor:  nulli  qui  se  scit  namque  placcre, 

Ipsi  non  potis  est,  Rulle,  placere  sibi. 

CLXI. 

Acl  Postumum  cle  mulierum  mutabilitate . 

-1-  ostume,  quae  toties  te  vultu  excepit  amico, 

AfFata  et  blando  est  comiter  alloquio , 
In  te  mutatum,  quaeris,  quid  viderit  Aegle, 

Quae  te  nunc,  tristi  dura  supercilio, 
Vix  una  interdum  venientem  voce  salutat. 

In  te  mutatum  vidit,  amice,  nihil: 
Sponte  sed  ipsa  sua  muiier  mutatur  in  horas , 

Alternatque  omnes  fluxa  levisque  vices. 
Fluxa  hercle  atque  levis;  folio,  plumacrue  volante, 

Et  nebula,  et  vernis  mobilior  Zephyris. 

CLXII. 

In  quo  constans  Afra . 

iLsse  levem  credis:  nihil  est  constantius  Afra . 

Quemquam  aliurn  nunquam,  se  modo  semperamat 

CLXIII. 

Vesanus  Alconis  amor . 

Asper  et  hirsutus  cultuque  et  moribus  Alcon 

Idalia  fixus  cuspide  corda  gemit; 
Incertusque  animi  pendet,  nec  pandere  vulnus 

Insuetum  potis  est,  nec  potis  occulere; 
Ipse  suum  et  primus  damnatque  oditque  furorem ; 

Indomitus  gliscit  sed  naagis  usque  furor. 

CLXIV. 

Quacnam  bona  sint  vere  judicanda. 

lYjagna,  Flacce,  dorno,  magno  te  dicere  censu, 
Flacce,  queo:  magnum  clicere  pol  nequeo. 

Vulgus  enim  supra  nil  surgis  vile,  vel  ista 

Quod  bona,quae  tribuitFors  tibi,  magna  putas. 

CLXV. 

Ad  Varum  recitare  in  ccctu  carmina 
cupieniem . 

JN  escio  quid  magnum  premit  alto  in  pectore  Varus ; 

Quod  ni  jam  coetu  proferat  in  socio, 
Disrumpi  metuit.  Profer  jam  denique,  Vare, 

Quidquid  icl  est,  misere  te  miser  haud  crucia. 
Naturae  frustra  pugnas.  da  protinus  istud, 

Garrule,  postremo  quod  tamen  evoluas. 

CLXVI. 

Laudat  Lydam  qucd  communi  scnsit 
prae  cetirls  foeminis  praedita  sit. 

I1  oemina  communi  quod  sensu  est  praedita  Lyda, 
Non  parvam  id  laudem ,  sed  reor  eximiam. 

Cetera  si  desint  ,quod  pulchra  est,quodquediserta, 
Dote  omni  et  praestans  corporis  atque  aniini; 

Cuncta  haec  sidesint,  magnum  est  quod  contigit  uni 
Certe  id,  foemineum  quo  caret  omne  genus. 

CLXVIL 

Ad  Clnnamum 
sibi  soli  servire  praedicantem . 

OfHcio  dicis  nunquani  te,  Cinname,  duci; 

Id  sectari  uni  quod  libitum  est  animo; 
Non  aliis,  tibi  sed  soli  servire,  parantem 

Assidue  vitae  commoda  grata  tuae. 
Haec  facere,  haec  audes  tam  prava  et  foeda  fateri? 

Ipse  ultro  haec  de  te  dicere  non  dubitas  ? 
Digne  o,nullumliominum  quodcuras,  quem  proculomnes 

Ab  sese  aspellant  qui  sapiunt  homines. 

CLXVIIL 

De  Delia  exiguas  culpas  metuente  3 
et  incestos  amores  exercente . 

Exiguas  metuit  culpas:  patrare  veretur 

Nil  magni  contra  Delia  flagitii. 
An  mendacioli  quid  dixerit,  anxia  quaerit; 

Ne  jejuniolum  fregerit  aegra  timet . 
Interea  incestos  praeceps  exercet  amores, 

Nulla  putat  sanctae  jura  pudicitiae., 
Quid  rnonstri  hoc?  eadem  cur  tam  sibi  dissidet?  id  sic, 

Lyda,  mihi,  mirum  ne  rear,  expedio. 
Quod  nequamest,quaeprimahomini,quaemaximainomni 

Sunt  vita  foede  negligit  officia . 
Ipsa  sibi  nequam  non  omni  ex  parte  videri 

Quod  studet,  in  parvis  angitur  officiis. 

CLXIX. 

De  Hermogenis  scriptis . 

Apte  qui  volet,  hunc  fugiat,  qui  scribere  inepte 
At  volet,  hunc  librum  nocte  dieque  legat; 

Par  sit  ut  auctori  tandem ,  ridendus  et  aeque 
Non  intellectos  fundat  et  ipse  sonos , 

Lectorem  et  miserum ,  quidquam  nec  tale  merentem , 
Suffixum  in  dura  torqueat  usque  cruce. 

CLXX. 

De  Gellia  male  ignoscente  pulchris  flagitiosa 
patrantibus . 

Ignoscit  pulchris  ••  miratur  Gellia  foedi 

Si  quid  forte  viri  flagitii  faciunt. 
Humanum  patitur.quis  non  minus  improbet  iliud, 

Esse  videt  multo  quod  sibi  commodius? 

CLXXI. 

In  Pippum  pluries  victum  victoi  i 
cedere  nolentem. 

Jl  rostratus  decies,  repetis  certamina,  Pippe, 
Rursus  et  imprudens  in  tua  probra  ruis  . 

Nec  sentis?  necdum  sentis,  quam  viribus  impar 
Tristia  non  aequo  praelia  Marte  geras9 

Stultum  est  jam  toties  victori  cedere  nolle, 
Jam  toties  victas  nec  darc  velle  manus  . 

CLXXIL 

In  Pouticiun  futilis  juclicii  censorem. 

operne,licet  ,quam  vis  me,Pontice.non  minor  esse 
Mi  vicleor  quod  tu  non  mea  scripta  probas* 

Nec,  quocl  tu  judex  damnaris,  futile  carmen, 
Esse  tuum  at  credo  futile  judicium. 

Laetor  et  interdum,  quod ,  magno  ut  priscus  Homero, 
Sic  mihi  nempe  recens  Zoilus  obtigeris. 

CLXXIIL 
De  obscuritate  scriptorum  Hermogenis . 

Legi  equidemHermogenem.quae  §cripsit,Lyda,requiris 
Vera  putem  ,  an  contra  falsa.  puto  attonitus 

Nil  prorsum;  ac  miror  tantum  sic  scribere  quemquam 
Posse,  nihil  rerum  dispicere  ut  valeam; 

Nec.veri  viclear  nec  falsi  cernere  quidquam , 
Versari  et  mediis  caecus  ut  in  tenebris. 

CLXXIV. 

Ad  Postumum  nimis  loquaccm  _,  iit  taceat. 

JLt  voce  et  verbis  nimius  jam  desine  tandem, 
Desine  jam,  nostri,  Postume,  si  miseret . 

Pulsatae  cunctis  mentesque  auresque  fatiscunt. 
Desine,  si  potis  es,  Postume,  desipere. 

Haec  iterum  atque  iterum  clamavi:  dum  tonat  altis 
Multiloquus  verbis  audiit  ille  nihil . 

CLXXY. 
In  Varum  lasciva  loquentem. 

Uncle  istaec  promis  tam  foeda  et  turpia ,  mire 
Doctus,  Vare,  omnem  Cypridis  historiam? 

Grata  scit  et  loquitur  quisque  ultro,  praelia  miles, 
Aequoreos  cursus  navita,  pas.tor  oves. 

CLXXVI. 
Ad  Quintum  male  celantem  animi  sensus. 

Oui  celare  animi  sensus  nequit,  abdita  rerum 
Et  prodens,  aliis  et  sibi  saepe  nocet, 

Non  simplex,  qualem  te  dicis,  Postume,  verum 
Est  imposve  animi  scilicet,  aut  fatuus. 

Ut  qui  vel  rerum  nescit  discrimina,  nullis 

Praecipitem  aut  fraenis  mentem  inbibere  potest. 

CLXXVII. 
De  pessima  Hermogenis  scribcndi  ratione, 

ocribendi  ratio  quae  sit  longe  optima,  scripsit 

Sic,  scribi  ut  pejus  nil  queat,  Ilermogenes. 
Cujus  scita  potest  nemo  reprenderc,  nemo 

Quid  rerum  doceat  namque  viderc  potest. 
Fclix!  scribenti  cui  stulta  baec  obtigit  aetas, 

Heracliteis  quae  capitur  tenebris, 
Quidquidet  obscurum  est ,  plenum  et  caligine  multa , 

Doctum,  alto  scriptum  credit  et  ingenio. 

CLXXYIII. 

Ad  Qaintum  se  eloquio  ostentantem. 

Eloquium  ostentas  et  perdis,  Quinte;  disertus 

x  Nec  jam,  (crede  mihi)  diceris,  at  tumidus. 

Laudis  amor  minuit  laudem  tibi.  non  bene  dicit 

Curat  qui  nimium  dicere,  Quinte,  bene. 

CLXXIX. 

In  Ardelionem  cetera  omnia  praeter  sua 
gerentem . 

Ardelio,  curas  \omnes  atque  omnia:  solum 
Resque  tuas  et  te  negligis ,  ardelio. 

CLXXX. 

Ad  Avitum  moribus  minime  cultis . 

Quid  rudis  ingenuo  in  coetu  versaris,  Avite  ? 
Ut  tu  aliis,  alii  displiceantque  tibi? 

CLXXXI. 

Ad  Quintum.  De  Varrone  scripta  ejus 
se  probare  dicente . 

Scripta  probat ,  dicis ,  Varro  mea.  dic  mage ,  Quinte : 
Dicit  se  Varro  scripta  probare  mea. 

Adde,  mihi  dicit:  multos  nam  saepe  videmus 
Scriptori  haud  eadem  dicere  quae  populo. 

CLXXXII. 

In  Rullum  loquaccm 
ct  acl  singula  verba  haercntcm. 

baepe  uno  in  verbo  peccas  dno  vel  tria,  Rulle. 
Nec  verbis  ,  jussus  parcerc,  parcis  adhucl 

CLXXXIJI. 

Cur  facilis  in  Flaccum ,  difficilis  in  Rullum  sit. 

Cur  Flacco  quaecunque  rogat  do;  nil  tibi,  Eulle? 

Dicam  pol,  mos  est  ut  meus,  ingenue . 
Ille  mihi  acceptum  fert  quod  do:  tu  magis  ipsi 

Acceptum  vereor  ne  tibi,  Rulle,  feras: 
Ule  sibi  quoniam  nil  prorsus ,  tu  tibi  contra 

Et  generi  credis  debita  cuncta  tuo . 

CLXXXIV. 

Ad  Rullum  nimium  sibi  confidcntcm . 

Tidis,  Rulle,  tibi;  nec  quare  fidere  possis 

Quidquam  est ;  sed  fidis  tu  tibi,  Iiulle,  tamen. 
Et  quocunque  venis,  vir  magnus  credis  baberi; 

Nulli  non  ipsis  carior  esse  oculis: 
Omnes  te  laudant,  omnes  mirantur  et  optaiit, 

Ingenio  capti,  moribus  atque  tuis. 
Felix!  vecordi,  si  possim,  cur  ego  demaiu, 

Tanta  tibi  quae  fert  gaudia,  stoltitiam? 

CLXXXV. 

Ad  Silvanum  amantem  Phyllin. 

JN  on  miror  quod  amas  Phyllin  ,  Silvane :  venusta  csr 
Illa  quidem  et  lepido  non  radis  ingenio . 

Hoc  miror ,  fieri  quod  credis  posse,  rudem  te 
Informem  illepidum  Phyllis  uti  redamet. 

CLXXXVL 

De  Rulli  insipientia. 

i\em  male  quod  verbis  corrumpit  Rullus  ineptis, 
Infans  est,  sed  enim  credkur  insipiens. 

CLXXXVII. 

Acl  Postumum  in  coetu  amico  nihil  dicentem. 

C  uncta  audire  placet ,  nil  dicere:  Postume,  turpe  est 
Pasci  velle  aliis,  pascere  noiie  alios. 

CLXXXVIII. 

Cur  laudatus  ab  Aulo  Aulum  minime  laudet. 

Ouod  te  non  laudo  laudatus  carmine,  acerbe 
Iratus  passim  diceris,  Aule,  queri. 

Huic  finem  ut  statuam  questu  jam  denique,  totam 
Verax  rem  paucis  vocibus  expediam. 

Immeritus  nec  amo  laudari  versibus,  ullam 
Nec  laudo  ipse  meis  versibus  immeritum. 

CLXXXIX. 

Ad  Fernandum  in  ccctu  amico 
mente  suspensa  versantem. 

Immotoque  haeres  vultu,  Fernaude,  nec  audis, 
Si  quis  compellans  excitat  attonitum. 

Nempe  tuas  versas  res  tecum,  et  mente  sub  alta 
Nescio  quicl  curae  concoquis  assicluae. 

Verum  hoc  ut  faceres,  quam  coetus  visere  amicos, 
Te  fuerat  satius,  crede,  manere  domi. 

cxc. 

Ad  Qclliam  nimiitm  viris  blandicntem. 

JJlancla  viris  nimium  crebro  es.  dic,  Gellia,  fingis, 
Anne  facis  vero,  quae  facis,  ex  animo? 

Pol  meclium  haec  inter  nihil  est/dic,  qualis  haberi, 
Gellia,  vis?  mendax,  anne  pudica  parum? 

CXCI. 

Ad  Poetam  inopem  mira  a  se  inverita 
ad  dwitias  parandas  narrantem. 

INescio  quae  jactas  memoranda  inventa,  juvari 
Unde  queant  reges ,  uncle  queant  populi. 

Divitias  spondes,  aliquo  si  forte  lucello 
Pauperiem  valeas,  Hatte,  levare  tuam. 

Sed  quis  posse  putet  montes  largirier  aureos, 
Qui  nec  pauca  ciueas  aera  parare  tibi? 

CXCIL 

Ad  Aulum  olim  comitem. 

\7uid  me,  cui  comes  assiduus  dudum  ire  solebas, 
Nunc  fugis,  Aule?  mei  te  piget?  an  miseret? 

CXCIII. 

De  Phyllidis  probitate  ad  Qelliam. 

JNon  ductare  choros  Phyllis,  non  psallere,  dulci 
Non  cantu  attonitis  corda  subire  viris , 

Non  coetu  in  juvenum  vafro  sermone  jocari, 
Blanda  nec  Idalio  spargere  dicta  sale; 

GelHa,  nil  horum,  quae  scis  tu,  scit  mea  Phyllis, 
Sed,  quod  tu  nescis,  scit  tamen,  esse  proba. 

CXCIV. 

In  Censorem  indoctum. 

vjarpe  ( impune  licet )  quae  scribo ,  Cinname .  scripti 
Nil  est,  quod  possim  carpere  et  ipse,  tui. 

cxcv. 

In  hominem  abutentem  divino  testimonio. 

X  lurima  qui  dicis ,  tibi  nec  sat  cognita  ,  saltem  , 
Quinte  oro,  testem  parce  vocare  Deum. 

Impia  ne  cogar  posthac  tua  dicere  dicta, 
Quae  modo  nunc  soleo  dicere  futilia. 


J 

CXCVI. 

Vir  sapiens  placere  nequit  foeminae  insipienti . 

Optavit  sapiens  Varro  tibi,  Tulla,  placere, 
Et,  quod  erat  sapiens,  hoc  tibi  displicuit . 

Usque  amat  ille  tamen.  Quid  ni  jam ,  Tulla ,  placere 
Possit,  quem  videas  tam  male  desipere? 

CXCVII. 

Ad  Celliam  immodice  a  poetis  laudatam. 

Te  vates  decorant  certatim :  laudibus  impar 
Tantis  tu  vates,  Gellia,  dedecoras. 

Parva  etenim  de  re  scribunt  quod»  magna,  vocari 
Jam  derisores  turpiter  incipiunt. 

CXCVIII. 

Ad  Ponticum  sui  miratorem . 

Vis  dicam  parvi  cur  fias ,  Pontice?  magni 
Quod  te  (nec  scabies  haec  latet)  ipse  facis. 

Major  eris  nobis  (conde  hoc  sub  pectore  dictum), 
Incipias  tandem  si  minor  esse  tibi. 

CXCIX. 

Ad   Gelliam.  De  homine  pulchro  et  insulso. 

Quam  placeat  mihiCinna  rogas  me  ,Gellia.dicam  . 
Multum  oculis,  auri  nil  placct  ille  meae. 

CC. 

Cur  Gellia  Postumum  spemat. 

G-ollia  te  foede  spernit.  ne  spernere  pergat, 
Quam  pote  tu  fieri  nempe  studes  melior. 

Heu!  tua  te  stultum  spes  fallit.  Spernere  perget 
Semper,  ni  fias,  Postume,  deterior. 

Et  certe  mirer,  tam  nequam,  tamque  superba, 
Quemvis  illa  sibi  si  probat  absimilem . 

CCI.       ' 
Ad  Quintum.  De  Phjllide  pulchra  atque  insulsa. 

Visa  procul  diva  est  Phyllis  tibi,  Qninte;  videri 
Incipiet,  propius  cum  veniet,  mulier. 

Quos  ignota  tuo  sub  pectore  suscitat  ignes, 
Haud  mora,  cum  fuerit  cognita,  discutiet. 

Hoc  habet  eximium :  flammam  infert  eminus ;  omnes 
Perfundit  multa  cominus  at  glacie. 

CCII. 

Fastus  inanis. 

Curnam  Galla  tumet  ?  quod  magnas  incolit  aedes, 
Quod  curru  egrediens  fertur  in  aureolo, 

Ardet  quod  multo  clari  fulgore  pyropi, 
Quod  regum  nuptis  tegmina  digna  gerit. 

Haec  inflant  fatuam  ;  nec  dives,  cogitat ,  ille 
Cultus  quam  vili  discrepet  a  domina. 

CGIII. 

Contemptrlx  merito  contempta . 

iSon  curru  invehitur,  non  pulchra  veste  renidet 
Quod  Phyllis,  diti  spernitur  a  Beroe. 

Illa  tacet:  secum  tacito  sub  corde  superbam 
Ridet,  freta  suis  dotibus,  at  Beroen. 

CCIV. 

Cujusmodi  senes  honore  digni  sint. 

Assurgam  vis,  Quinte,  seni.  doctumve  bonumve 
Si  dicis,  quid  ni  protinus  exsiliam? 

At  piger  exsurgo,  quum  sese  huc  intulit  iste, 
Qaem  possis  tantum  dicere,  Marce,  senem. 

CCV. 
In  molestum  id  minime  suspicantem. 

-Lsse  ulli  dicis  nunquam  te,  Cinna,  molestum. 

Vera  loqui  si  vis,  dic  magis  id  te  agere. 
Hoc  scis  tute :  tua  pulsati  voce  sodales  , 

Nimirum  quod  agis,  scimus  an  efficias. 

CCVI. 

In  senem  nunquam  cancsccntcm. 

J^t  merito  senior  non  cano  es  verticc,  prudens 
Dissideat  fatuo  ne  coma  consilio. 

CCVII. 

Consuetudlnes  jungendas  esse  cum  aequalihus . 

x  olia  senes,  juvenes  Pollam  sprevere.  quid  ergo  ? 

In  vacua  moeret  sola  relicta  clomo; 
Nec  se  disparibus  sperat  jam  posse  placere, 

Optat  frustra  ipsos  et  revoeare  pares. 

CCVIIL 

In  Lycum  Patriam  divitiis  corrumpentem . 

Hoc  tibi  divitiae  praestant,  Lyce;  perdere  luxu 

Non  modo  te  ut  possis,  verum  etiam  patriam. 
Impensis  quae  saepe  tuis  grata  orgia  ducit, 

Dementi  fervens  ebria  laetitia. 
Scilicet  ut,  moris  si  pars  super  ulla  severi  est, 

Pessum  pulsa  novis  moribus  omnis  eat. 
Hic  tibi  opum  quando  est  usus ,  quid  comprecer ,  istas 

Ni  tibi  ut  in  cinerem  fors  ma!a  vertat  opes  ? 

CCIX. 

Ad  Qallam  nimium  admirantem  Farum. 

Quidquid  agit  Varus,  magnum  tibi,Galla,videtur, 
Nec  miror;  forma  qui  nitet  eximia. 

Mirer,  quidquid  agunt,  deformi  corpore  qui  sunt, 
Esset  ni  prorsum  futile  et  exiguum. 

Exigis  ad  veri  normam  niliil :  omnia  quanti 
Sint  pretii,  sola  quaeris  et  in  facie. 

ccx. 

Pauca  loqui  in  juvene  non  parva  laus . 

Pauca  loqui  praestat:  non  omnes,  Marce,  doceto; 

Interdumque  aliquid  discere  ama  juvenis. 
Ut  nihil  addiscas,  merces  non  parva  tacendi 

Is  tibi  erit,  qui  nunc  fertur  abesse,  pudor. 

CCXL 

In  Postumum  suas  laudes 
__  recitantem . 

lpse  tuas  recitas  laudes;  possentque  probari, 

(Credo  equidem)ipse  illas,  Postume  ,  ni  recites. 
Praeco  istaec  perdis  praeconia.  deperit  omne 
Laudis,  ubi  proprio  prodit  ab  ore,  decus. 
Nequam  est  ac  turpis ,  de  se  praeclara  sonantem 
Ingenuus  quem  non  praepedit  ille  pudor. 

CCXII. 

Dc  Cinna  sapienti 

inter  puellas  dcsipiente . 

Cinna  viros  inter  sapiens,  cuicunque  puellae 

Assedit,  subito  fit  sibi  dissimilis; 
Et  fatuos  promit  lusus,  et  quidquid  inepti  est 

Ilaud  dubitat  primus  diccre  vel  facere. 
Qurin  malus  abrumpat  ni  ludum,  fallor?  an  ipsos 

Inter  jam  sapiens  desinet  csse  \iros? 

CCXIII. 

Desicliam  Quinti  in  opibus  carpit. 

Quid  tua  magna  domus  tibi  magnum ,  quid  tibi  pulchrum 
Quinte,  affert?  nempe  hoc  denique,  nil  ut  agas  ; 

Ut  ludo  noctem,  lucem  ut  consumere  somno, 
Teque  velis  omni  perdere  desidia. 

Isto  at  si  proavis  placuisset  vivere  pacto, 

Quae  magna  est,  esset  quam  tua  parva  domus! 

jCCXIV. 
Ad  Varum  mente  vagantem. 

IVlens  ubi,  Vare,  tua  est?  quanam  regione  vagatur? 

Illa  tuo  certe  non  manet  in  capite. 
Nil  audis  rerum  quas  dicimus  •,  omnia  contra 

Respondes;  sensu  dicta  carent.  Revoca , 
Clamo  iterum,  revoca  sua  rursum  ad  munia  mentem; 

Unde  abiit,  vacuum  coge  redire  caput. 
Vana  loquor.  possit  quae  pars  audire  monentem, 

Errat  nubiferis  hinc  procul  in  spatiis. 

ccxv. 

Carmina  Pontici  grata  auditu^  ingrata  lectu. 

Quae  recitas,  audita  placent.  Si  lecta  placerent, 

Esses  pol  vates,  Pontice,  mirificus . 
Verum  aures  vincunt  oculi.  tibi  credere  nec  vult 

Lector,  sed  credit  callidus  ipse  sibi. 

CCXVL 

In  inopem  divites  spernentem  . 

Spernis  inops  magnos  opibus.  vel  res  tibi  major, 
Vel  fastus  cupio  sit  minor,  Antigene. 

CCXVIT. 

Carpit  Tuccam  nimis  in  narrando 
prolixum . 

Vnae  dicis,  dic,  Tucca,  brevi.  cognoscere  finem 
Haud  possum,quoties  principium  baud  memini . 

CCXVIII. 

In  concinnum  malorum  carminum 
recitatorcm . 

Sicrecitas  nemo  ut  melius;  nec  me  tamen,  Aule, 
Fallis.laudo  unum  hoc,tam  bene  quod  rccitas. 

CCXIX. 

Ad  Quintum  vitia  sua  minime  videntem. 

(v)ui  sic  est  nequam ,  nequam  ut  sese  putet  ipse, 
Nou  longo  is  nequam  tempore,  Quinte,  manet. 

Nequitiam  qui  nec  sentit,  quis  tempore  in  ullo 
Nequitiae  bunc  credat  ponere  posse  modum? 

Quare  non  vitio  tam  laedor,  Quinte,  tuo,  quam 
E\pers  quod  vitii,  Quinte,  videre  tibi. 

CGXX. 

Ad  Laberium  nugarum  propugnatorem . 

jl  ropugnas  nugis.  crebrae  quae  denique  litis 
Digna  refers,  quaeso,  praemia,  clic  Laberi? 

Nunc  alios  falli  pandis,  nunc  falleris  ipse. 

Contemptum  haec,  odium  res  parat  illa  tibi. 

CCXXI. 

In  recitatorem  incompositum . 

Vocem  infla  magnam  quantuinvis,  brachia  jacta, 

Frontem ,  oculos  ,  ambo  tende  supercilia ; 
Non  tamen  efficies  pulchrum  ut  sit  carmen,amice , 

Quod  recitas.  carmen  se  nisi  sustineat , 
Ipsum  commendet  ni  sese,  crede  ,  popellum 

Istae  vix  fatuum  decipient  phalerae. 
Carmen  ego  pendo  non  aure  oculisve,  sed  una 

Mente.hanc  da  pondus  quod  facit  ad  trutinanrY 

CCXXII. 

De  Antigene  proceres  assidue  invisente. 

JN  ullum  non  procerum  assiduus  visitque  colitque  , 
Nulli  non  carum  se  putat  Antigenes; 

Et  magnos  inter  jam  credit  se  quoque  magnum  , 
Et  proceres  inter,  se  quoque  jam  procerem. 

Se  tamen  agnoscet,  spero,  ponetque  tumorem, 
Cum  patriam  repetet,  sordida  rura,  suam. 

CCXXIII. 

Dc  Tulla  monitus  contemnente . 

lulla,  manum  vita  suspectam:  saepe  monebam: 
Contempsit  monitus  illa  secl  usque  meos  ; 

Et  juvenis  dextram  stulte  perpessa  protervi  est, 
Dici  dum  metuit  nempe  severa  nimis. 

Ergo  quid  factum?  juvenis  jam  Tulla  protervi 
Suspectam  haud  patitur,  sed  petitipsa  manum. 

CCXXIV. 

Ad   Phyllida   amoris  furores 
minime  cohibentem . 

I  ercita  vesano  quod  mens  tibi  fervet  amore, 

Non  turpe  id  Phylli,  est,  sed  magis  est  miserum . 
Insanum  quod  non  cohibes  at,  Phylli,  furorem, 

Atque  ruis,  mentem  quo  malus  urget  amor, 
Id  non  tam  miserum,  quam  turpe  est;  unde  mereri 

Non  veniam  possis ,  at  magis  opprobria. 
Illud  naturae  vitium  est:  hoc  (desinc  Amoris 

Caussari  stulte  spicula),  Phylli ,  tuum. 

ccxxv. 

In  censorem  se  vatibus  exaequantcm . 

Exaequas  censor  te  vatibus!  an  labor  idem 
Est  opus  eftcctum  ceruere,  et  efficere? 

CGXXVI. 

In  Afrae  impudentis  libidinem. 

\)aa  se  cunque  tulit,  foeclum  fert  Afra  lupanar, 

Prodens  nequitiae  signa  pudenda  suae. 
Turba  procax,  teneri  circum  densantur  amantes; 

Occursant  cupidis  lumina  luminibus; 
EfFraenis  tumido  gliscit  sub  corde  libido, 

Extrenium  quae  mox  proruat  in  facinus. 
Sic  olim  Actaea,  credo,  se  Tliais  in  urbe 

Spectandam  populi  densa  per  ora  dabat. 
Proli  pudor!  inversi  nullo  proli  vindice  mores! 

Haec  cernes?  baec  tu,  Martia  Roma,  feres? 

CCXXYIL 

Ad  Quintum  elinguem  assidente  poeta. 

i1  is  mecum  elinguis;  nec  miror,  Quinte.  molesto 
Si  quando  assedi,  mi  quoque  lingua  perit. 

CCXXYIII. 

De  Tullae  trutina 
in  pensandis  amicorum  scriptis . 

Quod  scribo,  Tullae  nil  non  vulgare  videtur, 
Scribat  si  Lycidas,  jam  foret  eximium; 

Mirum  si  Damon;  divinum  si  Polybotes. 
Sic  ut  amat,  vatum  suspicit  ingenia. 

CCXXIX. 

In  Barrum  plurima  se  scire  ostentantem. 

x  lurima  scit  Barrus.  potius  dic,  plurima  nescit: 
Nescit  qui  partem  scit  modo  dimidiam. 

ccxxx. 

Ad  Rullum  nidli  se  oclio  esse  jactantem. 

i-jsse  odio  nulli  jactat  se  Rullus.  opinor, 

Sic  est:  quem  spernit,  nemo  habet  hunc  odio. 

CCXXXI. 

In  Glauciam  acceptis  honoribus  indigmun. 

Haud  honor  acceptus  decorat  te ,  Glaucia;honorem 
Tu  magis  acceptum,  Glaucia  ,  dedecoras. 

CCXXXII. 

In  idem  argumcntum. 

ln  summo  non  tu  clares,  ut  credis,  honore: 
In  te  sed  summus,  Glaucia,  sordet  honor. 

CCXXXITI. 

Ad  Quintum  in  crrore  tuendo  pertinaccm. 

Jlirrorem  agnoscis?  vcniam  do,  Quinte.  tueris? 
Culpo  cum  parvo  pravum  etiam  ingenium. 

CCXXXIV. 

In  adolescentem  aptum  philosophiac  j 
minus  aptum  poesi. 

Aptum  te  Sophiae  fecit  Natura,  negavit 
Ipsa  tibi  carmen  condere  suavidicum. 

Tu  tamen,  a  studiis  procul  et  clamore  Lycaei, 
Assidue  Pindo  vivis  in  aerio; 

Et  nec  philosophus  vis,  nec  potes  esse  poeta. 
Ingenium  hoc,  illud  tu  tibi,  stulte,  negas. 

ccxxxv. 

In  idem  argumentum. 

Ingenium  huc  ,  illuc  tua  fert  te,  Crasse,  voluntas; 
Nec  quam  vis,nec  quam  rem  potes,assequeris. 

CCXXXVI. 

Ad  Bolanum  nimis  negligentem 
in  uxore  custodienda. 

Uxori  mire  fidis,  Bolane;  puellam 

Atque  suo  facilis  vivere  more  sinis ; 
Quo  vult  ire;  domi  quicum  vult  esse;  venusto 

Saepe  diem  totum  ducere  cum  Marato. 
Felix!  sorte  datum  cui  nil  metuisse,  virorum 

Cetera  turba  suo  quod  metuit  capiti. 
Felix  pol!  saltem  donec  nescire  licebit, 

Non  servata  suam  servet  an  illa  fidem. 

CCXXXVII. 

In  Cinnam  in  minimis  maximum . 

IVLaximus  in  rninimis,  credo,  vult  Cinna  videri . 

Incidit  et  si  quid  forte  negotioli, 
Omnia  disquirit;  partes  rem  versat  in  omnes, 

Et  se  consultis  enecat  atque  alios. 
Sed  magna  quisquis  tractat  res  mole  pusillas, 

Pol  minirnus  rebus  noscitur  in  minimis. 

CCXXXVIII. 

Ad  Qallam^ 
ut  abstincat  a  prensandis  manu  viris. 

G-alla,manumcohibe,nimiumquaeblandavirorum 
Perfert,  vitandas  et  petit  ipsa  manus; 

Conscia  nec  metuit  mirantis  lumina  turbae , 
Atque  senum  spernit  triste  supercilium. 

Famae  parce  tuae.  quid  clam  factura  putetur, 
Si  liceat,  mulier,  quae  facit  ista  palam? 

CCXXXIX. 

In  idcm  argamentum. 

Vidisti;  visam  alloqueris;  jam  tangere  Gallam 

Coepisti.  extremum  scis,  puto,  quid  metuam. 
Saepe  manum  quisquis  tangit,  vix  evenit  unquam 
Gestiat  ut  solam  tangere,  Quinte,  manuin . 

CCXL. 

Ad  Lycorim  fictis  comis  onustam. 

Quae  Venus  es,  fieri  gaudes  turrita  Cybele, 
Dum  struis  aggestas,  pulchra  Lycori,  comas; 

Et  molem  imponis  flavum  supra  caput  altam, 
Quantam  non  Atlas  caelifer  ille  ferat. 

Quam  metuo,  sic  te  cultam  parvusque  Cupido, 
Atque  tuae  subito  ne  fugiant  Charites! 

LIBER    QUARTUS. 

EPIGRAMMATA 

L  U  D  I  C  R  A  . 


I. 

De  Aegles  mutabilitate  in  exercendls  amoribus. 

iVjLopse,  doles  Lycidam  tua  quod  tibi  praetulit  Aegle, 

Praeque  illo  jam  te  deputat  esse  nihil. 
Parce  queri.  praefert  illum  nunc  omnibus;  illi 

Ipsum  tc  rursus  praeferet,  aut  alium. 
Ut  levis  est,  longos  haud  unquam  exercet  amores. 

It,  redit,  inceptum  saepe  recurrit  iter. 
Ipsain  se,  credo  (tanta  inconstantia  menti  est), 

Mobilis  alterna  spernit  amatque  vice. 

II. 

Ad  Gelliam  immanes  mitras  gerentcm. 

Immanes  intcr  mitras,  redimicula,  vittas 
Parva,  tnam  video  ,  Gellia,  vix  faciem; 

Et  soleo  velis  tot  plexo  conque  voluto 
Ornatu  in  capitis  quacrcre  sacpe  caput. 

III. 

Dc  foeminea  forma  Cinnae . 

xulcher  erat  juvenis  muliebri  corpore  Cinna; 

Esse  et  adhac  pulchrum  se  putat  ille,  senex. 
Fallitur.  est  visus  quondam  formosa  puella: 

Corpore  nunc  gracili  foeda  videtur  anus. 

IV. 

Ad  Postumum  ut  ne  nimis  loquatur. 

Ouaeris  pauca  loqui  possis  quanam  arte.  taceri 
Quidquid  erit  dignum,  Postume,  si  taceas. 

At  metuo,  es  nimium  ne  qui  nunc  garrulus,  ipso 
Fias  verborum  parcior  Harpocrate. 


De  Phyllidis  felicitate 
in  fatuis  ac  foedis  amandis. 

Jr  hyllis  amat  mentem  fatuos,  et  corpora  foedos. 
Felix!  nemo  illi,  quos  amat,  eripiet. 

VI. 

Cur  praesente  Coivino  taceat  Polla . 

Cur  taceat,  Pollam  rogitas ,  Corvine.  recede 
Tu  procul;id  quisquam  non  erit  ut  rogitet. 

VII. 

De  Phyllidis  in  amantes  mutabilitate . 

Fallere  quae  fertur,  Phyliis  non  fallit  amantes  . 

Nullum  ficte,  omnes  diligit  ast  breviter; 
Nec  tantum  apparet,  parvo  post  tempore  sed  fit, 

Mire  mutato  pectore  ,  prorsum  alia. 
Nescit  quid  fraudes,  nescit  constantia  quid  sit. 

Nulla  usquam  est  mulier  verior  et  levior. 

VIII. 

De  Phyllide 
neminem  nisi  cultores  suos  probante. 

\)ui  te,  Phylli,  colit,  re  mirus  praestat  in  omni: 
At  qui  te  contra  non  colit,  est  nihili. 

Dic,  ipsam  num  te  virtutem  reris?  ut  ille 
Sit  major  quisquis  te  mage,  Phylli,  colit? 

IX. 

In  Cinnamum 
insipientiam  suam  loqucndo  prodcntem. 

Scire  aliquid  tacitum  credo:  nil  scire  loquentcm 
Ut  credam  interdum,  Cinname,  sollicitor. 

Omnia  quae  dicis  tam  sordent,  illa  videri 
Ut  possit  fossor  dicere,  non  medicus. 

Quam  ni  vis  ob  rem  contemni,  Cinname,  disce 
Jam  non  Ilippocratis  scita ,  sed  Ilarpocratis. 

X. 


Ad  Quintum 
aleae  damna  Lydae  narrantem. 

Quantum  numorum  tibi  dempserit  alea  pernox 
Quod  Lydae  narras ,  non  erit  ut  noceat. 

Verum  id,  Quinte,  aliis  noli  narrare  puellis, 
Excussum  numis  ne  male  despiciant. 


XI. 


Ad  Varum  oh  honores  romanae  togae 
intumescentem . 


Qui  nihili  est,  quamvis  nullo  non  auctus  honore 
Glareat,  il-le  tamen  non  minus  est  nihili. 

Hoc  moneo  te,  Vare,  tibi  si  forte  videris 
Magnus  romuleae  factus  honore  togae. 

XII. 

In  malum  poetam  , 

quem  moeroris  levandi  causa 

scribere  jussit . 

JMoeroris  magna  pressus  ne  mole  fatiscas  , 
Jussi  te  carmen  scribere  laetificum  . 

Jussi;  et  prospexi  pulchre  tibi .  nam  tuus  ille 
Moeror  jam  nubes  fugit  in  aerias. 

At  male  consului  nobis;  queis  carmen  ineptum 
Immanem  adduxit,  Pontice,  moestitiam . 

XIII. 

Ad  Tullam  omnia  fcstinantem. 

Omnia  festinas  ,  maturo  tempore ,  Tulla  , 
Nil  peragis.  studio  parce  quieta  tuo. 

Ut  tibi  praescriptam  nil  denique  fiat  ad  horam, 
Quamvis  desideas,  non  minus  efficies. 

XIV. 

Acl  Qclliam  dc  Cinna  sempcr  ci  ad  aurem 
secrcto  insusurrante. 

Grellia,  praecipuum  tibi  se  vult  Cinna  putari. 

Ergo  secretam  garrit  in  auriculam, 
Seu  pluvio  dicat  densari  nubila  caelo, 

Seu  boreae  culpet  flamina,  sive  noti, 
Sive  aliquid  narret  factum  dictumve ,  quod  omni 

Jam  nemo  quisquam  nesciat  e  populo. 
Ulcisci  pulchre  vis  tandem,  Gellia,  ineptum, 

Frigidulam  et  vanae  affundere  gloriolae? 
Dic  clare  quidquid  respondes  .  proditus  hercle 

Obgannire  auri  desinet  ille  tuae. 

XV. 
Cur  medicos  fugiat. 

Quam  possum  fugio  medicos :  audire  cruore, 
Et  pure,  ct  merdis  omnia  plcna  piget. 

XVI. 

Qaando  sibi  scribendi  onus  leviter , 
quando  graviter  feratur. 

jNiim  grave  sit  jubeor  cum  scribere,  Cinna,  requiris. 

Nil  levius,  me  cum  scribere  Lyda  jubet. 
Cum  tu,  cumque  alius  quivis,  (hoc  vera  loquenti 

Pace  tua  liceat  dicere  )  nil  gravius . 

XVII. 

Cur  dijudicante  de  carminibus  suis  Lyda^ 
Poeta  semper  gaudeat. 

.Lyda  probat  semper  mea  carmina.  quae  bona  si  sunt, 
Laetor  quod  sapiat,  sin  mala,  me  quod  amet. 

XVIII. 

In  medicum 
tristitiam  morbis  narrandis  cientem. 

-Laetus  eram:  venio  tibi  nunc  heti  moestus,amice . 

Nescio  quae  medicum  Fors  mala  in  Hermogenem 
Egit  me  incatitum,  mihi  nil  et  tale  verentem. 

Is  me  conspectum  protinus  arripuit; 
Is  morbos  centum  centenaque  funera  narrans, 

Omnes  mi  ex  omni  pectore  laetitias 
Expulit;  et  misero  frontem  contraxit,  et  atra 

Complevit  moestum  nube  supercilium. 


LUDICRA.  i3i 

XIX. 

De  sencctutis  immunitatibus . 

Quid  mihicontulerit,quamlaudo  saepe,senectus , 
Tulla,  rogas?  forma  ut  laeter  et  ipse  tua ; 

Et  tecum  ut  crebro  verser,  possimque  videri 
Ut  tuus,  interea  sim  tamen  usque  meus. 

XX. 

Cur  melius  Postumo  valeat. 

Quaeris  cur  valeam  melius  te,  Postume?  clicam. 

Una  mihi  morbi  est  causa;  tibi  geminae. 
Mi  Natura  modo  fert  morbos:  at  tibi,  praeter 

Naturam,  morbos  fert  etiam  medicus  . 

XXI. 

In  narratorcm  tristem  morborum. 

bi  quis  forte  levi  risu  quassatur  ineptus; 

Laetitiae  si  quis  ponere  fraena  cupit; 
Is  medicum,  morbos  narrantem  scilicet  omnes, 

Morborum  et  causas,  audiat  Hermocratem . 

XXII. 
De  Varo  omnia  fortunae  tribuente. 

r  ortunae  tribuis,  quae  jactas,  omnia,  Vare. 
[nfetix!  tandcin  da,  tibi  quod  tribuam. 

XXIII. 

De  malcfactis 
ad  pacandam  Lesbiam  adhibendis. 


Q 


uo  cupio  magis  usque,  magis  quo  corior  ,amicam 

Esse  mihi  hoc  video  te  minus  atque  minus . 
Frustra  est  alternum  quidquid  progignit  amorem ; 

Quidquid  amicitiam  jungere  suevit,  obest. 
Offieiis  parcam  posthac;  maledictaque,  Phylli, 

Te  mea  jam,  mea  te  jam  malefacta  petent. 
Experiar,  possintne  odio  mollescere  tandem 

Effera,  quae  durat,  pectora,  mitis  amor. 

XXIY. 

Ad  Varum  male  odium  in  Tullam 
cientem . 

Dignam  odio  Tullam  sic,  Vare,  ostendis ,  in  illam 
Arserit  ut  miro  pectus  amore  mihi. 

XXV. 
De  mutuis  commodis  in  ingenio  dissimili. 

Pulchre  cum  Quinto  mihi  convenit.  ille  docere 
Semper  amat;  semper  discere  at  ipse  aliquid. 

Illum  multa  loqui,  garritu  et  parcere  nunquam; 
Me,  cum  res  poscit,  dicere  pauca  juvat. 

Sic  est  ille  mihi,  sum  sic  ego  commodus  illi, 
DUoimili  et  mire  jungimur  ingenio. 

XXVI. 
Dc  medicis  contemncndis  ad  Lydain. 

Quaeris  qui  valeam  tam  firmo  corpore?  dicam. 

A  me  omnes  longe  submoveo  medicos. 
Quod  si  quem  patior  mihi  venam  tangere ,  quidquid 

Praescripsit,  monuit ,  credere  nil  soleo. 
Tu  fac  idem,  mea  Lyda;  viamque  insiste  valendi, 

Quam  monstro,  fortis  pectore  magnanimo. 
II  e  jam  docta  scies,  medicos  qui  despuit  omnes  , 

Ut  validus  nullis  indigeat  medicis.  (l) 

XXVII. 

In  acgre  ferentem  noccntis  supplicium. 

C  omprendique  doles  Burrum.,  plectique  nocen  tem . 
An  tibi  quod  multum  profuit  ille  nocens9 

XXVIII. 

Ad  Pollam  quacrcntcm 
cur  viro  suo  placcat  cxtcra  tcllus. 

1  olln,  viro  quaeris  placocit  cuniam  extera  tellus. 
Quaere  domus  potius  cur  sua  displiceat. 


(i)  Parendum  tamen  cst  rlivino  oraculo:  honora. 
medicam  proptcr  neccssitatcm .  si  quiilem  hoc  loco 
medici  nomine  BignificentUT  etiam  clinici,  qui  mor- 
]>is7  non  soli  clururgi,  qui  vulneribus  meJentur  . 

XXIX. 

Ad  Salicetum  Archiatrum  dc  epigrammate 
ad  eum  a  M.  Pizzellia  misso. 

Quod  scripsi  de  te  carmen,  Salicete,  pusillum, 

Donavi  Mariae,  misit  at  illa  tibi. 
Id  placuit ;  nec  pol  miror.  Si  mitteret  illa, 

Vel  Bavii  carmen  posse  placere  puto . 

XXX. 
Conjugii  bona  ex  adversis  conjugum  studiis. 

Afra  Lino  gravis  est,  Afrae  Linus.  hoc  fit  ut  ambo 

Longe  semoti  vivere  discupiant; 
Et,  sibi  secedens  ipsi  dum  consulit,  aeque 

Optatis  alter  serviat  alterius  . 
Hic  amor  est,  credo,  quem  dixti,  Lesbia:  conjux 

Alter  enim  alterius  vultque  paratque  bonum. 

XXXI. 

In  Menippum  senem 
inter  foeminas    ineptientem  . 

Aequalem  Priamo  rugis  multaque  Menippum 
Quem  possis  merito  dicere  canitie, 

Foemineo  in  coetu  stulte  cum  blandus  ineptit 
Omnimodis,  flavum  dixeris  esse  Parin: 

Nec  tamen  idcirco  metuas  ne  corda  calescat 
Ulla  Helene,  blandum  ne  velit  ulla  sequi. 

XXXIL 

In  militis  gloriosi  socordiani . 

xLgregius  miles  magna  hostem  voce  lacessit 
Lolius,  et  saevas  intonat  ore  minas. 

Quid  contra  inclamet  si  forte  haucl  territus  ille  ? 
Corripit  indecorem  territus  ipse  fugam. 

XXXIII. 

De  mitella  minus  Tullam  decente  . 

Optavit  mirata  tuam  sibi  Tulla  mitellam , 
lllam  aeque  sese  posse  decere  putans . 

Illa  sed  haud  decuit:  deerat  namque  ista  venustas, 
Qua  tu,quidquid  habes,Lyda,  decenter  habes. 

XXXIV. 

In  Coranum  medicum  medicos  culpantem. 

Quotquot  sunt  medicos  carpit  culpatqueCoranus; 

Omnibus  ianotam  solus  it  ille  viam. 
Rectum  et  forsan  iter  solus  tenet,  ipse  periclo 

Sanus  at  id  metuam  discere  velle  meo. 

XXXV. 
De  pulchritudine , 

forma  quid  est?  fulsit  quae  mira  tempore  parvo 
Quum  specie,  in  rugas  desinit  ac  seniuni. 

XXXVI. 
De  terrifica  Pholoes  deformitate. 

lmmodicus  formae  si  quis  mirator  honestae 
Aegrum  foemineo  pectus  ab  igne  calet , 

Annosam  videat  Pholoen,  foeda  ora,  fluentes 
Usque  oculos,  raro  jam  sine  crine  caput. 

Dispeream  veluti  visa  ni  Gorgone,  versos 
Frigeat  extincto  saxeus  igne  sinns. 


XXXVII. 


De  Aegle  Antigeni  semper  annuente, 


Aegle  oculis  audit,  non  auribus:  omnia  pulchra 
.   Jurat,  quae  pulcher  dixerit  Antigenes. 

XXXVIII. 

Ad  Postumum  uxori  servientem. 

Uxori  servire  tuae  te,  Postume,  dicunt. 

Ultro  si  servis,  gratulor:  illa  sibi 
Invitum  dura  sin  vi  servire  coegit, 

Miror  stultitiam,  dulcis  amice ,  tuam. 

XXXIX. 
Ad  hominem  importunum. 

jN  um  quidfortevacem  rogitas.  mihi  Cinna(molestus 
Quin  misero  tandem  desinis  esse?)  vaco. 

XL. 

De  amorc  Celsiy 
et  de  Phyilidis  fastidio . 

1  hyllida  Celsus  amat,  Celsum  fastidit  et  odit 
Phyllis,  laude,  reor,  dignus  uterque  pari. 

Aequus  et  ille  suum  tribuit  jus  Phyllidi;  et  illi 
Jus  tribuit  Phyllis  non  minus  aequa  suum. 

XLI. 

De  Quintilla  uxore  Crassum  illustrante. 

(^uintillam  Crassi  dicunt:  ego  dicere  semper 
Crassum  Quintillae  verius  at  soleo. 

Major  laude  virum  longe  praeit  illa  minorem, 
Ac  tota  late  claret  in  urbe  magis; 

Crassus  et  ipse,  reor,  cum  vult  praeclarus  haberi, 
Quintillae  sese  praedicat  esse  virum. 

XLII. 

Ad  Lydam 
de  Chirurgo  ci  venam  incidentc. 

Iste  tuus  vitae  largitor,  Lyda,  peremptos 
Qui  prope  jam  caecis  excitat  e  tumulis; 

Cum  tibi  contingit  salientem  sanguine  venam, 
Ima  mihi  trepido  corda  pavore  micant. 

Ajte  valet,  fateor;  verum  ars  me  territat  ipsa. 
Lyda,  manu  horrendum  cst  tangier  a  rnedica. 

XLIIL 

Ad  Celliam  nimis  genio  indulgcntem. 

Quid  deeeat,  quid  non,  scis  pulchre,  Gellia,  cunctas 

Officii  et  leges  una  docere  potes. 
Verum  animo  indulges  nimium:  jucunda  voluptas 

Captam  saepe  suis  abripit  illecebris. 
Hinc  et  blanda  novos  juvenes  curasque  fovesque, 

Et  longum  notos  negligis  hirta  senes . 

XLIV. 

Ad  Lydam.  De  pulchro, 

Arida  cui  macies  abductos  contrahit  artus , 

Ac  tenui  circum  vix  tegit  ossa  cute; 
Cui  longos  nutant  imitantia  crura  bacillos; 

Cui  corpus  graciles  aequat  araneolos; 
Hic  miram  est  formam  nactus,  te  judice,  Lyda, 

Iluic  pulchro  fieri  contigit  eximie. 
Quid  dicam?  fuerit  si  quis  mihi  scilicet  hostis, 

Optabo  pulcher  fiat  ut  ille  tibi. 

XLV. 

In  Ponticum  Iliadem  dono  postulantcm. 

Mi  versam  Iliadem  poscis  tibi,  Pontice,  dono. 

Credo  lecta  tibi  quod  placet  eximie. 
Verum  id  quod  credo,  certo  ut  pernoscere  possirn  ? 

Blahditim  dono  quam  tibi  poscis,  eme. 

XLVL 

Itt  hominem  impcriosum. 

JN  ullo  non  isti  parebis  tempore  ?  sic,  te 
Arbitrio  saevus  verset  agatque  suo? 

Sic,  quam  tute  aliis  coleris,  tam  postulet  a  te, 
Mutatis  foecle  partibus,  ipse  coli? 

Qui  modo  cum  venit  coeptum  te  abrumpere  torvus 
Jussit  opus,  tota  et  mente  vacare  sibi. 

XLVII. 

Ad  Marcum  jactantem  senectutem . 

Annosam  toties  qui  jactas,  Marce,  senectam, 
Decoxisse,  aliquod  num  decus  esse  putas? 

XLVIIL 

De  prole  gemina  Lydae  _,  et  de  multa  Celliae. 

.Lyda  suam  gemina  duntaxat  prole,  tuam  tu 
Auxisti  multa,Gellia,  prote  domum. 

Sed  quis  non  auri  potius  duo  magna  talentav, 
Quam  sibi  quadrantum  millia  multa  velit? 

XLIX. 

Ad  Marcum  dc  sua  cum  co  amicitia. 

Ne  quid  ,Marce ,  nimis:  primus  quod  dicor ,  amicos 
Inter  postremus  suspicor  esse  tuos. 

L. 

Certamen  inter  Tullum  et  Pollam. 

Tulle,  doces  Pollam;  te  dedocet  illa.  quid?  istud 
Certamen  quorsum  denique,  Tulle,  cadet  ? 

Illa ,  erit  ut  sapiat ,  quod  non  pote ;  quod  pote  contra , 
An  magis,  ut  pariter  tu  quoque  desipias? 

Vita  istud  (crebro  vincunt  pejora)  periclum. 
Te  tua  jam  perdent  stulta  magisteria. 

LI. 

Ad   Avitum   interpellatorem    quaerentem 
quam  valeat  et  quam  sit  districtus. 

Quaeris,  quam  valeam,  quam  sim  districtus,  Avite. 

Nec  valeo,  et  rebus  distrahor  innumeris, 
Quandocunque  aliquis,notus  mihi  nomine  tantum  , 

Me  vexare  aliquo  forte  labore  parat. 

LIT. 

De  Lydae  eadem  iterum  narrantis 
lepove , 

lHabula,  cum  primo  narrasti,  grata;  secundo 
Cum  narras,  eadem  est  fabula  grata  tamen. 

Non  res  delectat  mentem  nova:  sed  tuus  iste, 
Iste  tuus  fantis,  Lyda  venusta,  lepos. 

Qui  dum  aderit,  narra  quidvis  iterumque  iterumque 
Dicta  queo  decies  dicta  putare  semel. 

LIII. 

Quid  in  Tullo  ob  stultitiam  bcato 
censeat  invidendum. 

JLsse  mihi  invicliae  clicis  te,  Rulle;  nee  hercie 
Diffiteor:  secl  scin'  quid  tibi  ego  invideam? 

Invideo  talis  quod  te  non  spernis,  et  esse 
Non  risu  dignum  credis,  at  invidia. 

Ilanc  tibi  pol,  laetum  quae  te  facit  atque  beatum, 
Hanc  tibi  ego,  fateor,  stultitiam  invideo. 

LIV. 

De  viro  uxoris  taedio  saepius  ab  urbe 

«  discedente. 

dur  procul  externas  toties  se  ferret  in  oras 
Perstabat  miserum  Polla  rogare  virum: 

Ingemuit  tandem  ille;  invisam  iratus  et  urbem 
Dixit,  non  ausus  dicere,  te  fugio. 

LV. 

Cui  Deo  pro  mcdicis  litandum  sit. 

Almae  cum  medicis  male  convenit,  Aule,  saluti . 

Alma  fame  affligit  namque  salus  medicos. 
Et  meclici  invisam  tristes  odere  salutem, 

Atque  homines  divam  perdere  saepe  solent. 
Quare,  pro  medico  facies  cum  sacra,  saluti 

Nou  te,  sed  morbis,  Aule ,  litare  decet. 

LVI. 

Ad  Qelliam  amorem  pro  gencre  atque  opibus 
pcrperam  partientem . 

Ut  genus  est ,  ut  opes,  cuivis  partiris  amorem. 
Si  scis  quid  sit  amor,  Gellia,  dispeream. 

LVII. 

Ad  Gelliam  de  Thyrsidis  nomine  commutato . 

Vuam  sensum  haud  subeat  praesens  tibi,Gellia  ,Thyrsis  , 
Ex  re  parva  equidem,  sed  liquido  edidici; 

Quum  discedentem  visa  es  nec  nosse,  vocasti 
Nec  Thyrsin,  verso  nomine  sed  Lycidam. 

LVIII. 

JDe  se  a  Tulla  spreto. 

lullae  spretus  ego  dolui.  quid  Tulla?  dolorem 
Saeva  meum  sensit,  nec  tamen  indoluit. 

Posthac,  quandoquidem  satis  est  mi  cognita,  spernat 
Me  quam  vult,  spretus  non  erit  ut  doleam. 

LIX. 

Acl  Glauciam  non  rey  sed  verbis 
tantummodo    officiosum . 

JN  um  quid  opus,  rogitas.  nil ,  Glaucia,  praeter  amicum  , 
Sponte  sua  videat  qui  mihi  quid  sit  opus . 

LX. 

Nou . 

QuasLacedaemonii  poscenti  haud  aequaPhilippo, 
Has  tibi  ego  mitto  tres  modo  literulas. 

Quas  nisi  vis  mitti  tam  duras,  tamque  molestas, 
Quod  superest  unum,  fac  magis  aequa  roges. 

LXL 

Ad  Accam  retia  assiduo  labore  texentem. 

JNoctes  atque  dies  quid  retia  texere  gaudes? 
Anne  opus  ut  mores  indicet ,  Acca,  tuos? 

LXII. 

De  Nice  uni   Varo  pulchra. 

JNice  uni  est  Varo  pulcherrima:  cetera  pulchram 
Turba  negat.  Varus  lumina  solushabet? 

Luininibus  caret  an  solus;  nec  vera,  sed,  ipse 
Quae  sibi  mente  solet  fingere,  falsa  videt? 

LXIII. 

De  falso  Tullae  judicio . 

(^ui  ferus  est  aliis ,  comis  tibi  Flaccus ;  habeto 
Comem  Tulla;  ferum  dici  aliis  sinito. 

Id  si  ferre  nequis;  dic  illi,  praebeat  ut  se 
Talem  aliis,  qualem  praebuit  usque  tibi. 

LXIV. 
De  insulsis  salibus  Plauti . 

Sal  nunquam  Actaeum  credp  gustasse,  tuos  qui 
Insulsos  possunt,  Plaute,  probare  sales. 

Queis  cum  Romulidum  plaudebat  vulgus,  agresti 
Graecia  nondum  artes  intulerat  Latio. 

Sic  homines  foeda  vixerunt  glande  beati, 
Cum  fruges  nonduiu  severat  alma  Ceres. 

LXV. 

Ad  Phyllida 
frustra  amorem  celare  conantem. 

Jbrustra,  Phylli,  tegis,  frustra  mentiris  amorem. 

Crede  mihi,  haud  dubiis  proderis  indiciis. 
Nec  fictam  potis  es  pro  vera  obtrudere  flammam, 

Nec  veram  potis  es,  gliscit  ubi,  occulere. 
Vafras  ergo  aliis  linque  artes :  tu  sine  f uco 

Mentem  aperi,  missis  fraudibus,  ingenuam. 

LXVL 

Ad  amicum 
vulgo  male  audientem. 

INoio  ego  pol  vulgus  de  te  quae  narrat,  amice, 
Credere.  Si  vulgus  vera  tamen  loquitur , 

Te  tibi  dissimilem  miror  doleoque ,  tuique 
Exopto  fias  rursus  ut  assimilis. 

LXVII. 

Peccasse  aliquid  in  carmine  timct 
quod  laudetur  a  Cinna. 

Cjinna,  meum  carmen  laudasti  denique.  ne  quid 
Magnum  peceassem  in  carmine ,  pertimui . 

LXVIII. 

De  Qellia 
se  non  miitabilem  profitcnte . 

JJicit  mutari  nunquam  se  Gellia.  quidni, 
Quod  dicit ,  vere  dici  ego  confiteor  ? 

Omni  se  in  vita  nunquam  ipsam  desiit,  omni 
In  vita  nunquam  coepit  amare  alios. 

LXIX. 

JDe  Aeglcs  ac  Lydac  forma . 

Displicet  Aegle  aliis:  Lydae  placet.  an  sua  forma 
Quod  formae  objectu  crescit  ab  oppositae  ? 

LXX. 

JDc  Acglc  ncminem  inveniente  quem  rcdamct. 

Vuaerit  amicitias;  et  multos  invenit  Aegle, 

Qnos  ametjbaud  ullum  putida,  quem  redamet. 

Nam  petit  ignotum,  notum  fugit;  optat  amari, 
Odit  amatorem  semper  acerba  suum  . 

LXXI. 

I11  Varum 
Lydam  sibi  totam  vindicare  conante. 

Vartts  adest:  cari  longe  migrate  soclales. 

Solus  vult,  pulsis  omnibus,  ille  coli. 
Ille  sibi  Lydam  solus  deposcit:  amicam 

Ulli  praeterea  non  sinit  esse  viro . 
Vos  migrate  alio:  me  nulla  injuria  vincet , 

Ne  patiens  quaevis  non  patienda  feram. 

LXXII. 

Ad  Postumum  maledictis  fictis  adulantem . 

Ut  placeas  Lydae,  fictis  maledicere  verbis 
Mirus  adulator,  Postume,  saepe  soles; 

Nec  magis  ulla,  reor,  nostrae  praeconia  laudis, 
Istaec  Lyda  sibi  quam  maledicta  velit. 

Quae  cur  non  malo  possim  conferre,  proterva 
Damoetam  e  latebris  quo  Galatea  petit? 


LIBER    SEXTUS. 

EPIGRAMMATA 

VARIA. 


H, 


L 

Moerenti  Postumo  opem  si  quam  potest 
pollicetur. 


.eu!  tacitum  dirus  lacerat  dolor,  altaque  cura 

Saevit,  et  immani  pondere  corda  premit. 
Non  me  dejecti  vultus,  defixaque  fallunt 

Lumina,  nec  verso  nullus  in  ore  color . 
Quidquid  id  est,  cela  ne,  Postume.  ferre  juvabit 

Vel  tibi  opem ,  misero  vel  miserum  adgemere . 

II. 

Ad  Quintum 
arbitrio  uxoris  omnia  gerentcm. 

UxorParcatibiestiquaefatur  cunque,necesse est, 
Quinte,  velis  nolis,  omnia  confieri. 

Quidquid  agas,animo  quae  destinat  illa,geruntur; 
Verba  tibi  incassum  votaque  spesque  cadunt. 

III. 

De  uxore  virum  ad  arbitrium  agente. 


o 


JNil  non  moliris  frustra;  tamen  omnia  fient 
Serius  aut  citius,  quae  volet  Herophile. 

Fraena  viro  injecit  conjux,  ducitque  volentem 
Usque  suo,  invitum  vel  trahit,  arbitrio. 

IV. 

Purgat  se  Lydae. 

Quod  similem  dixi  tibi  prima  aetate  pueilam  , 
Non  est  cur  possit  pulchra  puella  queri. 

Parce  queritu,  Lyda;  tuae,  o  pulcherrima,  formae 
Non  par  iila  mihi ,  dicta  sed  est  similis  . 

Sic  Helenae,  credo,  multo  cum  grandior  esset, 
Tros  aliquis  juvenem  contulit  Andromacham. 


Ad  sacrum  Jesu  infantis  Praesepe . 

Hanc  rupem,  densis  haec  saxa  horrentia  dumis 

Incoluit  Caeli  missus  ab  arce  puer . 
Impulit  hic  moestis  primas  vagitibus  auras, 

Hic  riguit  duro  moilia  membra  gelu, 
Pastorum  hic  nullo  vidit  munuscula  cultu, 

Et  Regum  ante  suos  sceptra  jacere  pedes. 
Hospes,  flecte  genu;  demisso  et  vertice  pronus 

Fige  solo  multis  oscula  cum  lacrymis. 

VI. 

Poeta  conatur  Lydae  quarn  minimum 
displicere . 

ln  te,  Lyda,  mihi  quando  nil  clisplicet ;  in  me 

Saltem  pauca  velim  quae  tibi  displiceant. 
Hoc  certe  conor  quavis:  longoque  labore 

Ingenti  et  sudio  forsitan  efficiam. 
Efficiam  hoc  certe,  conor  quas  demere  mendas 

Ipse  mihi  ut  facilis  tu  patiare  magis. 

VII. 

Vaticinium  de  Violanta  acgrotante. 

V  idi  formosum  prope  sicco  germine  ^florem 
Languidulum  in  prato  deposuisse  caput: 

Vidi  sed  rursum  caelesti  rore  madentem 
Laetum  purpureis,  Lyda,  vigere  comis. 

Vaticinor:  tua  sic  rursum  Violanta  vigebit, 
Languida  quae  tristi  nunc  jacet  aegra  toro. 

VIII. 

Minerva  vicissctj,  si  non  Parisj 
verum  Hector  judicasset. 

1  arva  Venus  magnae  forma  est  praelata  Minervae; 

ludicium  fecit  mollis  at  ille  Paris. 
Magnanimus  quod  si  judex  foret  Hector  ,  haberet, 

Credo  equidem.  primum  magna  Minerva  decus. 

IX. 

Ad  Lydam 
de  Violanta  filia  minus  aegrotante. 

Obscura  sub  nocte  tibi  quod  lucis  obortum 

Est  quiddam,  toto  gratulor  ex  animo. 
Sume  animos,  mea  Lyda:  procul  vis  effera  morbi 

Cedit  Paeoniis  victa  sub  auxiliis. 
Cui  metuis,  jam  jam  dulcis  Violanta  valebit;     ' 

Et  matrem  amplectens  sospes  et  incolumis , 
Bis  debere  tibi  vitam  se  dicet,  ab  atra 

Praecipue  curis  morte  recepta  tuis. 

X. 

Qua  rationd  malis  placere  Varus  possit. 

Quaeris,  Vare,  malis  qua  possis  arte  placere. 

Si  tibi  sis  ipsi  quam  pote  dissimilis. 
Sed  nihil  est  tanti ,  natura ,  moribus  atque 

Tam  bonus ,  esse  velis  ut  tibi  dissimilis . 

XI. 

De  interpellatis  lectionibus 
ad  Lydam. 

Mille  morae  officiunt  tecum,  mea  Lyda,  legenti, 
Quaeque  lego  cogunt  ponere  de  manibus. 

Nec  periisse  tamen  mihi  tempus  conqueror.  Ulla 
Qua  tecum  versor  non  perit  hora  mihi. 

XII. 

Ad  Lydam 
nihil  nimium  admirantem. 

Quod  tibi  nil  nimium  video,  mea  Lyda,  placere, 
Hoc  in  te  nimium  mi,  mea  Lyda,  placet. 

XIII. 

Qraeculorum  invidorum  censuram  contemnit . 

JNil  moveor  sannis  paucorum.  Quae  mea  pauci 
Lividuli  carpunt  carmina,  Roma  probat. 

XIV. 

Laudat  Lydam. 

Inter  Romuleas  quaenam  sit  prima  puellas 

Si  roger,  haud  dubitem  dicere,  Lyda  mea  est. 

Nec  verear  ne  quis  credat  me  falsa  locutum  , 
Si  de  se  vocem  nesciat  ipsa  meam. 

XV. 

Castigat  Aviti  tarditatem  in  mandatis 
obeundis. 

Gur  tibi  quae  mando,  lente  moliris,  Avite9 
Quae  mihi  tu  mandas  cur  citus  expedio? 

Anne  quod  officium  tete  urget  triste;  ciet  me 
Ille  volans  penna  praepcte  laetus  amor? 

XVI. 

De  carminibus  suis  a  Lyda  recitatis. 

Cum  mea  mi  recitas  tu  carmina,  Lyda,  videntur 

Carmina  pol  mire  tum  mea  pulchra  mihi. 
Tum  sensus,  tum  verba  placent,  tum  nil  hiat  usquam, 

Nil  durum  est  usquam,  nil  sonat  asperius, 
Nil  est  non    salsum,  nil  se  non  sensibus  imxs 

Insinuat  dulci  dulcius  ambrosia. 
Tunc  ego  me  primo,  veram  dein  altius  ut  rem 

Inspexi,  tantum  te,  mea  Lyda,  probo. 

XVII. 

Ad  Balthassarem  Odescalchium  V.  C. 

Ingens  Romuleae,  Balthassar,  gloria  gentis, 

Magnam  istis  orna  divitiis  patriam; 
Et  spolia  externis  ferto  huc  a  gentibus,  auro 

Gara  magis,  Pario  cara  magis  lapide. 
Lucis  non  oculi  specie  lactantur  inani; 

Nostrum  at  fruge  bona  pasckur  ingenium. 

XVIII. 

De  Violantae  valetudine  auguratio . 

(^ualem  te  in  somnis  vidi,  Violanta ,  valere, 
En  erit  ut  videam  te,  Violanta,  vigil? 

Augurium  certe  placuit  :  mea  visa  sequetnr 
Gum  res,  somiie,  tibi  qualia  clona  feram! 

XIX. 

Augurium  ex  somnio 
Violantae  aegrotantis  recuperandae . 

Vidi  ego  te  in  somnis,  laetam,  Violanta,  seclere 
Plena  erat  omnigena  mensa  ubi  structa  dape. 

Florentemque ,  rosae  ac  similem ,  morboque  levatam 
Prorsum  omni  vesci  gnaviter  appositis  . 

Vidi,  credo  equidem,  non  frustra.  ludere  inani 
Me  vatem  Phoebus  non  solet  augurio  . 

XX. 

Pizzelliam  in  Lydae  nomine 
latere  docet* 

Qui  Lydam  legit  heic,  nec  te  Pizzellia  novit, 
Quae  lateat  Lydae  in  nomine  diva,  rogat. 

Sed  qui  te  novit,  Lydae  sub  nomine  laudes, 
Me  tacito,  agnoscit  protinus  ipse  tuas. 

XXI. 

De  Gellia  immerito  irrisa. 

Ridetur,  subito  capitis  perculsa  periclo 
Gellia  clamorem  quod  tremefacta  dedit. 

Quidquid  agat,  quidquid  dicat,  ridetur:  inepti 
Quamvis  nil  faciat,  fertur  inepta  tamen. 

Infelix!  toties  miserae  cui  non  sua  culpa, 
Sed  livor,  mendax  ct  nocct  invidia. 

XXII. 

De  Lydae  et  Balthassaris  Odescalchii  laudibus. 

Et  Lydam  feci  magni,  et  te,  Balthasar;  usque 
Praestantes  aeque  dotibus  eximiis ; 

Ingenioque  acres,  faciles  et  moribus  aureis, 
Instructosque  omni  ditem  animum  sophia. 

Nunc  quod  tu  Lydam,  te  Lyda  observat,  uterque 
(Quod  rebar  jam  vix  posse  aliqua  fieri) 

fiercle  mihi  coepit  multo  laudatior  esse, 
Esse  mihi  multo  coepit  amabilior. 

XXIII. 

De  Violanta  graviter  aegrotante. 

Aegrotat  Violanta;  pavet  cor  fixa  dolore 
Lyda  parens:  jubeor  scribere  carmen  ego. 

Possem  utinam.  garrire  levis  solet;  anxia  corda 
Quae  premit  immani  pondere,  cura  silet. 

XXIV. 

Ars  atque  ingenium  ad  doctrinam  necessaria. 

Qualem  se,  pennis  hinc  atque  hinc  nixa,  volucris 

Sublimem  nubes  tollit  in  aerias; 
Talis  doctrinae  se  mens  in  templa  serena 

Atque  arte  atque  acri  promovet  ingenio. 
His  freta  est  alis;  harum  si  forte  soluta 

Alterutra  est,  casu  corruit  Icario. 

XXV. 

Dc  Lydae  judicio . 

.Lyda,  probas  mea  si  tot  carmina,  digna  probari 
Quod  sint,  judicium  mi  placet  hercle  tuum. 

Si  non  digna,probas  tamen  omnia,mi  placethercle 
Magnus,  judicium  qui  tibi  perdit,  amor. 

XXVI. 

Ad  Baltliassarem  Odescalchium  Mariam  vcrsibus 
celebrantem . 

-Laudasti  Mariam  sic  ,  Balthasar,  ut  prope,  nullo 
Aequandam,  aequaris  carmine  materiem. 

XXVII. 

In  Postumum  sencm  multorum  flagitia 
sine  indignatione  narrantem. 

Annosusque,  gravis  cano  et  jam  vertice,  multa 
Multorum  narras,  Postume,  flagitia. 

Quae  cum  depingis,  nec  damnas,  tu  (mihi  crede) 
Ipse  facis  magnum,  Postume,  flagitium. 

XXVIII. 

Russii  tumulus. 

Iiussius  heic  homines  inter  jacet .  hercle  jacere 
Inter  solivagas  dignior  ille  feras . 

XXIX. 

De  artis  atque  ingenii  ad  doctrinam  necessitate. 

I  roficit  ingenio  non  multum,  qui  caret  arte: 
Qui  caret  ingenio,  proficit  arte  nihil. 

XXX. 

De  Cajo  Mario  eruditionis  experte. 

jDure  Mari,  spreto  velis  quem  turba  Metello 
Afrorum  turmas  misit  in  armigeras , 

Artibus  o  utinam  Grajis  Musisque  litasses , 
Aetas  primum  olim  quum  tua  ver  ageret? 

Cultus  enim  melius,  melius  patriaeque  saluti 
Et  famae  poteras  consuluisse  tuae. 

XXXI. 

Voltaeri  tumulus. 

Gonditus  heic  superum  estrisor  Voltaerus:  eodem 
Condi  scripta  viri  digna  fuere  loco. 

XXXIL 

Lecturus  Homerum  cum  Lyda  . 

Altos,  Lyda,  boni  sensus  quaeramus  Homeri: 
Ortum  ,obitum  quaerant,factaqueGrammatici. 

Scire  sat  est,  Phoebi  quam  multo  lumine  plenus, 
Scire  sat  est,  quanto  scripserit  ingenio. 

XXXIII. 

Ad  Lydam,  quae  mulierem  torvo  vultu 
pulchram  dicebat. 

JNec  mihi  foeminea  plaeeat  vir,  Lyda,  virili 
Nec  mulier  forma.  laus  sua  quemque  decet. 

Quare  istam,  torvo  Mavors  cui  spirat  in  ore, 
Ut  solita  es,  pulchram  dicere  parce,  precor. 

Te  potius  gaude  non  falsa  laude  probari, 
Gui  placido  rnitis  ridet  in  ore  Venus. 

XXXIV. 

De  Violanta  ob  matris  discessum 
aegrotante . 

Digressu  carae  doluit  Violanta  parentis, 

Haec  morbi  causa  est:  hinc,  reor,  aegra  jacet. 

Lyda,  veni:  amissus  te  discedente  redibit 
Artubus  atque  animo  te  veniente  vigor. 

•XXXV. 

De  laudibus  Lydae  et    Violantac. 

Sic  matrem  Violanta  colit,  subjectior  esse 
Ut  nequeat  dominae  fida  ministra  suae: 

Sic  illi  mater  se  indulget  tota,  sorori 
Ut  nequeat  dulcis  comior  esse  soror. 

Hoc  certamen  habent,  sese  ut  gerat  ilJa  minorem; 
Ilaec  contra  ut  cupide  se  gerat  usque  parem. 

XXXVI. 

De  Ljdae  hortulo  ac  villula. 

xlunc*amat,hunchortum  visit  meaLyda,pusillam 
Hanc  bona  cum  gnatis  gaudet  adire  domum. 

Gaude  parva  domus ,  gaude  hortule .  carmina  si  quid 
Nostra  valent,  vobis  non  leve  nomen  erit  \ 

Vosque  sibi  ostendi,  rarae  monumenta  puellae, 
Longinquo  veniens  hospes  ab  orbe  volet. 

XXXVII. 

In  idem  argumentum . 

Parva  domus,  nec  nota  urbi,  tuque  hortule,  qui  nunc 

Spretus  et  haud  ulla  cultus  ab  arte  jaces; 
Pulchra  suis  huc  si  cum  gnatis  cumque  bonorum 

Tot  comitum  coetu  se  mea  Lyda  ferat; 
Incipies  late  multa  clarescere  laude, 

Et  passim  ferri  multa  per  ora  virum; 
Atque,  mihi  si  Musae  aderunt,  si  dexter  Apollo, 

Ipsis  dici  hortis  clarior  Hesperidum. 

XXXVIII. 

Commoda  senectutis  . 

\)irid  mihi  longa  ferat  quaeris,  mea  Lyda,  senectus? 

Pernoscam  laudes  ut  magis  usque  tuas; 
Quoque  minus  fatuo  mens  haec  turbatur  amore, 

Hoc  videam,  quam  sis  digna  ut  amere,  magis. 

XXXIX. 

In  aercum  alati  juvenis  simulacrum. 

Aliger  hic  juvenis  spiranti  ut  vivit  in  aere! 

Ut  viget!  ut  summum  vix  pede  tangit  humum! 
Ut  fugit!  aerias  ut  se  prope  tollit  in  auras, 

Atque  leves  pernix  antevolat  Zephyros ! 
Ille  quidem  pandit  pennas:  per  inane  videtur 

Posse  vel,  ut  pennas  dempseris,  ire  tamen. 

XL. 

Hominis  desiderium  nil  praeter  Veum  explere  potest. 

JNullo  laeta  bono  satis  est,  quo  denique  parto, 
Mens  aliquid  cernit,  quod  velit,  ulterius . 

Hoc  tibi  si  memori  defiges  pectore,  Tulle, 

(Heu  Tulle,  usque  favet  cui  bona  Fors,  animus 

At  desiderio  nunquam  non  flagrat  inani!) 
In  solo  incipies  figere  vota  Deo. 

XLI. 

Qualem  contingere  sibi  cupiat  amicum. 

Odi,  percussus  plagam  qui  celat  amicus, 
Et  coecum  in  tacito  pectore  vulnus  alit; 

Quem  laesum  nescis,  cum  laeseris;  esse  videtur 
Qui  laetus,  moesta  cum  tibi  mente  tumet. 

Hic  mihi  contingat,  quo  possim  scire  tacente , 
Esse  nihil  factum  possit  ut  ille  queri . 

XLII. 

Acl  Lydam  de  Violanta  filia  e  morbo  melius  habente. 

1  andem  aliquid  longam  post  noctem  est  lucis  obortum, 

Febris  ubi  advenit  serior  et  levior .  . 
Spes  matri,  Violanta,  tuae,  spes  omnibus  alma 

Complevit  dulci  pectora  laetitia. 
Quid  faciet  post  spem  quum  caeli  e  parte  sereiia 

Pulchra  salus  niveis  venerit  alitibus? 

XLIII. 

Qaaenam  pulchra  sint. 

Q  uae  sint  pulchra  rogas  ?  quae ,  quamquam ,  Tulle ,  videnti 
Cur  placeant  nequeas  dicere,  visa  placent. 

XLIV. 

Unde  Rivalis  nomen  originem  habeat . 

Unde  habeat  nomen  Rivalis  3  Lyda,  requiris. 

Communi  a  rivo  nomen  habere  patet; 
Quem  sibi,  ceu  proprium,  siquis  male  vindicat  uni 

Irae  ac  rixantum  jurgia  saeva  calent. 
Huic  simile  exercet  si  quos  certamen  amantes, 

Rivales  vulgo  dicere  quisque  solet. 
Quod  genus  hercle  tuos  nemo  est,  Lyda,  inter  amicos 

Qui  te  concordi  pectore  semper  amant. 
Nam  rixas  cohibet  virtus  tua,  seque  pudica 

Mente  coli  miti  gaudet  amicitia . 

XLV. 

Al  Balthassarem  Odescalchium  rusticaturum. 

irlinc  procul  in  virides  ibis  tu,  Baltbasar,  agros: 

Hic  maneo  assiduus  cultor  at  urbis  ego. 
Nec  tamen  hic  desit  ruris  mihi  multa  voluptas, 

Rura  ego  si  celeri  visere  mente  velim; 
Et  rupes  spectare  altas,  et  lustra  ferarum 

Horrida,  sed  quamvis  horrida  ,  pulchra  tamen  ; 
Prata,  lacus  liquidos,  labentia  flumina,  fontes 

Ingenuos,  laetum  per  juga  celsa  pecus, 
Et  varios  volucrum  lusus,  et  quidquid  amoeni  est, 

Quodque  animos  pulchra  visum  hilaret  specie  . 
Haec  mihi  ubi  mentem  pascent  spectacla,  videnti 

Non  erit  haec  eadem  tristis  ut  invideam. 
Verurn  animi  laetus  dicam.  tu  quaerito  rura 

Quae  tibi  vis,  in  me  sunt  mea  rura  mihi. 

XLVI. 

De  importuna  hominis  querimonia. 

jLsse  gravem  Lydae  quum  te  indignaris,  Alexi , 

Pergis  et  arguto  multa  dolore  loqui, 
Et  miseram  questu  assiduo  vexare  puellam, 

Signaque  mutati  dicere  cuncta  animi; 
Qui  gravis  es  (nam  cur  dicam  te  falsa  videre?) 

Sic  tamen,  ut  facili  te  bona  mente  ferat, 
Ipsa  jam,  credo ,  fies  onerosior  Aetna, 

Ingens  suppositum  quae  premit  Enceladum  . 

XLVII. 
Ad  patrem  filiumque  amicos  redeuntes  in  urbem. 

Et  pater  et  gnatus  pariter  salvete.  sodales 

Cari  ambos  laeti  ut  cernimus  huc  reduces!? 
Queis  procul  avectis  moeror  nos  altus  habebat, 

Ac  desiderii  vix  erat  hercle  modus; 
Mensibus  et  multis  sunt  visi  tardius  ire 

Bis  duo,  qui  ruri  vos  tenuere  dies. 
Hoc  scit  Amor  quinam  fiat,  brevis  hora  videri 

Ut  saeclo  possit  longior  esse  tamen. 

XLVIIL 

De  suis  carminibus  . 

Auctor  ego  an  placeam  propter  mea  carmina ,  propter 
An  n>ea  me  auctorem  Carmina  displiceant , 

Si  quis  forte  roget ,  dicam :  scit  Lyda ,  sed  hercle 
Ignotum  prorsus  vult  tamen  esse  mihi . 

XLIX. 

De  gaudio  Phyllidis  ob  adventum  Daphnidis. 

Jrhylli,  tnvis  venit  Daphnis  tibi.  gaudia  frustra 
Magna  cupis  tacito  clausa  tenere  sinu. 

Laetum  oculi  micuere;  viget  frons  laeta;  sereno 
Laetitiae  subitus  risit  in  ore  lepor, 

Haec  frustra  tacitam  produnt.  vultum  occule.  vultus, 
Phylli,  tibi,  tacitum  quod  cupis,  eloquitur. 


VARIA.  i63 

L. 

Dc  Phyllide  fastidiente  Thyrsida . 

Thyrsis  adest:  frustra  invisum  conaris  amico, 
Phylli,  tamen  vultu  comiter  excipere. 

Ore,  oculis,  moesta  produnt  se  taedia  fronte, 
Atque  ipsa  fictus  voce  negatur  amor. 

Nam  quoties  flammas  mentita  est ,  ipsa  refutat 
Sese  languidulo  frigida  lingua  sono. 

LI. 

Laudat  Petri  versus  . 

x  etre,  tuis  capior  numeris.  nec  dicere  pronum 
Est  mihi  cur  capiar;  mirifice  at  capior; 

Atque  aures,  totum  et  penitus  complet  mihi  pectus 
Nescio  quid  dulci  dulcius  ambrosia. 

Q uid  credam?  tua  me  tantum ars  movet?  an  meus  in  te 
Arti  aliquid,  placeat  quo  magis,  addit  amor? 

LII. 

Ad  Avienum  cultorem  falsae  amicitiae. 

Esse  mihi  infensum,  qui  te  mihi  dicis  amicum. 

Nescire  haud  possum,  possum,  Aviene,  pati. 
Qui  nescire  queam,  verbis  contraria  quod  res 

Discendi  haud  cupidum ,  me  tamen  usque docet  ? 
Nam  facile  infensum  patior,  quem  denique  sprevi 

Cultorem  falsae  laesus  amicitiae. 

LII. 

Comitem  Lydae  se  iturum  quolibet  dicit, 

JJixti,  cura  Lyda  visne  ire?  loeumque  parabas 
Dicere;  respondi  sed  prior  ipse,  volo. 

LIV. 

Ad  Balthassarem   Odescalcliium  delicias  urbis 
rus  adducentem. 

Itura  petis  magna  comituni  stipante  caterva , 

Tecum  et  laetificum  ducis,  amice,  chorum . 
Nempe  urbi  adsuetus  (liceat  quod  dicere)  vita 

Nescis  quas  habeat  rustica  delicias: 
Mane  novo  aerios  quam  dulce  invisere  saltus, 

Umbrosum  densis  et  nemus  ilicibus ; 
Riparumque  toros  atque  antra  virentia  musco, 

Nympharum  dulces  Naiadum  latebras . 
Tum  lepori  pedicas,  tum  retia  ponere  damis, 

Tum  misso  incautam  figere  avem  calamo. 
Dein  garrire  aliquid  quod  reddere  gaudeat  Echo, 

Aut  tacitum  adspectu  pascere  dulci  ocuios. 
Hinc  errant  niveique  greges  armentaque  laeta , 

Agricola  hinc  duram  vomere  findit  humum. 
Hinc  laetas  mittit  voces  frondator  ad  auras, 

Hinc  pastor  grato  carmine  mulcet  oves. 
H  inc  . . . Quid  plura  sequar  frustra  ?  me  ruris  amoeni 

Scilicet  hae  capiunt,  Balthasar,  illecebrae. 
Vita  tibi  sordet  male  rustica;  rus  tibi  et  ipsum 

Displicet,  urbana  si  careat  speeie. 

LV. 

Levat  animi  aegritudinem  ruris  solitudine, 

Intonsi  montes,  et  densae  in  montibus  urnbrae, 

Horrendum  hirsutis  et  nemus  ilicibus, 
Accipite  hunc,  hominum  vitans  consortia  fertur 

Qui  nulla  humano  qua  via  trita  pede; 
Atque  suis  quaerit  lacrimis  longoque  dolori , 

Si  quam  nancisci  forte  queat,  latebram. 
Est  aliquid  moesto  solum  tabescere  fletu, 

Ima  ubi  jam  saevus  venit  in  ossa  dolor, 
Moeror  et  immanis  nulla  est  potis  arte  levari, 

Oblatamque  animus  respuit  aeger  opem . 
Me  miserum!  hoc  tantum  fertis  mihi,  rura  beata? 

Ilura  meis  quondam  cognita  deliciis! 

LVI. 

De  Tulla  nimium  Varroni  obsequente . 

JNil  Tulla  est  melius,  nil  comius,  ulla  placere 

Nec  magis  est  cultis  foemina  digna  viris, 
Cum  procul  est  Varro:  sed  Varro  ut  venit,  acerba 

Omnibus  est  aliis,  et  rudis,  asperior 
Et  rusco.  omnimodis  solum  colit  atque  vcretur, 

Nec  renuit  soli,  quo  vocat,  ire  comes, 
jure  alii  quamvis  doleant  se  nempe  relinqui 

Urbani  spretis  legibus  officii . 
Varroni  similis  fit  scilicet  ipsa,  suosque 

Deserit,  et  morcs  migrat  in  alterius. 

LVIL 

Ad  Dafaida  grcgis  oblwiscentem  in  amanda  Acgle. 

Aeglem,  Daphni,  canis  tu  sola  in  rupe:  vagantur 

Incustoditae  per  nemus  at  pecudes; 
Queis  lupus  adrepit  raptor.  cape  robora,  Daphni, 

Saxa  cape,  ac  miserum,  Daphni,  tuere  gregem. 
Surge,  age,  Daphni;  gradum  celera:  ferus  ingruit  ilie; 

Ille  tibi  niveam  jarn  rapit  acer  ovem. 
Quid  loquor?heu,vacuas  frustra  dilapsa  per  auras, 

In  ventum  ac  nubes  irrita  verba  volant. 
Nil  audit;  sola  mentem  deflxus  in  Aegle, 

Nec  memor  est  pecoris ,  nec  memor  ipse  sui . 

LVIII. 

Daphnida  ad  canendum  invitat. 

Aurora  en  roseo  pulchrum  caput  extulit  ortu , 

Atque  deam  lenes  antevolant  Zephyri. 
Pelle,  o  Daphni,  greges  in  pascua :  surgere  tempus 

Ocyus,  et  mollem  deseruisse  torum. 
Ibimus  aerios  in  saltus,  rura  beata, 

Pinguis  ubi  multo  gramine  terra  viret. 
Illic  lanigeras  dulci  mulcebis  avena 

Tu  pecudes;  dicam  carmina  laetus  ego . 
Cannina,  quae  pulchrae  de  monte  aut  valle  propinqua 

Auribus  arrectis  excipiant  Dryades ; 
Et  Lydae  (  eximias  Lydae  nam  dicere  laudes 

Mens  est)  eximiis  laudibus  invideant. 

LIX. 

Ad  Daphnin  ut  redeat. 

JJaphni,  redi.  vacuis  tu  cessas  lentus  in  agris : 
Te  procul  hic  Pholoen  pulcher  amat  Lycidas ; 

Illa  novos  flavi  juvenis  nec  spernit  arnores. 
Cara  tibi  est  Pholoe  si  tua,  Daphni,  redi. 

LX. 

Questibus  indulget. 

rlic  nemus,  et  liquidi  fontes,  et  mollia  prata, 

Et  levis  arboreas  ventilat  aura  comas. 
Hic  paullum  cessare  juvat,  sterniquc  sub  umbra , 

Et  querulas  inter  dicere  carmen  aves; 
Quod  procul  excipiatque  cavis  e  rupibus  Echo, 

Nec  renuat  moestos  moesta  referre  sonos*, 
Et  spretos  olim  infelix  quae  flevit  amores*, 

Questubus  et  lacrimis  adgemat  aequa  meis. 

LXI. 

De  se  carmina  Tercntii  legente . 

bic  mihi  suavidici  mulcent  cor  verba  Terenti, 
Sirenum  cantu  dulcia  verba  magis, 

Ut,  si  quid  peccat,  videam  nihil:  omnia  mira 
Aeque  vesano  coecus  amore  putem. 

Id  mihi  ego  ignotum  nuper  contingere  sensi; 
Admonitu  et  didici,  Lyda,  cavere  tuo. 

LXIL 

Adveniente  rus  Lyda. 

Itidet  ager,  subita  eapti  dulcedine  ludunt 

Passim  lanigeri  lata  per  arva  greges. 
Laeta  magis  viridi  late  se  gramine  vestit, 

Laeta  magis  vario  floi^e  renidet  humus. 
Laeta  magis  piacidi  circum  fremit  aura  favoni, 

Laeta  magis  puro  fulget  ab  axedies. 
Fallor  an  huc  venit? . .  .  non  fallor:  rura  beata 

Venit  ad  haec  fausto  jam  mea  Lyda  pede . 

LXIIL 

In  Aulum  interpellatorem . 

Si  pars  ulla  vacat  mihi  temporis,  hanc  tibi  poscis, 
u  Aule,  mihi  ne  pars  temporis  ulla  vacet: 

Ut  mihi,  perpetui  post  taedia  longa  laboris, 

Si  qua  datur,  pereat,  te  rapiente,  quies, 
Qua  sine  vitalem  possim  qui  dicere  vitam, 

Nec  liber  vili  cedere  mancipio? 

LXIV. 

Cur  hoc  saeclo  vario  colore  fucentur  vestes . 

Cur  vario  vestem  fucant  haec  saecla  colore, 
Priscis  quae  fuerat  candida  temporibus? 

Illis  quod  placuit  prorsum  omni  sorde  carere: 
Nobis  quod  sordes  nunc  placet  occulere. 

LXV. 

In  Aulum  novos  mores  conscctantem . 

IVlore  novo  fieri  quidquid  videt,  id  probat  Aulus. 

Tamne ,  etiam  ut  morem  legibus  anteferat  ? 
Tamne,  ut  more  novo  toties  jam  perditus,  ultro 

More  novo  perdi  se  tamen  usque  velit? 
Ut  nolit,  liceat  cum  salvo  vivere,  multos 

Quod  videat  passim  se  dare  praecipites? 

LXVI. 

Ad  Pctrunij  ut  secum  Albanum  excurrat. 

Xetre,  veni,  Albanos  tecum  hinc  excurrere  in  agros 
Mens  avet,  atque  meum  visere  Staiadem. 

Nam  si  forte  alio  visam  comitante,  foret  mi 
Pol  bene  tantum  illic  tempus  ad  exiguum. 

At  tecum  laetusque  ibo,  laetusque  redibo, 
Atque  fruar  solido  gaudia  plena  die. 

LXVII. 

Dc    Varo  et  Beroc. 

L/iva  tibi  visa  est  Beroe,  Beroenque  potitus 
Sperabas  vitam  ducere  caelicolum. 

At  nunc,  Vare,  jugo  postquam  illi  es  nexus  eodem , 
Nec  divam  credis,  vitaque  caclicolum 

Illa  ubi  sit  quaeris;  felicem  et  conjuge  si  quis 
Te  vocat,  imo  altum  corde  trahis  gemitum. 

LXVIII. 

Quae  sit  in  scribendo  novitas. 

Lyda,  putas  nihil  esse  novura,  cjuod  scribimus.  aedem 

Sic  etiam  nullam  dixeris  esse  novam . 
Quippe  etenim,  ut  struimus  veterum  nos dicta  virorum , 

Sic  fabri  antiquos  cura  struit  lapides. 
Quo  fit  opus,  vetus  est:  operis  nova  forma,  novumque 

Ipsum  etiam,  formam  cui  dedit  auctor,  opus. 
Sic  nova  sunt,  spero,  mea  carmina;  sic  novus  iste 

Sermo  est,  suavidico  qui  fluit  ore  tibi. 

LXIX. 

Ad  Cinnamum  contemnentem  digfiitate 
principes  viros. 

Jl  urpureos  quot  sunt  contemnis,  Cinname,  patres , 

Omnes  et  nullo  dicis  habere  loco, 
Dicis,  quem  populo  res  venditat  una  ,  quod  esse 

Purpurei  fratrem  contigit  esse  patris. 

LXX. 

De  Ciceronis  praestantia 
inter  alios  scriptores  aetatis  suae. 

1  ullium  ut  exaequet  bello  tibi,  restat,  opiaor, 
Gaesar,  qui  te  illi  comparat  eloquio. 

Aequaevis  tanto  praestat  scriptoribus  ille, 
Quanto  ingens  parvis  amnibus  oceanus. 

LXXI. 

De  mutuo  Alconis  et  Pholoes  amore 
per  conjugium  mutato. 

jN  uper  vesano  Pholoes  ardebat  amore 
Optans  toto  Alcon  pectore  conjugium. 

Conjugio  tandem  sperata  et  sorte  potitus, 
Mutatus  sociam  vix  patitur  Pholoen: 

Quaerit  et  eximias  dotes  quas  captus  amabat, 
Spesque  fuisse  suas  somnia  vana  dolet. 

LXXIL 

Ad  Quintum  satis  laudabilem  ob  dotes  , 
quas  habet, 

oi  quod  abest  laedet,  nemo  laudabitur  unquam. 

In  te,  Quinte,  boni  laudo  ego  quidquid  adest. 
Nec  dives  fertur  si  quis  rerum  omnia,  rerum 

Sed  si  quis  tantum  plurima  possideat. 

LXXIII. 

Ad  Postumum 

liominem  ingenio  nec  satis  parvo* 

ncc   satis    magno. 

Vel  minus  ingenii,  vel  plus  tibi ,  Postume,  inesse 

Optarim;  turbes  omnia  ne  toties; 
Duai  tibi  praefidens  conaris  grandia,  dum,  quae 

Conaris,  nescis,  qua  decet,  efficere. 

LXXIV. 

Ad  Leuconem  Pictorem  egregium  discedentem . 

JNunquam  utinam  nossem  te,  Leucon!  haud  ego  certe 

Flerem  digressu  moestus ,  amice ,  tuo ; 
Nec  desiderio  frustra  tabescere  inani 

Cogerer,  atque  istas  saepe  dolere  vias. 
I  tamen,  i  laetis  avibus,  laudemque  referto, 

Et  cape  virtutis  praemia  digna  tuae; 
Et  quascunque  coles  terras,  qui  cogitat  usque, 

Usque  tuus  tete  qui  Perelaus  amat , 
Fac  saepe  occurrat  memori  tibi;  fac  tibi  saltem 

Oblito  prorsus  ne  fluat  ex  animo. 

LXXV. 

De  Janetta  catella. 

O  longe  ante  alias  omnes  formosa  catella, 

Dulce  o  formosae  delicium  dominae; 
Quae  mihi ,  cum  venio ,  tam  laeta  occurrere  semper , 

Moestaque,  cum  cedo,  pone  venire  soles; 
Blandiri  assidue,  circum  gannire,  meamque 

Lambere  velle  manum,  velle  cubare  sinu; 
Eida,  vigil,  mitis,  nulli  non  cara  catella, 

Quam  colis  et  servas  digna  catella  domo; 
Non  ego  te  ignotam  saeclis,  Janetta,  futuris , 

Inque  meis  nullam  versibus  esse  feram: 
Sed  scribam  de  te,  tibi  quod  passerque  Catulli, 

Teii  et  invideat  pulchra  columba  senis. 

LXXVL 

Laus  focminarum  a  Lydae  moribus. 

Odit  foemineum  si  quis  genus  asper,  acerbus , 
Immanis,  videat  te,  mea  Lyda,  volo, 

Atque  tuos  noscat  mores.  mutatus  amare 
Foemineum  incipiet  protinus  ille  genus. 

LXXVII. 

Ad  malum  quemdam  poetarum  ducem . 

yuem  legere  ducem  sibi  vates,  munere  fungi 
Qualiscunque  tuo  vis  tamen.  egregie  ? 

Esse  jube  veterum  similes  ubi  carmina  condent, 
Atque  tui  contra,  quam  pote,  dissimiles. 

LXXVIIL 

De  laudibus  Lydae  narrantis. 

IVialim  ego  narrantem  te,  Lyda,  audire,  sub  ipsis 

Quam,  mihi  quae  narras,  cuncta  videre  oculis. 
Non  etenim  verbis  tantuin  aequas  omnia  rerum, 

Sed  longe,  ornatrix  mirifica,  exsuperas; 
Et  quae  pulchra  parum  sunt  in  se,  pulchra  putare 

Ille  tuo  afFusus  cogit  ab  ore  lepos. 
Hoc  fuit  ante  alios  tibi  quod  fortasse  molestus 

Poscere,  Lyda,  tuas  institerim  historias : 
Hoc  propter  dolui  frustratus,  cum  mea  vota, 

Et  spes  in  vcntos  irrita  cessit  heri. 

LXXIX. 

In  Quintum  contemnentem  carmina  3 
si  minime  nova  sint. 

1N  i   nova  sint,  spernis  qui  carmina,  Quinte,  puellae 
Quin  spernis  pulchram,  ni  nova  sit,  faciem? 

Quin  aurum  spernis?  gemmas  quin  spernis,  ocellis 
Quod  gratus  fulgor  nil  habet  ille  novi? 

Quinte,  novum  satis  est,  quod  pulchrum  quodque 
decorum  est , 
Hoc  ut  inest,  insunt  omnia  carminibus. 

LXXX. 

AdPostumum  de  diversis  utriusque  in  Lydam  studiis . 

xpse  tibi  Lydam  nimium  laudare,  videris 

At  mihi  tu  Lydam,  Postume,  nosse  parum . 

Quis  nostrum  peccet  non  nostrum  est  dicere,  peccat 
Judicio  absimili  sed  tamen  alteruter. 

Yerum  ego  si  pecco,  tribuo  non  debita;  si  tu 
Peccas,  quod  pudeat,  debita  non  tribuis. 

LXXXI. 

In  amici  discedcntis  digressu. 

X  felix;  tibi  nec,  flentem  quem'linquis,  amicus 

Oblito  prorsus  defluat  ex  animo. 
Ipse  meum  quoties  cor  nam  alloquar  (id  pote  amoris 

Vi  fieri)  tecum>  dulcis  amice,  loquar, 

LXXXII. 

Ad  Lydam  de  filio  laudato. 

xetri,  Lyda,  tui  multa  de  laude  loquentem 
Si  meque  audires  Staiadenque  meum ; 

Largo,  credo  equidem,  fletu  materna  rigares 
Non  sine  jucunda  lumina  laetitia, 

Tali  et  felicem  posses  te  dicere  nato 
Sic,  matre  ut  felix  dicitur  ille  sua. 

LXXXIII. 

Lydae  a  morbo  recrcatae  gratulatur. 

\/ui  tibi,  Lyda,  dolor  nec  opinus  viscera  torsit, 
Percussit  subito  pol  mihi  corda  metu  , 

Ac  toturn  moerore  animum  complevit  amaro, 
Dum  nil  non  tacito  in  pectore  triste  puto 

Quod  nunc  ergo  vales,  tibi  laetus  gratulor,  ipse 
Et  videor  tecum  convaluisse  mihi. 

LXXXIV. 

De  Violanta  apud  Moniales  commorantc . 

le  socia  ut  gaudent  omnes,  ut  nulla  sororum 
Non  vultu  praefert  gaudia  magna  suo! 

Nec  facile  est  dictu  quinam  locus,  an  domus,  anne 
Hoc  magis  hospitium  laude  tua  resonet. 

0  rara!  o  nullis  non  mire  dotibus  aucta! 
O.  prope  jam  matii  par,  Violanta,  tuae! 

LXXXV. 

De  carminibus  Jungi  tristitiam  cientibus  . 

Ante  diem  anxifera  si  quis  tabescere  cura, 

Perdi  et  amat  miseris  sollicitudinibus; 
Junge,  taum  carmen,  noctes  et  verset  amaras 

Rupe  sub,  horrenti  conditus  aut  nemore. 
Me  teneant  Graji  vates,  vatesque  Latini, 

Quosque  Arni  ad  ripas  educat  Italia. 
Horum  laetifico  tristis  mi  carmine  moeror 

In  nubem,  aerios  et  fugit  in  Zephyros; 
Spes  redeunt;  dulci  trepidant  praecordia  motu, 

Totaque  mens  pulchris  ridet  imaginibus. 

LXXXVI. 

De  Violanta  regredi  domum  cupiente. 

JMultas  sum  matres,  multas  et  nacta  sorores, 

Felix,  felicem  nomina  si  faciunt. 
Sin  res;  prae  matrum  turba,  turbaque  sororum 

Una  mihi  mater,  frater  et  unus  erat. 
Haec  secum  interdurn,  credo,  Violanta;  paternam 

Et  cupit  in  tacita  mente  redire  domum. 

LXXXVII. 

De  foemina  scnes  aversante  . 

Odit  Polla  senem.  fnge,  Postume.  spes  tibi  nulla 
Jam  superest:  fies  nam  magis  usque  senex. 

LXXXVIIL 

Vota  pro  Lydae  valctudine. 

Alina  salus,  habili  comples  quae  membra  vigore, 

Languoremque  abigis,  pallidulam  et  maciem, 
Huc  ades,  et  lymphas,  queis  mersat  se  bona  Lyda, 

Tange  tua  praesens  tu,  dea,  tange  manu. 
Illa  tuo  valeat  si  munere  ,  quas  tibi  laudes , 

Quae  tibi  ego  laetus  carmina  grata  canam! 
Garmina  quae  veniens  non  ulla  obliteret  aetas, 

Fervet  ubi,  verus  qualia  dictat  Amor. 

LXXXIX. 

JDe  Lagoide  Lucam  petente. 

Ma^na  urbes  inter  Roma  est,  at  Luca  pusilla; 

Multum  habet  at  Lucae  Roma  quod  invideat. 
Nam  Tiberim  linquit  nulli  non  cara  Lagois, 

Aesaris  et  ripas  udaque  rura  petit. 
Nec  placeas  tibi,  Luca,  tamen.  mox  illa  recurret. 

Non  erit  invideat  cur  tibi  Roma  diu. 

XC. 

Cur  Lydam  tantummodo  laudct . 

-Lydam  cur  laudo  solam?  quod  sola  videtur 
Illa  mihi  haud  impar  laudiljus  esse  meis. 

Parcus  in  hac  dicor:  mirari  et  scribere  si  quam 
Vellem  aliam,  dici  prodigns  inciperem. 

XCI. 

Ad  Tullum 
quam  probetar  nondum  sentientem . 

ln  te  displiceat  rmm  quid  mihi,  Tulle,  rogasti. 

Dicam  equidem  vero  candidus  ex  animo . 
Displicet  hoc  unum ,  tua  dictaque  factaque  cuncta 

Quod  nondum  sentis  quam  mihi  perplaceant. 

XCII. 

Spernit  hominem  sibi  in  amore 
non  respondentem . 

Ipse  ut  amem,redamesnec  tu,miPostume,longum 
Vix  potui ,  possum  ferre  nec  ulterius  . 

Tu  tibi  quaere  alium,  qui  sit  mage  dignus  amari; 
Qui  me  amet  ipse  alium  forsitan  inveniam. 

Certe  non  curas  consumam  semper  inanes 
In  trunco  demens  et  gelido  in  lapide. 

XCIII. 

Ad  Lydam  cur  ei  legat  ultro  sua  carmina. 

Quid  deceat,  quid  non,  sic  cernis,  Lyda,  latere 
Ut  te  nil  usquam  posse  rear  vitii. 

Curnam  igitur,  nulla  fudi  quae  carmina  cura, 
Haec  tibi  sponte  mea  qualiacunque  lego? 

Quod  te  ad  censuram  ingenio  quam  scilicet  acri, 
Ingenio  ad  veniam  tam  facili  experior. 

XCIV. 

De  vero  Conjugis  ersa  Lydan  amore. 

Vix  unquam  dictis,  factis  testatur  amorem 
Perpetuo  at  multis  vir  tibi,  Lyda,  tuus . 

Ites  ubi  tam  crebra,  tam  clara  voce  loquuntur, 
Verborum  cassis  nil  opus  officiis. 

Queis  ut  coeperunt  se  vafrae  involvere  fraudes, 
Uti  verus  Amor  jam  prope  dedidicit. 

XCV. 

Ad  Lydam. 

Tam  procul  a  populo  quae  vivis,  Lyda,  probari 
Omni  mirifice  qui  potis  es  populo? 

Nempe  tegi  virtus  cum  summa  est  nescit,  et  ipsis 
Luce  sua  interdum  fulgurat  e  latebris. 

Nube  velut  latitans  multa  Sol ,  discutit  umbras 
Saepe  tamen,  claris  noscitur  et  radiis. 

XCVI. 

Testatur  posteris  quantum  Quinto  debcat. 

v^uinte,  tibi  obstrictus  quam  sim ,  ncc  tu  tibi  clici 
Vis,  ego  et  invito  dicere  jam  metuo. 

Attamen  (extincto  sic  me,  mca  carmina  vivant) 
Dixi  venturis  omnia  tcmporibus. 

Omnia  jam  servat,  cunctis  late  omnia  quondam, 
Dicere  quae  metuo,  charta  loquetur  anus. 

XCVII. 

Contra  furiosum  Pontici  amorcm. 

\/uo  te  flexit  Amor  non  is;  ruis.  haud  ego  amare 
Te  veto  more  honiinum,Pontice,  sed  pecudum. 

Infraenet  mentein  ratio,  ne  coeca  furore 
Proterat  insano  jusque  piumque  pede. 

Haec  iterum  atque  iterum  clamavi.  quo  malus  urget 
Impetus  in  praeceps  non  minus  ille  ruit. 

XCVIII. 

Ad  Quintum  mcretriciis  amoribus  implicatum. 

Vidi  ego  te  magni  supremo  in  fine  barathri 

Gaudentem  Idalios  ducere,  Quinte,  choros. 
Clamavi  et:  serva,  serva.  ingens,Quinte,  periclum  est. 

Lubricus  innumeros  perdidit  iste  locus. 
Clamavi  frustra.  risisti  vera  monentem, 

Risus  at  heu  seras  desiit  in  lacrimas. 
Quod  circum  fatue  ludebas  namque,  barathro 

(Nec  spes  ulla  fngae)  volveris  in  medio. 

XCIX. 

De  Lacone  cledititio. 

Vendere  captivum  ne  dic  te,  praeco,  Laconem. 

Quum  belio  est  captus,  desiit  esse  Lacon. 
Magnanimi  pulchra  jacuerunt  morte  Lacones, 

CoIIa  nec  hostili  supposuere  jugo. 

C. 

De  Messala  pessimos  versus  recitaturo. 

Sexcentos  heu!  heu!  versus  Messala  paravit, 

Horrendum  nostris  auribus  exitium. 
Quis  tantam  avertat  cladern  deus?  arte,  sodales, 

Vitari  hoc  tantum  qua  pote  supplicium? 
Nil  opis  heu!  video.  promit  jam  dira  venena, 

Jam  misere  miseros  perditus  excruciat. 
Hoc  tu  ,  Lyda ,  feres  ?  sic  nos ,  Lyda  optima ,  plectat 

Ille  tuae  immeritos  tu  patiere  dorni? 

CI. 

De  Carthagine  eversa. 

Strata  solo  jacuit  Carthago.  Romula  pubes, 
Plora.  virtuti  cos  erat  illa  tuae. 

CII. 
Fausta  apprecatur  Leuconi  discessuro* 

Oum  bonus  externas  hinc  Leucon  cedit  in  oras, 

Fausta  precer  vates  me,  mea  Lyda,  rogas. 
Quid  precer  hoc  rnelius?  cum  cesserit,  illius  et  tti 

Sis  longum,  et  longum  sit  memor  llle  tui. 
Temporis  et  spatium  quodvis  ,  spatiumque  locorum 

Vestrae  nil  unquani  demat  amicitiae. 
Auguror;  eveniet:  casus  rerum  haud  timet  ulloa 

Sanctus  ,  quem  virtus  mutua  junxit,  anior. 

CIIL 

Ad  Violantam 
quurn  ad  moniales  transiret. 

JJigrederis ,  Violanta ,  domo :  te  flet  doinus  omnis , 
Quaeque  tuam  celebrat  candida  turba  domum. 

Nec  vocem,  qua  nil  auri  est  jucundius,  optant; 
Nec  formam,  qua  nil  pulchrius  est  oculis. 

Optant,  queis  menti  pote  nil  acceptius  esse, 
Mores  (heu  durum  discidium!)  aureolos. 

CIV. 

Ad  Aulum 
semper  docere  cupientem. 

Usque  doces  tu  me:  fer  te  hoc  semel,  Aule,  doceri: 
Odi  ego  me  invitum  qui  tamen  usque  docet. 

CV. 
Jn  garrulum  ad  Gclliam. 

Iile  loquax,  picas  ante  omnes  garrulus  ille, 

Uni  jam  garrit,  Gellia  pulchra,  tibi ; 
Jamque  sibi  totam  victor  te  vindicat.  omnes, 

Quot  sumus  hic,  soli,  Gellia,  deserimur. 
Unum  audis,  uni  respondes.  cetera  turba 

Expers  esse  tui  cogimur  alioquii. 
Non  placet  hac  mercede  aures  requiescere  nostras, 

Quidquid  vult,  nobis  garriat  iile  iterum. 

CVT. 

Ad  Janum  Romam  redeuntem  Poeta  suo 
ac  sodalium  nomine. 

Jane,  tua  huc  prae  te  quae  venit  epistola ,  miro 

Incendit  nostrum  pectus  amore  tui ; 
Nec  quisquam  est,  reducem  Tiberina  ad  flumina  toto 

Amplecti  quin  te  gestiat  ex  animo  • 
Crede  mihi,  propera;  nec  differ  gaudia  nobis, 

Gaudia  nec  difFer,  dulcis  amice,  tibi. 
Laetior  haud  ulla  est,  quam  quae  lux  rursus  amicos 

Post  longum  jungit  candida  discidium. 

CVII. 

Ad  Lydae  conjugcm 
latine  vcrtcntem  Torquati  Tassi  poema. 

Miror  ego  et  laudo  pol  te,  Lydae  bone  conjux, 

Torquati  musam  quod  tua  musa  refert. 
Sed  miror  laudoque  magis,quod  pangere  tantus 

Vates  tam  raro  carmina  dia  soles; 
Magnus  quod  scribis,  major  quod  scribere  non  vis, 

Et  famam,  vatum  praemia  sola,  fugis. 
Macte  o  digne  tua  vir  conjuge:  fulgere  nata 

Luce  omni,  lucem  sic  premit  illa  suam. 

CVIII. 

Ad  Gallum  veterum  sepulcrorum  epigraphas 
nimium  admirantem . 

-Laudas  mi  priscos  lapides,  miraris  et  altis 

Inscriptum  si  quid  prodiit  e  tenebris. 
Carminibus  nihil  est  salsum  magis  atque  venustum. 

Quae  fossor  nigris  eruit  a  tumulis. 
Lecta  mihi  quae,  Galle,  placent  hoc  scilicet  uno, 

Carmina  quod  faciunt  mi  mea  uti  placeant; 
Antiquis  et  me  toties  postponere  suetus , 

Interdum  antiquis  ut  tamen  anteferam. 

CIX. 

Quantum  Roma  debeat 
D.  Petro  Apostolorum  Prindpi. 

(^uantum,Roma  ,Petro  debes!  quosubduce  maju; 

Atque  tibi  /nelius  contigit  imperium; 
Et  parta  est  ingens,  manifesto  numine,  quanta 

Sub  priscis  nunquam  gloria  consulibus. 
01  im  vastatrix  regnorum,  foeda  cruore, 

Triste  ferens  victis  gentibus  exitium, 
Nanc  orbis  caput  es  vere,  cum  diditur  omnes 

Mnnere  per  populos  vita  salusque  tuo. 


VARIA.  i85 


cx. 


Certamen  cum  Corvino 
in    Lyda    laudanda . 

JLaudo  ego  te,  laudat  Corvinus,  Lyda;  nec  aker 

Tantillum  laudi  cedimus  alterius. 
Diceris  ambobus  prae  cunctis  una  puellis 

Doctrina,  ingenio,  moribus  egregia. 
Hoc  tantum  distat  nos  inter:  quae  tibi  semper 

Soli  ego,  saepe  aliis  atque  aliis  tribuit 
Largiter  ille;  solet  nullam  et  laudare  puellam, 

Quin  dicat  de  te  dicere  quae  solitus. 

CXI. 

In  Leuconis  tabulam  exhibentem  Virginem  M. 
sideribus  receptam. 

\)uo  fugis  ah!  spes  una  aegris  mortalibus?  istaec 

Invida  quo  nostris  te  rapit  ex  oculis 
Ablatam  longe  nubes,  regina?  tua  sic 

Vera  velut  cernens  in  tabula  extimui, 
0  Leucon  mirande;  poli  dum  celsa  petentem 

Regna  Dei  Matrem  scilicet  adspicio; 
Nec  secus  ac  fieret  si  tum  res  ipsa,  relictis 

Ereptum  terris  praesidium  indolui. 


i86  CUNICHII    VARIA. 

CXII. 

Ad  Glauciam  ob  genus  divitiasque 
superbientem . 

Esse  putas  nihili,  cui  nec  genus  aequa,  nec  amplas, 

Ut  tibi,  fors  tribuit,  Glaucia ,  divitias. 
Crede  mihi,  nihili  est,  hominum  quo  res  manet  omnis 

Publica  vel  vivo  vel  pereunte  eadem. 
Haec  multos  procerum,  multos  haec  formula  regum, 

Haec  te  comprendit  formula  praecipue. 

CXIII. 

Ad  Quintum  quaerentcm  quid  prosit  Lydae 
tam  multa  legisse . 

Quinte,  jrogas  ,  Lydae  quid  prosint  plurima  lecta? 

Plurima,  quae  nescis  vir,  sciat  ut  mulier; 
Oraclis  nec,  vana  soles  quae  fundere,  credat; 

Marte  suo  verum  sed  sibi  dispiciat. 
Haec  tam  magna  legens  cepit,  quae,  commoda,  quid  ni 

Plurima,  quae  legit,  legerit  utiliter? 

LIBELLUS. 


L 


In  epigrammata  Anthologiae 
a  se  latine  conversa. 

liquis  Cecropios  amat  lepores, 
Nec  Grajae  numeros  fugit  Camoenae, 
Huic  opto  admoveat  manum  libello. 
Qui  nec  Cecropios  amat  lepores, 
Et  Grajae  numeros  fugit  Camoenae, 
Hoc,  oro,  abstineat  manum  libello. 
Nam  si  legerit  haec  uterque,  fiet 
Ut  quae  lecta  bonus  probavit  alter, 
Alter  excipiat  malus  cachinno. 
Qui  si  forte  meas  tamen  cachinnus 
Aures  attigerit,  nihii  movebor; 
Nec  spero,  aut  studeo  placere  cunctis. 
Non  cunctis  placet  ipse  Jupiter,  seu 
Clari  vi  Boreae  polum  serenet, 
Seu  nubem  ct  madidos  reducat  Austros 

II. 

Ad  Ignatium  Boncompagnium . 

O  flos  Romuleae  decusque  pubis, 
Ignati  optime,  si  mei  sodalis 
Hunc  meumque  tibi  dicem  libellum 
Sic  ut  esse  vides  brevem   ac  pusillum; 
Cultor  ne  officii  bonus  videbor, 
An  contra  male  nescius  quid  istaec 
Postulet  tua  dignitas,  tuaeque 
Fortunae  ac  generis  tui  amplitudo? 
Hic  me,  cum  volui  levem  hanc  opellam 
Dedicare  tibi,  metus  retentat 
Angitque,  ac  dubium  labare  cogit 
Jam  gravis  nimium  atque  permolestus. 
Quem  si  tu  mihi  detrahis  timorem, 
Nec  re  tam  tenui  coli  gravaris, 
Nil  sit  quin  lepidi  mei  sodalis 
Hunc,  meumque  tibi  dicem  libellum 
Sic  ut  esse  vides  brevem  ac  pusillum. 
Nam  claro  in  juvenum  choro  potentum 
Nemo  est,  cui  melius   libentiusque 
Hercle  quam  tibi  dedicare  possem, 
Qui  (mitto  proavos,  avos,  parentes , 
Virtutem,  ingenium,  eruditionem, 
Istam  nempe  gravem  reconditamque, 
Pergis  quam  tibi  comparare  pulchro 
Instans  noctem  operi,  diemque  totum)  , 
Id  quod  non  minimi  puto  aestimandum, 

Et  quo  nunc  opus  est  niihi  vel  uno, 
Scis  graece  optime,  et  optime  latine, 
Unibra  ut  non  modo  nominis  libellum 
Ingenti  exiguum  probe  tueri, 
Verum  et  perlegere,  et  sagaci  ocello, 
Boni  si  quid  inest,  videre  possis, 
Boni:  nam  quod  inest  mali  videre, 
Credo,  non  sinet  ista  singularis, 
Nobis  qua  cupide  faves,  voluntas. 
Quare  $i  mihi  detrahis  timorem, 
Nec  re  tam  tenui  coli  gravaris, 
En  tibi  ex  animo  dico  libellum 
Hunc,  meumque  simul,  mei  et  sodalis , 
Sic  ut  esse  vides  brevem  ac  pusillum. 

III. 
Ad  juvenes  rusticantcs. 

)uid  rerum  geritis  boni  parente 
Cum  bono  iuvenes?  subitne  cura 
Interdum  memores  domi  relictae 
Matris ,  percupida  procul  morantes 
Quae  vos  mente  vocat,  diemque  toturn 
Praesentcs  veluti  videtque  semper, 
Auditque,  in  medio  et,  reor,  sopore 
Per  noctem  alloquitur?  subitne  cura 
Et  dulcis  patrui,  tot  et  bonorum, 
Qui  vestros  celebrant  lares  amici, 
Vosque  optant  reduees.  suo  et  queruntur 

A  coetu  geminos  abesse  ocellos? 
Salvete,  atque  hilares,  beata  rura, 
Fontes,  perspicuos  lacus,  virentes 
Silvarum  latebras,  amoena  prata 
Lustrate;  et  variis  modis  volucrurn , 
Pastorum  et  calamis,  lepore  et  bmni 
Expleti;  atque  loci  salubritate, 
Aurae  et  frigidulae  refecti  ab  haustu , 
Festini  huc  celerem  referte  gressum, 
Neve  a  matre  diu,  diuque  nostro 
A  coetu  gemini  abeste  ocelli. 

IV. 

Ad  Joseplium  Pagninium . 

1  agnini,  pater  elegantiarum , 

Cui  Musae  triplicem  parant  coronam, 
Condis  quod  triplici,  diserte,  lingua 
Yersus  ambrosia  mera  madentes , 
Dignos  hoc  lepido  nitere  cultu, 
Dignos  hoc  niveo  legi  in  papyro, 
Quas  grates  referam  tibi,  beasti 
Quod  me  hoc  aureolo  tuo  libello? 
Has  certe;  aureolum  tuum  libellum 
Ut  versem  cupida  manu ,  tuoque 
Incendar  studio  magis  magisque, 
Abdam  et  te  penitis  meis  medullis, 
Pagnini.  pater  elegantiarum. 

V. 
Acl  Nomenium . 

O  doctissimus  omnium  Poeta 

Quotquot  sunt,  fuerunt,  erunt,  Nomeni, 

Hos  civis  tuus,  et  tuus  sodalis 

Mitto  versiculos  tibi  legendos, 

Judex  ut  sapiens,  gravis,  severus 

Tandem  constituas,  fruine  luce 

Sint,  an  nocte  premi  tenebricosa 

Digni  perpetuo  mei  labores. 

Nam  mi  nocte  premi  tenebricosa, 

Luce  digni  aliis  videntur  alma. 

Hanc  litem  dirimas  volo;  verendum 

Nec  est,  ne  graviter  feram  et  moleste 

Quidquid  ipse  tibi  placere  dicas. 

Namque  cur  doleam  videns  te,  amice, 

Meum  aut  judicium,  aut  probasse  carmen? 

VI. 

De  sacratissimo  Corde  Jesu. 

Pulchrum  Cor  Domini,  videsne,  ut  intus 
Extraque  ardeat  aestuante  flamma? 
Pulchrum  Cor  Domini,  videsne,  ut  alte 
Mucrone  lacerum  fero  patescat? 
0  gens  dura  hominum,  et  mala  impiorum! 
Sic  te  nempe  Deus  cupitque  amatque, 
Sic  tu  iJIum  male  vulneras  amantem? 

VII. 

JDe  festo  Ss.  Cordis  Jesu  . 

Amor,  deliciae,  suavifcates, 

Et  quaecumque  animos  beat  voluptas, 
Ex  hoc  usque  fluunt,  Nigelle,  Corde. 
Hinc  haurire  meros  licet  volenti 
Succos  ambrosiae,  merumque  nectar. 
Hinc  lucis  radii  micant  serenae, 
Mentis  quae  valeat  tenebricosae 
Atram  continuo  fugare  noctem. 
Hinc  se  flammeus  aestuante  fundit 
Ardor  ille  globo ,  beatus  ille 
Ardor,  qui  penitus,  roga,  ut  medullas 
Contingat  tibi  jam  potente  flamma. 
Nam  si  contigerit,  statim  per  imum        , 
Ibunt  fusa  sinum,  simulque  gliscent 
Amor,  deliciae,  suavitates, 
Et  quaecunque  animos  beat  voluptas. 

VIII. 

Idem  argumentum. 

Sunt  sunt  queis  male  displicet  beati 
Cordis  eximius  statusque  eultus. 
Quid  tum?  idem  Superis  placet,  Deoque. 
Caelestine,  tuus  potens  patronus 
Tete  quo  Lodoix  die,  propinqua 
Morte,  frigidulum  toro  jacentem, 

Visitque  ac  subito  valere  jussit, 
Dic,  dic,  alloquio  tibi  in  supremo 
Quae  mandata  tuus  dedit  patronus. 
Clare  scilicet  atque  perdiserte, 
Vitam  se  tibi  reddidisse,  dixit, 
Ut  omnem  huc  operam  dares ,  colatur 
Late  omni  ut  studio  magis  magisque 
Cor  hoc  perpetuo  colendum,  amandum . 
Haec  tu  dicta  tibi  tacere  noli; 
Sed  fac  omnibus  usque  et  usque  in  oris 
Clare,  quam  pote  maxime ,  audiantur, 
Ut,  queis  nunc  male  displicet  beati 
Cordis  eximius,  statusque  cultus, 
Sciant  quam  superis  placet,  Deoque . 

IX. 

Oh  Myreum  supremum  Arcadiac  Custodem 
ab  Asello  contumcliose  protritum. 

Jtleu  quis  te  miserum,  quis  immerentem 
Afflixitque  solo,  diuque  lecto 
Affixum  tenuit,  Myree,  casus? 
Illi  flagra  cutem  secent  Asello, 
Qui  senem  lepidum,  probum,  disertum 
Vesano  prope  funeravit  ictu, 
Et  nobis  lacrymas  tulit,  metumque. 
Sed  fletus  tamen,  o  boni,  gravemque 
Mittamus  querimoniam,  sodales. 
NosCra  hacc  regna  iterum  tenet  Myreus, 

Pastorumque  hilarem.  regit  catervam. 
Cui  Pan,  et  faciles  dedere  Nymphae 
Late  per  juga  Moenali  virentis , 
Per  et  Parrhasium  nemus  vagari. 
Ergo  sit  misero  modus  dolori. 
Hoc  agi  potius  decet,  videre  hoc, 
Ut  ne  impune  scelus  ferant  Aselii, 
Sanctos  qui  male  proterunt  poetas. 
Figamus  solido  sacram  hanc  in  aere 
Legem.  Parrhasium  nemus,  paratum 
A  Dis  hospitium  bonis  poetis, 
Nulli  (quamlibet  usque  et  usque  blandus 
Oret,  flagitet,  obsecretque),  nulli, 
Nulli  umquam  liceat  subire  Asello. 

X. 

JDe  carmine  italico  inscripto 
II  Mattino. 

Ixisi  pol  procerem  negotiosum 
Ipso  in  otiolo,  nihilque  agentem 
Non  dignum  joco  et  omnibus  cachinnis, 
Dum  se  mane  novo,  novus  requirit 
Ut  mos ,  ad  speculum  comit ;  deinde 
Vestit,  atque  onerat  laboriose 
Tot  gerris  miserum,  merisque  nugis; 
Tum  vultu  patriam  beans  nitente 
It    curru  in  rapido  supinus,  atque 
Obstantem  bijugis  terit  popellum. 

Risi:  dein  timui  (solent  amico 
Ut  qui  sunt  animo  timere  multa 
Incassum)  timui  tibi,  tuaeque 
Laudi,  Balthasar :  optime  institutum 
Hic  mos  ne  abripiat  novus  malusque, 
Hoc  te  ne  inficiat,  miselle,  saeclum 
Plenum  stultitiae  atque  ineptiarum. 

XL 

Ad  Ignatium  Boticolnpagniunt . 

Ignati,  hunc  tenuem  tibi  libellum 
Mittit  ille  tuus  malus  poeta, 
Sed  cultor  bonus,  et  cliens  fidelis, 
Longe  hinc  Felsineis  morantem  in  oris 
Qui  te  cogitat  usque  et  usque,  amatque, 
Quamvis  litterulis  tibi  molestus 
Nolit  esse,  sui  vocans  doloris 
In  partem,  et  lacrymis  genas  rigare 
Cogens,  quem  cupit  omnibus  manere 
Plenum  laetitiis,  fruentem  et  omni 
Vitae  perpetua  beatitate. 
At  si  dent  Superi  boni,  ut  procellae 
Ponant,  et  facili  feratur  aura, 
Partem  laetitiae  dabit  fruendam, 
Mittens  litterulas,  eritque  rebus 
(Dulci  ne  gravis  accidat  patrono) 
Adversis  tacitus,  loquax  secundis. 

XII. 

Ad  Cardinalem  Albanum. 

Albane,  eximium  deeus  Quiritum, 
Lumen  purpurei  Patrum  Senatus, 
Praestante  ingenio,  diserto  et  ore 
Potens  quamlibet  expedire  caussam, 
Quamvis  difficilem,  per  et  molestam; 
Gratias  tibi  jure  agunt  habentque 
Jesum  qui  ex  animo  colunt  amantque: 
Quod  tuo  ingenio,  tuo  et  labore 
Factum  est,  ut  liceat,  diu  negatum, 
Kite  jam  liceat,  probante  Roma, 
Sacrum  Cor  precibus  statis,  statisque 
Laudum  carminibus  coli  quotannis. 
Quae  dum  carmina  concinent,  precesque 
Aut  secum  recolent  pius  Sacerdos 
Et  virgo  in  niveis  pudica  vittis , 
Qua  solis  patet  ultimum  ad  cubile 
Tellus  Memnonio  frequens  ab  ortu 
Omnis  te  astra  super  feret ,  tuumque 
Omnis  promeritum  loquetur  aetas. 

XIII. 

In  poetam  ineptum . 

Jlluc  huc  ocyus  advolate,  adeste 
Orphei  saxa  lyram  secuta  quondam. 
Quid  statis?  Lycabae  lyram  citato 

Motu  nunc  decet  insequi,  sonore 
Quae  nos  usque  malo  enecat  misellos. 
Quam  nec  sibila,  nec  queunt  cachinni, 
Nec  vocutn  fremitus  male  obstrepentum 
Pulsam  Parrhasiis  fugare  sylvis. 
At  cuncta  (ocyus  impetu  citato) 
Quotquot  estis  io!  venite,  adeste, 
Ite,  currite ,  convoiate  saxa. 
In  lyram,  in  digitos  mali  poetae, 
Confestim  incidite  impotente  nimbo, 
Ut  vineta  super  gravi  ruina 
Densae  grandinis  ingruit  procella, 
Et  sternit  gravidos  humi  racemos. 
Heu,  heu  vota  nihil  valent,  precesque. 
Ipsa,  credo  equidem,  mali  poetae 
Lyram  permetuunt  adire  saxa, 
Suo  et  pulsa  loco  fugam  capessunt. 

XIV. 

Ad  Poctam  indiligentem. 

Garmen  scribere  te,  Aule,  lusitantem 
Dicis,  quod  Sophiae,  quod  et  Mathesi 
Noctesque  attribuis  vigil  diesque. 
Scire  quid  Sophiae,  quid  et  Mathcsi 
Gurarum  tribuas  nihil  laboro. 
Hoc  de  carmine  credo,  lusitantem 
Pol  te  scribere,  quin  et  oscitantem, 
Dormitantem  etiam,  atque  dormientcm 

XV. 

Ad  Ignatium  Boncompagnium . 

O  spes  Romuleae  clecusque  gentis, 
Ignati  optime,  quod  tibi  parari 
Tinctam  Sidonio  colore  laenam 
Videt  Cunichides  tuus,  profecto 
Gaudetque  ex  animo,  Deoque  grates, 
Ut  par  est,  agit  oppido    haud  pusillas. 
Sed  gaudet  magis,  exsilit,  triumphat , 
Quod  summi,  medii  peraeque  et  imi 
Dicunt  ex  merito  tibi  parari 
Propter  perpetuos  tuos  labores, 
Ilem  gestam  et  bene  publicam,  paludes 
Popli  et  Felsinei  bono  imminutas, 
Dicunt  ex  merito  tibi  parari 
Tinctam  Sidonio  colore  laenam, 

XVI. 

Ad  eandem. 

Ignati,  celeri  dies  beati 

Jam  fugere  gradu,  domum  est  necesse 
Ad  septem  geminos  redire  colles, 
Linqui  Parthenopen  ,  sororculamque , 
Et  prolem  lepidam ,  et  virum  sororis . 
Numnam,  stoice,  dic  amabo,  numnam 
Chrysippi  haud  memor,  et  tui  Catonis2 
Aegrescis  misero  dolore  pectus, 

Atque  udos  lacrymis  rubes  ocellos? 
Atqui  ne  cruciare.  Habes  paratum 
Isti  pulchra  quocl  occinas  dolori: 
Keviso  at  patriam  et  meos  parentes , 
At  fratrem  atque  aliam  meam  sororem 
At  meos  veteres  bonosque,  me  qui 
Colunt,  inque  oculis  ferunt,  amicos. 
Haec  si  mente  putes,  tibique  dicas, 
Mitescet  dolor  impotens;  adibis 
Vultu  qui  deceat  tuum  Catonem . 

XVII. 

Contra  vatcm  obscoenum. 

Jam  nunc  Arcadicae  valete  silvae, 
Lacusque  et  liquidi  valete  fontes. 
Heu  heu  Parrhasium  nemus  profanat 
Vates  spurcidicus,  merumque  coenum. 
Nec  jactare  pudet  male  ac  liaenter 
Jocos  auriculis  graves  pudicis. 
His  mihi  stomachus  jocis  movetur, 
Aestuat  jecur  impotente  bile, 
Et  pedes  male  gestiunt  abire. 
Balatus  ovium  queo  molestos, 
Et  boum  queo  perpeti  querelas, 
Asellos  etiam  pati  rudentes, 
Grunnitum  suis  odi  abominorque, 
Auditoque  statim  fugam  capesso. 

XVIII. 

Ad  Abundium  Rezonicum. 

JNomen  ab  senio  tulit  Senator. 
Nec  magis  juvenis  videtur  aptus 
Senator  fieri ,  senex  in  arma 
Quam  trudi,  ac  varios  feri  labores 
Martis.  Consilio  caret  juventa, 
Senecta  ut  validis  caret  lacertis. 
Hoc  sciunt,  reor,  ac  fatentur  omnes; 
Laetantur  tamen,  et  probant,  Abundi, 
Tui  quod  patrui  benignitate 
Es  datus  cupidae  Senator  Urbi. 
Nam  te  annis  juvenem  vident,  eumdem 
Prudenti  ast  animo  senem-esse  norunt* 

XIX. 

Ad  Sodales  suos. 

traudete  ex  animo,  boni  sodales, 
Amor  Castalidum,  Somalli  uterque, 
Serassi  pater  elegantiarum, 
Monti   candide,  rhetorum  Varine 
Decus,  fide  mihi  comes  Zamagna. 
In  nubes  abiit  levesque  ventos 
Urbem  ad  Parthenopes  iter  paratum 
Longum  illud  juveni,  suavitatem 
Propter  ingenii,  aureosque  mores, 
Et  multa  madidum  eruditione 

Pectus,  atque  alias  tot  attributas 

Dotes  munifica  manu  Deorum, 

Unum,  quem  colere  atque  amare  cuncti 

Certamus;  lepido  disertus  ore 

Qui  nos  saepe  hilarat,  tenet  beatque, 

Illud,  inquam,  abiit  leves  in  auras 

Fumosque  in  tenues  iter  molestum 

Vobis  atque  mihi,  boni  sodales. 

Hic  hic  deliciae  decusque  nostrum, 

Balthassar  manet,  ac  diu  manebit; 

Nosque,  ut  assolet,  usque  et  usque  comis 

Omnique  excipiet  benignitate, 

Suoque  ingenuo  lepore,  dictis , 

Fabellis,  salibus,  jocis  beabit. 

Hoc  quibus  bona  sors  bonique  divi 

Praeter  spem  subito  dedere,  mecum 

Gaudete  ex  animo,  boni  sodales. 


.    Contra  garrulum. 

Multa  quod  loqueris,  Nepotiane, 
Praestans  eloquio  tibi  videris: 
Verum  deciperis  male  atque  inepte. 
Non  est  eloquium  micare  lingua, 
Et  sensu  vacua  sonare  voce; 
Sed,  multa  madidum  eruditione, 
Quod  rcs  postulat  ac  locus,  profari 
Sermone  ingenuo,  gravi,  decoro, 


202  CUNICHII  HENDECASYLLABA. 

Et  servare  modura,  et  tacere  multa, 
Cumque  opus,  sibi  temperare  posse. 
Quod  te  posse  negant  tui  sodales , 
Queis  aures  miseris  dolent  caputque. 

XXI. 

In  malum  poetam  sua  carmina 
occultantem . 

(^/uod  quae  scribit  Acron  tenebricosa 
Cautus  nocte  premit,  sapit  profecto. 
Multo  at  plus  saperet,  reor,  Neralce, 
Si  nec  scriberet  irrito  labore 
Digna  nocte  premi  tenebricosa. 

XXII. 

Ad  scriptorem  ineptum. 

Ornas  quem  variis  librum  figuris, 
Spectari  magis,  Aule,  quam  legi  vis . 
Sexcentis  oneras  tuum  figuris 
Librum:  cuncta  nitent  venusta,  bella, 
Pictorum  vario  decora  cultu.    . 
Sapis:  quo  miserum  scatet  poema, 
Pulchre  his  sub  phaleris  latebit  ulcus. 

Finis. 

Stevli.  Antonii  Morcelli  Agavea  ,  Michaelia ,  et 
Tesseras  Paschales  meis  typis  excudere,  consi- 
lium  quoque  cepi  illa  Tibi  cfferendi ,  ut  sin- 
gularis    meae    erga    Te  observantiae  testimonium 


aliquod  publice  exstaret.  Atque  ut  de  eo  cogitarem, 
fecerunt  in  primis  et  auctoris,  cujus  opera  sum 
editurus ,  celebritas  „  et  opera  ipsa  per  se  elegan- 
tiae ,  ut  Morcelli  omnia,  suavitatisque  plenissima, 
et  digna  profecto  rquibus  a  tui  nominis  dignitate 
splendor  accedat .  Haec  vero  si ,  quae  tua  est 
benignitas  ,  libenti  animo  exceperis  >  consilium  lioc 
meum  et  litteratis  Jiominibus  liaud  improbatum 
iri  confido ,  quorum  potissimum  postulationibus 
jerme  impulsus ,  liaec  eadem  evulgare  decrevi . 
Quod  ut  milii  concedas  tanto  studio^  abs  te  pe* 
to ,  ut  inajori  non  possim*  Vale-. 


AGAPEA 

DIES  FESTI 

AGAPES  MARTYRIS 

ANTISTITl  REtlGIOSISSIMO 

GABRIO  MARIAE  NAVAE 

PONTIFICI 
MAGNAE  ECCLESIAE  BRIXIANAE 


PAUtLUS    BEDOSCHUS 

CURIO  CASONICUS 


\Suae  in  lucem  edimus  jfgapea  ,  tuo  dicata 
sunt  nomini ,  tuae  oblata  dignitati ;  tantillus  qui~ 
dein  liber  est ,  sed  multis  non  exiguis  pretiosior 
videri  possit  .  Hunc  Morcellus  cultor  omnigenae 
eruditionis  ,  et  latini  pater  eloquii ,  quem  tu  merilo 


plurimi  facis  ,  libens  exaravit  ^  meumque  esse  hu- 
manissime  voluit .  Is  ubi  in  jus  meum  devenit 
statim  honori ',  et  meritis  tuis  dicandum  ridn  dubi- 
tavi .  In  hoc  Agapes  Martyris  Patronae  nostrae 
monumenta  quaedam ,  atque  quanto  etiam  ipsa  a 
Clarensibus  in  pretio  ob  benejicentidm  ejus  habea- 
tur ,  facile  cognosces .  Ceterum  quia  impar  ego 
commemorandis  virtutibus  ,  quae  animum  tuum  e- 
ocornant  ,  munusculum  hoc  tantummodo  tibi  habeto 
quasi  pignus  obsequii  mei ,  quod  utique  perpetuum 
fore  spondeo  • 


AVE  •  AGAPE  •  MARTYR 

5ALYS    •   POPVLI    -    CLARENSIS 


$ 


JL  ibi  quidquid  hoc  libelli  est  et  qualecumque  ,  Tibi  9 
inquam ,  clientium  tuorum  nomine ,  Patrona  optima ,  dica- 
tum  volo ,  qui  prior  illustrem  hospitam  domi  habui  :  eo  au- 
tem  consilio ,  uti  sit  monumentum  indulgentiae  erga  nos 
tuae ,  et  amoris  erga  te  nostri ,  quam  pio  utique  studio 
concordes  et  colimus  et  colemus ,  extare  enim  memoriam 
par  erat ,  qua  voluntatis  tuae  significatione  ad  nos  ipsa 
advenisses  ,  ante  propitia  quam  incola ,  ante  fautrix  quani 
civis.  nec  minus  intererat ,  manare  ad  posteros ,  quo  te  pri- 
mum  honore  susceperimus  ,  et  qua  jam  te  reverentia  ohser- 
vemus.  utraque  nimirum  ad  dignitatem  tuam  pertinent ,  ut 
norint  omnes ,  quanta  ipsa  sis,  et  quanto  in  pretio  habea- 
ris, 

Tu  vero  perge  ,  ut  coepisti  ,  indigentibus  opem  ferre ,  so- 
lari  afflictos ,  subvenire  aegris  ,  mortem  depellere ,  emenda- 
re  mores ,  fovere  concordiam  ,  amplificare  patriam  ,  pudo- 
rem  civiuni  et  sanctimoniam  augere ,  de  omnibus  denique 
libenter ,  ut  soles ,  benemereri.  nos  te  ,  quantum  fas  erit, 
omnibus  officiis  prosequemur ,  atque  in  oculis  ferentes  per- 


pttua  caritate  celebrabimus :  reddituri  gratias  quam  ma* 
ocimas ,  quando  nos  religionis  pietate  defunctos  et  omnibus 
laetitiis  laetos  ad  Caelestium  concilium  coetumque  deduces* 


Exigua  haec  parvi  quamquam  sunt  dona  libelli, 
Magna  Agape ,  atque  impar  copia  promeritis ; 

Quae  tamen  hic  fatur  de  te  benefacta,  nepotem 
Ysque  unus,  doceat  cuncta  alium  atque  alium* 


AGAPEA 

SIVE 

DIES  FESTI 

AGAPES  MARTYRIS 
APVD  CLARENSES 


PROOEMIVM 

vJuae  Mabillonius  olim,  vir  pietate  idem  et  eruditione 
fnagnus ,  alieno  primum  nomine ,  deinde  suo  vulgavit  ,  ut 
religiosum  quemdam  cultum  notaret  reprehenderetque ,  quo 
interdum  ignoti  Martyres  prae  insignibus  clarissimisque  bo- 
norarentur,  (1)  ea,  opinor,  contra  nos  valere  non  debent , 
qui  Agapen  nostram  non  uno  titulo  illustrem  et  vetustatis 
testimoniis  ac  celebritate  famae  commendatam  ad  nos  per- 
Venisse  gloriemur.  primum  enim  sacrum  ejus  Corpus,  quod 
Pii  vl  •  Pont  •  max  •  immortale  munus  fuit,  sic  Roma  accepi- 
inus ,  ut  nomen  quoque  ipsius  cum  integra  tumuli  Inscri- 
ptione  teneamus,  ex  eaque  tempus  ac  diem  mortis  ejus  ac 
vitae  item  et  matrimonii  ejus  annos  diiicerimus.  (2)  deinde 
hoc  quoque  comperium  habemus ,  tunc  sepulcro  Marlyris 
phialam  sanguinis  ejus  appositam  esse,  quum  Anastasius  Pont. 


(1)  V.  Dissert.  Mabill.  ad  ven.  p.  ^"y. 
(3)  V*  Comnh  in  Ppitapk,  S.  M.  Agape$t 


( »1 ) 

max.  tranquillis  jam  rebus  Ecclesiae  praeerat,  et  sacrum  Cal- 
listi  Coemeterium  in  honore  habebafur.  (3)  favent  praeterea 
quae  accessere  miracula,  ab  ipso  die  coepta,  quo  Romae  in 
aede  Mariana  ad  forum  Trajani  Corpus  Martyris  expositum 
est  confluentibus  ad  visendum  Quiritibus ,  et^  quae  apud  nos 
quoque  iterata  constat.  (4) 

Quantum  vero  a<J  Martyris  digni^atem  et  gloriam  valere 
debet,  quod  demum  a  Pio  vil.  Pont.  max.  Ecclesiae  nostrae 
datum  sit,  ut  bis  quotannis  Jionori  Martyris  sacri  faciendi 
jus  esset?  (5)  unde  populo  huic  nostro  et  patrocmii  caelestis 
spes  adfulsit  major,  et  colendae  Martyris  studium  adcrevit. 
quod  si  factum  etiam  vidimus ,  ut  nomen  ejus  infantibus 
parentes  libentissime  imponerent,  quemadmodum  apud  Sar- 
matas  contigisse  accepimus ,  (6)  po.stquam  ad  eos  Corpus  FIo- 
riani  Martyris  delatum  esset ,  eo  nostri  religiosius  usurpare 
potuerunt,  non  modo  quod  nomen  idem  aliis  quoque  Mar- 
tyribus  commune  fuit ,  (^)  sed  etiam ,  quod  Christianam  ca- 
ritatem  designet ,  quam  saepe  Paullus  Apostolus  in  ore  ha- 
huit ;  quod  quidem  nomen  in  recto  casu  Agape ,  in  obliquo 
Agapes  fuit^  quamquam  sequiori  aevo  Agapes  usurpatum 
invenies  in  recto,  in  obliquo  autem  Agapenis  aut  Agape&s , 
unde  Agapetilla  est,  uti  leges  apud  Marangonium:  (8) 

(3)  V.  rOmel.  detta  nella  Traslaz.  p.   n.   12. 

(4)  V.  quae  infra  narrantur. 

(5)  ex  Rescripto  anni  nf.  •  dccc  • 

(6)  V.  Baron.  an.   1184.  in  fine, 

(7)  V.  Martjrol.  Florentini  etc. 

(8)  in  opere  delle  cose  gentilesche  ec.  p.  3i5. 

et  Lupium  in  Epit.  Severae  M.  p-  1^7. 


(  xiii  ) 

avr  •  agapetilla 
ancilla  •  dei  •  qve 

DORMIT • IN • PACE 

VIXIT    •    ANNI  S    •    XXI 

MENSES    •    III    •  DIES    •    IlII   • 

PATER    •    FECIT 

at  nos  Agapen  veteri  more  vocitamus ,  Grammaticos  sequu- 
ti ,  non  plebem  Latinam ,  quae  litteris  senescentibus  multa 
hujusmodi  nomina  vitiavit  atque  corrupit .  (9) 

Iam  vero  his  animadversis ,  nemo  jure  miretur  ,  si  Nola- 
num  Paullinum  imitati ,  qui.  Felicem  illum  suum  ob  crucia- 
tus  jampridem  pro  Christo  toleratos  Martyribus  adnumera- 
tum,  non  solum  molitione  operum  et  cultu  eximio,  sed  an- 
nuis  etiam  laudibus  carminibusque  exornavit,  Agapen  ipsi 
nostram  studio  aliquo  et  commemoratione  prosequamur.  at- 
que  illud  etiam  facile  ab  omnibus  concedetur,  ut  qui  de 
ejus  festis  diebus  acturi  simus  ,  quos  hic  quotannis  celebra- 
mus  ,  historiam  antea  receptae  Martyris  delibemus  ,  unde  pri- 
ma  ejus  sollemnia  apud  nos  exordium  duxerunt. 

Vetus  Hypogeum  Basilicae  nostrae  satis  magnum  et  am- 
plum,  quod  Majores  neglexerant ,  impedimentis  demum  re- 
jectis  et  squalore  deterso  ,  jam  ab  anno  m  •  dcc  •  lxxxxiI  • 
religioni  et  pietati  civium  patebat,  v  idus  Novembres  rite 
expiatum ,  quemadmodum  Iqscriptio  declarat ,  quae  imminet 
Australi  portae: 


(9)  V*  Lupium  ilidem. 


(xir) 


DEO   •    1ESV    •   SERVATORI   •    GENERIS    •    HVMANl 

HYPOGEVM    •   NOVO    •    CVLTV    •   EXORNATVM 


V   •   IDVS    •   NOV   •   ANNO    •   M   •    DCC   •   LXXXXII  • 
DEDICAVERVNT 

ibidem  vero  quum  altare  exstrueretur ,  Praepositus  Ecclesiae 
nostrae  de  sacro  corpore  Martyris  alicujus  ab  urbe  impetran- 
do  primitus  cogitarat,  ejusque  rei  caussa  aptum  sub  altari 
locum  arcae  recipiendae  parandum  curaverat ,  magno  operis 
totius  adjutore  Francisco  Andreio  Canonico ,  quem  et  Hypo- 
geo  praefecerat,  viro  excellentis  ingenii  consiliique,  cui  ma- 
xime  tribuendum  est ,  quidquid  in  hoc  sacrario  ab  ipso  ini- 
tio  comptum  perfectumque  probatur.  (10) 

Exinde  autem  Praepositus  litteris  Romam  ad  amicos  duos 
missis  rogare  eos  atque  obsecrare  coepit ,  ut  alter ,  ( 1 1 ) 
quem  Pio  vl-  P*  M-  acceptum  norat ,  donum  ab  eo  pulcher- 
rimum  >  Martyris  nempe  Corpus  postularet  impetraretque : 
alter  vero  ,    (12)   si    res  bene  succederet  }   ipsum   Corpus  a 


(10)  Amisimus  virum  hunc  pisntissimum  et  de  patria  o- 
ptime  meritum  vml  •  Kal-  Octobres  an>  m«  dccc» 
V  •  cujus  loco  succrescit  Andreas  fratris  ejus  jilius , 
exemplo  idem  et  doctrina  ac  laboribus  Ecclesia& 
nostrae  jamdiu  perutilis. 

(1 1)  is  fuit  Vincentius  Bolgenus  ,  Theologus  aetatis  suae 
praestantissimus,  a  consiliis  V.  E.  Praefecti  crimi- 
nibus  expiandis  ,  scriptorque  operum  plurimorum. 

(12)  is  vero  Philippus  est  Salvatorius  Theologus  idem  et 


(XV) 

probo  artifice ,  ut  mos  est ,  pro  dignitate  vestiri  juberet ,  id- 
que  ad  uos  in  designata  arca  rite  clausum  transmitteret .  rem 
uterque  gessit  egregiej  nam  et  Pontifex  maximus,  qua  erat 
Jiumanitate  ,  benigne  supplicanti  obsequutus,  quod  unum 
tunc  in  sacrario  ejus  servabatur  Martyris  Corpus ,  id  est 
Agapes ,  nobis  donari  jussit :  et  arca  illico  aiFabre  constru- 
cta ,  sacrumque  in  ea  Corpus  compositum  est ,  praeclaro  ma- 
tronae  ornatu  indutum ,  quale  nunc  sub  altari  spectamus . 
itaque  beneficii ,  ciuod  Pius  nobis  non  modo  impertivit ,  sed 
aliis  etiam  beneficiis  cumulavit,  memoriam  in  Hypogeo  con- 
secrari  posterisque  relinqui  oportebat,  quam  non  procul  ab 
altari  ad  laevam  leges : 


V    •   EID    •    SEPT    •    AN    •    M    .    DCC    •    LXXXXV    • 

INDVLGENTlA    •    Pll    •    VI    •    PONT    •    MAX   • 

CVIVS    •    AVCTORITATE 

SANCTVM    •    MARTYRIS    •    CORPVS    •    OBVENERAT 

DATVM    •    QVOQVE    •    CLARENSIRVS 

ADTRIBVTVMQVE    •    EST 

VTI    •   XVII    •    KAL    •    SEPT    •    QVO   •    DIE   •    AGAPE    •    EEATISSIMA 

POST    •    AGONEM    •    SVVM    •    ROMAE    •   QVIEVIT 

SOLLEMNIA   •    QVOTANXIS 

HONORI    •    EIVS    •    RITE    •    INSTAVRENTVR 

VTIQVE    •    EODEM    •    DIE    •    QVOTQVOT    •    POENlTENTlA    •    EXPlATI 

SEPVLCRVM   •    CAELESTIS    •    PATRONAE    •    ADIERlNT 

ET    •    SANCTA    •    DE    •    ALTART    •    LIBARINT 

ADMISSORVM    •    POENA    •    OMNI    •    POST    •    SVPPLlCATIONEM 

ABSOLVTI    •    DISCEDANT 


Historictts  egregitts  ,  qui  nttnc  in  Sicilia    inler  veteres 
sodalcs  degit.  porro  ambo  ad  Societatcm  Jesu  periinetU  . 


(  XVI  ) 

At  quac  modo  commemoravimus ,'  diligenter  peractis ,  Epi- 
«copUs  Porphyriensium ,  qui  tunc  a  sacris  erat  Domus  Pon- 
tificalis ,  omnia  ex  auctoritate  recognovit ,  atque  exempto  san- 
ctae  Agapes  Dente ,  quem  separatim  in  thecam  argenteam 
inclusit  ad  eorum  solatium  y  qui  hic  supplicantes  exosculari 
vellent,  omnia  item  anulo  suo  obsignavit,  litterisque  pu- 
blicis  testatus  est ,  tantum  illum  thesaurum  ex  Callisti  Coe- 
meterio  prodiisse,  atque  ad  nos  esse  transmissum.  nec  multo 
post  area  cum  lapide  sepulcrali  in  capsam  ingentem  conclusa 
est,  essedumque  inventum,  quo  ad  nos  longo  per  Apenni- 
num  itinere,  ac  deinde  ab  Ancone  per  mare  usque  ad  Padi 
ostia,  demum  per  Padum  ipsum  Ferraria  tenus  deveheretur. 
inde  secum  Navicularii  Pontevicenses  per  Ollium  traducere 
debebant :  qui  tamen  recusarunt ,  veriti  nimirum ,  ne  sacra 
illa  arca ,  quam  Pvoma  integram  intactamque  adlatam  eo 
usque  videbant,  incuria  ipsorum  aut  periculo  aliquo  detri- 
mentum  faceret . 

Ergo  hinc  Andreius  Canonicus  Ferrariam  ipsam  sibi  cum 
delectis  viris  properandum  existimavit,  ut  venerabile  illud 
divinae  liberalitatis  pignus ,  tamdiu  ab  omnibus  exoptatum , 
ad  nos  quamprimum  ipse  perferret ,  pridie  nonas  Ianuar-  an- 
ni  m  •  dcc  •  lxxxxvI  •  profectus  negotium  strenue  confecit , 
et  sacro  Corpore  per  Padum  Mantuam  deducto  ,  inde  nun- 
cios  misit ,  propediem  se  adfuturum .  hic  vero  re  apud  omnes 
pervulgata,  quum  omnia  parata  essent,  templumque  maxi- 
mum  omni  cultu  ornatuque  niteret^  supplicatio  statim  in  tri- 
duum  indicta  est ,  quae  caepit  xvl  •  Kal  •  Februarias  .  postri- 
die  sub  occasum  solis  in  via  Brixiana  currus  apparuit  sericis 
aulaeis  insignis,  quo  Hospitae  sanctissimae  illustres  exsuviae 
advehebantur  in  triumphi  morem,  multis  hinc  inde  plau- 
dentibus ,  et  Agapen  numerose    inclamantibus ,  Agapen    mo- 


(    XVII    ) 

dulate  canentibus.  nam  pueri  in  primis  a<l  plura  milliaria 
obviam  processerant ,  vexillum  quisque  suum  gestantes,  ut 
Apagen  primi  salutarent.  quo  spectant  Hendecasyllabi ,  quos 
hic  juvat  adscribi: 

Ite      jam  ,  pueri ,  obviam  :  Patrona 
Caelestis  venit  ipsa  ab  urbe  Roma  , 
Clarensisque  Agape  futura  gentis 
Spes  ingens  ,  columenque  civitatis. 
Iam  vexilla  ,  agite  ,  obviam  explicate : 
Vos    primum    Domina    appetit    videre 
Bonos  ,  innocuos ,   pios  ,  pusillos, 
Ipsa  quos  avet  educare  caelo  , 
Bectis  moribus  et  pudore  dignos. 
Currum  ne  adspicitis  novum  ,  rubentem  ? 
Sancta  adest  Agape  :  invocate  sanctam  t 
Nulla  vox  sileat :  venit  magistra 
Virtutis  ,  venit  optima  educatrix  , 
Quae  totam  regat  ut  parens  juventam. 
Grandaevos  meminisse  vos  juvabit , 
Pacem  quod  Dominae  advenae  precati 
Cohors  dixeritis  prior  salutem. 

Currus  autem  ad  aedes  Praepositi  constitit ,  qui  tantam 
Hospitam  venerabun  lus  in  domum  suam  recepit,  et  in  aula 
locavit  ,  arca  mensae  illustri  imposita ,  supra  quam  infulae 
purpureae  ab  alto  pendebant ,  et  cereis  ante  eam  accensis  , 
qui  in  noctem  collucerent.  interea  quum  aera  de  turri  re- 
boantia  populum  admonuissent,  civibus  undique  ad  visendam 
Martyrem  confluentibus  patuit  accessus ,  eoque  frequentes 
postero  quoque  die  semel  multi  alque  iterum  advenere. 

Die  eodem  sub  noctem  Brixia  adfuit  Ioannes  Nanius  Epi- 

2 


(  XVIII  ) 

scopus  ,  quem  Praepositus  hospitio  accepit.  (i3)  is  porro , 
quu<n  jam  populus  expleta  desiderii  sui  expectatione  deflu- 
xisset  ,  in  aulam  ipse  quoque  descendit  ,  ut  arcae  signa  re- 
coguosceret :  quae  ubi  omnia  integra  et  intacta  deprehendit  ^ 
Martyrem  flexis  genibus  supplicans  invocavit ,  uti  populo 
Clarensi  et  sibi  propitia  foret.  tum  jejunium  ut  perendie 
esset,  indixit.  die  autem  xinl  •  Kal  -  Ian  •  postquam  ad  vespe- 
ru.n  Clerus  omnis  ad  eum  convenisset ,  ac  preces  idem  sol- 
lemnes  incohasset ,  arca  clausa  est ,  pompa  instituta  ,  ac  per 
Praepositum  Patresque  Canonicos  fulcro  supposito  ,  ad  ae- 
dem  Rochianam  in  suburbium  delata  est  ,  Episcopo  prose- 
quente  et  populo  frequentissimo  eomitante  ,  quum  viae  jam 
lucernarum  multitudine  collucerent.  illic  detecta  rursum  arca 
est,  et  Pervigilium  ita  coepit  in  crastinum ,  ut  hora  quidem 
prima  Vespertini  psalmi  Episcopo  praeeunte  decantati  sint : 
tum  Matutinos  Clerus  universus  prosequutus  sit.  reliquum 
noctis  spatium  vigilarunt  sodales  Albati ,  et  qui  his  succes- 
sere  Atrati,demum  Russati ,  donec  illucesceret ,  eaque  aedes 
perpetuo  cantu  personavit.  quarum  vigiliarum  memoria  ibi- 
dem  postea  saxo  consignata  est  : 


XI III    •    KAL  •    FEBR 


AN  •    M  •   JDGC  •  LXXXXVI  • 

BFATISSIMAE   •   AGAPES 
PERVIGILIVM    •   ACTVM   •    EST 


(i3)  decessit  vir  hic  summus  x  •  Kal  •  Novembres  an» 
m  •  dccc  •  itiI  •  mnltis  clarus  virtutibus  ,  constantia 
in  primis  ?  qua  re$  advenas  magno  animo  pertidit* 


(xix) 

ab  aurora  ingens  populi  multitudo  undique  adfluxit ,  quae 
usque  ad  horam  Translationis  supplicationem  illam  fecit  ce- 
lebratiorem.  tot  inter  adfuit  et  muliercula  ex  agro ,  quae  do- 
mi  infantem  filium  coecutientem  ex  febri  modo  reliquerat. 
haec  vero  quum  magnum  animo  dolorem  coepisset ,  puerum 
ibi  sanctae  Martyri  enixe  commendavit :  mox  domum  reversa 
eum  incolumem  reperit.  itaque  facti  hujus  caussa  votum  in 
hypogeo  prostat. 

MARTYRI   •   SANCTAE   •    SALVTIFERAE 

AGAPE    •    ADVENAE 

SACRVM 

EX   •    VOTO 

2ANE   •  PVER   .   QVALE   •   ADMISTI   •  NEC   •   BIMVLE  •   CRIMEN 
FEBRIS    •   VTRVMQVE   •    TIBI    •   LVMEN   •   VT   •   ERIPERET 

NIL    •   EGO    •   ET   •    INSONTES    •   NIL   •    PECCAVERE    •   PARENTES 
QVAESITVM   •    AT   •    SANCTAE   •    SIC   •   DECVS   •   EST   •   AGAPE 

NAMQ\^E    •    SVBVRBANA   •   MATER    •    DVM   •    SVPPLICAT  •    AEDE 
ILLA    •    MEIS   •    TENEBRAS    •   DISPVLIT   •   EX    •    OCVLIS 

Hactenus  ea  ,  quae  nosse  intererat ,  quicumque  narrationem 
hanc  nostram  lecturi  sint ,  quam  de  Agapeis  sive  de  Festis 
sanctissimae  Martyris  instituturi  sumus 

C  A  P  U  T    I. 
DE  FESTO  TRANSLATIONIS 

'ies  xil  •  Kal  •  Febr  •  qui  jamdiu  a  nobis  anniversaria 
memoria  et  commuui  studio  quotannis  colitur,  primum  ce- 
lebratus  est  annb  m  •  dcc  •  Lxxxxvl  •  initio  ejus  a  vespero  diei 
praecedentis  ducto :  hora  enim  tertia  post  meridiem  incohata 
Translatio  est  sacri  Corporis  ab  aede  Rochiana  in  Basilicam: 
et  pompa  hoc  ordine  instituta  processit.  primi  procerum  ar- 
genteis  scipionibus  subnixi  tanquam  Designatores  praeibant  , 
qui  incessum  statumque  moderarentur  :  pone  quos  Magi- 
stri  doctrinae  Christianae  tradendae  gradiebantur  cum  insi- 
gnibus  suis ,  t  et  cereum  quisque  accensum  praeferebat.  eo- 
dem  modo  succedebant  Sodales  Russati  ,  hosque  Atrati  con- 
sequebantur ,  Albati  demum  primum  agmen  claudebant.  pro- 
ximi  jam  sub  Phonasco  ibant  tibicines  omnis  generis ,  quo- 
rum  concentu  omnium  aures  mulcebantur ,  nisi  quod  fra- 
gor  identidem  audiebatur  tympanorum  niagna  subinde  ap- 
paruit  caterva  puerorum  >  qui  Caelestium  habitu  incedebant , 
specie  atqne  ipso  amictu  oculos  spectantium  capientes.  inde 
illa ,  quorumdam  facete  dicta  * 

Num  claro  aligerum  cohors  Olympo 

Isthaec ,  quae  patulis  refulget  alis  , 

Et  Ostro  nitet ,  insitaque  gemma » 

Huc  nisu  celeri  advolavit  ad  nos? 

Nae  venere  citi ,  Advenae  libenter 

Plaudentes  Agape .-  hospitemque  gauctent 

Nobis  perpetuam  fore  atque  civem» 

Nam  norunt  sociam  polo  receptam 

Caelestes  Agapen  ,  amantque  cuncti  , 

Ex  quo  sidereas  adivit  arces  , 

Parto  et  pulcrior  adstitit  triumpho. 
Enimvero  progressi  protinus  sub  labaro  viri  religiosissimi 
Franciscales  Patres  ,  tum  Clerus  universus ,  Canonici  nempe 
Mariales  et  Collegium  Faustinianum  ,  jngensque  numerus 
Sacerdotum  advenarum  ,  quem  Archipresbyteri  etiam  e.  vi- 
cinia  quatuordecim  auxere.  post  hos  Diaconi  demum  se 
obtulere  rubras  induti  Dalmaticas ,  et  odoratas  faces  prae- 
ferentes ;  ministri  item  octo  sollemnibus  penulis  amplissi- 
misque  spectabiles.  ipsum  vero  sanctae  Martyris  Corpus  in- 
ter  ardentes  faces  sub  ingenti  tentorio  auratisque  velis  insi» 
gni  efferebatur,  Praeposito  senioribusque  Canonicis  succol- 
lantibus ,  quos  sequebatur  Episcopus ,  particulam  e  Reli- 
quiis  Martyris  in  theca  argentea  praegrandi  portans  ,  miui-. 
stris  duobus  latera  tegentibus.  (  1  )  postremi  Magistratus 
erant  et  Decuriones  x  turma  quoque  Equitum  Venetorum  et 
plebs  universa, 

il.  Viam  autem  ab  aede  Rochiana  ad  Basilicam  cives  in- 
colaeque  proximi  certatim  ornarant  totam  ,  niveisque  velis 
protexerant;  milites  longo  ordine  utrinque  spectatores  co- 
hibebant :  tormentorum  bellicorum  tonitru  ab  arce  audie- 
batur  frequens  ,  aeraque  turrium  pulsata  undique  reboabant. 
post  lioram  ventum  est  ad  Basilicam  ,  quo  maturius  matronae 
convenerant ,  et  longa  serie  bipartito  perstabant ,  faces  ac- 
censas  gestantes  >  ut  tantam  Hospitem  laetae  susciperent , 
sibique  et  domui  suae  propitiam  haberent.  in  medio  autem 
templo  stetit  paullisper  arca  ,  dum  vetera  Martyrum  Lipsana , 

(i)  hi  fuere  Iosephus  Bellonius  Archlpreshjter  templi 
maximl  Brixiani ,  et  Angclus  Faglia  Comes ,  /fbbas 
Pontevicensis ,  qui  Ecclesiae  xnostrae  perdiu  Praepo* 
situs  fucrat . 

quae  m  altari  ad  laevam  ingredientium  quiescunt ,  ex  im- 
proviso  detegerentur  ,  et  Agapen  advenam  quodammodo  sa- 
lutarent.  subinde  usque  ad  aream  templi  supremam  ultra  al- 
tare  maximum  sublata  est,  ac  supra  subselliarium  sublimi 
loco  proposita  ,  ubi  aedicula  exstructa  fuerat  auro  argento- 
que  fulgens ,  et  faces  circum  plurimae  collucebant  :  quo  uti- 
que  spectaculo  nihil  jucundius  populo  universo  esse  potuit. 
matronae  vero  post  supplicationem  ,  quos  secum  ipsae  adtu- 
lerant  cereos  ,  honori  Martyris  donum  dedere.  at  post  haec 
Episcopus  ,  oblato  de  more  thymiamate ,  vespertinos  psalmos 
de  throno  suo  incohavit ,  quos  lectissimi  musicorum  miro 
concentu  decantavere ,  populo  ad  occasum  solis  adstante. 
nl.  Postero  die  ,  qui  Feria  quinta  fuit ,  clara  item  tempe- 
state  ,  ut  posses  dicere ,  cum  populi  vultu  diem  convenisse  , 
vix  valvae  templi  apertae  fuerant ,  quum  frequentissima 
praeter  municipes  ex  omni  pago  plebs  adesse  visa ,  multaque 
pietatis  publicae  indicia  apparuere.  in  primis  ad  Sacerdotum 
tribunalia ,  qui  non  anteverterant ,  plerique  accessere  ,  ut 
labes  animi  rite  expiarent :  ceteri ,  dum  sacra  fierent ,  flexis 
genibus  Deo  supplicabant ,  nec  ante  quisquam  discedebat  9 
quam  opem  Martyris  enixe  implorasset ,  uti  se  suasque  res 
caelesti  patrocinio  tueretur.  a  solis  ortu  adfuit  Episcopus  , 
ut  ipse  quoque  sacrum  ad  altare  maximum  faceret.  jamque 
Sodalitates  in  templum  venerant  sanctae  Synaxeos  caussa  :  ubi 
sodales  ante  mensas  bifariam  in  longum  productas ,  quantum 
Basilica  porrigitur ,  summa  religione  procubuerant ,  divinum 
donum  expectantes:  quos  Episcopus  de  ipso  sacrificio  omnes 
manu  sua  pavit:  ministris  ejus  subinde  singulos  nomismate 
saero  donantibus ,  in  quo  Martyris  effigies  eminebat.  reliqui 
e  populo  in  cella  Eucharistica  Synaxin  peregere  ,  perpetuo 
«ltra  meridiew  accessu,  ittdnlgetitia  enim  Pii  vl.  datum  cui- 

que  noverant ,  ut  eo  pacto,  adniissorum  poena  omni  deleta, 
domum  exhilarali  redirent. 

nil.  Iuterea  sacrum  sollemne  incohatum  est  Episcopo  ad- 
stante ,  magnusque  musicorum  concentus  et  fidium  ,  tibia- 
rum ,  tympanorum  concors  sonus  populum  tenuit.  sed  pro- 
lato  Evangelio  silentium  factum  ,  Praepositusque  e  pegmate 
concionem  adloquutus  est  ea  oratione  ,  quam  deinde  Andre- 
ius  Canonicus  edenlam  curavit.  (2)  sacro  demum  absoluto, 
haud  tamen  templum  vel  a  meridie  supplicanf.ibus  caruit : 
qui  Martyrem  sedulo  contemplantes  mirifice  ad  pietatem 
excitabantur.  at  Episcopo  sociisque  in  Praepositi  domum  ad 
prandium  regressis,  duo  lecim  e  grege  egenorum  oblati  sunt, 
qui  jam  mensae  aecumbentes  laute  epulabantur,  primoribus 
Procerum  minislrantibus  in  aula  ipsa  ,  in  qua  Corpus  Martyris 
requieverat :  uti  ne ,  ubi  Agape  fuerat  ,  Agape  Christiana  dees- 
set.  (3;  quam  in  rem    epigramma   conditum  est   hujusmodi; 

Prima  ubi  te  votis,  Agape ,  suscepit  ovantem 
Caelesti  dives  pignore  facta  Domus, 

Bisscni  plebe  ad  mensam  de  paupere  laute 
Accepti  heic  hilares  aecubuere  senes. 

Quippe  tuum  admonuit  nomen  nos  Hospitis,  haud  fas 
Posthabita  hunc  Agape  praeteriisse  diem. 
Hora  vero  secunda  post  meridiem  Clerus  omnis  praeeunte. 
Episcopo  ad  psidmos  vespertinas  rediit  in  Basilicam:  quos 
musicorum  choius  multiplici  varietate  cecinit.  sollemnibus 
demum  prccibus  persolutis  ,  Episcopus  tantae  celebritatis  lae- 
litiam    gaudiumque    praeseferens  ,     quum    Clcro    populoqae 

(2)  Brixlae  codeni  anno. 

(3)  V.    Mural.  in  anecd.  Graec,    Disqui?*  il  •  de    Jga/  <s 

sublatis, 

t>ene  precatus  esset ,  Brixiam  versus  discessit,  Praepositura- 
que  vice  sua  fungi  jussit.  enimvero  quum  jam  advesperasce- 
ret,  arca  Martyris  demissa ,  rursum  instituta  pompa  est,  ut 
ad  paratam  sedem  sepulcrumque  deduceretur.  idem  autera 
fuit  pompae  orJo ,  qui  pridie  iuerat ,  nisi  quod  arcam  qua- 
tuor  Canonici  portabant,  Praepositus  cum  ministris  seque- 
batur.  itum  est  a  porta  Basilicae  dextrorsura,  inde  in  viara 
latam,  ac  in  Hypogeum  taudem  descensum  est,  ubi  omnia, 
floribus  ac  luminibus  renidebant.  quum  ad  altare  pervenisset 
arca ,  in  latus  ejus  sinistrum  deflexa ,  sub  ipsum  denique, 
animis  omnium  interea  suspensis ,  introducta  est ,  et  ostiura 
clausum.  quiLus  peractis  gratiae  sollemni  ritu  Deo  actae , 
laetitiaeque  publicae  signa  ex  arce  prodita  atque  turri  ma- 
xima.  plerique  vero  e  populo  non  ante  digressi  9  quam  par- 
vulam  Martjris  thecam  osculati  essent.  ipsius  porro  Traus- 
lationis  historiam  paucis  designat  Tnscriptio  ad  dexteram  al- 
taris  insculpta,  cui  et  vetus  Martyris  epitaphiura  subjectura 
cst. 

V.  Biduo  sequenti  instauratum  in  Hypogeo  festum,  multis 
jnortalibus  e  vicinia  convenientibus ,  ut  opem  sanctae  Aga- 
pes  implorarent.  Sacerdotes  quoque  submissi ,  nec  domestici 
soium  ,  sed  etiam  externi,  qui  ea  de  caussa  supra  Martyris 
sepulcrum  utroque  die  sacrificium  facerent.  nec  vanae  preces 
aut  irrita  ea  vota  fuere.  mutata  nimirum  voluntate  ad  bo- 
nam  frugem  rediere  non  pauci :  tum ,  quod  orator  pridie 
sperare  se  dixerat,  patrocinio  ab  Agape  Civitatis  nostrae 
suscepto,  uonnulli  etiam ,  qui  transversum  libidine  acti,  sc- 
ciam  tori  nulla  lege  sibi  copularant,  seque  legitimos  con- 
juges  simulaverant ,  probra  sua  detestati  sunt ,  et  ex  aucto- 
ritate  Ecclesiae  nuptias  sceleris  societate  conjunctas  matri- 
monii  dignitate  sacraverunt.  atque  hos  quidem  conjuges  no- 
vos  cives  ignoravere:  sed  factum  versibus  etiam  testatum 
accepimus. 

Quos  dudum  nullo  conjunctos  foedere  turpem 

Impulerat  vitam  vivere  coecus  amor  : 
Adveniens  Agape  increpuit ,  sanctumque  pudorem 

Largita,  ex  voto  praebuit  auxiliumj 
Nam  scelere  abluto  venere  ad  sancta ,  deditque 
Dius  Amor  casto  vivere  conjugio, 
Fausta  item  quaedam  atque  mirifica  proxime  accessere,  quae 
vim  Martyris  favoremque  portenderent.  nam  et    alii   quidam. 
priorum  exempla  secruuti  animos  ad  relligionem  pietatemque 
revocarunt,  qui  antea  vitiis  irretiti  ad    interitum    abripieban* 
tur.  id  nempe  Ode  designat,  quam  subjicimus . 
Ad  nos  quae  pede  dextero 

Sanatum  virum  vulnera  sontium 
Advenit ,  bona  ceu  parens , 

Cives  dulcisonis  plaudere  vocibus 
Quid  cessant?  Agape  inclita 


(XXYI ) 

Romana  est  Agape }  quae  potis  invido 
Servare  abs  Erebo  ,  malas 

Nil  Orci  metuens  insidias  trucis. 
Jpsa  est ,  quae  populi  ciet 

Plorantis  lacrimas,  sensaque  dat  pia, 
Queis  iras  bene  Numinis 

Vel  sero  sapiens  molliat  aspcras. 
Totum  muneris  hoc  sui  est  , 

Quod  livor  procul  his  flnibus  exsulat, 
Infaustique  cupidines  , 

Et  quidquid  Stygiis  e  tenebris  subit : 
Vel  cruod  justitiae  soror 

Incorrupta  fides  grataque  veritas 
Fausto  jam  pede  redditae 

Nostras  praesidio  tegi  amant  domos. 

Quid ,  quod  Guiditiolis  ,  ubi  sacrum  Agapes  Corpus  %  quum 
Mantua  Brixiam  deferretur,  nocte  constiterat,  litterae  postea 
ad  nos  adlatae  sunt,  in  quibus  vir  summus  (4)  Archipresby- 
ter  testabatur ,  ibidem  nequam  hominem  ductorem  ordinum , 
quum  ex  gravi  morbo  in  cubiculo  eodem  decumberet,  in 
quo  sancta  Agape  locata  fuerat,  piiissimis  viris  hospitibus 
pro  eo  Martyrem  toto  animo  implorantibus ,  repente  ante- 
actae  vitae  pertaesum  mutasse  consilium,  erroresque  veteres 
multis  cum  lacriims  detestatum  ,  poposcisse  Ecclesiae  pacem;, 
nec  multo  post  iranquilla  morte  animam  exhalasse.  qua  de 
re  haec  tum  scripta  meminimus. 

(4)  is  est  Fortun.  Antonius.  Forestns,  pietate  et  doctrina 
insignis ,  cujus  litterae  in  Hjpagei  tabulario  adser* 
vantur,  scriptae  anno  M  •  dccg  •  i  • 

Magna  ad  Clarenses  Agape  quum  tenderet  hospes , 

Heic  stetit ,  heic  diae  praemia  liquit  opis. 
Namque  ibi  quum  subita  deprensus  morte  jaceret 

Celta  amens ,  spreta  relligione  ferox ; 
Virtutem  hospitii  sensit ,   vitamque  perosus 

Antiquam ,  sacris  redditur  obsequiis : 
Nempe  illi  praesens  Agape  cor  protinus  anxit 
Exorata,  animum  restituitque  Deo. 
vl.  Atque  haec  quidem    beneficia    Martyris    erga    nos    ma- 
xima   et   pulcherrima    fuere  ,    quamquam   penitus    abdita    in 
animis  singulorum  }  nec  sub  oculis  posita.  haec  tamen    mul- 
tis  aliis ,  quae  aperta  cuique  atque  perspicua  acciderunt ,  sae- 
pe  cumulavit  atque  auxit,  primum    enim    aegris   solatia   non 
defuere ,  quicumque  auxilium  ejus  petierunt.    votum  sanatae 
puellae  legitur  in  Hypogeo  hujusmodi. 

MARTYRI    •    SANCTAE    •    SALVTIFERAE 

AGAPE   •    INCOLAE 

SACRVM 

EX   •    VOTO 

VICVS    •   VBI    •    IN    •    LAEVVM    •    DECLlNAT   •    PROXIMVS    •   AVSTRVM 

QVAERERAT    •    MEDICAS    •    AEGRA    •    PVELLA    •    MANVS 
ANNA    •    OLLI    •   NOMEN    •    MISERE    •    CVI    •    TRISTE    •    TVENTI 

SQVALOR    •    VBIQVE    •    ADERAT    •    FLAVVS    •    VEIQVE    •    COLOR 
IMPLORATA    •    AGAPE    •    VOTA    •    AVDHT    •    HEICQVE    •    VIDENDI 
REDDITA    •    VIS    •    SVBITO    •    EST    •    PARTA    •    SALVS    •    REDVCI 

Votivae  insuper  tabcllae  satis  declarant ,  quam  saepc  Martyr 
sancta  posccnti  opem  adfucrit.  id  apprime  cx  hendecasylla- 
tis  subjectis  edisces. 

Exoraia  Agape  quid  alma  possit, 

O  civcs  quot  adcbtis  hospitcsve^ 

Suspensis  paries  vel  hic  tabellis 
Monstrabit,  titulique  coudocebunt. 
Abjeeto  en  modo  scipione  claudus 
Discessit  saiiens  :  puer  recepto 
Bisit  lumine  iaetus.  ad  parentes 
Mox  alter  scabie  exilit  relicta. 
Hic  liber  capitis  dolore  gaudet, 
Angores  animi  ille  deposivit. 
Insanos  pepulit  puella  amores, 
Vafri  edocta  dolum  malum  institoris. 
At  matrona  virum  beata  frugi 
Recepit,  sterilisque  sponsa  prolem. 
-    Qui  perget  precibus  rogare  sanctis 
Haud  unquam  periisse  vota  noscet. 
vil.  Ecquis  igitur  mirari  jure   possit^    summum    jam    esse 
Clarensium  studium  erga  Martyrem,  quae   tam   faustis   omi- 
nibus  ad  nos  venerit  t  et  tanto  eadem  prodigiorum  apparatu 
de  omnibus  benemereri  non   desinat?   propterea   ipse    Trans- 
lationis  ejus  dies  festus,  qui  primum  magnam    omnibus    lae- 
titiam  adtulerit,  ita  quotannis  celebratur ,  ut  ante  eum  diem 
per  triduum,  ad  laudes   ejus    debitosque   honores   convenia- 
mus ,  Hypogeo  quaquaversum  collucente  ,  sed  altari   potissi- 
mum  atque  sepulcro ,  quae  omni  ornamento  exculta  resplen- 
dent.  donaria  etiam  per  eos  dies  prostant^  de  quibus  carmen 
exaratum  est ,  quod  subjicimus. 

Tres  tibi  pulcro ,  Agape ,  suspendimus  ordine  lychnos , 

Quisque  tibi  ut  triplici  fulgeat  igne  sacer: 
Qui  medius  splendet,  partam  olim  sanguine  palmarn 

Indicat,  et  meritum  Martyris  obsequium. 
Alter  at  adventum  memorat  faustumque  triumphum? 
Advena  quum  nostro  es  sera  recepta  solo. 

v    Tertius  optatae  testis  quod  reddita  secli 

Incola  nos  prece  >  nos  auxilioque  juvas. 
Factum  quoque  est  pietate  multorum  et  beneficentia    suffra* 
gante  ,  ut  de  Hypogeo  in    ipsa    fronte   ornando    cogitaretur  > 
quae  jamdiu  Agapen  refert  Deo  pro  nobis  supplicantem :  (5) 
cui  subscriptum  est : 

GAVDE  •  O  •  CLARIVM  •  EXORANTE  •  AGAPE  •  TE  •  PROTEGIT  •  DEVS 

Subinde  consilium  etiam  captum  de  aditu  a  via  pubiica  al- 
tero  aperiendo,  qui  jam  auris  salubribus  et  populo  patet 
percommode.  versus  autem  inscripti  sunt  duo : 

Impius  hinc  procul  esto :  Pii  succedite :  sacrum 
Hac  iter  est  Agapes  Martyris  ad  tumulum. 
Intus  in  Hypogeo  extremo  contra  altare  subselliarium  emV 
liet ,  quo  se  Clerus  conferre  solet  ad  sollemnes  psalmos  > 
organumque  adstructum  est,  ne  deesset  quod  cantus  nume- 
rosque  moderaretur.  sepulcrum  autem  Martyris,  quod  sub 
altaris  marmorei  mensa  porrectum  spectatur,  habet  ad  la* 
tera  exterius  urnulas  ex  aere  binas  inauratas  cum  titulo, 


£ 


AvE    •    AGAPE   •    MARTYR 
SALVS    •    POPVLI    •    CLAREJVSIS 

At  in  proximo  totius  Cellae  interioris  novo  cultn  aucta  dl- 
gnitas  est ,  camera  ejus  opere  plastico  variata  ,  pilisque  pe- 
regrinorum  marmorum  specie  perfusis :  quae  vir  optimus 
Paullus  Bedoschus  Canonicus,  qui  nunc  Hypogei  praefectura 
splendide  fungitur ,  diligentissime  perficienda  curavit.  tum 
sub  idem  ferme  tempus  eodem  auctore  scptum  quoque  mar*. 
moreum  additum  videmus,  quo  tria   inter    pilas   latera    cle- 

(5)  opus  est  praeclarum  Iosephl  Teosae  nostratis.  * 

gantissimc  clauduntur,  aptusque  ad  supplicandum  loctis  ac- 
cedentibus  exhibetur.  nec  minus  sperandum  est  fore  in  po- 
sterum,  ut  major  etiarn  sanctae  Agape  honor  tanti  Praefecti 
studio  habeatur,  et  loco  ipsi  fama  ,  celebritas ,  reverentia 
adcrescat. 

G  A  P  V  T    iL 

DE  FESTO  DEPOSITIONIS 


,.Di 


Fiem  Depositionis  eum  appellabant  majores  nostri,  quo 
mortuum  in  sepulcro  condidissent.  fuit  autem  sanctae  Mar- 
tjris  Agapes  Depositio  xvil  •  Kal  •  Septembres ,  qui  nobis 
utique  sacer  semperque  honoratus  futurus  est.  norunt  hunc 
et  finitimi  populi,  qui  eodem  die  Martyrem  veneratum  ad- 
veniunt,  norunt  et  longinqui,  apud  quos  virtus  ejus  et  be- 
neficentia  celebratur.  quanto  magis  noster  in  eam  animus 
pristinus  perennitatem  habere  debet ,  quibus  ipsa  praestanti 
in  nos  liberalitate  ac  prope  quotidianis  beneficiis  devincta 
est?  quanta  vero  laetitiae  pietatisque  significatione  instituta 
jamdiu  sollemnia  adhuc  serventur ,  Ode  satis  declarat  3  quam 
hic  leges. 

Dum  clara  prodit  nomine  lux  tuo , 
Descende  caelo ,  atque  huc ,  Agape ,  veni 
Optata  jamdudum ,  novosque 
^Vna  potis  recreare  cives. 

Sic  Thecla  caros  ad  Cilicas  super  (1) 
Venisse  curru  dicitur  igneo 

(i)  V.  BasiL  Seleuc.  Lib.  il.  c.  10. 

Sublimis,  et  fulgente  vultu 
Per  tenues  volitasse  nubes. 

Iam  pagus  omnis  cum  bove,  jam  vacat 
Per  prata  cirr.um  ludere  amans  pecus , 
Festumque  civis  villicusque 
Laetus  agit  reboante  caelo. 

Ast  ara  splendet  pulcrior ,  et  litft 
Ornata  gratis  fumat  odoribus: 
Lychnisque  rursum  laureatis 
Et  facibus  radiata  lucet. 

An  forte  supplex  te  populus  magis 
Deleetat  ?  ultro  te  genibus  minor , 
Ceu  natus  ereptum  parentem 
Accipiet  reducemve  matrem. 

Ad  te  supinas  ipse  feret  manus, 
Sperare  certus  quidquid  opis  petat; 
A]  mam  vocabit ,  nec  severam 
Te  Domina  metuet  repulsam. 

Ruris  colonus  sollicita  prece 
Te  pronus  ambit ,  te  juvenum  coliors , 
Quicumque  laudem  se  labore 
Seu  studiis  meruisse  gaudet. 

Te  novit  altum  qui  bibit  Abduam, 
Ollique  pernix  te  canit  accola , 
Mincique  quotquot  proximasque 
Eridani  coluere  ripas. 

Tu  spem  reducas  menlibus  anxiis, 
Tu  robur  addas  dura  ferentibus : 
Adsisque  dives  perroganti 
Suppetias  tribuisse  plebi. 

Serves  futuris  munera  saeculis 

Quae  Roma  misit,  quaeque  sacrum  tibi 
Claudit  sepulcrum,  ne  potenti 
Praesidio  miseri  carerent. 

Serves  tuorum  sancta  clientium 
Patrona  mores  et  sobolem  et  domos, 
Auctura  caelestes  honores 
Queis  superas  reserabis  arces. 

Huic  diei  supplicatio  non  praecedit ,  quia  sollemnia  subse- 
quitur  Mariae  Virginis  sideribus  receptae  ,  cujus  honori  iri 
aede  ejus  proxima  conventus  magno  pietatis  studio  per  tri- 
duum  agitur.  sed  pro  triduo  septem  qui  consequuntur  dies 
a  populo  Statis  precibus  quotidie  dicatis  ornantur,  celebran- 
tur.  in  ipso  autem  die  festo ,  qui  omnibus  caeremoniis  et 
omni  cultu  peragitur ,  Synaxis  est  confluentium ,  et  poenae 
omnis  remissio  iis,  qui  rite  expiati  supplicatum  accesserint. 
sacrum  vero  ab  anno  m  •  dccc  •  i  •  nomine  Agapes  Marty- 
ris  fit  ex  indulgentia ,  ut  diximus ,  Pii  vil  •  P  •  M  •  quod 
poeta  versibus  prosequutus  est. 

Quum  supplex ,  Agape  ,  tuam  sacerdos 
Ad  aram  faceret ,  (  suprema  namque 
Nondum  jura  dabant  )  tuum  ciere 
Nomen  haud  poterat  tuasque  laudes. 
At  quae  grandia  mox  loquuta  fama  est 
De  te  ,  Romuleas  tulitque  ad  aures ; 
Cui  non  grata  forent?  Senatus  ipse 
Augusto  placide  obsequutus  ore, 
Poscentes  dedit  invocare  sanctam, 
Bis  festum  celebrare,  bis  honore 
Sollemni  colere  ,  ut  tuo  beati 
Simus  praesidio  tuoque  amore. 

il.  Iain  sacra  super  sepulcrum  Martyris  quuin  ab  aurora 
fiaut  ad  meridiem,  perpetua  populi  frequentia  Hypogeuni 
redundat ;  sed  maxime  quum  sollemae  sacrum  decantatis 
ab  omni  Clero  psalmis  perfici  coeperit.  a  meridie  rursum 
ex  ipsis  agris  adveniuut  coloni  Agapen  suam  visuri  :  nam 
sepulcrum  Martja-is  patet  ad  occasum  usque  solis :  redennt 
urbani  etiam  vel  voti  compotes  ,  ut  gratias  agant ,  vel  opis 
indigentes ,  ut  sibi  propitiam  demereantur.  hospites  quoque 
pictura  admonet  secus  viam ,  festo  apparatu  insignis  _,  item 
serici  limbi  fluilantes ,  ut  in  Hypogeum  descendere  velint ; 
€t  liabent  etiam  plerique  imagines  ex  aere  effictas  ,  aut  li- 
bellum  y  unde  quisque  gemini  dies  festi  facile  ediscat. 

CAPUT  nl. 
DE  FESTIS  CONCEPTIVIS 

i.  Frimum  quidem  mense  Maio,  qaum  ia  Basilica  nostra 
Lipsanorum  sacrorum  anniversaria  sollemnia  die  Dominico 
altero  celebrantur,  eo  die  Corpus  quoque  sanctissimae  Mar- 
tjris  revelari  mos  est.  iterumque  mense  Iulio  quum  festum 
in  Hjpogeo  peragitur  Redemptoris  divini ,  die  scilicet  Do- 
minico  tertio ,  a  meridie  sepulcrum  patet:  et  utroque  die 
Agapen  usitatis  supplicationibus  honoramus.  quidam  etiam 
quotannis  quas  libet  ferias  sextas  tres  continent,es  pro  studio 
suo  dicare  ei  solent,  easque  peculiari  obsequio  venerantur, 
sacramentis  ad  animi  expiationem  rite  susceptis. 

il.  Sed  publico  nomine  quandoque  dies  ad  supplicandum 
designatus  est  ob  calamitatem  aliquam  ingruentem.  id  primo 
factum ,  quum  Gallorum  exercitus  in  Italiam  infusus  ad  Ollium 
pervenisset :  quod  contigit  vl«  Kal»  Iunias  anno  m*  dcc« 
Lxxxxvl  •  votum  publice  tum  susceptum  ,  de  quo  epigram*» 
ma  habes  hujusmodi: 

Italiam  Gallus  peteret  dum  turbidus  armis , 

Et  nostras  pauper  quaereret  exsuvias; 
Ollius  obstabat  medius  sine  milite  ,  pronum 

Inque  agros  lato  ponte  patebat  iter. 
Suscipimus  sero  moesti   sub  vespere  vota  ; 
Mane  ,  Agape  ,  laeti  reddimus  ipsa  tibi  5 
Nec  mora,  dextrorsum  flectit  se  exercitus  omnis, 
Heic  et  tutus  ager  ,  tuta  fuitque  domus. 
Quum   vero    bellum    rursum  anno  m  •   dccc  •   timeretur ,  ite- 
rum  Martjri  supplica.tum    est,  et  voto  suscepto  patrocinium 
imploratum^ 

Dum  discordia  perfidos  tumultus 
Bellum  et  classica   nunciant  sonora  9 
Hos  ioter  fremitus  gravesque   motus 
O  nostros,  Agape  ,  tuere  fines  , 
Huc  quae  Romulea  volens  ab  urbe 
Servatrix  ades  ,    incolaeque  more 
Iam  civis  studiosa,  jam  Patrona 
Dici  et  esse  libens  amas  clientum  . 
Pax  si  manserit  heic ,  tuamque  dextram 
Hostis  si  metuet ;  sacro  heic  peracto 
Laudes  laeta  cohors  tuas  canemus: 
Latique  auxilii  tabella  testis 
Dicet  hospitibusque  posterisque 
Tua  rursum  ope  Clarium  stetisse. 

nl.  At  multo  frequentius  pro  aegrorum  salute  Clerus  ro- 
gatus  convenit  ad  sacrum  sollemne,  nec  sine  populi  con- 
fluentis  sollicitudine  de  civium  suorum  valetudine  ex  ani- 
mo  laborantis.  compertum  quippe  est,  benignam  Marty- 
rem  precibus  nostris  adnuere ,  praestitemque  esse  :  quod  ni- 
mirum  aut  convaluerint ,  pro  quibus  ad  ejus  sepulcrum  sa- 
cro  facto  supplicatum  fuerit ,  aut  certe  aegrotantes  tempus 
sibi  mirum  in  modum  impetrarint ,  quo  animi  labes  ablue- 
rent ,  et  graviori  morbo  liberarentur. 

Quod  reliquum  est ,  fateri  jam  omnes  debemus  ,  divino 
plane  munere  sanctae  Martyris  Corpus  ad  nos  pervenisse , 
ut  in  tutela  ejus  quiesceremus  ,  in  eaque  tamquam  Patrona 
picntissima  paratum  nobis  praesidium  adversus  omne  ho- 
stium  genus  quotidie  expcriremur. 

Haec  tibi  sint,Agape,  nostri  pia  munera  amoris, 
Dq  te  perpctuo  ut  fama  ioquatur  anus : 

Nec  de  te  solum  quot  adhuc  benefacta  fuere, 

Sed  quae  nostri  etiam  grata  animi  officia  : 
Quo  nempe  exsuvias  cultu,  quo  nomen  honore 

Tota  tuum  supplex  Patria  prosequitur. 
At  studii  haec  nostri  fac  sit  mansura  voluntas , 

Vt  par  in  populo  Relligionis  erit. 
Hanc  sequimur,  tibi  nos  dum  plaudimus,  hanccrue  sequetuf 

Quae  sapiet  po&t  nos  ultima  posteritas. 

CAPVT    ml. 
DE  BENEFICIIS  IMPETRATIS 

V  tinam  ,  ut  benigne  adnuit  Agape  opem  ejus  ImpIorantibusf 
sic  et  iidem  omnes  accepti  benelicii  tabellam  testem  exstare 
voluissent  !  multo  plura  caelestis  largitatis  monumenta  ha- 
beremus.  sed  his  tamen  deficientibus  non  patiar  latere  ,  cxuae 
ad  aures  meas  pervenerunt.  ea  sunt  hujusraodi. 

Aeger  solatlo  recreatus 

Insomnis  longa  nuper  quum  nocte  jacerem  , 
Torreretcrue  ambos  dira  podagra  pedes: 

Supplicio  in  tanto  mihi  quae  solamen  adesset, 
Imploravi  Agapen:  ter  fuit  auxilio: 

Actutum  blando  nam  sparsit  membra  sopore, 
Perfuditcfue  artus  rore  benigna  suo.     . 

AVLVM   •    IN  •   MlLITlAM 

AB  •  AGRO  •  ABREPTVM 

AGAPE    •    ORANTEM    •    AVDIVIT 

LJBEBVM  •  REMISIT  -  DOMVM 

ArAnm  •  MAPTTPI 

ETNIKH 

MNHMH2   •   XAPIN 

OTI   •   AI   •   ATTH2  •   ZHI 

FLAGrAbAM    •    AMENTlA 

INFLAMMATVS    •    LIBIDINE    •    FEREBAR 

IN    •    VETITVM 

TVO   •   DE    •   MVNERE    •    AGAPE    •    SANCTA 

ODIO   •   IAM  *   EST   •   QVOD   •   AmAbAM 


NVPTIAS   •   COGITABAM 

VIR    •    ERAT   •    IN    •    PROMPTV 

TV    •    MIHI 

ADFVISTI  •   AGAPE   •   FACEM   •   PRAEFERENS 

VIRGINITAS   •    MIHI 

IAM  •   IN   •   DEHCIIS   •   ERIT 

MALVS   •   AH   •    PEREAT   •    PVDOR 

QVI    •    ME    •  JPERDITVM    •    IBA.T 

TE    •     AVSPICE     •     TE    •     ADIVTRICE 

AGAPE    •    MARTYR 

LABEM   •    ANIMI    •    EXPlAVI 

VICTORIA    •   LAETVS 


AGAPE    •    EXORANTE 
DIVINITVS    •    DATVM   •    LAELlAE   •    FAVSTI 

NE    •    IN    •    AQVIS    •    PERIRET 

CVIVS    •    EFFIGIES    •    HEIC    •    POSITA    •    EST 

VT   •   ESSET    •    AD    •   POSTEROS    •   MIRACVLI    •   EiVS 

MONIMENTVM 


DONARIVM    •    ARRVNTIARVM 

QVOD   •   AGAPE    •   PROPITIA    •   DOMVS    •   TOTA 

EXTINCTIS    •    ODIIS 

TRANQVILLITATE    •   VTATVR 

SALVIA  •   MATER 

lNFANTEM   •    PVERVM   •    SERPENTE    •    VLCERE 

LANGVENTEM 

ANTE   •    SEPVLCRVM    •    AGAPES   •   MART  • 

SVPPLEX   •   RECEPIT   •   INCOLVMEM 


SEPTIMIVS    •   PATRlA    •   EXTORRIS 

IN  •  EXSlLlO  •  CONSENESCEBAM 

IMPLORATA   •   AGAPE 

DOMVM 
POSTLIMINIO   •   REVISI 

FLAVlA   •  MATER 

CAMILLO    •   FILIO    •   INCOLVMI 

AB    •   HESPERIA   •   VLTIMA   •   RECEPTO 

AGAPE    •    MARTYRI 

GRATIAS 

QVOD   •   NEC   •   STERILEM   •   RVElGINEM   •   SEGES 

NEC    •>  FQECVNDA   •   VITIS  •   PESTlLENTEM   »  AFRICVM 

SENSERIT 

COLONI    •   MONTICELLENSES 

AGAPE    •  MERENTI 

DONVM  •  DEDERE 

ICTV    •    ARBORIS   •   PROPE    •   FVNERATVS 

FILlIs   •    NOMEN    •    TWM  •    AGAPE    •    SANCTA 

INCLAMANTIBVS   •    REVIXI 


MAXIMILLVS    •    PVER 

MODO    •    VALGVS    •    DISTORTIS    •    CRVRIBVS 

A    •    SEPVLCRO    •    AGAPES    •  MART  • 

RECTIS   •   PEDIBVS    •    IN   •    AMPLEXVM 

MATRIS  •   VENIT 

DESIDERATVM   •   IN   *   PROELIO   *  VIRVM 

ANTE  •  SEPVLCRVM  •  AGApES  •  MART  • 

DEFLEBAT   •   BERENICE   •   MVLTIS    •   LACRIMIS 

DOMVM    •    REVERSA 

VIRVM   *   COMMEATV    •    IMPETRATO 

INVENIT   •    REDVCEM 


»^i*?*$**2*S*5*»S«*^**^*^**« 


ELISA    •  MOERENS 
OB   •   NVTRICVM   •  ALTERAM  •   PVRVLENTAM 

IMPLORAVIT    •   OPEM   •    AGApES 
AMBAS   •  PERENDIE   •   SORORlANTES   •   SENSIT 

MAXILLA  •  VTRAQVE   •   DOLENTE 

FRENDEBAM   •    DENTIBVS   •    GEMENS 

NEC  •  LACRIMIS   •   TEMrERABAM 

ACCESSI   •   OSCVLATVM  •  DENTEM  •   AGAPES   •  N 

ILLICO  •   STETIT   •  DOLOR 

INSTAbAt   •   MIHI 

AT    •    VOX    •    FAVCIBVS 

ADMISSA    •    RITE    •    ACCVSARE 


MORS 

HAESERAT 

NON    •   POTERAM 


INVOCAtA    •    AGAPE    •    BIS     •    ADFVIT 
VOCEM   •   REDDIDIT   •    VITAM    •   SERVAVIT 


ANNO    •    M  •    DCCC    •   XIIII' 

IIII    •    KAL   •   NOV  • 

VOTIS    •   PVBLICE    •    SVSCEPTIS 

AGAPE    •   IMPLORATA    •   PLVVIAS   •   SVSPENDIT 

ET    •   A   •    SVPPLICATIONE    •    PRAESENS 

AGROS    •    AQVIS    •    OBRVTOS    •    OPPLETOSQVB 

PATEFACTO   •    SOLE   •  RECREAVIT 


IIII 


KAL    •   APR 


ANNO    •   M   •    DCCC    •    XV  « 

SVPPLICATIONE    •    INDICTA 

ET   •   SACRO   •   AD   •    SEPVLCRVM   •    AGAPES   •   FACTO 

VTI    •    CVSTODI   •    SVO 

PAVLLO    •    BEDOSCHO    •    CVRIONVM    •    PRIMO 

DE    •    VITA    •    OB    •    MORBI    •    VIM    •    PERICLITANTI 

PROPITIA    •    ADESSET 

CIVIVM    •    VOTA    •    AVDIIT 

ET    •    VALETVDINE    •    REDDITA    •    PIUECLARVM 

ANTISTITEM  •   PATRlAE   •   REDONAYIT 

Haec  satis,  ut  de  beneficentia  Martyris  nostrae  erga  nos 
fama  transeat  ad  posteros:  <jui  experiri  ipsi  etiam  facile 
poterunt ,  quanta  sit  apud  Deum  gratia ,  siquidem  eam  pari 
atque  nos  religione  et  observantia  colendam  sibi  celebran- 
damque  existimarint. 


FINIS. 


MIXAHAEIA 

SIVE 

DIES   FESTI 

PRINCIPIS  ANGELORVM 

APVD  CLARENSES 


Quae  modo  jam  senior   confecta  aetate  parabam 
Sera  tuo  ,  Michael ,  compta  ministerio  5 

Exiguo  quaintruani  censu  ,  nec  digna  magistro , 
Accipe  quae  toto  dat  tibi  mens  animo : 

Spero  equidem  ,  nec  vana  fides ,  potiora  rependes 
Caelesti  veniens  quae  dabis  auxilio. 

PRINCIPI  CAELESTIVM 

MICHAELI  SANCTISSIMO   MAXIMO 

TVTORI  NOMINIS   CHRISTIANI 
PERPETVO    INyiCTO 

V0T4  CLIENTIVM  NOVORVM. 


K 


onoris  tui  solium ,  alme  Michael ,  apud  Cae- 
lestes  admirati  9  adeo  dignitatis  tuae  splendore 
perstringimur  ,  istam  ut  majestatem  mens  animi 
perferre  Vix  possit.  quia  tamen  eximiam  decoris 
tui  speciem  suaVttate  quadam  adspergis  9  neque 
supplicantium  cuiquam  admissionis  spem  eripis  y 
liceat  nobis  adspirare  quo  ~vocas  ,  propitiumque  te 
nobis  addita  alacritas  reddat ,  cujus  in  tutela  ad- 
quieVimus.  tu  nimirum  auctor  mortalibus  es  laeti- 

tiae  omnls  et  faustitatls ,  quo  scilicet  magistro 
jamdiu  didicimus  ,  ne  nobis  quidem  iter  illud  ad 
caelum  adnitentibus  fore  interclusum:  paratas  imo 
cuique  sedes  esse ,  ubi  aevo  beatissimo  perfrua- 
mur  y  extorribus  inde  teterrimis  hostibus  ^quos  ipse 
triumphator  invictus  profiigaveris .  itaque  lioc  pri- 
mum  postulare  audemus ,  uti  volens  libensque  vota 
nostra  et  gratulationes  et  studia  accipias  cultorum 
tuorum.  nam  unus  maxime  et  imploratas  preces 
benignus  audis  ,  et  gratulantium  de  victoriis  tuis 
officia  probas ,  et  nominis  tui  studiosos  gratae  vo* 
luntatis  significatione  prosequeris.  utinam  vero  quae 
tua  erga  homines  pietas  est ,  eandem  omnes  qua 
jpar  est  fide  et  virtute  imitemur .  eaque  potissimum 
in  oculis  liabere  nos  juvet ,  quibus  sanctimoniam 
tuam  _,  dignitatem ,  lionores  >  res  gestas  perpetucu 
recordatione  summoque  obsequio  complectamur.  at- 
que  haec  profecto  tibi  nemo  non  debet  ;  quum  be- 
neficia  tua  piorum  consensu  et  communi  religionis 
nexu  conjuncta  videantur.  sed  qUum  hoc  etiam 
nobis  indulgentia  tua  adtributum  sit ,  ut  prae  ce- 
teris  in  cultorum  tuorum  numero  censeamur ,  stu-, 
dium  jam  erga  te  nostrum  ejusmodi  esse  oportet , 
ut  conatus  aliorum  et  recte  facta  longe  superemus* 

quantum  enim  ex  benevolentia  tua  et  liberalitate 
auxilii  nobis  et  utilitatis  accesserit,  curae  tantun- 
dem  et  laboris  et  diligentiac  a  nobis  impenden- 
dum  est ,  ut  grati  semper  atque  benejiciorum  me- 
mores  reperiamur. 

Et  haec  quidem  in  -votis  sunt ,  ut  quae  desi- 
derio  ipso  jamdiu  incohata  Vides  ,  ea  opere  ali- 
quando  perfecta  recognoscas.  sed  tamen  age,  cae- 
lestis  Patrone ,  qui  recta  petentibus  bonus  adnuis , 
Tioc  etiam  muneris  tui  fac  esse  ,  ut  nec  memoria 
tui  unquam  animo  excidat  ,  et  Virtutum  tuarum 
decora  nos  specie  ipsa  semper  et  splendore  dele- 
ctent.  sic  constanti  amore  tuos  invenies  >  idemque 
ejficies ,  ne  tua  nos  amplitudo  majestasque  deter- 
reat.  quin  et  illud  a  te  facile  impetrabimus  ,  ut 
ne  ipsum  quidem  munusculum  rejicias,  quod  tibl 
in  libello  nostro  ,  qualecumque  est ,  unanimes  ex- 
hibemus.  id  utique  ea  mente  dedicatum  volumus  , 
ut  quamdiu  in  tutela  tua  nos  esse  gloriemur , 
tamdiu  praesidium  nobis  ad  salutem  nunquam  de- 
futurum  intelligamus. 

Oitia  demum  ne  eos  quidem  negligis ,  quos  prae- 
terea  in  ejusdem  nominis  societatem  nobiscum  con- 
spirare    percupimus  ,  eos    quoque  liberalitatis    tuae 

4 


velis  esse  pdrticipes  :  quo  et  laetitia  clientium 
tuorum  in  dies  adcrescat,  et  ohsequentium  studiq 
sanctissimis  religionibus  augeantur. 

Dulce  est ,  o  Michael  ,  caro  de  nomine  plures 
Quod  duce  te  sacro  jungimur  auspicio. 

Augeat  et  numerum  rursus  submissa  juventus , 
Quae  simul  imperio  militet  alma  tuo* 

JIoc  juvat :  ingentes  auctus  quum  fama  loquetur , 
Accepta  liaec  referet  munera  quisque  tibu 


(LI) 

CAPVT    I. 
DE  CELLA  MICHAELIANA  CLARENSIVM. 

V^uura  superioribus  aetatibus  insignia  passim  monumenta 
extarent  memoriae  dicata  sanctissimi  Principis  Angelorum, 
mirandum  plane  est  defuisse  temporibus  nostris ,  qui  tanti 
Ducis  dignitatem  laudemque  veterum  exemplo  renovarent. 
et  Claris  quidem  praeter  imaginem  unam  ,  quae  in  aede 
Sancti  Archidiaconi  Bernardi  visitur ,  vestigium  erat  aliud 
nullum,  quo  magni  Michaelis  cultus  celebraretur.  in  ipsa 
autem  urbe  Brixia,  quam  multa  et  praeclara  templa  exor- 
nant,  aedes  adhuc  Archistrategi  desiderabatur  ,  quum  eam 
primus  destinavit  Episcopus  noster  pius  idem  ac  sollers , 
quam  veluti  arcem  esse  voluit  tutelae  paratam  defunctorum. 

Ceterum  Clarensibus  datum  est ,  -ut  anteverterent ,  insi- 
gnemque  Cellam  primi  constituerent  ,  quae  caelesti  huic 
Patrono  sacraretur.  praeclari  operis  potior  laus  fuit  spectabi- 
lis  viduae  ,  quae  locum  Cellae  optavit  via  Iacobea  extra 
pomoerium ,  ubi  aedes  eminet  sanctae  genitrici  Dei  sacra , 
quam  duo  praeterea  ex  Apostolis  tresque  alii  e  sanctis  caeli- 
tibus  adprime  illustrant.  verum  ne  manus  illico  operi  ad- 
moveretur  non  tam  religiosae  feminae  mors  ,  quam  perver- 
sorum  hominum  voluntas  obstitit,  pecuniam  intervertere  co- 
nantium  ,  quae  vindici  sanctissimo  jamdiu  debebatur.  bien- 
nio  omciosius  quam  res  posceret  elapso  ,  res  demum  in  fo- 
rum  deducta  est ,  eoque  in  judicio  adversarius  tandem  , 
pracstantissimi  adolescentis  prudcntiam  expertus  ,  caussa 
cecidit. 

Post  haec  mora  omni  sublata,  quum  idus  essent  aprilcs 
anni  m-  dggg«  xiiiI*  a  lapide  auspicah  iniiium   factum,  jactis^ 


que  fundamentis  ,  quum  operae  nunquam  cessassent ,  intra 
quintum  mensem  moles  educta,  opusque  prope  perfectum 
visum  est.  tholo  enim  imposito  et  corona  subjecta,  pilis 
quoque  additis  sex ,  quae  Cellae  formam  definirent ,  jam 
aedificium  spectantibus  adridebat.  at  binae  item  portae  ad 
latera  apertae  ,  simul  et  fornix  anagljptis  ornatus ,  altare 
vero  e  marmore  elegans  accessit  ejusmodi ,  nihil  ut  ad  spe- 
ciem  deesse  videretur.  scd  et  tabulae  praeterea  duae  additae 
marmoreae  ,  quae  in  aeternam  memoriam  sanctae  atque  sa- 
cratae  essent ,  altera  ut  historiam  absoluti  operis  sic  referret .- 

michAeli 

PRINCIPI   •    ANGELORVM 

INVICTO    •   MAXIMO 

KATHARINE   •   IOAN   •    ZANETTI    •  F« 

KATAPANIA 

CELLAM   •    AVGVSTAM 

PRIMA   •    DEDICARI    •    IVSSIT 

CVLTORES 

(5AELESTIS   •   PATRONl 

AERE    •   CONLATO 

PERFICIVNDAM     •     CVRAVERE 

ANNO   •   M   •   DCCC   •  XIIIL* 
FAVSTO    •    FELICI 


(  M«  ) 

Altera  rero ,  quae  supplicationis    formulam  exhiberet ,  hh 
verbis ; 

MA.CTE 

O    •    DAEMONVM    •    POTENS 

MACTE    •    O    •    DVCTOR    •    ALME 

DECEDENTIVM 

TVAM    •    QVICVMQVE    •    SVPPLICES 

HEIC  •  OPEM  •  IMPLORAvERINT 

TV    •    MICHAEL    •    SANCTE 

EXORATVS    •    AVDI 

AVDI    •   ET   •    MAGIS    •    POSTVLANTES 

VTI    •   VITAE    •    IN   •   EXITV 

TE    •    QVI    •    TVTOR    •  ES    •    FIDELIS 

PRAESENTEM    •    SIBI    •    SENTlANT 

ET    •    PROPITIVM 

Septemnri  autem  mense  prope  exacto,  quum  novae  Cel- 
lae  dedicationem  permulti  urgerent ,  impedimento  esse  vide- 
batur  eximii  operis  nondum  absoluta  delineatio  ,  ipsa  nempe 
Imago  summi  Principis  Angelorum  ,  quam  Teosa  noster  ma- 
gno  studio  perfectam  exoptabat ,  quae  scilicet  ingenii  ejus 
et  judicii  publici  insigne  monumentum  futura  erat.  interea 
quum  in  promptu  esset ,  atque  etiam  oblata  fuisset  effigies 
altera  ,  cruae  vicem  hujus  apte  supplcre  posset ,  ipse  etiam 
adnuisset  indulgentissimus  Episcopus  noster,  ut  jam  ea  dedi- 
catio  a  Praeposito  Clarensium  perageretur  ,  pridie  kalendas 
Oclobres ,  qui  dies  nobis  magno  semper  in  honore  erit ,  mul- 
tis  mortalibus  undique  adflucntibus  incohata  rite  supplicatio 
est  Clero  omni  adstante ,  et  singula  ex  ordine  peracta ,  quae 
sanctissimis  ceraemoniis  concluduntur.  dedicatione  absoluta 
sacrum  sollcmue   indicluju  corona   miuistrorum   adstante  ,  ejU 


(LIV) 

ab  Evangelio  prpnunciata  Laudatio  est  diserti  oratoris :  mu- 
fiico  etiam  concentu  aucta  celebritas,  quae  mire  populum 
«xhilaravit. 

At  viii»  idus  Majas  anni  insequentis  ,  quum  honori  caele- 
stis  Patroni  sollemnia  iterum  peragenda  essent,  auxit  populi 
laetitiam  adlata  denique  effigies  Teosiana ,  quae  Cellae  nostrae 
«plendorem  adtulit  singularem.  quamobrem  insigni  hac  ta- 
tula  in  sedem  suam  recepta,  eaque  rite  lustrata  omnes  ope- 
ri  cives  hospitesque  plauserunt :  ipsumque  monumentum  re- 
ligio  sacrasse  visa  est ,  atque  impensius  ad  cultum  animos 
illexisse.  jamtum  enim  fuit ,  qui  et  tantum  Ducem  una  cum 
caelestium  exercitu  ad  novam  festi  diei  celebritatem  versibus 
invitaret  hujusmodi; 

Dux  sacri  Michael  agminis  ,   huc  age 
Ad  festum  propera  quem  colimus  diem: 
Huc  tecum  rutilis  ducito  caelitum 

Sanctos  sideribus  choros. 
Te  namque  aligerum  prosequitur  libens 
Quovis  alma  cohors  te  duce  daemonum 
Victrix ,  quae  superis  addita  sedibus 

Yirtutis  memor  est  tuae. 
Gratis  ara,  viden?  fumat  odoribus 
Et  multis  populus  te  precibus  vocat : 
Implorate  fave  ,  nostraque  supplicum 

Summo  vota  refer  Deo. 
Heu  terret  miseros  exitus  anxii 
Impendens  animi,  spretaque  judicis 
Majestas ,  «celerum  quem  fore  vindicem 

§evos  relligio  docet :  ^ 


(LY    ) 

Terrent  insidiae,  quas  struit  hostium 
Conjuncta  cohors  ,  perdere  quae  genus 
Humanum  adgreditur ,  sedibus  et  suis 

Adscitos  pepulisse  avet. 
Ergo  funerea  ultima  ubi  faces 
Jam  lux  extulerit ,  raptus  in  aethera 
Fac  terris  subito  spiritus  avolet 

Caelestem  in  patriam  levis : 
Fac  prodire  chorus  gestiat  obviam 
Laetantis  populi,  caraque    civium 
Invitet    propior   dextera  ,  quot  poli 

Nunc  arces  pedibus  premunt : 
His  laudem  sociis  ut  Pater  audiat 
Natusque  unigena  et  temporis  inscius 
3Ex  utroque  fluens  Spiritus,  omnibus 
Vnus  qui  Deus  imperat. 

Quum  autem  per  eos  dies  multi  quoque  e  finitimis  vlsen- 
di  studio  aedem  nostram  adirent ,  et  tabulam  Teosianam  ple- 
rique  omnes  commendarent  ;  fuit  tamen  qui  cetera  probans , 
vultum  nihilominus  magni  Archangcli  reprehenderet,  quod 
tanto  hoste  prostrato  irarum  in  eo  indicia  nulla  eminerent, 
neque  de  victoria  exsultare  animus  cius  videretur  .  at  Hle 
non  vidit ,  eam  pictoris  mentem  fuisse ,  ut  non  lam  Angeli 
vim  ,  quam  ipsam  virtutem  ostenderet ,  eique  hoc  magis  ac- 
ceplum  ,  Deo  tum  esse  satisfactum :  quo  nihil  certe  Angelo. 
jucundius  accidere  unquam  poterat ,  ut  in  epigrammate  ad-- 
notatuin  animadvertcs. 

Subridet  Mlchael  devicto  interritus  hoste  ; 
Nec  mireix; ,  olli  jam  aihil  est  rqliquunx^ 


(lYi) 

Scilicet  aeterrium  caelestibus  exul  ab  oris 
Frustra  hostis  cives  increpat  aetherios: 

Pax  superis  parta  est ,  superis  victoria  cessit , 
Dux  facti  Michael  praemia  prima  feret. 

Haec  demum  laus  Clarensibus  debetur ,  ab  ipso  exordio 
ampliatae  aedis  mira  cultorum  exarsisse  studia ,  qui  Cellam 
Michaelianam  exornare  caeperunt ,  festosque  dies  sibi  nuper 
optati  tutoris  ac  vindicis  in  honore  quotannis  haberi  volue- 
re.  nec  defuit ,  qui  pulcherrimum  Imaginis  exemplum  in 
aere  effingendum  curaret ,  ut  multiplicatis  exinde  formis  ef- 
figiem  quisque  vel  domi  habere  posset,  quae  magnum  sae- 
pius  Archangelum  in  memoriam  revocaret.  sed  illud  in  pri- 
mis  commendandum  est,  ex  eo  die  clientes  pientissimos  jam 
optare  sibi  ac  petere  ,  non  modo  ut  tantum  Patronum  ubi- 
que  propitium  habeant  ,  sed  etiam  ut  eundem  maxime  in 
mortis  suae  discrimine  praesentissimum  experiantur  :  quemad- 
modum  versibus  quoque  nonnulli  exposuere  : 

Quae  tibi  nunc  vario  fulget  sacra  marmore  Cella, 
O  Michael ,  domito  dux  metuende  Erebo : 

Hanc  primum  mulier  pia  condidit ,  hancque  clientes 
Dein  studio  ornantes  excoluere  tui : 

Ut  sibi  nimirum  praesens,  ut  civibus   idem 
Mortis  in  ambiguo  limine  adesse  velis. 


Tartareus  quamvis  crudelius  infremit  hostis  , 
Nqs  ubi  in  extremum  mors  rapit  interitum  5 


(  mi  ) 

Quid  metuas,  Michael  tibi  si  fortissimus  adsit , 
Cui  cessere  hostes  aethere  quotquot  erant? 

Quem  colis ,  hic  vitae  columen ,  morientis  et  idem  est 
Solator :  mortis  quippe  habet  imperium. 

Ipse  iter  insuetum  tibi  pandet  in  avia,  teque 
Victorem  lateris  ducet  in  astra  comes. 

CAPUT    il. 
DE  ALTARIBVS  AEDIS  NOSTRAE  PRIORIBVS. 


V. 


eterem  tabulam ,  quam  altare  maximum  adhuc  exhibet , 
indoctus  auctor  sic  pinxerat ,  ut  inter  Apostolos  Philippum 
et  Iacobum  Domini  nostri  Anastasis  supra  sepulcrum  ejus 
emineret :  omnino  ut  vides  mendose  $  neque  enim  resurgen- 
ti  a  mortuis  Christo  Apostolorum  quispiam  adfuit:  ergo  ex 
sancti  Caroli  Archiepiscopi  nostri  praescripto  (1)  commentum 
illud  tandem  submotum  est ,  ejusque  loco  rite  inserta  vetu- 
stae  memoriae  imago  Mariam  Virginem  referens  sideribtis  re- 
ceptam ,  cujus  jamdiu  dies  festus  quotannis  xym  •  kaL  Sep- 
tembres  summa  religione  celebratur  ,  eo  ad  sollemnia  con- 
venienle  Collegio  Faustiniano  frequcntique  viciniae  coetu.  id 
ipsum  titulus  indicat,  quem  in  pronao  proponi  mos  est : 

DOMINAE    •    NOSTRAE 

SANCTAE   •    GENETRICI    •    DEI    •    MARlAE 

SIDERIBVS    •    RECEPTAE 

CVBIA    •    TERTIA    •    SACRIS    •    SOLLEMNlEVS 

OPERATA    •    DEDICAEAT 


(0  V.  Conc.  I  Mccliol  o«.  i565.  apud  Hard.T.  X.  p.  643. 


(   LVIII    ) 

Phakucios  autem  simul  liceat  adscribere  ,  qui  ad  eum 
diem  pertinent ,  et  Curiae  nostrae  pietatem  praeseferunt : 

Virtutum  meritis  beata  partis , 

Et  sero  mage  nobilis  triumpho , 
Salve  o  sidereo  recepta  caelo , 
Quae  Regis  solio  locata  fulges  , 
Sanctae  virgo  eadem  parensque  prolis , 
Et  totius  amor  decusque  olympi. 
Adsunt  scilicet  hoc  die  frequentes 
Si  rursum  tibi  Curiae  ,  pioque 
Si  plaudens  reboat  choro  juventus , 
Da  nostri  studium  placere  amoris  , 
Et  justis  merita  adprobasse  votis. 
Inanis  nihil  adlicit  voluptas  , 
Insanaeque  nihil  morantur  aurae  , 
JNec  fastus  male  perdit  ambitusque. 
Vnam  te  canimus  ducem  ac  magistram , 
Vna  es ,  quam  dominam  vocamus :  uni 
Sacros  perpetuo  scias  honores  , 
Quibus  te  colimus.  fave ;  juvabit 
Tui  nos  meminisse:  quippe  talem 
Quis  frustra  dominam  vocavit  unquam  ? 

Eodem  vero  in  altari  magnos  quoque  Apostolos  Iionora- 
mus  ,  Philippum  nempe  Bethsaideum  et  Iacobum  Adelpho- 
teum ,  quorum  dies  festus  kalendis  Majis  adnexus  est  (1). 
eum    porro    non  Cleri  tantum  conventus,    sed    Curia    etiatn 


(i)  F.  post  alios  Zacariam  dissert.  de  tribus  lacobis  a  p.  7. 


(    "X    ) 

universa  celebratiorem  facit,  opem  singulis  patrociniunique 
religionis  pacisque  caussa  implorantibus  ,  quod  versus  quo- 
que  designant,  quos  subjicio  : 

Relligio  in  primis  cara  est,  qua  vivere  caelo 

Discimus,  et  vanas  temnere  divitias: 
Virtutis  socia  est  Pax  altera;  quippe  beatum 

Ipsa  facit ,  tristem  qui  fugit  invidiam. 
Custodes  sancti ,  patriae  queis  maxima  cura  est , 

Haec  date  :  sat  vestra  to.t  bona  tuta  prece. 

Eodem  et  Inscriptio  spectat,  quae  hoc  die  ad  aedis  portam 
prostare  solet : 

/ 

PHILIPPO   •    BETHSAlDEO   •    IACOBO    •    ADELPHOTEO 

MAGNIS    •    APOSTOLIS 

CAELESTIBVS    •    PATRONIS    •    CVRlAE    •    TERTlAE 

VICINIA   •   VNIVERSA 
SACRIS    •    ANNIVERSARIIS    •    HONOREM   •    HABET 

Et  augent  interdum  hujus  diei  popularem  frequentiam  sta- 
tae  supplicationes  ob  impetrandam  agrorum  fertilitatem  ,  si* 
quidem  eodem  tempore  triduum  occurrat  indictarum  precum, 
quas  senariis  hisce  significatas  intelligas  : 

Veris  reduxit  dies  alma  faustitas , 

Euge  ,  quid  times  ?  duplicalis  precibus  , 
Caelestes  modo  quas  effundunt  proceres , 
Sperare  laeta  ipsi  nos  jubent  auspices. 
Agrorum  ncmpe  custos  bonus  vigilat 
JSon  unus ,  trisles  averruncans  nebulas  $ 


(LX) 

Nec  saeva  grando  tuis  unquam  frugibus 
Aut  vehtus  urens   aut  loligo  obfuerit , 
Nil  edax  bruchus  ,  nihil  locusta  vorax , 
Non  efferatae  quae  redundant    pluviae. 
Tu  cave  mali  vindicem  doli  Deum  , 
Cave,  neglecta  ne  sit  damno   pietas  : 
Iam  vitis  sera,  jam   ditabunt  segetes, 
Et  plenis  nihil  trepidabis  horreis. 

Quod  reliquum  est,  hinc  tibi  ad  laevam  regresso  altare 
se  obferet  Blasio  Hieromartyri  sacrum ,  cujus  signum  adfa- 
bre  elaboratum  duo  alia  decorant ,  alterum  Erasmi  antiqui 
Martyris  ,  cujus  diem  festum  colimus  iiii*  nonas  Junias  ,  al- 
terum  Gothardi  Episcopi  Hildesheimensium ,  quem  saeculo 
Xi-  floruisse  comperimus  (i);  vitaque  functum  iin«  nonas 
Majas.  sed  Blasii  potissimum  illustris  fama ,  quem  et  Col- 
legium  Faustinianum  sollemni  conventu  honorat  in-  nonas 
Febr*  et  Curia  ipsa  titulo  ad  portam  proposito  memoriae 
commendat . 

BLASIO   •  HIEROMARTYRI   •   SANCTISSIMO 

CVRIA   •    TERTIA 

VINDICI    •   ARTIVM   •    SALVTARIVM 

VTI    •    POPVLO   •    VNIVERSO   •   PROPITIVS    •    SIT 

Eundem  cum  aegrotantium  multi  propitium  sibi  expetunt  » 
tum  vero  ii  maxime  invocant  ,  qui  angina  laborant:  cujus 
jei  caussa  veterem  quoque  ritum  plerique  observant ,  ut  ho- 


(1)  V.  Ferrar.  in  Calal.  55.  p.  i83. 


(1*1) 

dierno  die  ad  sacerdotis  genua  accidant ,  quo  decussatis  can- 
delJs  lustrentur:  quos  quidem  hi  versus  ad  majus  pietatis 
studium  hortantur. 

Solator  bone  tristium  salusque , 

Blasi,  o  si  miseros  benignus  audis, 
Et  preces  bene  supplicumque  vota 
Succedunt,  age  quaeso  perrogantes 
Tot  jube  modo  languidos  valere  , 
Qui  plaudunt  tibi  ,  dexteramque  praebenL 
Sed  quos  auxilio  juvare  pergis  , 
Fac  illos  meminisse  ,  quid  reposcat 
Ipse  auctor  Deus  omnium  bonorum 
Cui  par  est  mage  gratiam  referre  , 
Vnus  qui  dederit ,  fovetque  vitam. 
Jam  docti  sapient,  datisque  laeti 
Debebunt  tibi  plura  ,  quam  petebant. 

Sed  jam  nimis  multa  extra  chorum  ,  ut  haec  praeter  ar* 
gumentum  addita  queri  possis.  nonnihil  tamen  intererat ,  ut 
et  de  sacra  aede  aliquid  saltem  diceretur,  cujus  ambitu 
Michaelianam  Ollam  videas  contineri. 


( *X" ) 

CAPVT    iiL 
DE  FESTO  DIE  PRINCIPIS  ANGELORVM  PRIMO. 


VIII*  idus  Majas  ,  qui  dies  octavus  est  a  sacris  sollemnibus 
duorum  Apostolorum  tutelarium ,  nova  sollemnia  instaura- 
mus  Jionori  magni  Michaelis  ,  quem  eo  die  a  multis  morta- 
libus  in  Gargano  monte  visum  accepimus  ostento  insigni ,  quod 
tum  omnium  celebratione  vulgatum  est  ,  Gelasio  Pontifice 
Maximo  rem  confirmante ,  quam  annus  designat  cccc«  lxxxxiii» 
vetustam  autem  narrationem  Vghellius  (1)  aliique  ediderunt, 
in  qua  legere  est  de  spelunca  in  finibus  Sipontinis  divinitus 
electa,  quae  Michaeli  sanctissimo  sacra  in  ipso  Gargani  mon- 
tis  vertice  jamdiu  summa  religione  colitur ,  et  clara  prodi- 
giis  finitimos  populos  in  tanti  Patroni  tutela  esse  portendit. 
ea  porro  memoria  perennavit ,  perpetuoque  Ecclesiae  san- 
ctae  testimonio  propagata  perseverat. 

Ergo  et  apud  nos  ejusdem  diei  manet  auctoritas  ,  nec  quid- 
quam  eorum  omitti  solet ,  quae  decorem  apparatus  elegan- 
tiamque  augere  possint,  itaque  et  aedes  tota  sericis  compta 
velaminibus  renidet ,  et  Cella  in  primis  omni  ornamento 
fulgens  cives  undique  frequentes  specie  ipsa  et  dignitate  in- 
vitat.  adsunt  sacerdotes  sacris  operantes  ,  nec  ministrorum  co- 
pia  deest,  quoriim  opera  sacrae  ceraemoniae  peragantur ,  mu- 
sici  quoque  concentus  in  promptu  ad  laetitiam  ,  et  in  aedis 
etiam  pronao  festae  hilaritatis  indicia  prostant.  adsunt  prae- 
terea ,    qui  populo  sacras   imagines  et  nomismata    diribeant , 


(1)  Italiae  sacrae  T.  VIL  a  p.  1107. 

viris  quibusdam  eximiae  pietatis  adnitentibus  ,  ut  caelestis 
Patroni  cultus  religioque  prorogetur.  titulus  quoque  de  ea 
re  prostat  ad  portam,  isque  bis  propositus,  ut  duplex  diei 
festus  indicetur: 

MICHAELI 

INVICTO     •     BELLIPOTENTI 

PRINCIPI    •    ANGELORVM 

CVRlA   •    TERTIA   •    POPVLO    •    BIFARlAM  •    SVPPLICANTE 

HONORES    •    ITERAT 

1MPLORATISQVE    •   PRECIBVS   •    VOTA   •   SOLVIT 

Accessit  interea  nova  caussa  ,  quae  piorum  animos  accen- 
deret,  faustus  implorati  patrocinii  eventus  ,  et  vulgata  bene- 
ficiorum  caelestium  fama,  quam  et  tabellae  votivae  com* 
probarunt ,  ut  senarii  subiecti  indicant : 

Irt  beneficio  crede  non  vides  omnia: 

Plaudis ,  quod  aegrum  Michael  morti  surpuit  , 
Aegrum  Damona  mortis    ipso  in  limine. 
At  plaude  quaeso  magis,  quod  interitum 
Damon  superno  auxilio  aeternum  fugerit. 


Puellam  febris  Nicen  urebat  gravis  , 
Amissam  mater  moesta  flcbat  filiam: 
Sed  ille  ab  arce  caeli  praesens  adfuit , 
Cui  ^parent  magni  principes  caelestium^ 
Ned  mora,  hunc  statim  utraque  sensit  praestilem. 
Nam  duplicem  sanavit  aegritudinem , 

Iam  nata  matri  ,  natae  matre  reddita. 
Benigne  factum  sibi  quae  norant,   illico 
Lubentes  ambae  votum  solvunt  merito. 


Qui  crure  nuper  saucio  prorepere 

Frustra  ausus  vitam  tristis  trahebam  domi, 
Tuo  repente  ,  Michael ,  de  munere 
Aram  clientes  tibi  quam  sacravimus 
Vt  vidi ,  utroque  constiti  rectus   pede. 
Caelestis  nosco  praesens  auxilium  Ducis  , 
Perennes  memor  tibi  acturus  gratias. 

Sed  illud  maxime  valere  debet,  quod  sanctorum  virorum 
©xemplis  commendatur,  qui  jampridem  magni  Archangeli  et 
viftutem  reveriti  sunt,  et  benevolentiam  promeruerunt.  hos 
inter  ille  immensae  prolis  auctor  mirabilis  eminet  Franci- 
scus  Pater ,  quem  utinam  omnes  pari  studio  nobis  ad  imi- 
tandum  proponeremus .  hic  olim  quum  in  Apuliam  venis- 
set  ,  sitam  in  Gargano  speluncam  invisurus  invicti  Archan- 
geli  praesidio  et  virtute  venerabilem  ,  oppidani ,  quibus  vi- 
ri  sanctitas  ignota  non  erat  >  dignum  plane  habuere  ,  quem 
ad  accessum  aliis  fere  interclusum  invitarent.  nec  tamen  ille 
ausus  eo  pedem  inferre  ,  substitit  ad  fores  supplicaturus : 
et  tantam  loci  majestatenl  ob  Angelorum  frequentiam  esso 
affirmabat ,  nemini  ut  procedendum  interius  arbitraretur . 
atque  idem  tamen  ,  quum  summum  Archangelum  omni  ob* 
sequio  coleret,  propitium  sibi  habebat  ubique ,  impetravit- 
que ,  ut  in  quadragenario  illo  jejunio,  quod  honori  ejus 
quotannis  servabat ,  novo    prodigio  mira   secum  divini  amo- 

ris  vestigia    referret ,  auctoris    sui  muneribus  dives  ,   a  que 
jam  caelestem  in  patriam  vocabatur. 

Ipsam  denique  speluncam  multorum  saeculorum  fama  il- 
lustrem  ,  et  advenarum  frequentia  per  omnes  aetates  nobili- 
tatam  hi  versus  commendant. 

Num  scopulos  inter  rudibusque  horrentia  saxis 

Antra  erit ,  o  Michael ,  haec  tibi  cara  domus  t 

Nae  erat :  hospitio  postquam  tua  reddita  tanto  est , 
Illico  cuncta  tuo  pulcra  decore  nitent. 

GAPVT    ml. 
DE  FESTO  DIE  PRINCIPIS  ANGELORVM  SECVNDO. 

V^Juem  diem  festum  Archangelo  sanctissimo  sacruni  ordine 
secundum  dicimus  ,  is  dignitate  prior  est ,  qui  et  in  qua- 
triduum  protenditur.  nam  vi«  kalendas  Octobres  incipit  apud 
fios  supplicatio  trium  dierum  libello  indice  ,  quid  quoque 
die  praestandum  sit :  eosque  dies  multorum  pietas  facit  ce- 
lebratiores.  at  ni-  kalend*  Octobres  religionem  in  primis  et 
laetitiam  passim  eminere  videas.  ab  ipso  solis  ortu  sacram 
aedem  vicinia  tota  frcquentat ,  sacerdotes  adsunt  sacra  fa- 
cientes  ,  collucent  circum  faces  ,  serica  de  more  ornamenta 
Cellae  potissimum  splendorem  augent.  hora  autem  indicta 
sacrum  sollemne  adstante  Collegio  Faustiniano  incohatur.  ex* 
inde  Laudationem  orator  pronunciat ,  quam  concentus  subse- 
quitur  musicorum  ,  conspiranlisque  populi  comprobatio.  nc* 
que  enim  quemquam  videas ,  ad  quem  liujus  diei  studium 
gaudiumque  perlinere  non  videatur.  haec  inter  tamen  corutn 
maxinie  pielatem  cluccre  animadvertes ,  qui  unum  illud  cor- 

di  habent ,  ut  a  caelesti  Patrono  precibus  suis  certi  aliquid 
eliciant  de  suo  exitu  :  rati  ab  eo  fortasse  se  scire  id  posse , 
quod  ille  nempe  janx  novit ,  quos  in  caelum  sit  Deo  propi- 
tio  inducturus,  fuit  et  quidam ,  qui  sibi  rem  tantam  prodi 
divinitus  postularet ,  quod  utique  cui  non  jucundissimum 
futurum  sit  ? 

Salve  dux  bone  caelitum  , 

Auspex  militiam  qui  regis  inclitam  : 
Salve  maxime  principum , 

Vnus  qui  superum  singula  noveris 
Doctus  nomina  civium, 

Quos  sanctis  meritos  sedibus  inseras: 
Si  fas  ,  dic  age  ^  num  tuos 

Inter  me  numeres,  omnipotens  quibus 
Arces  adtribuit  Pater 

Tecum  perpetuas  ,  praemia  fortium  ? 
Hoc  me  nunc  doceas  velim  , 

Hoc  me  scire  juvat:  dulcius  efc  nihil 
Caelestis  mihi  nuncius 

Optanti  adveniens  »  6  Michael  ^  feres. 

Enim  vero  a  meridie  rursus  confluentium  civium  multitu*- 
dinem  spectare  liceat ,  qui  magnum  Archangelum  salutaturi 
propitium  sibi  eum  fore  sperant,  nec  Cellae  ejus  invisendae 
finem  faciunt,  certi  jam  se  sine  praemio  non  abituros.  sub 
vesperam  autem  adveniente  Clero  psalmr  rite  concinuntur,  et 
tota  festi  diei  celebritas  sollemni  ministerio  perficitur.  nec 
tamen  hic  finis  gestientis  juventutis  et  laetitiae  popularis, 

Novum  sub  noctem  spectaculum  in  promptu  est.  lucerna- 
rum    ardentium    pulcra   et  scita  congeries  longo  ordine  ul- 


(  lxvii  ) 

ira  viam  Iacobeam  resplendens,  totumque  suburbium  illumi- 
nans ,  ab  aede  sacra  initio  ducto ,  quae  fulgorem  suum  qua- 
quaversus  diffundit ,  et  viciniam  universam  variata  forma 
delectat.  haec  autem ,  si  vacat ,  phaleuciis  accuratius  descri- 
pta  legas; 

Octobres  modo  tertius  kalendas 

Qui  nobis  nitet  optimus  dierum  , 
Nullum  tristitiae  locum  relinquens 
Huc  ad  gaudia  nos  vocat.  favete  : 
Solem  nemo  videbit  occidentem  , 
Insomnesque  fluent  libenter  horae. 
Festus  quippe  diem  dies  reducit 
Depulsis  vacuum  omnibus    tenebris  : 
lamcjue  effusa  iterum  ruit  juventus  , 
Et  plaudunt  pueri  obviam,  tuumque 
Gaudent  ,  o  Michael ,  ciere  nomen. 
Viden'  ut  facibus  domus  viaecjue 
Accensis  rutilant,  simulque  caelo 
Astra  quot  remeant  corusca  ,  longum 
Vt  signant  iter  obstrepentis  ignis? 
Sed  via  ante  alias  decora  lato 
Iacobea  jubar  refundit  ardens , 
Et  sacra  reduces  ab  aede  jungit 
Gaudentes  iter  invenire  multis 
JNTovu*i  civibus  omen  advenisque. 
Carct  laetitia  nihil ,  juvatque 
Adspectu  variata  contueri , 
INec  semel  satis  a^fuisse:  rursum 
Occurrunt  cupidi  videre  ,  inira 
Si  quisquam  sibi  contigisse  nairet, 

Nam  sperant  merito  parata  ,  si  quos 
Adduxit  pietas  amorque  veri. 
Felix  qui  didicit  relata  caelo 
Ostenta  et  placidas  quielus  auras, 
At  felicior  ille,   per  supernos 
Qui  tractus  levis  aureas  quadrigas 
Hos  inter  potuit  tueri,  et  almi 
Adspectum  Ducis,  ipse  dum  beatam 
Praesens  auxilio   revisit  urbem , 
Et  sperata  amat   adtulisse  dona. 
Hoc  te  nunc  populus  rogat  ,   petenti 
Da  bone  o  Michael  ,  tuaeque  nunquam 
Dicet  immemorem  benignitatis . 

Illud  demum  ad  commendationem  civium  nostrorum  mire 
facit ,  quod  in  magna  illa  laetitiae  significatione  iteratisque 
plaudentium  vocibus  turbarum  nihil  uspiam  sit ,  quod  offen- 
dat ,  aut  alacritati  modum  defuisse  declaret. 

CAPVT    V. 
DE  SODALIBVS  MICHAELIANIS. 

vJuamquam  a  parvis  vel  magna  initium  habere  solent , 
ipsum  tamen  incliti  Archangeli  nomen  effecit ,  ut  sodalitatis 
ejus  exordlum  incrementa  apud  nos  haberet  illustria.  ex 
quo  enim  Cellae  nostrae  peracta  dedicatio  est ,  complures 
illico  exstitere  ,  qui  se  in  numero  Cultorum  tanti  Patroni 
recenseri  vellent.  itaque  mira  animorum  consensione  data 
nomina  sunt ,  et  societas  coaluit  profitentium  palam  in  ejus 
se  tutela  perpetuo  fore.  atque  hi  quidem  hoc  jamdiu  ser- 
vant ,  ut  Cellam  hanc  nostram  religionis  ergo  fere  quotidie 
invisant  ,  eodem  amicos  supplicatum  adducant  ,  studiosorum 
cultum  ornatumque  augere  pergant.  illud  praeterea  in  votis 
est ,  ut  quotannis  sollemni  ritu  Sodales  vicinia  procedente 
in  Basilicam  usque  conveniant ,  ut  illic  stalo  tempore  horam 
de  quadraginta  peragant ,  quae  adorationis  caussa  publice  de 
more  celebrantur. 

Ea  etiam  Sodalium  cura  esse  solet  ,  quoties  alicujus  e  so- 
cii  vita  periclitatur ,  ut  ad  preces  fundendas  plerique  coeant , 
accensisque  in  altari  facibus  de  caussa  supplicationis  admo- 
neant.  quamobrem  vota  saepe  piorum  duplicantur  ,  horum- 
que  caussa  sanctissimi  Archangeli  patrocinium  properatis  au- 
xiliis  urgetur.  id  ipsum  subjecti  versus  designant. 

Quam  bene  vos  pietas,  socii,  facit  esse  sodales, 
Quam  bene  perpetuo  foedere  junxit  amor? 

Mutua  sic  crevit  studiis  accensa  voluntas  , 
Et  mea  multorum  sunt  bona,  iuntque  tua. 

Singula  nani  vobis  Michael  communia  fecit, 
Concordi  veniunt  quae  simul  ex  animo. 

Hic  autem  pietatis  sensus  eodem  tempore  ad  feminas 
quoque  manavit  ,  quae  jamtum  stipem  etiam  in  Cellae  or- 
namenta  sponte  contulerunt ,  nomen  scilicet  suum  extare 
cupientes  ,  ut  antiquae  religionis  et  perpetui  studii  sui  mo- 
numentum  esset.  audi  quaeso  eas ,  nam  interest ,  a  caelesti 
Patrono  quid  petant ,  senariis  hujusmodi  adscriptis : 

Ave  nuptarum  custos  ,  ave  virginum 

Potens  tutela,  castus  cui  placet  pudor, 
Cui  carum  semper  decus  est  modestia: 
Habe  magnorum  Princeps  o  caelestium, 
Quid  omnes  tibi  supplicantes  poscimus 
Sodales  inter  studio  non  ultimae : 
Deliciarum  primum  ut  delectet  nihil^ 
Aut  leves  forma  fallat  elegantior^ 
Non  ulli  dites  esse  sit  pulcherrimum , 
Aut  viros  invenisse  de  primoribus : 
Sit  virtus  cordi ,  sit  justitiae  soror 
Incorrupta  fides  comprobante  numine : 
Regnare  tecum  uti  beatis  liceat , 
Vnum  spectare  quod  morituros  juvat, 

Atque  haec  quidem  diu  mansura  sperarnus,  quod  prio* 
Tum  pietas  sequentium  pietatem  auctura  videalur.  virtutem 
quippe  exemplis  ali  manifestum  est,  nec  deficere  siniul 
omnia  solent ,  quae  varia  succedentium  aetate  recepta  et 
xommuni  studio  probata  sint. 


( LXXI ) 

GAPVT    vl. 
PRECES  PIORVM, 


JLiiceat  hic  adponere ,  quae  Cultores  tanti  Patroni ,  quoties 
religionis  caussa  Cellam  hanc  nostram  tamquam  beneficio- 
rum  fontem  adire  solent ,  sibi  ex  animo  et  propinquis  et 
amicis  postulare  non  desinunt ,  hisce  interdum  aliisve  for- 
mulis  ,  quas  exhibemus. 

O    •    CAELESTIVM    *    PVLCHERRIME 
HONORE   •    FVLGENS    •    SVPERNISQVE    •   INSIGNIBVS 

DIVES    •    THESAVRIS    •    OMNIBVS 

VIRTVTE    •    POTENS    •    MVNERATOR    •    SPLENDlDE 

CONTRA    •    INSIDIANTES    •    HOSTES 

TVAE    •    NOS   •    TVTELAE   •   CREDITOS 

SERVA   •    TVERE   •    VINDICA 


O    •    VICTOR   •    HOSTIVM    •  MAXIMORVM    •   MAXIMR. 

CVI    •    FVROR    •    CESSIT   •    IMPIVS    •    REBELLIVM 

OBMVTVITQVE   •     VIS    •    DEPVLSA   •    TARTARI 

PERGE    •    TBIVMPHATOR    •    INCLITE 

PERGE  •  RABIDOS  •  COMPESCERE 

EREBOQVE    •    CLAVDE   •    RVRSYM   •   MINITANTES 


(  lxxii  ) 

INVICTE    •   VBIQVE   •    OMNIBVS    •   VlCTORlIs 

VENI    •    O    •    SOLATOR    •    EXTREMORVM    •    TEMPORVM 

VLTIMA    •    QVOQVE    •    TE   •    VlCTORlA    •    MANET 

ANTICHRISTI    •    CAEDES 

OMNIBVS   •    FINEM   •    ADLATVRA    •    CLADIBVS 

EXINDE    •    TV    •    PRAESENTES 

DE    •    SANCTIS   •    ADVOLANTES    •   ARCIBVS 

FAC    •    NOS    •    VICTORI    •    PLAVDERE 

CAELESTIS     •     SOCIOS     •     FELIClTATIS 


VNVS    •    QVI    •    IVDEX    •    OMNIVM 
SVPREMO   •    DIE   •   VBI   •    REORVM   •    CRIMINA 

VINDICATVRVS    •    ADERIT 

EXPLICA   •   SANCTE   •    SIGNIFER   •   VEXILLVM 

VT   •    TE   •    SEQVAMVR   •    AVSPICEM 

PABTA   •   VICTORIA    •   LAETI 

ET    •    DEBELLATIS    ■    IMPIORVM    •   GREGIBVS 

PAREM   •   CAELESTIBVS    •    ADPETAMVS    •   GLORlAM 


O    •    EEATORVM    •    CAELITVM 

MIRABILES    •    EXERCITVS 

O.VIS    •    NVMERVM    •    QVIS    •    VESTRA    •    NOSSE    •    MERIT& 

QVIS    •    VIRES    •    ADSEQVI    •    MENTE   •    QVEAT 

SED    •    TANTORVM    •    PRINCIPVM 

HOC    •    DIDICI    •    TE    •    MAGNVM    •    ESSE    •    PRINCIPEM 

QVANTVS    •    ES    •    MIHI    •    SANCTE  •    MICHAEL 

QVI   •   PRAESTO    •    TAMEN   •   ADES   •   1NVOCANTI 


■ 

TE    •   PROTEGENTE    •    MICHAEL 

NON    •    ATRA    •    MORBORVM    •    COHORS 

NON   '    IPSA    •    PESTILENTIAE    •    VIS    •   ME    •    TERREAT 

QVID    •   HOSTILES    •    1NGRVANT    •    SI    •    COPIAE 

ASSYRIORVM    •    ME    •   CLADES    •   EDOCET 

QVID    •    TVA    •    POSSIT    •    DEXTERA 

VNA   •   QVAE    •    CVNCTOS    •    NOCTE   •    SVSTVLIT 


O    •    PRINCEPS    •    ALME    •    MICHAEL 
QVANDO    •    QVID    •    PETAM   •    NOSTI    •    VNVS    •    MAXIME 

AVDI    •    CLAMANTEM   •    INTVERE    •    SVPPLICEM 

VOLO    •    ME    •    AMES    •   VOLO    •    ME   •    IPSE    •    COGITES 

SIM    •   TVVS    •    AEVVM   •    DVM   •    BREVE    •   LABITVB. 

IDEM    •    ME    •    DEIN    •    MERENTEM 

SANCTAS    •    AD   •    SEDES   •    TRANSFERAS 


ALTOR    •   VIRTVTVM   •   MICHAEL 

ET    •  CVSTOS    •    INNOCENTIAE 

AVDI    •     DE    •    CAELO    •    QVOD    •    VOVEMVS    •    SVPPLICES 

TE    •   PRIMVM    •    PVERI    •    QVI    •    NOVIMVS 

VITAM    •    NIMIRVM   •    VT   •   VIVAMVS   •    PVRITER 

ET    •    MALOS    •    VT    •    VITEMVS    •    INSIDIARVM    •    DOLOS 

CAELESTEM    •    PATRlAM    •    PARATI 

MVTARE   •   TECVM   •   OMNIBVS   •    DlVlTlIs 

RESPICE   •   SANCTE   •   MICHAEL 

IAM  •    GRAVES   •   ANNIS 

JAM   •    CANOS    •    MORTE    •    INGRVENTE    •    SERES 

HI    •    TE    •    VOCANT    •    INCLAMANTQVE 

ALME    •    DVCTOR    •    DECEDEJSTIVM 

AGE    •    IN   •    PATRIAM    •    QVAM   •    QVAERVNT    •    SVSCIPE 

LAVS    •    HAEC    •    ET    •    GLORIA    •    TVA 

NVLLI  •  DEFVISSE  •  SVPPLICANTI 

Hic  demum  opellae  nostrae  sit  finis ,  ne  plura  jam  et 
niajora  disserendo  audere  videamur  ,  quam  ipsa  rerum  ma- 
gnitudo  ferat ,  et  tantae  amplitudini  favere  possifc.  et  pauca 
quidem  ,  Michael  sanctissime  ,  de  laudibus  tuis  delibare  ausi 
sumus  :  ea  tamen  ipsa  ejusmodi  sunt ,  ut  nemo  aequare  di- 
cendo  possit.  ecquis  enim  dignitatem  unquam  tuam,  vel 
lionores,  vel  res  gestas ,  vel  merita  ipsa  ita  attigit  ,  ut  quan- 
tum  par  esset ,  ea  vel  mente  adsequeretur ,  vel  oratione  ex- 
plicaret  ?  itaque  sublimia  haec  et  maxima  venerati ,  hoc  po* 
tius  a  te  supplices  petimus ,  ut  de  amore  tuo  erga  nos, 
deque  tuo  nostrae  felicitatis  studio  gaudere  patiaris :  qui 
nempe  nos  omnino  ita  diligis,  ut  aeternae  vitae  socios 
perpetuo  esse  velis ,  et  tecum  jam  caelestium  praemiorum 
participes  destinaveris.  respice  igitur  nos  in  primis  cultores 
tuos ,  qui  plurimum  de  tuo  patrocinio  laetantur  ;  auge  idem 
religionem  omnium  ,  pietatem  tuere ,  fac  ut  inania  quaeque 
et  aliena  negligant ,  rerum  divinarum  cognitione  delecten- 
tur  ,  te  ipsum  sibi  magno  animo  ad  imitandum  proponant  : 
ita  fiet,  ut  de  beneficiis  tuis  nihil  pereat,  et  quae  te  fautore 
incohata  divinitus  sint,  ea  denique  perfecta  videamus. 

EXPLICIT. 


TESSERAE   PASGHALES 

LECTORI 
MICHAEL   FERRUZZIUS. 


T 


esserae  Paschales  quae  sint,  et  quo  consilio  a  Morcello 
exaratae ,  omnibus  facile  ex  ipso  nomine  innotescet:  at 
quomodo  in  manus  meas  primum  devenerint ,  ac  subinde 
ad  illas  evulgandas  animum  adjecerim ,  non  item.  de  his 
propterea ,  Lector  candide ,  paucis  te  monitum  volo  ,  ne 
scilicet  praetermissione  mea  laudis  partem ,  quae  ad  mc 
nullo  modo  attinet  ,  in  me  ipsum  derivare  velle  videar. 
neque  enim  dissimulandum  puto  me  tesseras  hasce  Andreae 
Andreio  (i)  acceptas  debere  j  quem  paucis  abhinc  mensibus 
una  cum  Paullo  Bedoschio   (2)  Bononiae   ex  itinere  subsi- 

(1)  Hic  ille  est  Andreius,  quo  potissimum  curante  Morcelli 
nostri  Electorum  liLri  duo ,  et  Parergon  inscriptionum  in 
lucem  jam  prodiere .  quanti  porro  virum  liunc  ingenio 
aeque  ac  moribus  spectatissimum  Morcellus  faceret,  discere 
licet  ex  epistula  Parergo  praeposita,  in  qua  juventutis 
Clarensis  princeps  appellatur.  quae  scilicet  laus  eo  plu- 
ris  aeslimanda  est ,  quod  a  viro  profecta  nunquam  orna- 
tius  dicente ,  quam  veritas  ipsa  ferat . 

(2)  De  hoc  serael  iterumque  mentio  est  in  Agapeis ,  quo- 
rum  editio  illi  debetur  uni.  Bedoschius  autem  a  Morcelli 
excessu  Praepositus  Ecclesiae  Clarensis  merito  renunciatus 
est;  qua  quidem  renunciatione  Clarenses  universos  mirifice 
laetatos  accepimus  :  norant  quippe  viri  pientissimi  vigilan- 
tiam  et  adsiduorum  laborum  patientiam,  ex  quo  Canonici 
Curionis  munus  in  Basilica  Faustiniana  obire  coepit. 

stentem  quum  convenissem ,  et  sermo  inter  nos  de  Morcello 
injeclus  esset ,  perhumaniter  ille  pollicitus  est  se  missurum 
mihi  inscriptiones  hasce  ,  quas  Morcellus  singulis  ferme  an- 
nis ,  quibus  Ecclesiae  Clarensi  praefuit ,  mira  quadam 
varietate  concinnaverat ,  ut  viritim  iis  diriberet ,  qui  e  po- 
pulo  suo  ad  sacram  Sjnaxin  per  Paschales  ferias  ac- 
cessuri  essent ,  eorumque  animos  ad  religionis  pietatisque 
qfficia  excitaret.  et  Andrcius  quidem  ,  qua  est  benignitate 
prorsus  singulari ,  celerius  opinione  promissum  solvit  suum. 
ego  vero  ,  qui  nuperrime  negotiatori  huic  librario  nostro 
auctor  fueram  ,  ut  Agapea  et  Michaelia  uno  volumine  ex- 
cuderet ,  haud  abs  re  fore  duxi  Tesseras  Paschales  iisdem 
subtexere  ,  id  quod  ipsae  etiam  jure  quodam  suo  postulare 
widebantur.  nihil  enim  opportunius  atque  utilius  esse  intel- 
ligebam ,  quam  in  unum  isthaec  congerere ,  quae  minutissi- 
mis  schedulis  impressa  quum  vagarentur ,  haud  difficile 
aliquando  factu  erat ,  ut  schedulis  vel  partim  vel  omnino 
amissis ,  non  exiguum  ex  earum  amissione  latinae  litterae 
detrimentum  facerent.  benevole  igitur  accipiant  ,  qui  Mor- 
celli  tiomen  permagni  habent ,  meam  hanc ,  qualiscumque 
est ,  diligentiam ,-  quum  namque  pauca  ingenio  praestare 
ipse  posslm ,  quod  diligentia  possum  z  id  saltem  praestare. 
mihi  semper  sallemne  erit. 

ANNO    •    M    •    DCC    •    LXXXXVI   • 

SANCTA     •     DE     •     ALTARI     •     LIBAVI 

ACTO   •   PASCHATE  •    CVM  •   CLARENSI   •   POPVLO  •  DEI 

1N    •    BASILICA    •    FAVSTINIANA 


FESTIS  •   PASCHALIBVS  •   ANNI   •   M  •   DCCC   •   III   • 

IN  •  BASILICA  •  FAVSTINIANA  •  ECCLESlAE  •    CLARENSIS 

D   •   N   •   1ESVS   •   MENSA  •  ME  •  SVA  •  DIGNATVS  •  EST 


PASCHA    t.    QVOD    •    EGERIS    •    CVM    •     CLARENSI    •    POPVLO 

AN   •   M  •   DCCC   •    IIII   •   IN    •   BASIL   •   FAVSTINIAnA 

TESSERAM  •    HABE  •  CATHOLICAM  •  DE  •  MENSA  •  DOMINI 


AN   •  M  •   DCCC   •  VI   •  ADFVI   •   IN   •  BASIL  •   FAVSTINIANA 

AD   •   PASCHA  •  SANCTVM   •   CVM  •    CLARENSI   •   POPVLO 

ET   •  PAVIT   •   CHRISTVS    •  ME  •   DE  •  MENSA  •  SVA 


AXNO   •    CHRISTIANO   •  M  •   DCCC   •  VII   • 

DOMINVS     •     ET     •     DEVS     •     MEVS     *      IESVS 

PAVIT   •    ME    •    DE    •    MENSA    •    SVA 

AGENTEM  •  PASCHA  •   CVM  •   CLARENSI  •  POPVLO   •  EIVS 

IN    •    BASILICA    •    FAVSTINIANA 

ANNO    •    M    •    DCCC    •    VIII  • 

PASCHATE    •    INDICTO  •   IESVS    •    ME    •    DEVS    •    CONVIVAM 

BENIGNE  •  ACCEPIT  •   INTER  •    CLARENSES  •  SVOS 

IN    •    BASILICA    •    FAVSTINIANA 


ANNO  •  CHRISTlANO  •  M  •  DCCC   •  VIIII  • 

DOMINVS  •  ME  •   IESVS   •   CATHOLICI  •  PASCKATIS  •  MENSA 

DIGNATVS  •   EST   •    INTER  •   CLARENSES   •   SVOS 

IN    •    BASILICA    •    FAVSTINIANA 


TESTIS  •  MIHI  •  BASILICA  •  FAVSTINIANA  •  CLARENSIVM 

QVOD  •   ME  •  DOMINVS   •   DEVSQVE  •   MEVS    •    IESVS 

AN    •    M    •    DCCC    •    X    •    PER     •    PASCHALES    •    FERIAS 

CAELESTI    •    CONVIVIO    •    DIGNATVS    •    EST 


ANNO    •    CHRISTIANO    •    M    •    DCCC    •    XI   • 

INTRA  •  PASCHALES  •  FERlAS 

GVSTAVI     •    DONVM    •    CAELESTE 

IN  •  BASILICA  •  FAVSTINIANA  •   CLARENSIVM 


ANNO    •    M    •    DCCC    •    XTII  • 

FERIAE  •  QVVM  •    ESSENT  •  PASCHALES  •  SVPPLICEM  •  ME 

BASILICA.-    FAVSTINIANA    •    CLARENSIVM    •    VIDIT 

ET    •    DOMINVS     •    MEVS    •    IESVS 

PAVIT     •     ME    •    DE     •     MENSA     •    SVA 

ANNO    •    M    •    DCCG    •    XIIII    •    F    •    F    • 
ME    •    QVOQVE    •    PASCHATE    •    INDICTO    •    CONVIVAM 
VIDISTIS   •    O   •    CLARENSES  •  DIVINAE  •   MENSAE 
1N  •   BASILICA  •  FAVSTINIANA  •   CLARENSIVM 


ANNO    •    CHRISTIANO    •    M    •    DCCC    •    XV   • 

BASILICA    •    ME    •    FAVSTINIANA    •    CLARENSIVM 

ACCEPIT    •     SVPPLICEM    •     ET    •     REX    •     MEVS    •     IESVS 

DONIS  •  PASCHALIBVS  •  DE  •  MENSA  •  SVA  •  MVNERAVIT 


ANNO  •   CHRISTIANO  •   M  •  DCCC   •  XVI  • 

PER    •    PASCHALES    •    FERIAS    •    DONVM    •    ACCEPI 

TE    •    IPSVM    •    IESV    •    SVAVISSIME 

CLARIS    •    IN    •    BASILICA    •    FAVSTINIAnA 


ANNO   •   CHRISTIANO  •   M  •   DCCC   •   XVII   • 

PASCHATE    •    INDICTO    •    DATVM    •    ET    •    MIHI    •    EST 

VT    •    CAELESTI    •    CONVIVIO    •    INTERESSEM 

IN    •    BASIL  •    FAVSTIN  •    CLAR  • 


ANNO  •  CHRISTIANO  •  M  •  DCCC  •  XVIII  • 
ACCESSI  •  PER»  PASCHALES  •  FERIAS  •  AD  •  BASIL  •  CLARENS' 

IBI  •  DOMINVS  •  MEVS  •  IESVS  •  CHRISTVS 
CAELESTI  •   CONVIVIO    •  ME    •  QVOQVE  •    DlGNATVS  •  EST 

ANNO    •    M    •    DCCG    •    XVIIII  • 

PASCHATE    •    INDICTO    •    GAVDETE    ■    CLARENSES 

VOS  •  DOMINVS  •  IPSE  •  IESVS  •  IN  •  BASILICA  •  NOSTRA 

AD  •  CAELESTE  ♦  CONVIVIVM  •  SINGVLOS  •  ADESSE  •   IVBET 


ANNO    •    CHRISTIANO    •    M    •    DCCG    •    XX  • 

FERIIS    •    PASCHALIBVS    •     INDICTIS 

ME    •    QVOQVE    •    APVD    •    CLARENSEM    •    BASILICAM 

CAELESTI    •    CONVIVIO    •    DIGNATVM    •    SCITO 


(i)    ANNO  •   CHRISTIANO  •  M  •  DCCC  •  XXI  • 
TESTIS  •  MIHI   •  ESTO  •  BASILICA  •   FAVSTINIANA 
PER«PA.SCHALES-FERlAS»ME.QVOQVE«  APVD  •  CLARENSES 
CAELESTIS    •    EPVLI    •    PARTICIPEM    •    EXSTITISSE 


(1)  Morcellus  qua  erat  sedulitate  in  muneris  sui  partibus 
explendis ,  Tesseras  Paschales  pro  annis  mdcccxxI*,  et 
mdcccxxiI  •  praescripserat^  sed  maximo  Europae  nedum 
Italiae  moerore  decessit  ipsis  Kalend-  Ianuar-  an«  mdcccxxiL 
<juum  esset  annorum  txxxiil»  mensium  xl«  dierum  xv 

KCCE  •  FERIIS  •  PASCHALIBVS  •  ANNI  •  M  •  DCCC  •  XXII 
IESVS  •   IN  •  BASILICA  •  NOSTRA  •  SVPPLICANTEM 
DONO    •    ME    •    SVO    •    CAELESTI    •    DITAVIT 


(2)    ANNO    •    CHRISTIANO    •    M    •    DCCC    •    XII  • 

DISCE  •  EX  •  TESSERA  •  DATVM  •  MlHI  •  PASCHALE  •  DONVM 

IN    •    BASILICA    •    FAVSTINIANA    •    CLARENSIVM 


(2)  Superiorum  tesserarum  cditio  jam  confecta  erat ,  quum 
haec  quoque  ad  manus  mcas  pervenit .  itaque  hic  il- 
lam  ,  quamvis  ordine  haud  apto  collocatam,  subjicere 
potius  visum  est ,  quam  omnino  praetermittere . 

INDEX 

Phrasium  et  Verborum  dictionis  notatu  dignioris  f 

guae  passim  in  tribus  libellis  occurnmt  9 

adjecta  vernacula  interpretatione  . 


A.  littera  Agapea  designat,  M.  Michaelia 
T.  P.   Tesseras  Paschales . 


A, 


.bbas  Pontevicensis.  A.  pag. 

2 1 .  Abbate  di  Pontevico  . 
Abluo,is.  Animi  labes  abluere. 

A.  »  35.  Confessarsi . 
A  consiliis  V.  E.  (  Viri  Eini- 

nentissimi  )  Praefecti  crimi- 

nibas  expiandis  .    A.  »   i^. 

Teologo  del  Cardinale  Pe- 

nitenzier  Maggiore . 
Admissa  rite  accusare.  A.  »  ^3. 

Confessarsi . 
Admissorum  poena  omni    de- 

leta.  A.    »   n3.    Acquistata 

indulgenza  plenaria . 
Aedes  Mariana.  A.  »  12.  Chie- 

sa  di  S.  Maria. 
1 Rochiana.  A.  »  18.  Chie- 

sa  di  S.  Rocco. 


Aedicula  exstructa   fuerat.  A . 

„  11.  Erasi  innalzato  un 

trono . 
Aera  de  turri  reboantia .  A.  » 

17.  Le  campane  che  suona* 

vano  a  festa . 
Ago,  onis.  A.  »  i5.  Martirio. 
Anastasis  D.  N.  (  Domini  No- 

stri  ).  M.  »5^.  Risurrezio- 

ne  di  Nostro  Signore  . 
Angina,  ae.    Qui   angina  labo- 

rant.  M.  »  60.   Quelli   che 

patiscono      di     schinanzia 

(  male  che  viene  alle  fau- 

ci  )  . 
Archipresbyter  templi  maximi 

Brixiani.  A.  »  21.  Arcipre- 

te  della  Cattedrale  di  Bre~ 

scia . 
Archistrategus,i.  M.  »  5i.  Vo- 

ee  derivata  dal  greco  ap-     Canonici  Mariales.  A. 

ytai pciTyybs  ,    che   significa 

generale ,  comandante . 
A  sacris    Domus    Pontificalis . 

A.  n  16.  Capellano  del  Pa- 

lazzo  Papale. 
Australis  porta.  A.  »  i3.  Por- 

ta  che  guarda  il  mezzodi . 
Area  templi  suprema.  A.  »  11. 

Quello  spazio  della  Chiesa 

occupato  dal  Coro. 


21. 


B 

Basilica  Faustiniana  Clarensis, 
vel  Clarensium.  Basilica  Cla- 
rensis-  T.  P.  passim  .  Chie- 
sa  Collegiata  de'  SS.  Fau- 
stino  e  Giovita  in  Chiari . 

Bifariam .  Mensae  bifariam  in 
longum  productae  quantum 
Basilica  porrigitur.  A.  «  11. 
Panche  disposte  in  due  fi- 
le  per  tutta  la  lunghezza 
della  Chiesa  Collegiata. 

Bipartito.  Longa  serie  bipar- 
tito  perstabant.  A.  »  ai. 
Stavano  divise  in  due  lun- 
ghe  file . 

C 

Caelestium  habitu  (  pueri  )  . 
A.  »  20.  Fanciulli  vestiti, 
come  si  Jigurano  gli  An- 
geli. 


I  Canonici  della  Chiesa  di 
S.  Maria . 

Seniores  .  ihid.  J  Ca- 

nonici  piit  anziani . 
Cella  Eucliaristica .    A.  »  22. 
Capella  del  Santissimo  Sa- 
cramento  . 

Michaeliana .   M.  »  5i. 

Capella  di  S.  Michele . 
Clientes  novi .  M.  »  47-  Nuo- 

vi  devoti- 
Commeatu  impetrato.  A.  »  42. 

Ottenulo  il  congedo . 
Convivium    caeleste .     T.    P. 
passim .  Santissima    Euca- 
ristia . 
Corona  subjecta.  M.  »  52.  Ag- 
giuntovi    inferiormente     il 
cornicione . 
Cultores    tanti    Patroni.  M.  » 
69.    /  Devoti   di    sl  gran 
Protettore . 
Collegium    Faustinianum  .  A. 
aii.il  Capitolo  della  Chie- 
sa  Collegiata  d£  SS.  Fau- 
stino  e  Giovita. 
D 
Decusso,  as  .  Decussatis  cande- 
lis  lustrentur.  M.  »  61.  Sia- 
no  benedetti  con   candde 


(  lxxxvii  ) 

disposle  a  moclo  di  croce.         Benedetta    secondo    i 
Defluo,  is.  Quum  populus .  .  . 


riti 


defluxisset .    A. 


:8.   Ni 


essendovi  piit   affollamento 

di  popolo  . 
Designatores .  A.  »  20.  Ordi- 

natori  della  processione. 
Dies  Dominicus  altcr.  A.  »  34« 

La  seconda  Domenica . 
Dies  octavus  a  sacris  sollemni- 

bus  duorum    Apostolorum  . 

M.    »  62.   Ottava  dellafe- 

sta  dei  due  Apostoli . 
Donarium,  i.  A.  »  3g.  Offerta, 

cke  sifa  a  Dio  f  0  ai  Sanli. 
E 
Effictus  ,  a ,  um  .   Imaginis  e- 

xemplum  in  aere  effictum. 

M.  «  56.  Imagine  del  San- 

to  incisa  in  rame . 
Epulum,    i.    Caelestis    epuli 

participem  exstare .  T.  P.  » 


della  Chiesa . 
F 
Facio  ,  is .  Sacrum  facere  .  A. 

m   12.  Sacrificium  facere.  A. 

»  25.  Celebrar  la  Messa. 
Feriae  Paschales.  T.  P.  pas- 

sim.   Ternpo  Pasquale . 
Feriae  sextae  tres  continentes. 

A.  »  34.  Tre  Tenerdl  con- 

secutivi . 
Fornix  anaglyptis  ornatus.  M. 

j>  52.  La  volta  fu  abbelli- 

ta  di  lavori  a  basso  rilievo . 
Forum  ,  i .  Res  in   forum  de- 

ducta  est.  M.  »  5i.  Si  eB- 

be  ricorso  ai  tribunali . 
Franciscales  Patres .  A.  »  21. 

/  Padri  di  S.  Francesco. 
Franciscus    Pater.    M.  »    64. 

5.  Francesco  d'  Assisi  fon- 

datore  di  Ordine  religioso. 


82.  Ricevere  la  Santissima     Funeratus ,  a  ,  um.  Ictu  arboria 


Eucaristia . 
Evangelio    prolato.  A.  »  23. 

Cantato  il  Vangelo. 
Expiare  rite  labes    animi .  A. 

:»  22.  Expiari    poenitentia . 

A.  n   i5.   Confessarsi . 
Expiatus,  a,  um.  Piite  expia- 

tum  (  Hypogcum  ).  A,  »  i3. 


prope  funeratus.  A.  »  41- 
Quasi  ucciso  da  un  albero 
che  cadde . 

G 
Gusto ,   as  .    Gustavi    donum 
caeleste.    T.   P.  »  80.    RC- 
cevet/i  la  Santissimp  Euca^ 
ristia . 


H 

Haereo .  Vox   faucibus  haese- 

rat.   A.  »  4^-  Aveva  per- 

duta  la  favella . 
Hjpogei  frons.  A.  »  29.  Fac- 

ciata  della    Chiesa   sotter- 

ranea . 
Hypogeo   quaquaversum   col- 

lucente  .  A.  »  28.    Illumi- 

nata  tutta  quanta  la  Chie- 

sa  sotterranea. 
Hjpogeum  Callisti .  A.  »  i^. 

Cimitero  di  S.  Callisto  Pa- 

pa  in  Roma . 
I 
Iacobus    Adelphoteus .    M.    » 

58.  S.  Iacopo  minore  Apo- 

no  innanzi  alcuni  Cleri } 
quando  vanno  processional- 
mente , 

Lapis  auspicalis.  M.  „  5i. 
La  prima  pietra   de'  fon- 
damenti . 

Laudatio,  onis .  Ab  Evangelio 
pronunciata  laudatio  est  di- 
serti  oratoris.  M.  »  54.  Do~ 
po  il  Vangclo  da  valente 
oratore  fu  recitato  il  Pa- 
negirico . 

Libare  sancta  de  altari.  A.  » 
i5.  T.  P«  „  79.  Ricevere  la 
Santissima  Eucaristia . 

Lipsana  Mart jrum .  A.  »  21. 
Le  reliquie  de'  Martiri. 


stolo  fralel  cugino  di  G.  C.     Lipsanorum    sacrorum     anni- 
Iejunium  quadragenarium.  M.         versaria  soUemnia.  A.  »  34. 


»  64.  Quaresima. 
Xncludo ,  is  .  Muro  infra  inclu- 

sus  est  ( lapis  ) .  A.  »  24. 

Fu  incastrata  inferiormen- 

le  nel  muro  . 
Intervertere  pecuniam  .    M.  » 


L'  annua  festa  delle    reli- 
quie  dei  Santi . 
Loculus    Martjris .    A.  *>   24. 
II  luogo  del  sepolcro  del- 
la  Martire. 


M 

5i.  Lntercettare ,  trattenere  Martjres    ignoti  .    A.    »    11. 

il  danaro  .  Martiri  senza  nome  . 

L  Magistri  doctrinae  Christianae 

Labarum,  i.  A.  »  21.    Sten-  tradendae.  A.  »  20.  I  mae- 

dardor  quel  segno   a  fog-  stri  della  Dottrina  Cristia* 

gia  di  banda,  che  porta-  na  « 

Marmora  peregrina  .  A.  »  29.     Pilis  . . .  additis  sex.  M.  »  52. 


Marmi  forestieri . 
O 
Opera ,  ae  .  Quum  operae  nun- 

quam  cessassent.  M.  »  52. 

Non    essendosi    mai   inter- 

rotto  il  lavoro . 
Operor ,  aris .    Sacerdotes    sa- 

cris    operantes .   M.   »    62. 

Preti  _,     che    celebrano    la 

Messa . 

P 
Pasco,  is.  Episcopus    de  ipso 

sacrificio    omnes  (  sodales  ) 

manu  sua  pavit.    A.  «  22. 
Ves    covo    li    communicb 


Aggiuntivi  sei  pilastri. 
Plasticus ,  a ,  um .  Camera  .  .  . 

opere  plastico  variata .  A.  » 

29.  La  volta  fu  adorna  di 

lavori  di  stucco. 
Pompa  instituta .  A.  »   18.  Si 

comincib  la  processione . 
Pronaon,  i.    M.  »  5^.    Fac- 

ciata  della  Chiesa . 
Precor .  Quum  Clero  populo- 

que  bene  precatus  esset .  A. 

3>  23.  Dopo  data  la  bene- 

dizione  al  Clero  e  alpopolo. 
Psalmi  Matutini.  A.  »  18,  II 

Maltutino. 


tutti  di  sua  mano  dopo  la     Psalmi    Vespertini     Episcopo 


consummazwne . 
Pegma,  atis.  A.  »  23.  Pulpito. 
Penulae  sollemnes.    A.  »  21. 

Ricchi  piviali. 
Periclitor ,  aris .   De    vita    ob 

morbi  vim  periclitanti  .  A. 

»  43 .   Ch'  era  infermo  con 

pericolo  di  morte . 
Pervigilium,  i .  A.  »   18.  Ve- 

glia  di  lutta  la  nolte  . 
Philippus  Bethsaideus .    M.  » 

58.  S.  Filippo  Apostolo. 
Phonascus,  i.    A.  »  20.    Car 

pobancla  musicale . 


praeeunte  decantati .  ibid* 
Si  cantb  il  Vespro  y  chefu 
intonato  dal  Vescovo  . 

Purulentus,  a,  um  .  Ob  nu- 
tricum  alteram  purulentam. 
A.  »  [\i.  Per  una  dellt 
mamelle ,  che  le  si  corrom- 
peva. 

R 

Pieceptus ,  a  ,  um .  Sollemnia... 
Mariae  Virginis  sideri!)us 
receptae.  A.  »  32.  La  fe- 
sla  delV  Assunzione  di  Ma~ 
ria  Vergine . 


(xc) 


Remissio ,  onis .  Poenae  omnis 
remissio  iis  (  est  ) ,  qui  rite 
expiati  supplicatum  acces- 
serint.  A.  »  3*2.  Evvi  in- 
dulgenza  plenaria  per  chi 
confessato  e  communicato 
visitera  la  Chiesa  • 
S 

Sacrum  sollemne  EpiscOpo 
adstante .  A.  »  23.  Messa 
cantata  colV  assistenza  del 
Vesco^o . 

Septum  marmoreum  .  A.  »  29. 
Balaustrata  di  marmo . 

Signum  adfabre  elaboratum . 
M.  »  60.  Statua  di  ottimo 
scalpello . 

Signum ,  i .  Ut  arcae  signa  re- 
cognosceret.  A.  »    18.  Per 
verificare    i    sigilli    della 
cassa . 

Sodales  Albati.  A>  »  18.  Fra- 
telli  Bianchi . 

Atrati.  ibid.  Fratelli 

Neri . 

-       —  Russati.  ibid.  Fratel- 


li  Rossi. 
Sodaiitas,  tis.    Sodalitates  in 
templum    veneront    sanctae 
Synaxeos  caussa.  A.  »  22. 
£e  Conjraternite  eran  venu* 


te  in  Chiesa  per  ricevere 
la  Santissima  Comunione  . 

Sororio,  as.  Ambas  perendie 
sororianles  (  nutrices  )  sen- 
sit.  A.  »  42.  Dopo  due  gior- 
ni  si  awide ,  che  amendue 
erano  sane. 

Subselliarium,  i.  A.  »  22.  Stal- 
li  del  Coro  . 

Supplicatio  ,  onis  .  Statae  sup- 
plicationes  ob  impelrandam 
agrorum  fertilitatem .  M.  » 
59.  Rogazioni  minori . 

Suspendo  ,  is  .  Pluvias  suspen- 
dit .  A.  »  43-  Fe  cessare  le 
pioggie  . 

Synaxis ,  eos  .    Synaxin    pera- 
gere.  A.  »  22.  Riceverela 
Santissima  Eucaristia . 
T 

Tabellae  votivae.  A.  »  27. 
Tavolette  ,  che  si  appendo- 
no  il  piii  spesso  alle  pare- 
ti  delle  capelle  a  memoria 
di  grazie  ottenuie  da  Dio 
per  intercessione  di  qual- 
che  Santo. 

Tabula  Teosiana.  M.  »  55. 
Quadro  dipinto  dal  Teosa. 

Tentorium  ,  i.  A.  »21,  Bal* 
dacchino . 

Theca  argentea.^.  »  16.  Cu-    Tribunalia  Sacerdotum .  A.  » 

22.  jT  Confessionali . 

V 

Valgus  distortis  cruribus .  A. 
3j  4i.  Sbilenco  f  colle  gambs 
storte . 


stodia  d'  argento . 
Tholus,  i.  yjf.  »  52.  Cupola. 
Thymiama,  atis.    Oblato  .  .  . 

thymiamate .  A.  »  22.  Do- 

po  aver  incensato . 
Tonitru  tormentorum  bellico- 

rum .    ^.»21.   Lo    sparo 

dei  cannoni. 

INDICES 

KERUM    VERBORUMQUE 

QUAERENDORUM    CAUSSA, 


A 

jfjLedes  S.Bernardi  apud 

Clarenses pag.  5i. 

Aeger  solatio  recreatus.  »  3^. 
Agape  Mart-  vota  perso- 

luta »    ib. 

Agape  pro  convivio  .  .  »  23. 
Agapes  M.  adventus.  .  »  16. 
Agapes  nomen  ut  latine 

efferendum »12. 

Anastasis  D.  N.  mendose 

picta .  »  67. 

Anastasius  Pont.  Max.  »  11. 
Andreius  Andreas  lauda- 

tus.   .  . »14.  77. 

AndreiusFranciscus  Can. 

Clar.  . «  .  o>   14. 

Antichristi  caedes  .  .  .  »  72. 
Assyriorum  clades  .  .  .  »  7 3. 

B 
Bedoscliius  Paullus  Hy- 

pogeo  praefectus.  .  .  »  29. 
— —  morbo  recreatus   ,  »  4^. 


Bedoschius  Paull.  Praep. 

Eccl.  Clarensis  dictus .  „  77. 
Bellonius    Iosephus   Ar- 

chipresb »  ai. 

Blasius  Pont.  Mart.  .  .  »  60. 


Bolgenus  Vincentius  Theo- 


logus 


»   14. 


Carolus  sanctus  Archiep.  »  5y. 
Cella  Michaeliana  in  sub- 

urbio  Clararum.  .  .  .  »  5i . 
Clarenses  Iaudati  .  »  56.  6&. 
Clarensium  sollicitudo  de 

municipum  valetudine  »  35. 
Coemeterium  Callisti  »  12.  16. 
Coloni  Monticellenses.  .  »  ^i. 
Convivium  pauperum  .  »  23. 

D 
Damoni  valetudo   resti- 

tuta »  63. 

Dedicatio  cellae  Michae- 

lianae .  .   .  »  53. 

Depositio  Agapes  M.     ,  »  3o. 
Depositionis  dies  qm  .  »   ib* 


(  xc 

Bonarium  Agape  M.  sa- 

crum «  28. 

Donarium  Arruntiarum.  »  3g. 

E 
Epitaphium  Agapes  M.   »  2^« 
Erasmi  M.  signum.   .  .  »  60. 

F 
Faglia  Angelus  Comes.  »  21. 

Felix  Martjr »   i3. 

Feminarum  Clarens.  pie- 

tas »  70. 

Florianus  Martjr.  .  .  .  »   12. 
Forestus  Fortun.  Anto- 

nius  Archipresb.  .  .  .  »  26. 
Formula  supplicationis 
Michaeli  Archang. .  .  »  53. 
G 
Galli  in  Italiam  infusi  .  »  34. 
Gelasius  Pont.  Max.  .  .  »  62. 
Gothardi  Episc.  signum.  »  60. 

H 
Hjpogei  frons  exornata.  »  29. 
Hjpogeum  Basilicae  Cla- 

rens.  refectum  .  .  .  .  »  i3. 
K 
Katapania  Catharina .  .  »  52. 

M 
Mabillonii  sententia  .  .  »   11. 
Matronae  Clarcnses    .  .  »   21. 
Michaelis  Archang.  visus 
ad  Garganum  .  .  .  .  »  62. 


N 
Nanius  Ioannes   Pont.  .  >>   17. 
Nequam    homo    errores 

detestatus »  26. 

Nice  puella  febri  sanata.  »  €3. 

O 
Oratio  a  Praep.  Clarens. 

habita »  23. 

P 
Paullinus  Nolanus  .   .   .  »   i3. 
Pervigilium   aclum .   .  .  »  18. 
Pessimi  homines  ad  pie- 

tatem  reducti  .  .  .  .  »  i5. 
Pompae  ordo.  .  .  .  »  20.  24. 
Puelia  quae  ex  voto  con- 

valuit »  27. 

Pueri   obviam   progressi 

in  adventu  Agapes  M.  »   17. 
R 
Redemptoris    divini    fe- 

stum »  34. 

Rochiana  aedes  in  subur- 

bio  Clararum »   18. 

S 
Sacrum  nomine    Agapcs 

M.  factum »  32» 

Sodales  Michaeliani  .  .  »  69. 
Spclunca  in  Gargano  sita  »  64. 
Subselliarium  Ilypogei .  »  29. 
Suburbium  Clar.    noctu 
collucens »  G7. 


(  XCIV   ) 

T  Translatio  Agapes   ]VL  .   >>  20. 

Tabula  Teosae   Michae-  V 

liana »  54.     Via  a  Clarensib.  ornata.  »  21, 

•— haud  recte  im-  Z 

probata »  55.     Zanus  puer  visuni  rece- 

Tesserae    Paschales    cur  pit . .  .  .  .  »  ig, 

exaratae »  78. 


( *GV ) 
CONSPECTUS 

EORUM  QUAE  IN  HOC  VOLUMIjVE 
CONTINENTUR. 

AGAPEA pag.    5. 

Prooemium »      1 1 . 

Caput  I.  De  festo  Translationis »20. 

Caput  il.  De  festo  Depositionis »     3o. 

Caput  iiI.  De  festis  Conceptivis    ........     34. 

Caput  ml.  De  beneficiis  impetratis »     3^. 

MIXAHAEIA »45. 

Vota  clieutium  novorum w     47« 

Caput  I.  De  cella  Michaeliana  Clarensium      .     .     .  »     5i. 

Caput  iI.  De  altaribus  aedis  nostrae  prioribus     .     .  »     5n. 

Caput  iiI.  De  festo  die  Principis  Angelorum  primo  »     62. 

Caput  111I.  De  festo  die  Principis  Angelorum  secundo.  »     65. 

Caput  v.  De  Sodalibus  Michaelianis »     69. 

Caput  vl.  Preces  Piorum »     71. 

TESSERAE  PASCHALES »    :5. 

Lectori "77* 

Index  phrasium  et  verborum  dictionis  notatu  digni- 
oris,  quae  passim  in  tribus  libellis  occurrunt,  adje-' 

cta  vernacula  interpretalione »     85. 

Indices  rerr           .joruinquc  quaercndorum  caussa    .  »    92. 

